
PROLOOG! 


poo aevas oli harilik aastane hingede-päev: tehti üldist kokku- 
°- võtet, kui palju hingi pääseb paradiisi, kui palju läheb 
põrgu. Vanapagan ootas juba hommikul vara ukse taga, 
et olla valmis sisse astuma, kui ilmub ingel-käskjalg. Aga täna 
pidi ta kaua ootama, ingel ei tulnud ega tulnudki. Keskpäev oli 
juba ammugi möödas, kui Vanapagan viimaks südame rindu 
võttis, ukse juurde astus ja koputas, esiteks tasa, siis kõve- 
mini. Ja lõpuks, kui keegi avama ei tulnud, hakkas ta rusi- 
kaga kõigest jõust taguma, nii et kogu taevaalune kõmises, 
nagu ähvardaks kõu siniselgest õhust. Nüüd ilmus Peetrus, 
avas vaatepilu, ja nähes Vanapaganat, küsis asjalikult, nagu 
oleks tegemist võhivõõraga: 

«Mis teie soovite?» 

See küsimus ärritas ootamisest niikuinii kohevile aetud 
eee meeli veel enam ja sellepärast vastas ta tera- 
valt: 

«Uksehoidjad on ikka suuremad isandad kui härrased ise. 
Mis ajast saadik sa mind enam ei tunne?» 

«Tänasest päevast saadik mitte enam,» vastas Peetrus 
endise ükskõiksusega rahulikult ja tahtis vaatepilu sulgeda. 
Kuid Vanapagan oli kärmem ja pistis sõrmed klapi vahele, 
nii et vaatepilu muutus küll veel kitsamaks, aga päris ära ei 
kadunud ta ometi mitte. 

«Pea nüüd ikka, pea, Peetrus, täna on ju hingede-päev,» 
rääkis Vanapagan läbi kitsa pilu, mis oli pealpool sõrmi ja 
kust paistis ainult Peetruse parem silm. 


t «Proloog» ja «Epiloog» on kirjutatud käesoleva teosega üheaegselt 
(1939), kuid autori poolt teose esmakordsel ilmumisel välja jäetud. 
Samuti ei esine neid senistes kordustrükkides, mis kõik on ilmunud pärast 
- kirjaniku surma, — Toim 


«Pole enam mingit hingede-päeva,» ütles Peetrus. «See on 
ära muudetud,» lisas ta seletuseks juurde. 

«Kuis nii ära muudetud!» hüüdis Vanapagan imestanult. 
«Mul on ju leping.» 

«See ei maksa enam,» ütles Peetrus. 

«Kuis nii ei maksa enam?!» karjus Vanapagan kord- 
korralt ikka suuremas imestuses, mis muutus juba ärevuseks. 
«Ta on ju kahe poolt alla kirjutatud, üksi ei saa ometi nii- 
sugust lepingut muuta.» 

«Aga ometi on leping muudetud,» kinnitas Peetrus. «Hin- 
gede-päeva ei ole, aruannet ei ole, hingi ei ole.» 

«Ära räägi rumalust, Peetrus,» ütles Vanapagan nüüd 
sõbralikult. Aga Peetrus vastas talle külmalt ja tõrjuvalt: 

«Palun oma familiaarsused jätta, me pole enam tuttavad.» 

«Tohoo tont ja põrgu!» hüüdis Vanapagan nüüd, sest tal 
kippus arust nappus kätte. «Mina tunnen sind ja sina tunned 
mind juba sest ajast saadik, kus sa oma isanda ära salgasid, 
kuidas me siis tuttavad pole! Oleme ju!» 

«Ei ole,» kinnitas Peetrus. «Niisugune on käsk, muud ma 
ei tea. Palun võtke sõrmed klapi vahelt, etma võiksin selle 
sulgeda.» 

Neist sõnust ja Peetruse hääletoonist taipas Vanapagan 
lõpuks, et taevas puhuvad tõepoolest mingisugused uued tuu- 
led, ja murelikult lausus ta endamisi: «Mis hakkan ma küll 
põrguga ja oma poistega peale, kui hingi enam ei saa! Mil- 
leks mulle see põrgu oma tahma ja tossuga?» 

«Külamees, koristage heaga oma näpud taevaklapilt,» 
ütles Peetrus Vanapagana mõtiskelu vahele, «muidu pean ma 
uued vahendid tarvitusele võtma.» 

«Kallis sõber Peetrus...» algas Vanapagan paluvalt. 

«Meie ei ole enam teie sõber,» ütles Peetrus vahele. 

«Aga teie olite kord,» vastas Vanapagan, «ja selle olnud 
sõpruse nimel palun ma sind, paota uks silmapilgukski ja 
lase mind sisse, et võiksin õieti kuulda, milles on asi.» 

«Mul ei ole enam luba teid sisse lasta,» ütles Peetrus nüüd 
pisut sõbralikumalt. 

«Aga ehk võid sa ise üürikeseks välja tulla, et paar sõna 
mõistlikku juttu vesta, nagu oleksid alles endised õndsad 
ajad?» küsis Vanapagan. «Saa ometi aru, kallis vana sõber, 
ma ei julge nõnda kojugi minna. Sest mis ütlen ma eidele, mis 
poistele, kui lähen tagasi tühjade kätega.» 


Peetrus mõtles natukene ja ütles giis: 

«Hea küll, ma tulen välja, aga võta sõrmed enne klapi 
vahelt.» 

«Tuled sa ikka tõesti?» küsis Vanapagan usutades. 

«Tulen,» vastas Peetrus lühidalt ja otsustavalt. 

Vanapagan võttis oma sõrmed klapi vahelt ja see klõpsa- 
tas kinni. Aga kulus enne tükk aega, kui ilmus Peetrus, nii 
hirmus pikk tükk, et Vanapagan mõtles juba uuesti hakata 
rusikatega vastu taeva-ust põristama, sest ta lõi Peetruse luba- 
duses kahtlema. 

«Küll venib täna taevas kõik hirmsasti,» lausus Vanapagan 
ohates, kui Peetrus lõpuks ilmus. 

«Ma tahtsin paberi kaasa võtta, ootasin seda, aga ikkagi 
ei saanud,» seletas Peetrus, istus taevatrepi ülemisele astmele 
ja palus ka Vanapaganal enda kõrval istet võtta. 

«Mis paberist sa räägid, kui hingi ei saa?» küsis Vana- 
pagan. 

«See on see paber, kus kirjalikult teatatakse uuest korrast 
ja tingimustest hingede saamises.» 

«Ah siis ikkagi võib saada?!» rõõmutses Vanapagan. 

«Aga muidugi, sest leping jääb jõusse, ainult et...» 

«Mis siis veel, kui leping jääb jõusse?» hüüdis Vanapagan 
kärsitult. «Jääb jõusse, aga teda ei täideta, mis?!» 

«Täidetakse, kuid ainult ühel tingimusel: sa pead inime- 
sena maa peale minema ja...» 

«... ja naisest sündima, eks?» 

«Seda tingimust ei ole,» ütles Peetrus asjalikult. «Võid 
sündida naisest või ükskõik kellest, aga võid ka muidu nii- 
sama minna, nagu oled seal käinud tänini.» 

«Ma ei saa millestki aru,» lausus Vanapagan. «Mis uus 
tingimus see on, et ma pean maa peale minema, kui olen käi- 
nud seal täninigi.» 

«Tänini oled käinud Vanapaganana, aga nüüd pead 
minema inimesena, mõista ja pane õieti tähele — i-ni-me-se-na, 
su-re-li-ku i-ni-me-se-na.» 

«Ja pean surema ka?» 

«Pead surema ka.» 

«Ei, seda ma ei tee.» 

«Hea küll,» lausus Peetrus rahulikult, «tee, nagu arvad, 
keegi ei hakka sind sundima.» 

«Aga kuis jääb hingedega?» küsis Vanapagan. 


«Hingi enam ei saa, kui maa peale inimeseks ei lähe.» 

«Aga kui lähen?» 

«Siis võid ehk saada,» vastas Peetrus. 

«Mis «ehk» see seal siis veel on?» 

«See «ehk» ongi see peaasi,» seletas Peetrus. «Kui elad 
maa peal inimesena nõnda, et saad õndsaks, siis on sul 
õigus hingede saamiseks igavesest ajast igavesti. Aga kui sa 
inimesena surres lähed põrgu, siis kaotad hingede saamise 
õiguse igaveseks ajaks. Veel enam: sinult nõutakse isegi vare- 
malt saadud hinged tagasi, nii et põrgu jääb täiesti tühjaks 
inimhingedest.» 

«Siis oleks juba õigem ja kavakindlam, kui taevas võtaks 
kogu põrgu üle,» arvas Vanapagan. 

«Esiotsa me seda ei tee,» ütles Peetrus. 

«Või ainult esiotsa,» muigas Vanapagan endamisi. Natu- 
kese mõtlemise järel pöördus ta aga sõbralikult Peetruse 
poole ja küsis: 

«See on kõik väga huvitav, mis sa räägid, aga asjal peab 
ometi mingi tuum, mingi eriline tagamõte olema, heast peast 
ei koorita oma häid sõpru maa pealgi paljaks, ammugi siis 
mitte taevas. Miks mõtlete rüüstata mu koja? Milleks kõrval- 
date põrgu maailmamajandusest? Mina omateada pole sel- 
leks mingit põhjust andnud.» 

«Põhjused peituvad sügavamal,» lausus Peetrus. 

«Sa tahad öelda — kõrgemal.» 

«Olgu või nii.» 

«Kas sa ei võiks asja lähemalt seletada?» 

«See on saladus,» ütles Peetrus. 

«Armuline aeg!» hüüdis Vanapagan. «Mina pole veel 
ühtegi taevasaladust enneaegu välja lobisenud ja ei tee seda 
ka tänapäev. Kuigi enam ükski oma sõna ei pea, Vanapagan 
teeb seda siiski, sest see on tema loomus. Sellepärast, oh 
Peetrus, miks tahab jumal mu inimeseks teha ja mäa peale 
saata?» 

«Jumal on hakanud inimeses kahtlema, sellepärast,» vas- 
tas Peetrus. 

«Aga inimene on ju jumala enda loodud.» 

«Seda muidugi, kuid...» 

«Kuid siis on hakanud jumal ju iseoma kätetöös ja ise- 
endas kahtlema.» 

«Olgu või nii. Taevas on nimelt hakanud kahtlema, kas 


inimene üldse on nõnda loodud, et ta võiks õndsaks saada. 
Ja kui ta ei ole, mis õigusega saadetakse ta siis pärast surma 
põrgu?» 

«Tähendab, kõik röövlid ja mõrtsukad taeva, mis?» küsis 
Vanapagan. 

«Seda mitte, vaid...» 

«Kolmat pole ju,» rääkis Vanapagan vahele, «inimene 
läheb kas taeva või põrgu.» 

«Taevas on tuldud kolmaridale mõttele.» 

«Missugusele?» küsis Vanapagan ärevalt. 

«Et kui inimene on ehk tõesti nõnda loodud, et ta üldse 
ei või õndsaks saada, s. t. kui inimese loomine on äpardunud. 
siis tuleb see tagasi võtta,» seletas Peetrus. 

«Mis tuleb tagasi võtta?» küsis Vanapagan arusaamatuses. 

«Inimene.» 

«Mis see tähendab?» 

«See tähendab seda, et inimsugu, nagu ta on, lastakse hävi- 
neda ja olnud inimeste hinged kogutakse taevast ning põr- 
gust kokku ja saadetakse sinna tagasi, kust nad on tulnud.» 

«Teed sa nalja või?» küsis Vanapagan. Kuid Peetrus vas- 
tas endise tõsidusega: 

«Taevas ei heideta nalja.» 

«Siis tähendaks see kogu seniste ürituste, pingutuste ja saa- 
vutuste hukku,» lausus Vanapagan natukese mõtlemise järel. 

«Nii see oleks,» nõustus Peetrus vaikselt ja lisas: «Selle- 
pärast olekski nii tähtis, kui sina läheksid inimesena maa 
peale, et katset teha, kas ehk ometi pole võimalik õndsaks 
saada. Teiste sõnadega: sa peaksid inimesena tõendama, et 
mitte jumal oma loomisega pole äpardunud, vaid et inimesed 
äparduvad oma eluga ja et nõnda on õigus ning kohus, kui 
nende hinged lähevad põrgu.» 

«Ja sa arvad, et uüsi tingimusi hingede saamiseks ei tule?» 
küsis Vanapagan tungivalt. 

«Seda pole karta.» 

«Siis lähen ma maa peale inimeseks,» otsustas Vanapagan. 

«See on rõõmuks minule ja kogu taevale,» ütles Peetrus 
kergendatult ja tahtis tõusta, aga Vanapagan pani oma käe 
tema põlvele ja palus: 

«Üks silmapilk veel. Väike praktiline küsimus: kas ma 
võiksin ka oma vanamoori maa peale kaasa võtta?» 

«Kui ta sul seal tüliks ei jää,» kahtles Peetrus. 


«Ma ei usu mitte. Aga kui see nõnda oleks, siis saadan ta 
kohe põrgu tagasi.» 

«Hea siis küll, ma arvan, sellega nõustutakse.» 

«Veel midagi: mis sa arvad, kelleks peaksin ma õige maa 
peal hakkama — talupojaks, kaupmeheks, töösturiks, tööliseks, 
diplomaadiks, teadlaseks, kirjanikuks, kunstnikuks või vaimu- 
likuks? Kellena saab tänapäeval kõige kergemini õndsaks?» 

«Raske öelda, väga raske,» lausus Peetrus mõttes. «Mina 
olin omal ajal kaluriks, aga sa' tead isegi, kuidas olid minu 
lood. Maaharimine on hea asi, ja kui tuleksid sõjad, mis 
rüüstavad põllud, põletavad hooned ja hävitavad loomad ning 
tapavad su naised-lapsed, siis saaksid sa kindlasti taeva, sest 
sul poleks siis kelleltki muult halastust ja armu, kui aga 
ainult jumalalt. Kui aga sõda ei tule ja sa lähed aina jõuka- 
maks igasuguste riiklike ligimaksudega, siis tahad sa elada 
nagu mõni tööstur või kaupmees, keda soodustavad kõrged 
tollid isamaa pärast, ja nõnda oleks vaevalt loota, et sa mõt- 
leksid oma hingeõndsusele, kuigi käid kirikus ja laual, nagu 
nõuab hea komme, ning tasud ilma politseita kirikumaksud. 
Tööliseks ei soovita ma hakata, sest see tõug on tänapäev 
liiga suureline oma suure hulga pärast, kui et ta tahaks taeva 
saada. Diplomaadiamet oleks väga sobiv, kui sa tahaksid 
ainult rääkida, sest asju ajavad maailmas börsimaaklerid ja 
relvavabrikandid. Vaimsete aladega on tänapäev täbar lugu. 
Millalgi vaim mõjutas võimu, nüüd sünnib vastupidi. Kuidas 
tahaksid sa teadlasena, kirjanikuna või kunstnikuna juma- 
lale läheneda, kui võimu juhib mammon ja sind juhib võim! 
Jääb järele veel vaimulik seisus. Aga sa tead isegi, see on 
ammust ajast endale kilbiks võtnud kombed, palved ja kul- 
latud risti, mitte teod. Sina peaksid vastupidi tegema, kui 
mõtleksid õndsaks saada. Aga ma kardan, sind visatakse 
kividega surnuks, kui teeksid vastupidi. Nõnda arvan mina.» 

«Aga kas ma võiksin soovi korral elukutset vahetada?» 
küsis Vanapagan. 

«Võid,» vastas Peetrus. «Võid isegi mõne uue sobiva elu- 
kutse endale luua, kui tahad.» 

«Hea siis küll,» lausus Vanapagan otsustavalt. «Algan 
maaharimisega, eks pärast näe, mis saab.» 

«Pea ainult ühte meeles: sa lahkud maa pealt õndsalt, või 
sa ei saa enam ainustki hinge põrgu.» 

«Pean meeles, et mul on kõik kaalul.» 

«Mitte ainult sinul, vaid ka meil taevas,» parandas Peetrus 
ja tõusis. «Millest täna siin suusõnal räägitud, sellest mõne 
päeva pärast kirjalikult, et oleks kõik täpne ja selge.» Ütles 
ja kadus taeva-ukse taha. 

«Täpne ja selge,» kordas Vanapagan üksi trepiotsal seis- 
tes. «Mis nad küll kõik välja mõtlevad! Vanapagan inime- 
seks ja maa peale! Ah, rasked ajad, rasked ajad!» 


Inimestest ja teedest eemal laanekurus asus üksik talu 
Põrgupõhja. Kõigi teada pidi ta juba aastaid tühi seisma, sest 
vana peremees suri ära ja uut polnud leidunud. Kuid ühel 
ilusal päeval nägi juhuslik möödamineja, et Põrgupõhja toa- 
unkast käib suits välja. Seega oli kindel, keegi pidi seal 
elama. Aga kes see keegi õieti oli, see ei huvitanud eriliselt 
kedagi. Sest kellesse puutus Põrgupõhja uus peremees. Kulus 
hulk aega, enne kui needki, kel vägi ja võimus, temast kuulda 
said ja talt aru pärisid. Aga uue peremehe paberid olid kor- 
ras: nimi Jürka, kristlikus abielus Lisetega, ilma lasteta. 

«Kes andis luba Põrgupõhjale asuda?» küsiti Jürkalt. 

«Taevas tahtis,» vastas see. 

«See pole ju taeva talu.» 

«Aga kelle-siis?» küsis Jürka. 

Sellest kahest vastusest järeldati Jürka ja tema naise Lisete 
kohta, et nad mingisugused lahkusulised on ja et nende üle- 
mise korraga pole kõik päris korras. Nii siis — üsna õiged 
elanikud Põrgupõhja tarvis, sest täie aruga inimesed otsivad 
teiste omasuguste seltsi. 

«Kust sa teadsid, et Põrgupõhja tühi on?» päriti Jürkalt. 

«Seal polnud ju inimesi sees,» kõlab vastus. 

«Jah, mujal olid teised ees,» seletas eit. 

«Ja seal meeldis?» 

«Küllap vist,» vastas Jürka. 

«Talu nimi meeldib ka?» muigas ametnik. 

«Nimi veel rohkem,» vastas Jürka tõsiselt. 

«Noh, kui lugu nõnda, siis jääd sa Põrgupõhja pereme- 
heks ja seal võid sa nagu Vanapagan oma eidega mürada, 
keegi ei tule sind sinna segama.» 

«Nagu Vanapagan oma eidega,» kordas Jürka ja hakkas 
ise laginal naerma, mis kostis nagu hobuse hirnumine : kõmi- 
sevast tünnist. Ametnik jäi naerjale imestanult otsa vahtima, 
sest esimest korda oma elus kuulis ta sellist naeru: see ei 
tulnudki nagu inimese suust. 

Aga Jürkat vahtides märkas ametnik peagi, et vaevalt on 
ta varemalt sellist meestki näinud. Kasvult ehk pisut üle 
keskmise, kuid rinnust ennem tünn kui mees. Käsivarred hoi- 
duvad kehast nagu kangelt eemale. Nägu lai ja lopergune, 
otsaesine madal ja lame, peaaegu nõos, pea suur ja ümarik, 
juus punakas ning kräsus, kõrvade äärest ühenduses sama- 
suguse habemega, mis ulatub alla kaelale ja vististi ka rin- 
nale. Üldse on raske öelda, kus sellisel mehel habe võib lõp- 
peda. Jalasääredki ehk täis tokerjat karva. Üsna veider oli 
selle mehemüraka kõrval näha väikesevõitu, kõhna, pisut vim- 
mas süsimusta eite. Kuidas need kaks küll on kokku sattu- 
nud”ja kuidas nad küll toime tulevad! Aga pidid tulema, sest 
tundus, et nad pole enam noorpaar. 

«Teil pole lapsi,» ütles ametnik lõpuks. «Lapsed peaks 
olema, muidu pole kohal ega tööl mõtet.» 

«Eks nad jõua tulla,» lausus Jürka. 

«Kui leiba jätkub, siis tulevad,» täiendas Lisete vanamehe 
sõnu. 

«Kas siis tänini pole jätkunud?» küsis ametnik. 

«Ju siis pole, kui lapsi ei ole,» vastas eit. 

«Ju siis jah,» müsas ka Jürka habemesse. 

«Annab jumal lapsed, annab ka leiva,» jätkas ametnik. 

«Küllap vist,» lausus Jürka vastuseks. 

Asja vormiline lahendus võttis pisut aega, aga aega näis 
ka olevat uuel Põrgupõhja rahval: ta ei kiirustanud ega kibel- 
nud, vaid istus ja ootas kannatlikult. Vahetevahel katsus eit 
vanamehega juttu teha, kuid iga kord lõikas see tal sõna poo- 
leks, öeldes: 

«Ää latra, las saksad.» 

Nõnda vaikselt istudes kippus vanamehel kangesti uni 
peale, aga kui ta parajasti sinnamaale jõudis, et norin oleks 
võinud lahti minna, sai ta eidelt küünarnukiga küljekontide 
vahele ühes tõrelemisega: 

«Mis sa siis, hull loom, kohe norinal, kas sa ristiinimese vii- 
sil põrmugi ei või?» 

«Missee?» küsis Jürka ja ajas silmad ebaloomulikult pärani. 


13 


«Ää larista, ütlen ma.» i 

Viimaks ometi oli kõik lõplikult korras, nii et Põrgupõhja 
rahvas -oleks võinud minna, aga vanamees istus uuesti t00- 
lile, nagu meeldiks tal siin nii väga, et ta ei tahagi enam lah- 
kuda. Eit seisis natuke aega tema juures ja ütles siis: 

«Noh, eks teeme minekut, kodu ootab.» 

«Küllap vist,» lausus vanamees vastuseks, aga jäi ometi 
rahulikult istuma. 

«Näh, aja end siis ükskord jalule, mis aru sa veel pead,» 
sundis eit, ja kui vanamees end ei liigutanud, haaras tal kuue- 
käisest kinni ning sakutas, lisades: «Võta jalad alla, tee tahab 
käia.» 

«Küllap vist,» lausus vanamees ja ajas enda toolilt üles. 

Vanamees ees, eit järel, kolisid nad kahekesi uksest välja. 
Samuti teineteise sabas kõndisid nad teelgi. Tükk aega ei lau- 
sunud kumbki sõna, siis arutas eit: 

«Näh, ulualune on meil nüüd, aga seapõrsas, lambätall, 
lehmamullikas ja kanad-kuked puuduvad. Kui saaks esteks 
seapõrssagi, kes ruugab aias.» 

Vanamees vaikis ja astus kodu poole. Aga kui neile vastu 
tuli võõras eideke, pidas Jürka ta kinni ja ütles: 

«Minu eit ajab seapõrsast peale.» 

«Kulla taat, ei ole minul, vaesekesel, põrsast ega kedagi,» 
vastas eideke. «Kümne aasta eest oli mul viimane, aga seegi 
suri kõhu-elitingu ja ei tõusnud änam.» 

«Kas siis vahel tõuseb?» küsis Jürka. 

«Peremehel tõusis: oli surnud, aga hommikul sõi mollil. 
Kõik olid hirmu täis, et viimnepäev vist ligi, sest kui tõuse- 
vad juba loomad surnust, ega siis inimestelgi see päev änam 
kaugel ole.» 

«Nii et sinu põrsas ei tõusnud,» lausus Jürka. 

«Ei ole tõusnud tänapäevani, kulla taadikene,» vastas eit. 

«Head päeva siis,» ütles Jürka ja pöördus minema, eit kan- 
nul, kuna võõras vahtis neile järele. 

Järgmisena tuli neile vastu vanamees, kellele Jürka ütles 
endiselt: 

«Minu eit ajab seapõrsast peale, nii et...» 

Külamees vahtis Jürkale tüki aega küsivalt otsa, nagu ei 
mõistaks ta hästi selle sõnu, ja usutles siis: 

«Tahad põrsast osta või?» 

«Küllap vist,» vastas Jürka. 

«Kaugelt mehi olete?» päris võõras. 

«Kaugelt... eidega.» 

«Pererahvaid või?» 

«Küllap vist.» 

«Omal emist*ei ole?» 

«Ei vist.» 

«Kas suur talu?» 

«Küllap vist.» 

«Mis-nimeline? » 

«Põrgupõhja.» 

«Nii et sina oled see uus Põrgupõhja peremees?» 

«Küllap vist.» 

«Ja otsid seapõrsast?» 

«Sedamoodi kuulukse.» 

«Kas lehm on juba?» 

«Ei ole.» 

«Aga hobune?» 

«Ka ei ole.» 

«Lammast?» 

«Laammast ei ole.» 

«Mis sa siis selle seapõrssaga peale hakkad, kui sul muud 
midagi ei ole. Kust võtad talle ninaesise? Enne lehm, siis sea- 
põrsas; enne kana kõõrutama, siis kukk laulma.» 

Nõnda õpetas võõras mees, soovis siis head päeva ja läks 
oma teed. Jürka vahtis talle järele, nagu ootaks ta tema 
ümberpöördumist, ja küsis lõpuks selja tagant: 

«Aga kuis jääb siis seapõrssaga?» 

Nüüd seisatas võõras, vaatas tagasi ja ütles: 

«Ei ole minu! seapõrsast, mul on ainult hobune, selle müüks 
hea hinna eest.» 

Ütles ja läks edasi. Aga kui ka Jürka oma eidega minekut 
tegi, hüüdis võõras neile tüki maa pealt omakorda tagant- 
järele: 

«Sa siis hobust osta ei taha?» 

Nüüd jäi ka Jürka seisma, vaatas tagasi, mõtles ja vastas: 

«Ei vist.» 

Ütles ja läks edasi, eit kannul. 

«Lollisti teed, et ei osta!» hüüdis võõras neile järele, aga 
Jürka ei pannud tema sõnu enam mikski. Alles natukese aja 
pärast tähendas ta eidele: 

«Kena ja lahke mees, ajab juttu ja kõik, aga põrsast ei ole.» 

«Muidugi kena ja lahke, kui sokutab oma setukat teisele,» 
vastas eit. . 

«Küllap vist,» lausus Jürka nõustuvalt. 

Nüüd polnud hulk aega muud kuulda kui aga raskemate 
sammude aeglane kimps-komps, kimps-komps ja sinna vahele 
tihedamalt tips-tops, tips-tops, kuni lõpuks tuli vastu noor ja 
käbe naine, kellele Jürka ütles: 

«Minu eidele kuluks põrsas ää.» 

«Ah põrssaid otsite? Meie üleaedsel on ilus emis ja hulk 
põrssaid tõi teine ka, vist inimese või kuradi tosina. Hästi 
ilusad põrssad olid teisel, lust vaadata kohe,» seletas naine. 

«Nii et sealt võiks saada,» arvas Lisete. 

«Kus nüüd seda!» hüüdis naine. «Minagi käisin paari- 
kolme endale nõutamas, aga kõik jäi seks, tõin lõpuks laa- 
dalt, sest mis ikka teha, kui tuntud kohast ei saa.» 

«Nii et jäeti kõik iseomale,» lausus Jürka. 

«Mis ta ise nii paljuga teeb!» kilkas naine. «Hea, kui paa- 
rilegi on midagi ette anda. Sest ega siis seapõrsas oma nõu 
ja jõuga kosu ega kasva, see tahab ju aina käest saada, küll 
piima- ja supitilgad, küll jahud ja kartulid. Isegi »pesema 
peab teist roju nagu inimeselast, muidu, vaata, jääb teine 
“kängu, ei kasva ega sirgu enam õhkagi. Sest...» 

«Nii et sealt pole loota?» küsis Lisete naise jutu vahele. 

«Ei sel ega vist ka tuleval ega ületulevalgi aastal, kui nad 
uut emist ei muretse. Ja vanamees ei muretse, seda pole loo- 
tagi, see on juba niisuke mees, et kui ütleb ei, siis selle 
juurde ka jääb. Ja minule endale ütles ta kõigi kuuldes: ma- 
gagu ja tallaku ta neid niipalju kui tahab, mina sellest ei 
hooli, viin ta uuesti kuldi juurde. Inimene läheb aastatega 
vanemaks ja targemaks, eks siis seale pisutki aru juurde 
tule, nii et ta ise oma põrssaid enam ära ei talla ega 
maga.» 

«Ah siis ema ise!» imestasid Jürka ja Lisete nagu ühest 
suust. 

«Ema ise,» kinnitas naine, astus sammu lähemale ja rääkis 
vaiksemalt ja nagu saladuslikult: «Kellele jalaga peale, kel- 
lele magades otsa, nõnda kõik läbi. Viimane ainult suri vist 
ise, perenaine ütleb, kurvastusest teiste järele või liiast toidust, 
sest ema on suur ja nisad olid piima täis, kõik ühe tarvis, 
sest teisi enam ei olnd. Aga ega sellest tohi õieti hingatagi, 
sest mõned arvavad, et emis on ää tehtud, ning perenaine ütleb, 

et kui ää tehtud, siis meie poolt. Tule jumal appi, kuis siis 
meie poolt, kui peale minu pole põrssaid keegi näindki! Aga 
perenaine ütleb, et minu ämm näind emist just enne poegi- 
mist ja öelnud moka otsast, et küll teil ilus emis, varsti saate 
hulga ilusaid põrssaid. Noh, nüüd ollagi need ilusad põrssad 
käes! Sinu ämma nahas nad on, ütleb perenaine minule, ja 
kui sa oma ämma kaitsed, siis oled ise samasugune nagu su 
ämmgi. Aga mina temale vastu, et mis sel minu ämmal siis 
viga on, ta on ju kena inimene, me saame kahekesi väga hästi 
läbi. Kuid emise perenaine: või kena inimene, kui pruunid 
silmad! No-jah, ütlen ma, pruunid silmad on tal küll, ja kui 
see on viga, siis muidugi, aga...» 

«Jah, head päeva siis,» ütles Jürka minekut tehes. 

«Teist teile ka,» vastas naine juttu poolitades ja lisas: «Aga 
kui põrsast ei saa, kas te ei tahaks omale siis kassipoega 
võtta? Meil on ilusad hallid. Vanal oli teisi viis, kolm uputa- 
sime solgiämbris ära, kaks on veel järel, teise võiks ära anda, 
jumalamuidu võiks anda, kui saaks heade inimeste kätte. Kus 
on lapsed, seal solgutatakse rojuks, ainult vanainimeste juu- 
res saab kassist õige kass. Ei tea, kui palju külarahtal lapsi 
on?» 

«Ei olegi veel,» ütles Lisete. 

«Noh, siis olete meie kassi pererahvaks nagu loodud. 
Tahate, lähme meile, võtke teine kassipoeg kaasa, ega tast 
midagi kanda saa.» 

«Mis sa arvad, eit?» küsis Jürka. 

«Kui ehk põrsast ei saa, asjaks oleks siis kassipoegki,» 
arvas Lisete. 

Nõnda mindi üheskoos pisut maad tee kõrvale kassipoja 
järele ja Lisete rõõmustas juba ette, et saab ometi midagi ela- 
vat toanurka peale iseeneste. Aga asi kujunes pisut teiseks, 
kui Jürka oma eidega oli arvanud või kui pere minia oli rää- 
kinud. Sest nagu selgus, oli ämm majas otsaline, kuigi nime- 
liselt tema poeg oli peremees. Jutukal minial oli õigus ainult 
rääkida; tegutseda ja talitada võis ta ainult ämma pead mööda. 
See aga, niipea kui aru käes, milleks võõrad tallu tulnud, 
küsis kohe: 

«Kas teil lehm on?» 

«Ei vist,» vastas Jürka. 

«Kuis nii: ei vist. On või ei ole?» 

«Ei veel,» ütles nüüd Lisete. 


2 Põrgupõhja uus Vanapagan 17 


«Aga mis te siis kassipojaga peale hakkate, see tahab ju 
rõõska piima, ei tast muidu elulooma tule.» 

«Eks piima võiks ju külast tuua, paljuke see kassipoeg 
limpsib,» arvas Lisete. 

«Küla on ju Põrgupõhjast kaks-kolm kilomeetrit eemal,» 
ütles ämm. 

«Mis sest,» lausus nüüd Jürka, «minu eidel head vändad 
all.» 

«Ei sest tule midagi välja,» arvas ämm. «Muretsege enne 
lehm, tulge siis kassipoja järele.» 

«Küllap vist,» lausus Jürka ja mõtles minekut teha, kuid 
Lisete ei tahtnud ämmale nii kergesti alla anda. Ta hakkas 
seletama, kui üksi ta päevad otsa peab kodus olema ja kui 
väga ta kassipoega armastaks ning tema eest hoolitseks. 

«Ma võtan ta kaasa, kui lähen piima järele, lasen talle 
kohe lüpsisooja anda, limpsigu ta just nii palju, kui süda 
kutsub. Usu, perenaine, kuldsemat põlve ei leia ükski kassi- 
poeg terves ilmas kui meie juures,» lõpetas Lisete oma pika 
jutu, 

Ämm* pidas pisut aru ja pöördus siis minia poole küsimu- 
sega: 

«Leeni, mis sina arvad, kas õige anda või?» 

«Mina annaks, kui oleks minu teha.» 

«Noh, eks sa siis anna,» ütles ämm lõpuks, sest võõras 
oli teda, mitte miniat, perenaiseks nimetanud ja minia oli 
võõraste juuresolekul mõista andnud, et tema, ämm, on majas 
otsaline. «Pane ta ilusasti korvi, aga säti midagi pehmet ja 
sooja talle alla.» 

Silmapilguga oli kõik tehtud, ainukeseks takistuseks oli, 
millega korv pealt kinni siduda. Minia ei leidnud ju ühtegi 
sellist räbalat, mida ämm oleks raatsinud kassipojale ja 
vanale korvile kaasa anda, sest kes neid võhivõõraid inimesi 
teab, kas neilt midagi veel tagasi saab või ei. Aga Lisetel 
tuli parajal ajal hea mõte ja ta ütles: 

«Vanamees, võta rätik kaelast, see nagu loodud kassikorvi 
sidumiseks, tume ja võidunud teine.» 

Aga kui Jürka alles aru pidas, mis kaelarätikuga teha, kas 
võtta või jätta, asus Lisete vanamehele käsitsi kallale, ja 
nõnda oli rätik enne korvi ümber, kui Jürka õieti taipaski, mis 
temaga sündis. 

«Sa mu kallis rojukene, mu silmaterakene, küll saab sul 

meie juures põli olema!» rääkis Lisete rätikut sidudes. «Lin- 
nud laulavad sul toaukse all, püüa ainult, hiired jooksevad kra- 
binal üle põranda, pole muud, kui pane käpp peale, rotid 
vilavad nagu volaskid toa ja aida vahet, nii et...» 

Lisete ei jõudnud oma lauset lõpetada, enne kargas ämm 
juurde ja kiskus tal kassikorvi käest, ise karjudes: 

«Mis?! Teil on rotid ja tahate, et mina lasen oma kassi- 
poja sinna viia. Eluilmaski mitte! Need, sindrid, pistavad 
kassipoja kohe kinni, kui vana pole kaitsemas. Leeni, säh 
kassipoeg, vii pesasse tagasi.» 

Nii see sündiski: minia võttis kassikorvi ja läks. 

«Tule jumal appi, kus ma siis ise olen, kui rotid lasen 
kassi kallale!» hüüdis Lisete. 

Aga see ei aidanud, kassipoeg jäi saamata. Polnud parata, 
Põrgupõhja omad pidid teele asuma kahekesi — ei põrsast 
ega kassi. 

«Hullud inimesed,» kirus Lisete õueväravast välja minnes. 
«Et on hiired ja rotid, siis ei anna kassi. Lehm olgu, siis 
annaks. Nii et las kass istub aina lehma all ja limpsib.» 

«Ää latra,» lausus vanamees. «Ise ütlesid, et toas jookse- 
vad hiired ja rotid, ega teised teand.» 

«Pidin ma siis ütlema, et toas jooksevad karud?» küsis eit. 

«Küllap vist,» vastas Jürka, «karu kassi ei murra, liig til- 
luke, sulle endale paneb käpa pähe.» 

Viimaste sõnade juures vaatas Lisete vanamehele otsa ja 
küsis: 

«Kuhu sa, logask, oma rätiku kaelast oled pand?» 

«Ise sidusid ju kassi ümber,» vastas Jürka. 

«On need vast inimesed!» hüüdis Lisete. «Kassi ei anna, 
aga meie rätik kõlbab küll. Ja mis sa siis ootad, et sa räti- 
kule järele ei lähe,» pöördus ta vanamehe poole. 

«Ei mina,» vastas see. 

«Tahad oma rätikust ilma jääda või?» 

«Küllap vist,» vastas Jürka rahulikult. 

«Siis lähen ma ise, toon rätiku ära,» otsustas Lisete. 

«Kui aga antakse,» kahtles Jürka. 

«Kui ei anta, siis võtan.» 

Ütles ja pöördus tagasi. Aga asi oli lihtsam ja loomuli- 
kum, kui alguses arvati: Lisete tegi parajasti õueväravat lahti, 
kui minia tuli joostes ämmast mööda, kes seisis keset õue, ja 
hüüdis heledalt ning rõõmsalt: 

«Külarahvas, külarahvas! Te unustasite oma rätiku maha.» 

Suure ajuga tuli ta Lisetele värava vahele vastu, pistis talle 
rätiku pihku ja ütles tasakesi: 

«Säh, võta ühes kassipojaga, ega ämm siiamaale näe. Teeb 
rätiku pisut märjaks, aga mis sest.» 

Lisete ei saanud sõnagi suust, katsus ainult oma kalli koor- 
maga minema. Minia, kes jäi õueväravat kinni panema, hüü- 
dis naerdes talle järele: 

«Kui oled oma rotid tapnud või kodumailt peletanud, siis 
tule kassi saama!» 

Ämn,, kellele minia sõnad väga meeldisid, lisas omalt poolt: 

«Ja piimatilk olgu omast käest, kui tahad kassi kasvatada.» 

«Kenad inimesed,» naeris minia sõbralikult ämmale. 

«Või kenad,» vastas see. «Tobedad!» 

«Muidugi tobedad,» naeris minia, nii et see kostis põrgu- 
põhjalastegi kätte, ja ämm naeris ühes miniaga. 

«Kõkutavad,» lausus Jürka halvakspanevalt. 

«Ongi põhjust,» ütles Lisete. 

«Küllap vist,» arvas Jürka. 

«Sa ju ei tea põhjust. Näe, siin on põhjus,» seletas Lisete 
ja võttis rätikusse mässitud kassipoja põlle alt välja, sest 
enam see ei paistnud taluõuele. «Seda naerdakse.» 

Jürka oli kogu oma tüseduses ainult paljas «mhh», ja seda 
tükiks ajaks. Aga kui eit oli talle asja seletanud, siis naeris 
ka tema, ja see võis pisut kaugemale kosta kui minia ja ämma 
naer. 

«Meil peaks niisuke minia olema,» arvas ta natukese aja 
pärast, kui nad juba kodu poole kõmpisid. 

«Soo, või niisuke,» ütles eit. «Kingib ja varastab su sinu 
enda silma all paljaks.» 

«Aga kui ta nõnda naerab,» arvas Jürka. 

«Naerab ju seda, keda varastab.» 

«Küllap vist.» 

Jah, alles nüüd taipas Jürka õieti, et minia polnud naernud 
neid, vaid oma ämma, ja et ämmgi oli naernud ainult ise- 
ennast. See andis nagu uut julgust ja jõudu. Eidel oli kassi- 
poeg põlle all, ja küllap nad leiavad lõpuks seapõrssagi. 
Nõnda mõtles Jürka. Ning et asi oleks kindlam, tegi ta iga 
vastutulijaga seapõrssast juttu. Ühe tütarlapsega, kes hoidis 
tee ääres karja, sobis jutt eriti hästi. Nii Jürka kui ka Lisete 
arvasid juba, et nad on sattunud õigesse paika, aga lõpuks 

selgus ometi, et on juhtunud väike eksitus: talus on küll paar 
seapõrsast, aga need kuluvad marjaks iseendale, ülearused on 
juba ammu ära jagatud. Aga sest polnud midagi, sest nad 
olid saanud tütarlapse juures mättal istuda ja jalgu puhata. 

Nõnda põrsast küsitades ja vastutulijatega juttu vestes 
jõudsid nad kodukoha lähemate taludeni, ning alles siin tea- 
dis neile keegi küürakas ja lombak rätsep või kingsepp, raske 
oli otsale saada, seletada, et kui midagi vaja, siis on kõige 
parem minna otseteed Kaval-Antsu juurde, sest temal on kõike 
ja tema toimetab kõiki. 

«Nii et temalt saab ka põrssa?» küsis Jürka. 

«Ka põrssa,» vastas küürakas ja lombak, kingsepp või 
rätsep. 

«Ja lehmi on tal ka?» 

«Lehmi ka.» 

«Ja hobune?» 

«Ka hobune.» 

«Kes ta siis ise on?» küsis Jürka. 

«Mis mehi siis sina oled, et sa Kaval-Antsu ei tunne?» 
küsis küürakas vastu. 

Nad vahtisid üksteisele otsa, Jürka kui jõmm, küürakas 
putukana tema vastas. 

«Kui minna siit otse,» hakkas küürakas seletama, «ja pöö- 
rata esteks seda kätt ja pärast teist kätt, siis jõuad suure 
kaheharulise kase juurde, vaat sealt on veel natukene maad, 
enne kui Kaval-Antsu maja hakkab paistma. Kes vastu 
tuleb, sellelt küsi, kõik teavad, ka sina tead, kui oled kord ära 
käind.» 

Jürka, eit kassipojaga kannul, läks suurt kaheharulist kaske 
otsima. Kõik oli, nagu küürakas öelnud: esiteks tee seda kätt, 
siis teist kätt, pärast kask ja lõpuks Kaval-Antsu maja tee 
ääres, Ants ise väravas. Aga Jürka ei teadnud, et see on Ants 
ise, sellepärast ütles ta: 

«Siinpool pidi Kaval-Ants elama, minu eit ajab põrsast 
peale.» 

«Nii-nii,» muheles Ants. «Mis eitede! muud, kui aga sea- 
põrsast ja lambatalle.» 

«Lehmamullikas kuluks ka marjaks ära,» lisas Jürka. 

«Kuis muidu, kuis muidu,» muheles Ants. «Ja ega hobuse- 
setukaski liiga teeks, mis?» 

«Ei vist,» lausus Jürka. 

«Kust mehi oled?» 

«Põrgupõhja omi.» 9. 

«Siis sinu suits käibki sealt toa-unkast välja, rahvas rää- 
gib?» 

«Küllap vist,» ütles Jürka. «Eit tossutab,» lisas ta seletu- 
seks. 

«Nii-nii,» lausus Ants jällegi ja sügas oma harva habet 
lõuaotsas. «Paberid korras?» küsitles ta. 

«Selleks sai täna käidud.» 

«Kuule aga kuule. Või Põrgupõhjas uus pererahvas. Endist 
peremeest hüüti Vanapaganaks, eks näeb, kuis sinuga jääb, 
kas astud vana jälgedesse.» 

«Mis nimest, kui aga saaks seapõrssa,» ütles Jürka. 

«Endine Põrgupõhja Vanapagan lõpetas põrssata, uus 
algab põrssaga,» muheles Ants. «Aga jäksi sul vist on, pane 
või päris Vanapagana endaga rindupidi kokku. Niisukest 
peremeest on Põrgupõhjale vaja, ei vähemast seal aita. Endine 
oli nääpsuke.» 

Nüüd tekkis väike vaikus, mille katkestas lõpuks Jürka 
küsimisega: 

«Ei tea, kudas siis jääb põrssaga?» 

«Nii et lambatallest ega lehmamullikast ei hooli?» küsis 
Ants vastu. 

«Oleks esteks seapõrsaski,» arvas Jürka. 

«Jah, ruugaks seegi aias,» lausus Lisete. 

«Nojah, eks ta ole, või ta vale,» muheles Ants ja lisas siis: 
«Kahju küll, aga peremeest ennast pole praegu toamail, nii 
et 

«Antsu või?» küsis Jürka. 

«Aga keda siis?» küsis Ants ise vastu. «Teda te ju otsite, 
nagu kuulukse.» 

«Aga kelleks sind pidada, sulaseks või?» huvitus Jürka. 

«Ennem vabadikuks või muidu majuliseks,» seletas Ants. 

«Nii et oleme ikka õiges kohas,» rõõmustas Jürka. 

«Õiges,» kinnitas Ants. «Ja põrssaga jäägu nõnda, et las 
mina katsun peremehega ääri-veeri asjast rääkida, ja kui 
kuidagi sobib, siis saadan või toon sõna, lühendan teie jala- 
vaeva. Ning kui jõuate suure kase alla tagasi, siis mitte otse 
edasi, nagu tulite, sest see on ringi, vaid kura kätt pahemale, 
üle põllunurga ja läbi heinamaa silmalt päristeele välja, mis 
viib Põrgupõhja. See on otse, ja endine Vanapagan tuli ja 

läks ikka seda mööda, kui käis Kaval-Antsul. Vanapagana 
tallatud see jalgradagi on.» 

Jürka võttis Antsu nõu kuulda, ja kui ta suure kase alla 
tagasi jõudis, pöördus ta mööda jalgrada pahemale, eit kan- 
nul. Jõudnud üle põllunurga karjamaale, arvas ta nõnda: 

«Kena ja lahke mehike oli, tea'p misuke see Ants ise peaks 
olema.» 

«Küllap näed, kui põrssa järele lähed,» arvas Lisete. 

«Ega tea ühtigi,» lausus Jürka. 

«Mis sul seal teadmata on?» küsis Lisete. 

«Et kas põrsast saab,» seletas Jürka. 

«Mis sul siis Antsust, kui põrsast ei saa.» 

«Noh, see seal, see vabadik või majuline, rääkis ka lamba- 
tallest, lehmamullikast ja hobusenokast.» 

«Ja sina kohe uskuma, mis? Suu hakkas juba vett jooksma, 
eks? Oota enne, kas saad põrssagi. Täna taevast, et kassi- 
poegki süles, olgugi pettusega. Kui aga ämm talle varsti aja- 
des järele ei tuleks. Aga sinu kallis kaelarätik on juba märg.» 

Nõnda kenasti juttu vestes jõudsid Põrgupõhja omad ilu- 
sasti päristeele välja ja seda mööda koju. Aga siin alles tuli 
Lisetele meelde, et kassi tarvis pole tilkagi piima kodus. 
Nõnda siis kahmas ta vanast kiluriistast valmistatud nöörsan- 
gaga piimanõu, võttis jalad selga ja lidus kohe küla poole 
tagasi. Kassipoja pistis ta vanamehele pihku ja pani sellele 
südame peale väetikest õrnalt hoida, aga jumalapärast mitte 
lahti lasta, sest kes teda hullu teab, kas ta end veel kätte 
annab. 

«Ole mureta, eit,» julgustas vanamees Lisetet, «kuhu kassi- 
roju mehe käest pääseb.» Nende sõnadega istus ta ukselävele 
õhtueelse päikese paistele, pani kassipoja pahemale peole ja 
silitas teda paremaga tasakesi, ise muheldes: 

«Oh sind nirukest, pisi-piimavissikest! Või tahad rätiku 
seest välja! Nõnn-nõnn, üks käpasuss, nõnn-nõnn, teine käpa- 
suss, ja nüüd siis tuleb kolmas, ning tagatipuks...» Jürka 
tahtis öelda «neljas», aga ei saanud, sest enne oli kass tal 
peolt läinud, ning seks ajaks, kui Jürka jõudis jalule, mööda 
toanurka lakas. Vanamees seisis ja vahtis üksisilmi seda 
kohta, kuhu kräbe loomake oli kadunud. Mis nüüd saab? 
Mis ütleb eit, kui tuleb piimaga koju? Kõige hullem on häbi: 
suur tugev mees, aga ei suuda kassipoegagi kinni hoida. Nagu 
oleks arust või jõust puudu. 

Jürka otsustas kassipojale lakka järele ronida, ta maksku 
mis maksab eide tulekuks kinni püüda. Kuue ajas ta sel- 
jast maha, et vestiväel kergem oleks ronida ja pugeda, kui 
ehk on vaja. Et ta kassi kätte saab, selles Jürka ei kahel- 
nud, sest kuhu loom inimese eest ikka pääseb, liiatigi veel 
hoones. 

Aga lakas märkas Jürka, et asi on pisut täbaram, kui ta 
alguses oli arvanud. Väljast päikesepaistelt tulles tundus siin , 
pime, pisinatuke helkis valgust ainult ungastest ja ulualuseilt. 
Et kambrilakka pääseda, kuhu kass oli roninud, pidi esiteks 
minema mööda rehealuse laudit. Aga siin kas polnud kunagi 
korralikku katet olnudki, või oli keegi parred hiljem pealt võt- 
nud, nii et paigast paika pääsemine oli üpris täbar: igal sam- 
mul karda, et lendad puude vahelt või ühes murduvate puu- 
dega alla kõvale savipõrandale. 

Ei aidanud muud, Jürka pidi neljakäpakil kambrilaka poole 
ronima. Rehetoa kõrge, nurgeline ja tahmane kere seisis nagu 
hiiglatont põiki teel ees, temast pidi üle või mööda ronima. 
Jürka valis viimase tee. See viis ulualt läbi, kus roovlattide 
vahelt tolknevad õletuustakud, mis on täis mitmekümne-aas- 
tast tahma ja tolmu; need äigasid tal üle näo ja valgete särgi- 
käiste. Aga Jürka ei hoolinud, puges läbi ja jõudis kambri- 
lakka. Siin oli nii pime, et silm ei seletanud alguses üldse 
midagi, kostis ainult, et keegi jookseb tasaste sammudega. 
Jürka peatus. Tema ees pimedas säras kaks silma kui tulesütt. 
Kass pidi seal olema. 

«Oh sa reo,» sosistas Jürka, «kui ulataks mütsi peale pa- 
nema, siis oleks käes.» 

Ta roomas põlevatele silmadele lähemale, müts peos, et 
sellega kassi tabada. Aga äkki kustusid silmad ja vastu ulu- 
alust paistis, kuidas kass jooksis teiselt poolt toakeret rehe- 
aluse laudi poole. Polnud parata, Jürka pidi sinna järele 
minema — jälle ulualt läbi, kus ta sai õletuustakuilt uue noosi 
tolmu ja tahma. Jõudnud rehealuse kohta välja, selgus, et 
siinpool küljes polnud üldse laudit peal inimese liikumiseks, 
ainult kass võis siit läbi pääseda. 

Jürka ronis kambrilakka tagasi, et teiselt poolt toakeret tul- 
dud teed mööda laudile saada. See kõik võttis nii palju aega, 
et kassipoeg võis vahepeal jumal teab kuhu kaduda. Aga ei, 
kui Jürka jõudis uuesti laudile, kus pisut valgem oli, nägi 
ta, et kassipoeg istub redeli juures laudiotsal ja vahib alla, 

nagu oleks seal ei tea mis huvitavat näha. Jürka võttis mütsi 
ja viskas kassi, et ehk saaks ta läkast maha, sest seal lootis ta 
tema kergemini kinni võtta. Aga müts lendas mööda ja kass 
jooksis teise laudiotsa, kuhu Jürka suure vaevaga talle järele 
pääses, sest harvad parred veeresid tal põlvede ja käte all. 
Kassipoeg puges pimedasse ulualuse-nurka ja Jürka sai talle 
sinna järele. 

«Noh, sa vennike, nüüd sa änam ei pääse,» rõõmutses 
Jürka ja puges kassipojale lähemale. Aga kui ta sirutas käe, 
lipsas kass läbi kitsa ulualuse, nagu tahaks ta maha karata, 
aga lähemal vaatlemisel selgus, et toa taga seina ääres on 
mingi kõrvalhoone, mille lakk on heaks peidupaigaks, sest ini- 
mene ei pääse sellele kusagilt ligi, ainult pika ja peene 
puuga võis pilu vahelt torkida. Seda Jürka tegigi, kuid ilma 
tagajärjeta. Maast udimise tulemuseks oli, et kass puges läbi 
ulualuse uuesti laudile. Läks Jürka teda sinna kimbutama, lip- 
sas ta kohe oma endisesse peidu-urkasse tagasi. 

Nõnda rändas Jürka mitmed-setmed korrad alt üles laudile 
ja sealt alla toa taha. Lõpuks kaotas ta kannatuse ja otsustas 
toatagust kõrvalhoonet lõhkuma hakata, sest kassipoja pidi 
ta ju kätte saama. Ta ragistas parajasti esimeste latiotste kal- 
lal, kui toa eest kostis eide hääl: 

«Vanamees! Vanamees! Too kassipoeg siia, piim on 
kodus!» 

Polnud parata, hoone lõhkumine tuli seisma panna. Jürka 
peatus töös ja pidas pisut aru, kuidas olla ja mis öelda. Kui 
eit uuesti hüüdma hakkas, ilmus ta nähtavale. 

«Tohoo peletis!» hüüdis Lisete vanameest nähes. «Sa ju 
hullem kui reheline! Nägu liimendab peas! Mis sa oled ometi 
teind? Mis su särgiga on? Alles täna hommikul andsin ta 
sulle helevalgelt selga.» 

Jürka ei saanud sõnagi suust. 

«Ja kus on kass? Kuhu sa selle panid? Lasid ära joosta?» 

«Küllap vist,» lausus Jürka lõpuks. 

«Ja mina jooksen piimaga, nii et hing rinnus kinni!» ohkis 
Lisete. «Aga mis selle kassiga on siis, kuhu ta jäi?» 

«Lakas.» 

«Ja sa käisid teda seal taga ajamas?» 

«Küllap vist.» 

«Kätte ei saand?» 

«Ei vist.» 

«Noh, oled mul mees küll, kassi karjagi ei või sind jätta!» 
hüüdis Lisete. «Ja mis sa töa taga tegid?» 

«Lõhkusin, et...» 

«Et kassi kätte saada?» 

«Küllap vist.» 

«Sa heldene taevas,» hüüdis Lisete, «tõsta silmapilguks 
jalad kodust välja, sa lõhud taga hooned maha.» 

«Aga kui muidu kätte ei saa.» 

«Kus ta siis on sul?» 

Ja nüüd sai Jürka mahti seletada, kus asub kassipoeg 
praegu ja kus oli ta enne ning kuidas ta sinna on saanud ja 
mis on teinud tema ning mis ta veel on mõelnud teha. Mindi 
kahekesi kassipoega püüdma, eit piimaga laudile, taat teibaga 
toa taha udima. Ja, ennäe, niipea kui kass piimatassi nägi, tuli 
ta kohe limpsima ning Lisete võttis ta ilma mingi vaevata 
kinni. See oli Põrgupõhja uue pererahva esimene suur rõõm. 


ka 

Põrgupõhja perenaine istus heledal päikesepaistel toaukse 
ees pakul ja vaatas, kuidas kassipoeg piima limpsis. Enne 
maitses ta ise mitmel korral seda valget vedelikku, et kas ta 
pole ehk öö jooksul hapuks läinud, nii et võiks kassipoja kõhu 
rikkuda. Aga ei, piim tundus talle rõõsk. Nõnda siis valas 
Lisete teda veel eelmisest pererahvast siia jäänud lõhkenud 
savikausi terve poole õõnsusse ja pistis kassipoja ninapidi 
sisse. 

Vana Jürka ise, see Põrgupõhja uus Vanapagan, tuli met- 
sast puukandamiga — teivastega, sest õueaiad olid risakil 
maas ja nõudsid kohendamist. See oli tal täna juba mõni teab 
mitmes voor. Esiteks tõi ta paar seljatäit tulepuid, siis asus 
tarbepuude kandmisele. Nähes eite kassipojaga, katsus ta kan- 
dami võimalikult vaikselt maha panna, ometi sündis see nii 
suure kolinaga, et kass oleks pagenud, kui Lisete varmas käsi 
poleks teda õigel ajal kinni napsanud. 

«Ole sind ka oma kolistamisega,» siunas Lisete, «jälle tahad 
mul kassi lakka hirmutada.» 

«Kae mädandit, või nii pirtsakas teine,» imestas Jürka ja 
tuli eide juurde vaatama, kuidas kass hakkas varsti uuesti limp- 
sima. Tükk aega istusid nad vaikides kõrvuti. Viimaks kogus 
Jürka oma mõtted sedavõrd, et sai öelda: 

«Noh, vanamoor, mis sa ka arvad sest asjast ja olemisest? 
"Tulime siia, et ulualust leida, aga nüüd oleme peremees ja pere- 
naine. Kasski on meil juba.» 

«Kui kord sai tuldud, eks siis pea selle risti endale võtma,» 
arvas Lisete. «Kass meil on, aga kassi piima ei ole. Sina kan- 
nad puid, mina piima.» 

«Kui saab Kaval-Antsüga kaubale, siis ehk...» 


Just samal silmapilgul astus Ants õue ja ütles Jürka sõnade 
vahele naljatades: K 

«Tere kah, Vanapagan. Eile käisid sina meie pool, täna 
tulin mina sinu poole vaatama, kuidas Põrgupõhjas mürat 
Oli metsa kanti niikuinii asja, mõtlesin, pistan jalad korraks 
sisse, ega pahaks panda.» 

«Kuis on põrssaga?» küsis Jürka. 

«Kas nii tuli taga?» küsis Ants vastu. 

«Peremees-Antsuga sai räägitud või?» 

«Küllap sai,» vastas Ants, keda Jürka pidas ikka veel vaba- 
dikuks ja majuliseks. 

«Noh, ja mis?» 

«Näh, Ants arvas, et kes seda uut Vanapaganat teab, mis 
mehi ta on; vana oli tuntud, aga see suri ära. Seda toitsid 
rohkem loomad ja linnud, kui tema neid; peaks ehk sellepärast 
vaatama, kuis on uue Vanapaganaga lugu, et kui annad 
põrssa, kas ei pea siis ka toidu kaasa andma, sureb muidu 
nälga. Rääkisid eile hobusest, aga omal värskelt puuvirn õue 
veetud ning aina ilma ratta ja jalase jäljeta,» tegi Ants lõpuks 
muud juttu. 

«Seljas,» seletas Jürka. 

«Oled siis aina päevade kaupa talunud?» 

«Täna hommikul.» 

Ants vaatas, mõtles ja muheles siis: 

«Naljamees oled. Endine Vanapagan nalja ei mõistnud.» 

«Mina ka ei mõista,» lausus Jürka. 

«Aga ühe hommikuga kannad seljas nii palju puid, et jät- 
kuks kahel hobusenokal puuassi-vankriga päev otsa vedada, 
mis?» 

«Kannan,» kinnitas Jürka. 

«Kuule aga kuule, vaata aga vaata,» muheles Ants ja sügas 
oma habemetutti. «Siis on Põrgupõhja tublima- Vanapagana 
saanud, kui oli endine. Mõtled aeda kohendada või?» 

«Küllap vist.» 

«Aga mis saab põldudega, kui pole hobust?» 

«Oleks sahkki,» arvas Jürka. 

«Kabe lugu küll, kui sahka ka ei ole. Aga kuis sa siis koha 
võtsid, kui sul midagi ei ole?» 

«Kass on,» ütles nüüd Lisete. 

«Seda ma näen! Ja isegi piima on potitükis. Külast too- 
dud või?» 

«Ega ise lüpsa, kui lehma'i ole,» tähendas Lisete. 

«Ega ise kassipoegagi ilmale kanna,» arvas Ants, «sellegi 
peab külast tooma.» 

«Kassipoeg võib ise tulla ja ukse taga näuguda, aga piimal 
pole jalgu all ega häält sees.» 

«Nõnda see kuulukse,» nõustus Ants, ja pöördudes Jürka 
poole, lisas: «Sõnakas eit sul, kallis Vanapagan, endisel oli 
tossikene.» 

Jürka hirnahtas naerda, nii et Ants jäi talle tõsiselt otsa 
vahtima. Sellest naerust mõistis ta sedagi, et Põrgupõhja uus 
Vanapagan võis tõepoolest ise oma turjal selle värske puu- 
virna õue kanda. Sellepärast küsis ta: 

«Kuis siis jääb põrssaga, tahetakse saada või?» 

«Küllap vist,» lausus Jürka. 

«Raha eest või kuidas?» 

«Kuis siis veel?» 

«Kaubad on mitmesugused,» rääkis Ants lõuga sügades. 
«Endine Põrgupõhja ei võtnud midagi raha eest, tema kas tõi 
külimitu teri, koti kartuleid, naela villu, leisika linu, koorma 
rahnusid või vedas sõnnikut, võttis kartuleid, peksis rehte, 
korjas vilja, tegi heina, masindas ja ropsis linu, nii et tasus 
tööga või andidega. Üks raha ta ju kõik, ja tema seda päris- 
raha, mis kõliseb või krabiseb, ei armastanud, oli seda tõugu 
mees, vaga ja vaikne. Aga mehi on mitmesuguseid, nii et...» 

«Põrssa võtaks ikka raha eest, aga...» 

«Aga milleks siis Antsult? Raha eest saab igalt poolt, too 
või linnast hästi suurt vassongi.» 

«Esteks raha eest, pärast muidu,» seletas Jürka, «sest ega 
raha kõigeks ulata.» ' 

«Nii et tahad ka lambatalle, lehmamullikat, hobusesetukat, 
sahka ja vankrit?» 

«Küllap vist.» 

«Kuluks marjaks ära,» lisas Lisete omalt poolt. 

«Asi laseb Antsuga seada, tema leiab ikka nõu. Temal on 
ikka kotisopis peotäis jahu, kamalutäis ube või herneid, tünnis 
tükk pekki, kimbus peo-kaks linu varuks, ja majakohas kulub 
kõike natukehaaval.» 

Pika jutu tulemuseks oli, et Põrgupõhja rahvas pidi paari 
päeva pärast uuesti Kaval-Antsule minema, et seal Antsu 
endaga rääkida ja oma silmaga vaadata, mis ja kuidas. Aga 
suur oli Jürka ja Lisete üllatus, kui nad lõpuks teada said, et 

nad kogu aeg Antsu endaga olid kõnelnud. Jürkat rabas see 
nõnda, et ta mõtles kohe otsa ümber pöörata ja koju tagasi 
minna, sest kui asi algab pettusega, mis võib sellest pärastki 
head tulla. Aga Ants tõttas teda rahustama, seletades: 

«Mängisin pisut pimesikku, tahtsin vaadata, mis rahvaid 
olete ja kas maksab teiega üldse jändama hakata. Aga nüüd 
tean, et maksab.» 

«Või maksab,» lausus Jürka. 

«Maksab, maksab, tõsi jutt,» kinnitas Ants. 

«Küllap vist,» arvas Jürka. 

«Nii et seapõrssa saab?» küsis Lisete. 

«Saab seapõrssa ja muudki, kui soovitakse,» vastas Ants. 

Nõnda see oligi. Sest kui Põrgupõhja omad hakkasid Kaval- 
Antsult koju minema, oli neil vankrilogu ja selle ees hobuse- 
setukas; vankrile oli pandud sahk, saha aiste vahel määgis 
lammas tallega põhul, pakk-kastis ruugas seapõrsas, kottides 
leidus nii mõndagi söödavat ja vankri järel lõa otsas ammus 
lehm — aher küll ja kiitsakas, aga kassile ja põrssale oli piima- 
tilk omast käest. Põrgupõhjalased oleksid pidanud nüüd üpris 
rõõmsad olema, aga ei olnud ometi. 

«Kassipojast oli mul suurem rõõm,» ütles lõpuks Lisete. 

«Küllap vist,» lausus vanamees mõttes. 

«Tema oli ju meie esimene majavara, sellepärast see rõõm,» 
arutas eit edasi. «Tänasest peale saab ta lüpsisooja piima, 
küll ta meil kosuma ja kasvama hakkab.» 

Lisete rääkis kassipojast, nagu oleneks sellest nende maja- 
pidamise tulevik, ja Jürka kuulas toda ning nõõtas hobust, 
nagu jagaks ta oma eide arvamusi. 

Aga kassipoeg ei saanud kuigi kaua lüpsisooja piima, sest 
juba mõne päeva pärast, kui Lisete ajas lehma metsa äärde 
vana kulu ja kollaseid varsakapju sööma, tuli karu, kes pol- 
nud pärast pikka talveund veel süüa saanud, ja murdis pere- 
naise enese silma all tema supivalguse. Hea, et Lisete ise ühes 
lamba ja tallega tulema sai. Koju jõudes oli ta hirmust keeletu, 
vehkles ainult kätega ja näitas metsa poole. 

«Mh?» tegi Jürka. 

«Karu,» sai Lisete viimaks lausuda. «Murdis lehma.» 

«Ää latra,» ütles Jürka. 

«Tõsi jutt,» kinnitas eit. «Kahju, et pole püssi.» 

Aga Jürka ajas enda jalule ja võttis oma raske pika var- 
rega kirve ning küsis: 

«Kus? Tule näita.» 

«Kulla pai vanamees,» hädaldas Lisete, «ära mine kirvega. 
Las ta sööb lehma, aga kui lähed sinna, sööb ta ka sinu, me 
jääme kassipojaga kahekesi järele.» 

a Jürka ei võtnud eide hädaldamist kuuldavakski, viskas 
kirve õlale ja hakkas metsa poole minema. 

«Karu on suur ja must, karvane ja tige, mu põlved värisevad 
veel praegu suurest hirmust,» rääkis Lisete, käies vanamehe 
kannul. 

«Näita, kus ta on,» ütles Jürka. 

Aga karu ja lehma polnud enam seal, kuhu nad Lise- 
test olid jäänud: karu oli lehma padrikusse lohistanud. Kui 
Jürka talle sinna järele jõudis, võttis ta tema mõmisemisega 
vastu. Aga tihnik oli nii paks, et kirvega oli siin raske lüüa. 
Sellepärast tegi Jürka poolringi ümber karu, et otsida lageda- 
mat teed. 

«Mine eemale,» ütles ta eidele, «naistel pole siin midagi 
teha.» 

«Ei lähe,» vastas eit, «kui murrab sinu, las murrab ka minu 
ja kassipoja.» 

Alles nüüd märkas Jürka, et Lisetel oli kassipoeg süles. 

«Eks lähme siis kolmekesi, mina, sina ja kass,» ütles Jürka. 

«Nemad on kahekesi, karu ja surnud lehm,» rääkis Lisete, 
kuna kassipoeg näugus. 

«Seisa kaugemal, muidu saad sina kirvega enne kui karu.» 

Lisete jäi vanamehest pisut maha, kes lähenes karule, kir- 
ves käes löögivalmis. Karu jättis lehma närimise ja tuli mehele 
lagedale vastu. 

«Tule aga tule, et oleks parem lüüa,» lausus Jürka. 

Mees ja karu lähenesid teineteisele. Eit kattis hirmuga ise- 
enda ja ka kassi silmad, et mitte näha, mis nüüd tuleb. Aga 
ei tulnud midagi iseäralikku, ainult — Jürka lõi karule kir- 
vega pähe ja see langes nagu kott maha, nii et Jürka võis 
hakata kirvest tema pealuust välja kiskuma. 

«Lööd kirve nagu kaalikasse, aga välja ei tule,» kirus Jürka. 

Nüüd kadus Lisetel hirm karu eest ja ta astus vanamehe 
juurde ning ütles: 

«Karutapmine käib sul ju nagu käkitegu.» 

Ja ta võttis kassipoja põuest, pani selle surnud karule kõn- 
dima, kuna ta ise seletas: 

«Näed sa, mu nirukene, meie olime kolmekesi karust üle.» 


31 


Jürka silmitses samal ajal surnud lehma. K 

«Õieti tapetud,» lausus ta, «veri ilusasti välja lastud ja kõik. 
Liha kõlbab väga hästi soola panna ja nahk on ainult kae 
pealt pisut rikutud.» 


«Nahk maha nagu lehmalgi, mis muud.» 

«Kas liha ei kõlba?» 

«Küllap vaatame, aga talve otsa ju teine käppa imend.» 

Jürka tõmbas pussi vöö vahelt ja hakkas tööle, eit asus 
talle appi, kuna kassipoeg vaatas eide ja taadi tegevust pealt. 
Kui loomad olid kooritud ja tükkideks raiutud, läks Jürka 
koju, rakendas hobuse vankri ette ning logistas siis liha ja nah- 
kade järele. 


F AAL “ 
«Aga mis saab karuga?» küsis eit. i | e 
hi 


«Meie majavara kasvab,» ütles Lisete vanamehele, kui see 


hobuse ja vankriga pärale jõudis, «nüüd on meil juba liha ja 
nahka.» 

«Küllap vist,» arvas Jürka. 

Järgmisel päeval läks Jürka Antsule teatama, et karu mur- 
dis lehma. 

«Kas nägid, et karu?» küsis Ants. 

«Nägin,» vastas Jürka. «Eit nägi ka.» 

«Noh, siis on hea. Iseasi, kui oleks murdnud hunt, siis on 
hoopis iseasi. Kui karu, siis peab riik välja maksma, sest karu 
on riigi loom, riigi sakste jahiloom. Aga igamees peab ise oma 
loomad toitma. Ja karul on vaba valik, misukese lehma, härja 
või hobuse ta nahka paneb.» 

Ants teadis väga palju tarka ja huvitavat jutustada jahist, 
"jahiseadusest ja jahipidamisest. Jürkal polnud vaja sõnagi lau- 
suda, kuulas ainult. Nõnda ei saanudki Ants teada, et Jürka 
oli karu kirvega maha löönud, naha tal seljast koorinud ja sei- 
nale kuivama pannud. Asi selgus alles siis, kui Jürkalt tõendusi 
nõuti, et tõepoolest karu tema lehma on murdnud. Sest küsi- 
mus oli kõigiti kahtlane. Metsavahtide andmete järgi polnud 
siin ringkonnas ainustki karu olemas, sest muidu oleks talvel 
tema pesale jahti peetud. Ja nüüd korraga karu ja murrab 
lehma! Pealegi kuidas? Millistel asjaoludel? Keegi ei näinud 
murtud lehma, see nüliti ja tükeldati enne ülevaatust. 

«Nägid sa tõesti oma silmaga karu?» päriti Jürkalt. 

«Nägin,» kinnitas Jürka. 

«Ja lehma murdmist ka?» 

«Seda nägi eit.» 

| NI X 


«Mõtled aeda kohendada või?” 
«Küllap vist.” 


«Aga millal siis sina karu nägid?» 

«Kui ma ta maha lõin.» 

Kõik vahtisid ammuli suuga uskumatult Jürkale otsa. 

«Andsin kirvega, kui sõi lehma,» seletas Jürka. 

«Loba!» hüüdis keegi, ja siis hakkasid kõik naerma. 

«Nahk ju kodus seinal,» ütles Jürka. 

«Ja siis tuled ise lehma eest kahjutasu nõudma?» 

«Keelatud ajal tapad karu...» 

«Ma ei saanud ju muidu lehma talt kätte,» ütles Jürka. 
«Eit nägi, et karu tuli mulle kallale, mis ma siis pidin tegema. 
Andsin kirvega korra, ei muud. Mina teda tappa ei tahtnud, 
mõtlesin ainult hirmutada, aga tema...» 

«Hea küll, hea küll,» öeldi Jürkale. Aga karu nahk nõuti 
talt välja, ja kui lehm tasuti, võttis Ants selle raha endale, 
kuna ta lehma naha oli juba ammu enne ära viinud, nii et 
Jürkale jäid ainult karuliha-käntsakad, mis ta katseks oli soola 
pannud, ja lahja lehmaliha; viimane ainult sellepärast, et Ants 
ütles — ei tema ise ega tema pere söövat karu murtud looma, 
selle eesõiguse ja erilõbu jätvat ta Põrgupõhja Vanapaga- 
nale. Lisete oli üpris nukker, et asjad võtsid sellise pöörde, 
aga Jürka lohutas teda seletusega: 

«Täna jumalat, et nii kergesti pääsesin. Tegin targasti, kui 
ütlesin, et ega ma karu tappa taht, ainult hirmutada. Aga karu 
tapmine maksab ka ometi midagi, sest...» 

«Ah sakste karu siis hirmutada ikka tohib?» küsis Lisete 
vahele. 

«Küllap vist.» 

«Nii et kui muidu ei karda, siis võib ka maha lüüa.» 

«Nii see kuulukse.» 

«Aga kust me uue lehma saame, muidu pole meil ju kassile 
ja põrssale piima?» 

«Ants lubas toimetada.» 

«Kuldaväärt mees see Kaval-Ants, tema meid hätta ei 
jäta,» ütles Lisete tänulikult. 

«Ei vist,» arvas Jürka. 

Ja nõnda see oligi: mõne päeva pärast toodi Põrgupõhjale 
sõna, et nad võivad uue lehma järele minna, kui nad tahavad. 
Jürka ja Lisete läksidki. Seekordne lehm oli veel hullem kiit- 
sakas kui esimene. 

«Mis mõte on teil paremat sinna laande viia, karu murrab 
ta teil muidugi jälle varsti ära, sest ega neid seal üks ole. 

Ainult selle eest hoidke, et hundid lehma kõri kallale ei saa, 
nende toidu eest ei muretse ükski maine võim, ainult armas 
jumal taevas.» 

«Hundid peletan palja kisaga eemale,» arvas Lisete. 

«Noh, siis pole karta midagi,» lohutas Ants. «Karu on 
kasulik loom.» 

Selle teadmisega hakkasid Jürka ja Lisete lehmaga kodu 
poole minema: Jürka hoidis ohelikku, Lisete lõi takka ja siu- 
nas lehma, kes ei tahtnud kuidagi vanamehele järele minna. 
Kui ta lehma siunamisest tüdis, küsis ta Jürkalt: 

«Mis sa nüüd arvad sest asjast?» 

«Mis asjast?» 

«Uuest lehmast ja kõigest. Kas karu murrab selle jälle ää, 
nagu Ants ütles?» 

«Küllap vist.» 

«Ja kas lööd karu jälle maha?» 

«Küllap näis... kui muidu ei karda...» 

«Aga kui kardab?» 

«Ää latra tühja.» 

«Ah sina tahad, et ma pean ainult lehmaga kõnelema?» 
küsis Lisete, aga jäi siiski tükiks ajaks vait. Viimaks ütles 
ta nagu endamisi: 

«Varsti peab hakkama Antsule päevi tegema.» 

«Käskis juba homme tulla,» lausus Jürka. 

«Armas aeg!» hüüdis Lisete. «Kuis siis homme, kui pidid 
alles tuleval nädalal.» 

«Juba teine lehm, sellepärast.» 

«Tõsi ta on, juba teine,» nõustus Lisete. «Aga mis mina 
siin küll üksi peale hakkan! Kass tahab karjatada, põrsas 
sööta, lehm ja lammas metsa ajada. Ja kes lööb karu maha, 
kui murrab lehma?» 

«Eks tule Antsu juurde mulle järele, mis muud.» 

«Ja sa arvad, et karu ootab nii kaua?» 

«Küllap ootab, kui lehm näsida.» 

Nõnda nende elu algaski nüüd: Jürka oli aina Antsu juu- 
res tööl ja eit kopitses üksinda kodus. Oma töö tegemiseks 
leidis Jürka mahti ainult öösiti ja pühapäeviti. Sellest hooli- 
mata arvas Ants, et Jürka tööst üksi ei jätku võlgade tasuks 
ja et vahetevahel peaks ka eit appi tulema. Aga see oli või- 
matu, sest polnud koduhoidjat, või nagu Lisete ütles: polnud, 
kes karjataks kassi. See küsimus pidi siiski lahenema oota- 


34 


matul viisil. Ühel päeval ilmus Põrgupõhjale nimelt Kase 
minia, kellelt Lisete oli kassi saanud, ja tahtis selle tagasi võtta. 

«Ämm sõimab mind hommikust õhtuni kassivargaks,» sele- 
tas ta. «Oleks veel hobusegivaras, aga kassivaras, kus selle 
häbi ots!» 

«Kust ämm teab, et sina kassi talt üle lõid?» küsis Lisete. 

«Ega ta tea, arvab ainult.» 

«Noh, ja kui viid kassi tagasi, siis saabki teada, et sina.» 

«Ma viin ju salaja.» 

«Mina kassi ei anna,» ütles Lisete. «Nõua või kohtuga. 
Kohtus ka ei ütle, et sinult sain. Salgan kõik maha, tee mis 
tahes. Las ämm sõimab, ega see konti riku. Ütle talle, et mul 
on sihuke hall, nagu oli teilgi, las ta tuleb järele, küll ta siis 
kuuleb, kust ma oma kassi saand.» 

«Mind sa välja ei anna?» 

«Ega ma loll ole.» 

«Head päeva siis!» hüüdis minia ja kargas üle aia metsa. 
«See ämma pärast,» ütles ta seletuseks, «ehk tuleb tee peal 
vastu.» 

Paari päeva pärast oli ämm Põrgupõhjal. 

«Mis küla pool ka kuulukse?» küsis Lisete peale teretamist. 

«Kuulukse, et meie kassipoeg on varastatud ja et just nii- 
suke hallivöödiline olla Põrgupõhjal.» 

«Kas niisuke, nagu mul süles või?» 

«Just niisuke, nii et ongi meie oma.» 

«Ah ilmas siis rohkem niisukesi ei ole või?» 

«Miks ei ole, aga kust sina selle said?» 

«Ma ei saanudki. Ise tuli.» 

«See kassipoeg tuli ise siia Põrgupõhja?» 

«Ega ta siis üksi tulnd,» seletas Lisete. «Ühes emaga.» 

«See on vale!» hüüdis ämm. «Kus on see ema?» 

«Nagu ta tuli, nii ka läks. Leidis pojale paiga ja tegi ise 
sääred. Aga võib-olla murdsid teise rotid või karu. Näe, karu 
murdis meil lehma, miks ta siis kassi murda ei või, andis kord 
käpaga ja oligi valmis.» 

«Ütle parem, millal minia selle kassipoja siia tõi?» küsis 
ämm. 

«Misuke minia?» küsis Lisete vastu. 

«Ah seda sa ka ei tea?! Ei mäleta enam, kes seda kassi- 
poega sulle pakkus? Kui sa teaks, mis inimeseloom see on! 
Su oma silma all petab su läbi, su oma näppude vahelt kisub 

sul asjad käest. Mis nende meeste arus küll on, et just niisu- 
kesed meeldivad. Ja mis minu pojast küll saab, kui min 
enam ei ole valvamas! Usu või ära usu, aga ma ei leia enam 
ööl ega päeval unerahu, aina käin ja löön silma siia ning sinna. 
Ometi kaovad asjad, tee mis tahes. Kui ometi kätte saaks, 
millal või kuidas ta selle kassipoja siia tõi!» 

«Kase ema, nüüd süüdistad oma miniat asjata; tema näib 
sul küll heake olema, aga kassipoega pole ta siiski siia toond.» 

«Aga kuhu see kassipoeg siis sai, tule jumal appi!» hüüdis 
ämm. 

«Teil ehk ka rotid siginend nagu meilgi, need murdsid ära.» 

«Ega hullu tea,» lõi ämm kahtlema. «Aga mina pole mitte 
neid tähele pand. Ja sina võid oma hingeõnnistuse juures van- 
duda, et see kassipoeg on ise tulnd?» 

«Selle kassipoja eest võin ma küll oma hingeõnnistuse anda,» 
vastas Lisete. «Tuli teine ise ühes emaga, kust, ei tea, ja kuhu 
sai ema, ka ei tea.» 

Aga kuigi Põrgupõhja eit andis kassipoja eest oma hinge- 
õnnistuse, ometi ei suutnud Kase vanaperenaine teda uskuda, 
sest tema süda kipitas oma minia pärast ja kõik, mis maailmas 
läks viltu või tema tahtmise vastu, pidi olema minia süü läbi 
sündinud. Veel värava tagant tuli ta õue tagasi, et Lisetet usut- 
leda ja kassipoega temale pakkuda, ainult ütelgu, et minia 
on ta toonud. Aga Lisete vastas: 

«Ma andsin juba oma hingeõnnistuse selle eest, et minia 
pole kassipoega toond, ainult et ta tal õues käes oli, seda ma 
nägin, rohkem ma ei tea, küsigu või jumal ise.» 

«Jumala enda käest peabki küsima,» ütles ämm. «Tean 
vaga kaardimoori, kes enne laual käib ja palvetab, kui kaarti- 
delt küsib ja jalgade vahelt vaatab, sinna lähen ma nüüd, sest 
seda asja ma nõnda ei jäta. Mis inimene külvab, seda tema 
peab ka lõikama.» 4 

Ütles ja läks. Lisete aga kallistas ja sussutas kassipoega 
oma suu juures ning rääkis: 

«Kuulsid, sa nirukene, et ma oma hingeõnnistuse sinu eest 
andsin? Aga sinu õige hind on ainult sukanõel. Nii et minu 
hingeõnnistusel on sukanõela väärtus. Sellest sa näed, kuis ma 
sind armastan.» 

Põrgupõhja rahva elu läks kibedamaks, sest kevadine töö- 
hoog kasvas. Ants nõudis antud loomade ja materjali kiire- 
mat tasumist, muidu ähvardas kõik tagasi võtta. Et tasumine 
sündis teoga, siis tuli Vanapaganal tööiõust nappus kätte. Aga 
ka siin leidis nõukas Ants abi. Ta ütles: 

«Pead endale sulase kauplema, mis muud. Aga ole kokku- 
hoidlik, palka ainult poiss eidele koju abiks, nii et ise võid 
siis täiesti mind tasuda. Eks pärast näe, kuis saab; kui vaja, 
kaupled ka tüdiuku, nii et oleks täispere — peremees, pere- 
naine, sulane ja tüdruk.» 

«Karjane puudub,» arvas Jürka. 

«Enne kari, siis karjane,» õpetas Ants. «Ei ühele lehma- 
kiitsakale, lambatallele ja kassipojale või karjast pidada, nälga 
jääd nõnda.» 

«Küllap vist.» 

Nõnda siis kauples Jürka endale sulase, kes läks tema enda 
põllulappi tosima, ise aga jäi Antsu orjama, nagu oleks haka- 
nud tema sulaseks. Küll mõtles ta sulase panna Antsule hobuse 
ja lehma päevi tegema ning muudki saadud majavara tasuma, 
aga see sellega ei nõustunud, seletades: 

«Sina said lehma ja hobuse, sina ise ka oma tööga tasud, 
nõnda on kord ja kohus.» Polnud parata, Jürka jäi ise Antsu 
juurde, sulane asus tema eidega Põrgupõhjale, nagu oleks see 
tema, mitte Jürka eit. Ja nõnda kadusid päevad ja nädalad, 
ilma et Jürka oleks õieti teadnudki, mis sündis Põrgupõhjal. 
Või kuigi ta midagi sealtpoolt kuulis, siis rohkem Antsu suu 
ja silma läbi, sest sel oli asja luusimiseks ka Põrgupõhja kan- 
dis. Viimaks ei saanud Jürka suure rahutuse pärast muidu, kui 
pistis südaöösel Põrgupõhjale. Aga kui ta tahtis uksest sisse 

minna, oli see kinni. Jürka koputas, ja kui keegi ei tulnud 
avama, murdis ta ukse eest maha. Samal silmapilgul, kui tema 
astus tuppa, lipsas sulane läbi akna välja. Jürka tahtis talle 
järele, aga aken oli tema tarvis liiga väike. Vihaga mõtles ta 
aknaaugu suuremaks murda, aga õigel ajal tuli aru pähe, et 
tühipalja sulase pärast maja lõhkuda ei maksa. Ta läks üle 
purustatud ukse põgenejale järele, aga see oli vahepeal juba 
metsa lidunud, sellepärast pöördus Jürka tuppa tagasi, kus ta 
eide sängi ette astus. Eit magas. Eit magas õndsa und. 

«Vanamoor!» hüüdis Jürka, nii et toaseinad värisesid. 

«Vanamees, sina kallike!» hüüdis Lisete ärgates nii õrna 
häälega, nagu seda Jürka veel kunagi varem polnud kuulnud. 
«Ma nägin just praegu sinust unes, et tulid suure musta täku 
seljas, täkk norskas suitsu ja tuld.» 

«Mis see sulaselogard siin toas tegi?» küsis Jürka eide jutu 
vahele. 

«Kallike, mis sulasest sa räägid? Sinust nägin ma ju unes.» 

«Miks sa ei avanud, kui ma koputasin?» 

«Ma pole õhkagi kuulnud.» 

«Aga mina murdsin ukse maha ja sulane pistis siis läbi 
akna välja.» A | 

«Ah seda vemmalt küll,» siunas Lisete. «Ma jätsin ju õhtul 
akna lahti, et oleks magades lahedam. Küll ma ta homme 
käsile võtan.» 

«Ütle talle, et kui ma ta veel kord toast leian, siis löön ta 
maha.» 

«Õige, vanamees, see kuluks talle tõesti ära, rohkem ta 
väärt ei olegi. Ta pole õieti sedagi väärt, sest temalt pole 
nahka võtta, nagu karult.» 

«Ka karu seljast ei maksa nahka võtta, sest selle saavad 
teised omale,» arvas Jürka. 

«Kui veel ühe karu maha lööd, siis paneme naha lakka kui- 
vama, sealt ei tea teda keegi meie käest ära võtta,» lohutas 
Lisete ja lisas: «Sa võiksid muidu nüüd minu juures pisut 
puhata, aga kes parandab toaukse. Sulasest pole ju selleks 
meest. Ja ega päris ilma ukseta ikka läbi saa, kuigi suvine aeg.» 

«Ei vist,» nõustus Jürka, ja nõnda asus ta ööhämaruses 
ukse parandamisele. Kui ta tööga valmis oli, pidi kärmesti 
Antsu juurde tõttama, sest seal tõusti vara. Nõnda oli Jürkal 
kogu kodukäimise tulemuseks ukse murdmine ja selle paran- 
damine, muud midagi. 

«Oleks ma saand sulasegi maha lüüa,» mõtles ta tagasi- 
minekul kahetsevalt. Aga ta unustas oma kahetsuse peagi, sest 
ees ootas kibe töö, mis ei andnud aega mõtlemiseks. 

Ööd olid juba pikemaks veninud, kui ta jälle kord käigu 
Põrgupõhjale tegi. Tasakesi astus ta tuppa, sest nüüd oli uks 
lahti. Ettevaatlikult lähenes ta eide asemele, aga kui ta lõpuks 
käe katsumiseks sirutas, siis leidis ta, et ase oli tühi. Kuhu oli 
eit läinud? Ega ometi ühes sulasega putku pistnud? 

Jürka läks välja ja ronis lakka sulase aset otsima, aga ei 
leidnud kusagilt midagi. Ta astus lauta: hobune, lehm ja 
lammas olid kohal. Kassipoeg tuli talle õuel vastu ja põgenes 
hirmunult toa taha. Jürka pidas aru. Viimaks kaotas ta kan- 
natuse ja hüüdis, hüüdis mitu korda, aina valjemini ja valje- 
mini. Nüüd tuli eit sealt, kuhu kassipoeg oli jooksnud. 

«Kus sa kooberdad öösel?» küsis Jürka. 

«Sa oled ikka naljakas vanamees, tuled nagu varas süda- 
öösel vahel harva koju ja kohe küsima, kus ma käin. Tead 
isegi, kus käiakse, kui öösel välja minnakse.» 

«Kus sulane on?» 

«Eks ta lakas ole, kus mujal. Mis sa temast siis tahad?» 

«Ma küsin, kus ta on, lakas ei ole teda?» 

«Siis on ta ehk hulkuma läind.» 

«Ma arvan ka — sina hulgud, miks siis sulane ei peaks 
hulkuma, maja seisab omapead.» 

«Kuis omapead, kui mina olen siin,» rääkis Lisete vastu. 

Aga nüüd tuli Jürkale meelde, et toa taga välja ääres, mõni- 
kümmend sammu majast eemal, seisab heinaküün ja et eit tuli 
ehk sealtpoolt. Jürka tegi minekut. 

«Kuhu sa lähed?» küsis Lisete. 

«Lähen vaatan, kui palju välja all küünis heinu.» 

«Eks sa pärast vaata, tule nüüd pisut tuppa.» 

«Ei, ma tahan kohe näha,» ütles Jürka ja läks edasi. Nüüd 
oli eidel suur häda vanamehega kaasa minna ja valju häälega 
rääkida: 

«Mis sinu arusse küll on läind, et südaöösel kipud heinu 
vaatama. Küünis pole veel kuigi paljuke, saod alles kokku 
vedamata.» 

Aga Jürka pistis jooksu, Lisete karjudes kannul: 

«Vanamees, vanamees, sa oled hulluks läind!» 

Jürka oli tõepoolest hulluks läinud. Ähkides jõudis ta para- 
jasti sel silmapilgul küüni juurde, kui sulane tahtis sealt põge- 

neda, aga Jürka haaras tal ühe käega kraest kinni ja viskas 
ta kui heinatuusti läbi suu küüni tagasi, ise hakkas aga ava- 
usele valmisolevaid puid kärmesti ette laduma. 

«Vanamees hull, mis sa mõtled teha?» karjus Lisete. 

«Seda sa näed varsti,» vastas Jürka. 

«Siis lase ka mind sisse,» ütles Lisete ja tahtis küüni. | 

«Sinu löön muidu maha,» ähkis Jürka ja tõukas eide eemale. 

Kui küünisuu oli kinni, võttis Jürka räksi ja taela taskust. 
Nüüd hakkas eit teda paluma, aga Jürka ei hoolinud millestki: 
ta pistis tule räästasse. Paraja tuule tõttu oli küün ühes hein- 
tega varsti pragisev ja leegitsev tulemeri. Lähedane kadakaski 
võttis tuld ja põles suure kärinaga. Jürka hirnahtas korra oma 
kõmisevast tõrrest naerda, vahtis siis aga vaikides e 
möllu. Lisete istus natukese maa taga põlluserval ja nuttis. 
Kui kõik oli möödas ja küüni asemel oli veel hõõguvate süte 
ja suitsevate tukkide hunnik, astus Jürka eide juurde ja 
ütles: 

«Soo, eit, lähme nüüd toamaile.» 

Aga Lisete kargas oma nutetud silmadega põlluservalt, lan- 
ges Jürkale kaela ja ütles: 

«Nüüd näed isegi, et olen ikka veel sulle kallis.» 

«Küllap vist,» arvas Jürka ja lisas natukese mõtlemise järel 
juurde: «Kui löön su maha, oled veel kallim. Aga küünist ja 
heintest on kahju.» 

«Ää kahetse midagi, kes teab, milleks see kõik hea oli,» 
lohutas eit. 

Kui Jürka hommikul Kaval-Antsule ilmus, rääkis ta seal, et 
öösel pistnud keegi tema heinaküüni välja all põlema, hulk 
heinu jäänud sisse. Hea veel, et tuli oli allatuule, muidu oleks 
ehk eluhoonetessegi hakanud. Nemad arutanud eidega, et kes 
seda küll pidi tegema, ja «riskeerinud» lõpuks, et kas mitte 
sulasepoiss oma plotskiga, sest see lübanud õhtul värskete 
heinte sisse magama minna ja öösel polnud teda kusagilt leida. 
Eks näe, kas hommikuks ilmub teine või ei. 

Aga ei ilmunud, sest keskhommikuks tõi Lisete Jürkale 
sõna, et poiss on vajaka. Nüüd teatati politseile, aga see arvas, 
et peab pisut ootama, kuni tuli on täiesti kustunud, muidu ei 
saa ju tuleasemelt otsida. Hea oleks, kui tuleks tubli sagam 
vihma, mis kustutaks tule. 

Ohtuks oldi siiski Põrgupõhjal ja hakati tuleasemel tosima. 
Põhjast tuli veel põlemata heinu päevavalgele ja nende alt 

leiti sulane, muidugi mitte elavalt. Miks või kuidas oli sulane 


heinte alla sattunud, seda oli raske seletada. Ta oleks võinud 
ju küünist välja joosta. Ja kui tuli tabas ta kogemata magami- 
selt, nii et tal polnud võimalik enam midagi enese heaks teha, 


siis poleks ta ka heinte alla saanud. Aga ühes polnud kaht- 


lust: tuli oli poisi enese käest lahti läinud, teisi inimesi polnud 
siin saadaval. Millal ärkas pererahvas? Aga peremees polnud 
veel sõba silmale saanudki, sest tema tuli Kaval-Antsult, tuli 
oma eite vaatama ja juba eemalt nägi, et tuli lahti. Pistis 
jooksu, sest ta mõtles, et on eluhooned, aga kui jõudis juurde, 
siis nägi, et ainult küün. Põrutas toauksele, aga eit magas, ei 
tea maast ega taevast midagi. 

«Mul võttis jalad all nõrgaks, kui kuulsin, et tuli lahti,» kae- 
bas Lisete. 

Juureldi ja uuriti, küsiti ja arutati ning sellega kõik lõppeski, 
ainult et Jürka pidi endale uue sulase või päevilise otsima. 
Antsuga sellest rääkides ütles ta: 

«Poissi ma enam ei tahaks, pistab pärast elumajagi oma 
plotskiga põlema.» 

«Mis sa arvad meie Juulast?» küsis Ants. 

«Juulast,» mõtles Jürka natuke aega. Muidugi, see sobiks, 
sest Juula oli tüse ja tugev, suurte käte ja jämedate jalgadega, 
oskas hobust rakendada ja jaksas kõiki mehetöid teha. Pea- 
legi oli ta suur meister heinakuhjade voolimises, muidu aga 
peeti teda pisut tohmakaks. Jürka oli ta millalgi uuelt suurelt 
heinakuhjalt maha aidanud, tema sellepärast, et tal jätkus 
jõudu Juula tõstmiseks. Siis olid nad mõlemad kui kaks hullu 
naernud ja Jürka oli siis mõelnud, et temal peaks Juula-taoline 
eit olema, mitte aga niisuke kiips nagu Lisete. 

«Juula oleks mehe eest väljas ja tema juba plotskit ega 
piipu sussitama ei hakka,» kiitis Ants tüdrukut. 

«Ei vist,» arvas ka Jürka. 

Nõnda siis olid kaubad koos: Juula läks põlenud poisi ase- 
mele Põrgupõhjale ja Jürka ise jäi endiselt Antsu orjama, oma 
majavara tasa teenima. 

«Küllap näis, kas mind ka Põrgupõhjal ära kõrvetatakse,» 
naeris Juula lollakalt, kui ta asus teele oma uue teenistuskoha 
poole. 

«Kui kõrvetad, siis ise, ei teised,» ütles Jürka. 

«Peremees peaks mu kohale viima,» naeris Juula. 

«Ei täi sinu pärast päeva raisata, mine aga ise,» ütles Ants. 

«Parajasti veame kesalt kive, kelle panen Jürka asemele; kui 
“tema tuleb sind viima.» A 

Muidugi, Antsul oli õigus, Jürka asemele polnud kedagi 
panna. Jürka-sugust meest polnud olemaski, seda oli Juula sel- 
gesti tundnud sel üürikesel silmapilgul, kus Jürka käed ta 
heinakuhja otsast maha võtsid. Sellepärast oligi ta nagu hull 
-maernud. Ei ole ju suuremat rõõmu, kui et on veel Jürka-tao- 
line mees maailmas. Nii kui võtab sust kinni, kohe tunned, et 
oled nagu pihtide vahel. 

Aga kui Juula oli läinud Põrgupõhjale, sündis Jürkas ime- 
lik muutus: ka tema hakkas sinna kippuma. Enne ei tulnud 
eit nagu meeldegi, aga nüüd tuli. Siiski ise ei pannud seda 
tähelegi, ainult teised. 

«Jürka on hakanud Põrgupõhja vahet jõlkuma,» ütles Ants. 
«Mis seal lahti on?» 

«Naised omapead, sellepärast,» lausus Jürka. 

«Sul on ka alati mured, enne sulasega, nüüd tüdrukuga.» 

«Küllap vist.» 

Aga Lisetel oli asjast oma arusaamine. Tema küsis vana- 
mehelt: 

«Mis tüdruku sa mulle saatsid? Oleks teine nagu pisut tobu, 
aga tööd rühmab kahe sulase eest. Mindki hakkab teine taga 
ajama, nagu oleks tema majas otsaline.» 

Jürka ei vastanud eidele midagi, aga süda kihvatas tal sees 
suure rõõmu pärast. Ja sest ajast saadik hakkas ta ikka har- 
vemini Põrgupõhjale tulema. Varsti torkas Lisetele silma, et 
Juula on päeval unine, nagu poleks ta öösel õieti maganud. 
Mis see küll võis olla? Ta hakkas tüdrukut silmas pidama: 
selle asemel, et õhtul magama heita, hiilis see kodust välja. 
Kus ta küll võis käia? Järgmine kord, kui Jürka tuli Põrgu- 
põhjale, ütles Lisete talle: 

«Tüdruk kooserdab öösel ümber, ei seisa kodus, päeval teine 
unine.» 

«Küll ma ütlen talle,» vastas Jürka. 

«Ära sa jumalapärast hingagi,» palus Lisete, «muidu, kui 
kahekesi jääme, tuleb kallale, sest ta arvab kohe, et mina suud 
paotand. Ma muidu niisama, et ei tea, kus ja kellega ta 
peaks...» 

«Mis sinul võõrastega asja.» 

«Kuis siis võõras, kui elab oma majas.» 

Nõnda see jäigi. Jürka lubas, et tema ei lausu tüdrukule 

sõnagi, ja tüdruk oli vahetevahel pisut unine, aga tööd tegi 
magu iseenese pärast. Kadusid nädalad. Siis pani Lisete tähele, 
et Juula ei saa enam süüa, sest tal oli süda aina paha. Ja kui 
ta hakkas tüdrukult pärima, siis sai teada, et asjad on sedasi. 
Kellega? Seda ei või öelda, mitte ei või öelda. 

Esimesel võimalusel rääkis Lisete asjast Jürkale, küsis, mis 
teha. Aga see jäi üsna rahulikuks, ja kui ta oli tüki aega mõel- 
nud, ütles siis: 

«Mis ikka, aeg on ju niisuke, et naistel enam lapsi ei ole, 
noh, las siis olla tüdrukutelgi. Löö silma peale, et ta töö juu- 
res endale liiga ei tee, muidu kes teab, mis või kuidas.» 

«Ah siis sellepärast, et mul omal lapsi ei ole, pean hakkama 
võõraid juba enne sündimist karjatama!» hüüdis Lisete. 

«Küllap vist,» vastas Jürka. «Sina ei saa ei oma ega võõra 
mehega lapsi, aga...» 

«Näe, ei saa jah ja ei tahagi saada!» ütles Lisete vahele. 
«Ma ei taha isegi maa peal elada, mis ma siis neist lastest siia 
muretsen.» 

«Tahad ummisjalu taeva, mis?» 

«Ennem kas või taeva.» 

«Mine või põrgu, aga seni, kui elad maa peal, pead laste 
eest hoolitsema. Ja kui pole neid omal, siis karjata võõ- 
raid.» 

«Kuule, vanamees, kust sul äkki see lastehimu?» 

«Olen inimene, olen surelik, tahan õndsaks saada, selle- 
pärast,» vastas Jürka. 

«Kas Ants seda tarkust sulle õpetand või?» 

«Käin kirikus, seal.» 

«Nõndaks! Põrgupõhja Vanapagan käib kirikus!» 

«Käin kirikus ja õpin laulma.» 

Lisete naeris kõõksudes, sest ta arvas, et vanamees heidab 
nalja, aga kui ta lõpuks nägi, et sel on tõsi taga, langes mure 
ta südamesse. Kuidas tema küll oma päevad maa peal lõpe- 
tab, kui vanamees muutub inimeste seas nii naljakaks! Aga 
tema mure kasvas sedamööda, kuidas Juula lähenes mahasaa- 
misele, sest Jürka hakkas ikka rohkem tüdruku eest hoolitsema. 
Kui alguses Lisete oli arvanud, et vanamees tema pärast sage- 
damini oma kodu külastab, siis varsti polnud enam vähematki 
kahtlust, et see sünnib Juula ja tema lapse tõttu, kes on tule- 
mas. Nõnda tikkus Lisete südamesse kuri kahtlus, et tema 
vanamees ehk ongi Juula lapse isa ja et neil olid suvel kohta- 

mised metsas, ainult tema, rumal, ei tulnud õigel ajal sellele: 
mõttele, muidu oleks ta võinud nad teolt tabada. Nõnda siis 
ütles ta kord Juulale: 

«Soo, nüüd siis on mul selge, kes on su lapse isa.» 

«Ega tea hullu,» vastas Juula. 

«Jürka!» hüüdis Lisete. 


«Ise ütles või?» küsis Juula. 
«Mis ta muidu nii väga sinu eest muretseb. Aga kas tead, 


kes Jürka on? Vanapagan. Sa kannad Vanapagana lapse 
ilmale.» 

Juula hakkas naerma ja ütles siis: 

«Kõik Põrgupõhja peremehed on Vääajältand) aga lap- 
sed teistel nagu muudelgi inimestel.» 

«Jürka on päris Vanapagan,» kinnitas Lisete. 

«Kõik ütlevad, et ta on uus Vanapagan,» seletas Juula. 
«Aga minul on see ükskõik, olgu ta või vanajumal ise, pea- 
asi, et on mees, kes minust üle, nannipunni mina ei armasta. 
Teeb minuga, mis süda kutsub, ja mina ei või sinna õhkagi 
parata.» 

«Sina häbemata raisk!» karjus Lisete tulises vihas. 

«Ei mina ole raisk, perenaine,» vaidles Juula vastu, «sest 
mina saan lapse. Vaata, et on veel kaksikud, nii et. 

Raske on mõelda, mis Lisete oma vihas oleks teinud, sest 
talle meenus, mis oli sündinud sulasega. Aga parajal silma- 
pilgul saabus Jürka ja nüüd pöördus raev tema vastu. 

«See häbemata siin ütleb, et sina oled tema lapse isa,» 
kargas Lisete Jürkale vastu. 

«Ei mina ole seda mitte öelnd,» õiendas Juula. «Perenaine 
räägib, et peremees öelnud, et tema on minu lapse isa, aga 
mina ütlesin, et ehk on koguni kaksikud.» 

Jürka seisis ja ootas, millega naiste sõnelus lõpeb. 

«Sulle oleks nagu suu peale löödud!» hüüdis Lisete talle. 

«Küllap vist,» lausus Jürka. 

«Siis sellepärast sa muretsesidki nii väga Juula eest,» rää- 
kis Lisete. 

«Ega tea kah,» kohmas Jürka vastuseks. 

«Tulega peaks teid kahte ära põletama!» hüüdis Lisete. 

«Parem lähen heaga minema,» ütles Juula. 

«Sina jääd!» otsustas Jürka. 

«Siis lähen mina!» karjus Lisete. «Aga sinule, vanamees, 
panen ma sule sappa.» 

«Ei sa pane,» ütles Jürka, «enne löön su maha.» 

«Las ta elab,» ütles Juula ja puudstas Jürka kätt, kes nüüd 
seletas: 

«Vaata, vanamoor, selle naise pärast kingin sulle elu!» 

Xx «Ma ei taha su kinki!» karjus Lisete. «Tapa mind, löö mind 
siiasamasse maha! Ennem lähen põrgu, kui elan siin!» 

«Ja minegi,» ütles Jürka, «kui maailmas ei taha elada.» 

«Ja lähengi!» karjus Lisete. «Aga sinule, Juula, ütlen ma, 
et sa teaksid: Jürka ise põletas oma küüni ja sulase, pidas juu- 
res vahti, et poiss välja ei saaks.» 

Toas valitses tükk aega vaikus. Siis astus Juula taarudes 
Jürka juurde ja küsis: 

«On see õige?» 

«Õige.» 

«Miks?» 

«Magas eidega.» 

«Aga Juula magas sinuga, nüüd peab ka tema põletama!» 
karjus Lisete. 

«Juulal on laps, sinul pole tänapäevani õhkagi,» seletas 
Jürka. 

«See tarkus on sul ka kirikust või?» küsis Lisete. 

«Pühakirjast,» vastas Jürka. «Tehke sugu ja teid saagu 
palju.» 

«Ja sina, Juula, jääd selle mõrtsukaga?» pöördus Lisete 
tüdruku poole. 

«Ta on mu lapse isa,» vastas see. 

«Noh, siis annan teid mõlemaid politsei kätte,» ähvardas 
Lisete. 

«Mispärast?» küsis Jürka. 

«Sellepärast, et põletasid sulase.» 

«Ei mina ole põletand.» 

«Sa ju ise just praegu ütlesid Juulale, et põletasid.» 

«Ei mina ole kedagi kuulnd,» kinnitas Juula. «Vaata, et sa 
ise küünile tuld otsa ei pand, nii et peab su enda politsei 
kätte andma.» 

Lisete oli löödud — need kaks hoidsid kokku. Ta oigas: 

«Ma suren viha kätte.» 

«Kui sured, siis sured oma kurjusest,» ütles Juula. 

Aga Lisete ei vastanud enam. Ta heitis sängi ja ütles, 
et ootab surma. Elagu teised, tema er taha enam elada. 
Elust on ta ainult pettunud. Nõnda lamas ta päevi: ei võt- 


45 


nud Juulalt kuiva ega märga vastu, ei lausunud ise sõna 
ega vastanud ka teistele, jäi kurdiks ja tummaks Jürkalegi, 
kes tuli teda vaatama. Ja lamas seni, kuni ühel ilusal päi 

Juula leidis, et perenaine on surnud. Polnud siis muud, kui 
soendas pajaga vett ja pesi laiba puhtaks, et oleks vii > 
laudsile panna. Abi polnud vaja, sest kiitsakas oli pere- 
naine elusalt, veel kiitsakam surnult, nii et Juula sai kõigega 
üksinda hakkama. Pärast pesemist läks ta Jürkale sõna 
viima, et surnud perenaine jäi üksi maja pidama ja kodu 
s a Just nõnda mõtles Juula: maja pidama ja kodu 
oidma. 


Mk 


IV 


Kui Jürka kuulis, et eit surnud, rääkis ta asjast Antsule.. 
See oli nõukas mees, andis Jürkale lauad ja naelad, sae ning: 
höövli kaasa, et ta iseoma käega kopsiks eidele puusärgi 
kokku. Nõnda siis tulid Jürka ja Juula kahekesi kodu poole, 
mees oma kandamiga ees, naine tema kannul. Ja kõik oleks 
võinud kenasti minna, kui poleks saabunud ootamatu häda. 
Sest kui Jürka läks oma eide surmast teatama, et temale löö- 
daks hingekella ja kõik, võttis õpetaja ühe suure raamatu teise 
järel välja, otsis ning kordas üksisõnu endamisi: 

«Ei ole, ei ole.» 

«Ma tegin talle ju puusärgigi, kuis siis ei ole!» hüüdis 
Jürka lõpuks vahele. 

«Jah, armas hing, puusärk on, aga hinge ei ole,» ütles 
õpetaja. 

Jürka istus toolile ja jõllitas põrandale. Õpetaja ei saanud 
kuidagi aru, milles asi seisis, millest tuli mehe masendus. Ta 
lisas seletuseks: 

«Ei ole sind ennast ega su eite.» 

«Ma olen ju siin,» ütles Jürka ja tõusis püsti. 

«Ise oled siin, aga hinge ei ole,» muigas õpetaja. 

«Kus mu hing siis on?» küsis Jürka jahmunult. 

«Kusagil mujal, teises hingekirjas. Aga, armas hing, kes 
sa õieti oled? Ma ei mäleta, et ma sind enne oleksin näinud.» 

«Olen mitu korda kirikus käind.» 

«Aga, armas hing, kuidas on su armulauaga lugu?» 

Ei, seda polnud Jürka veel kasutanud. 

«Kust oled pärit, armas hing?» 

«Põrgupõhjast.» 

«Ah nii!» venitas õpetaja. «Soo, sool Nüüd ma hakkan 

mõistma!» Aga Jürka ei mõistnud midagi, ta vahtis arusaa- 
matuses õpetajale otsa. «Endist peremeest hüüti Vanapaga- 
naks, kuidas on sinuga lugu?» jätkas pastor muheldes. 

«Esimest hüüti, mina olen,» vastas Jürka. 

«Ah siis sina, armas hing, oled see päris Vanapag: 

«Mina olen see päris,» kinnitas Jürka. 

Õpetaja naeris, naeris päris südamest, ainult Jürka 
nud kuidagi aru, mille üle ta naerab. Ometi katsus ta 
pärast kaasa naerda. Aga kui õpetaja tema nagu k 
tõrrest tulevat häält kuulis, jäi ta talle tõsiselt otsa v 
nagu näeks ta enda ees tõepoolest elavat Vanapaganat. 

«Kui oled tõesti Vanapagan, miks tulid siis maa 
küsis õpetaja, kui ta oli Jürkat natukese aega siln 
uurinud. 

«Taevas tahtis.» 

«Soo! Miks siis?» 

«Et saaksin õndsaks.» 

«Kui tahad õndsaks saada, armas hing, siis ei tohi usku 
et oled Vanapagan.» 

«Aga ma ju olen.» 

«Vanapagan ei saa õndsaks, armas hing.» 

«Aga kui ta on inime?» 

«Kui ta on inimene, siis peab ta ka uskuma, et ta on ini: 
mene.» ' 

«Aga kui olen Vanapagan...» 

«Pead uskuma võimatut, siis saad õndsaks.» 

«Ma usun, et saan, muidu ei tule inimesed põrgu.» 

Sellest ei saanud õpetaja mõhkugi aru ja sellepärast k 
ta huvitatult: 

«Kuis nii, armas hing?» 

«Peetrus ütles.» 

«Mis see Peetrus ütles?» 

«Peetrus ütles: inime on patune, ei saa õndsaks, ei | 
saada, nii patune; tahab, aga ei saa, võib-olla ei tahagi. 
vas tahab teada, kas tahab või ei taha, kas võib või ei vi 
Sellepärast ütles Peetrus minule, kui läksin hingede järele: 
änam ei saa. Kui tahad veel saada, mine inimeseks maa peale 
ja katsu, kas võid õndsaks saada. Kui võid, siis võib ka inime, 4 
ta ainult ei taha, aga kui ei või, siis ei või ka inime, ehk küll 
tahab. Ja kui ta võib, aga ei taha, siis saadame ta sinu kätte A 
põrgu, ning kui ta ei või, ehk küll tahab, tuleb ta taeva ja | 4 

Kus see taevas oli?* küsis pastor võimalikult lihtsalt. 
(as süs õpetajaharra ei tea, kus taevas on?” 
küsis Jürka vastu 


sina ei saa enam hingesutsugi. Nõnda Peetrus. Ja siis tulin 
mina maa peale, et õndsaks saada.» 

- Pastor oli Jürka seletusest tükiks ajaks keeletu. Viimaks 
ütles ta: 

«Aga, armas hing, kuhu jääb siis lunastus?» 

Pastor istus toolile. Tema, kes ta uskus, et vaimunõtrus 
on õndsuse ankur, oli omal ajal armastanud külastada hullu- 
maju ja seal oli ta kohanud inimesi, kes pidasid end jumala- 
pojaks, Hiina keisriks, heinakuhjaks, loksujaks kanaks, prügi- 
kastiks, tuuleks, ei millekski, aga Vanapaganat polnud ta 
tänini näinud ei hullumajas ega ka vabaduses. Luterus ja 
- mõned teised usuisad olid temast õnnelikumad, nemad olid 
seisnud vanakurjaga silm silma vastu. Aga nüüd oli ka temal 
endal see ülev silmapilk: tema ees istus elav Vanapagan. Ainult 
ühest oli pastoril kahju: miks polnud maailmas — ei temal 
endal ega teistelgi — enam seda suurt ja kindlat usku, mis 
laseks asju võtta niisugustena, nagu nad esinevad meie meel- 
tele. Miks närib kahtlus ikka ja alati meie rinnas, nii et oleme 
sunnitud vahetpidamata ja paratamatult juurdlema! Miks 
ei võinud ta seda mehemürakat võtta tõelise Vanapaganana, 
vaid pidas teda ainult hullumaja kandidaadiks! Kui tühiseks 
ja näruseks oli muutunud maailm ja inimene! Temalgi polnud 
elava Vanapagana ees praegu muud elamust kui pisut hirmu, 
et mis siis sünniks, kui tema ees istuval mehel tuleks raevu- 
tuju peale. Aga, jumal tänatud, nende vahel oli kirjutuslaud 
raamatutega ja tema selja taga paari sammu peal uks. Selle- 
pärast ütles ta Jürkale üsna rahulikult, kuigi süda sees pisut 
värises: 

«Kuidas mõtled sa siis õndsaks saada, kui lunastus ei loe 
enam? Meie, inimesed, loodame ainult lunastusele.» 

«Ja lähete hukka, Peetrus ütles.» A 

«Et just Peetrus seda pidi ütlema,» lausus pastor eba- 
määraselt, sest ta kartis Jürkat selgema, kindlama ja vastu- 
rääkivama vastusega ärritada. Aga see ettevaatus oli üsna 
asjatu, Jürka oli kõiges nii rahulik ja kindel, et tema meeli 
ei kõigutanud miski. 

«Teistega ei saanud ma sel korral taevas kokku,» ütles ta 
üsna lihtsalt. 

«Kus see taevas oli?» küsis pastor võimalikult lihtsalt. 

«Kas siis õpetajahärra ei tea, kus taevas on?» küsis Jürka 
vastu. 

Sellest järeldas pastor, et Jürkaga oli mõttetu arutada usu- 
asju. Sellepärast ütles ta: A 

«Seda seletada viiks meid liiga kaugele. Asume parem oma 
asja juurde. Sa ütlesid, et tahad oma naist matta. a 
sind ennast ega kadunut seisa meie hingekirjas. Kust < 
sa pärit?» 3 

Jürka ütles, kust, ja näitas õpetajale isegi mingit isik 
nistust, millest see tegi endale märkmeid. Nõnda pidi ki 
korras olema ja Jürka võis oma eide maha tuua. Aga ; 
kui ta uksest välja sai, astus pastor tema juurde, pani talle 
käe õlale ja ütles: 

«Armas hing, see oli väga hea, et mulle ütlesid, kes sa 
oled, aga ära sellest igaühele räägi, sest ega inimesed ei usu, 
mis neile öeldakse, nad panevad sind naeruks. Need on hin- 
gelised asjad, ja et mina olen hingekarjane, siis mina mõistan. 
Aga lunastust peaksid sa ikka uskuma, kui sa tahad õndsaks 
saada. Nüüd mine rahuga, sest su eit ootab sind oma kirstus.» 

Jürka tuli uksest välja. Tal oli pastorist tema viimaste 
sõnade pärast kahju ja piinlik, sest nendega paljastas ta oma 
teadmatuse ja mõistmatuse. Ta räägib hingelisist asjust, kui 
Jürka seisab Vanapaganana ilmsi oma elava kehaga tema 
ees! Ja kui imevähe teab ta tema eidest! Eit ootab! Jürka 
võiks õpetaja teadmatuse üle täiest kõrist naerda. Ainult ühes 
oli pastoril õigus: ei maksa oma asjust inimestele seletada, 
M ei usu nad. Isegi õpetaja ei uskunud. Jürka tunneb 
seda. 

Aga muidu oli nüüd kõik joones ja Põrgupõhja perenaine 
maeti nagu kord ja kohus, kellagi löödi ja kõik. Ainus viga 
kogu talituses oli, et puusärk oli naeltega kinni löödud, nii 
et ükski võõras ei näinud, mis nägu oli kadunuke surnult. 
Põhjenduseks seletas Juula, et surnu olevat inetuks läinud, 
sellepärast Jürka ei taha teda näidata. See erutas meeli veel 
rohkem: taheti tingimata näha, kui inetuks Põrgupõhja eit 
surres oli läinud. Aga Jürka jäi kindlaks: kirstu kaas oli kord 
pikkade naeltega kinni löödud ja jäigi kinni. 

Kuid varsti peale matust räägiti igal pool, et Lisete pole 
surnud õiget surma. Eriti valjenes kõma, kui Juula sai 
kaksikutega maha: tema see pidigi olema, kes vana perenaise 
tuksu pani, et ise tema asemele saada. Jürka kas ei teadnud 
midagi või aitas Juula kuritegu varjata. Selleks löödi puu- 
särgil kaaski enneaegu kinni. Nüüd tuletati ka küüni põlemist 

ja sulase imelikku hukkumist meelde ning taheti teada, mis 
«sünnib üldse selle uue Vanapagana ajal Põrgupõhjal. Kaht- 
lustused muutusid nii ilmseks, et politsei segas lõpuks vahele: 
Põrgupõhja perenaise haud võeti uuesti lahti. Ja nüüd selgus, 
et puusärgis polnud laip, vaid kivid ja muld. Jürka ja Juula 
-võeti käsile: kuis nad seda seletavad? Aga need ei seletanud 
üldse midagi, vahtisid ainult teineteisele otsa. 
«Kes pani kirstu mulla ja kivid?» küsiti. 
«Mina,» vastas Jürka. 
«Miks?» 
«Surnut ei olnd.» 
«Kuhu ta siis sai?» 
«Ei tea.» 
«Kas su naine ikka suri või ei?» 

«Küllap vist.» 

«Nägid sa teda surnult?» 

«Ei vist.» 

«Kes siis nägi?» 

«Juula.» 

Võeti siis Juula käsile ja saadi teada, et perenaine tõepoo- 
lest on surnud ning et tema on ta puhtaks pesnud. 

«Mis haigus tal oli?» küsiti. 

«Vill või roos.» 

«Miks nii?» 

«Vihastas.» 

«Millest ta nii vihastas?» 

«Et ma pidin saama Jürkaga lapse ning et ma ütlesin, 
tulevad ehk kaksikud. Ja näe, tulidki.» 

«Ja sellest siis surigi?» 

«Ei surnd.» 

«Millest siis?» 

«Et oli päevi haige ja ei söönd ega joond, ei võtt kuiva 
ega märga vastu.» 


A 
| «Sa ehk ei andnud?» 
i 

«Miks ma siis ei and, pakkusin iga päev.» 

Ka Jürka kinnitas, temagi pakkunud eidele süüa ja juua, 
aga see pole võtnud ei tilka ega iva. 

«Nii et suri ehk nälga?» 

«Küllap vist,» arvas Jürka. 

«Aga kuhu ta siis surnult sai?» 
| «Pesin puhtaks, panin laudsile ja läksin peremehele sõna 


| id 51 


TARTU ÜLIKOOLI 
RAAMATUKOGU 


viima,» seletas Juula, «aga kui tulime tagasi, peremehel kirstu- 
lauad seljas, naelad taskus, oli surnu läind.» 
«Kuhu ta teil jäi?» 


«Tuppa.» A “ 
«Kui tagasi tulite, kas toauks oli kinni?» * 
«Praokil,» kinnitasid Jürka ja Juula mõlemad. Friati 


«Kas siis ust lukku ei pannud, kui kodunt välja tulite?» 

«Meie toa uksel polegi lukku, seespool ainult puuriiv.» - 

«Aga kas ukse tõmbasite kinni, kui välja tulite?» 

«Vist ikka tõmmasin,» ütles Juula, aga lisas kohe täiendu- 
seks: «Aga võib-olla ka mitte, sest ma mõtlesin teel: surnu 
jäi koduhoidjaks.» 

«Mis see tähendab?» 4 

«Noh, et kes sinna ikka läheb, kui surnu toas, ja et sel 
oleks parem, jätsin ehk ukse lahti, sest surnud armastavad 
jahedat.» 

«Nii et...?» 

«Nii et ma ei tea midagi öelda.» 
«Aga mis te siis mõtlesite, kui te koju tulles surnut ees 
leidnud? Kas teis ei tekkinud mingit kahtlust?» 

«Ei,» vastas Jürka. 

«Kuis nii?» oldi üllatatud. i 
«Peremees ütles kohe: see on otseteed põrgu läind,» selet 
Juula. 

«Nii see oli,» täiendas Jürka omalt poolt. «Minu eit ei 
taht maamulda, kartis, pärast saadetakse sealt taeva, selle- 
pärast lubas alati otseteed põrgu minna. Noh, nüüd läkski, 
mis siis ikka muud.» 

«Aga miks te asjast kohe politseile ei teatanud?» 

«Kartsime,» vastas Jürka. 

«Mida te kartsite?» 

«Et arvatakse ei tea mis ja hakatakse kimbutama, ei usta.» 

«Kas sa siis ise usud, et su eit läks otseteed põrgusse?» 

«Küllap vist.» 

«Tõusis laudsilt ja läks, mis?» imestati. 

«Miks mitte. Õpetaja ütles kirikus, et surnud tõusevad üles, 
miks siis minu eit ei võind tõusta, kui ta oli surnd. Ja surnd 
pidi ta olema, muidu poleks Juula saand teda eluilmas pesta.» 

«Mina pesin ta oma käega puhtaks,» kinnitas Juula, 4 

«Siis oli ta tingimata surnd, muidu poleks ta lasnud end 
pesta,» kinnitas Jürka. 

«Veel pole ju viimnepäev, et surnud üles tõuseksid,» kat- 
suti Jürkale vastu vaielda. 

«Minu eidel ehk oli,» ütles see. 

Nõnda oli ühelt poolt selge, et Jürkaga oli mõttetu vaielda, 
teiselt poolt mõistis aga Jürka, et ametnikud ei tea midagi ja 
ei saa millestki aru. Isegi sellest poleks midagi kasu, kui ta 
neile ütleks, kes oli tema eit ja kes on tema ise ning milleks 
ta Põrgupõhja on tulnud. Võib-olla millalgi avab ta nende 
silmad, täna aga mitte, sest ta näeb, et nad ei usu teda. 

«Kas oli ehk toa ees loomajälgi näha, kui koju jõudsite?» 
küsiti viimaks. 

«Mis looma?» küsis Jürka vastu. 
«Ükskõik mis looma. Kas oli üldse jälgi?» 
«Kui koju saime, oli pime,» seletas Juula. «Öösel sadas 
! lund ja vihistas tuisata,“hommikul polnud meie "omagi jälge- 
1 dest õhkagi järel.» 
t «Nii et õhtul te toa ees jälgi ei vaadanud?» 


j F «Ei,» vastas Jürka. 

«Ma ju ütlesin, et oli pime,» seletas Juula. 
«Aga kui arvasid, et eit läks põrgusse, siis oleks võinud 
° ju mööda jälgi järele minna,» öeldi Jürkale. 
«Põrguteel pole jälgi,» vastas Jürka. 
«Miks sa seda arvad?» 
= «Muidu oleks põrgu ammu üles leitud.» 
Sellega olid kõik nõus: ei põrguteel ole jälgi, mine otseteed 
° - või haua kaudu. Isegi kui läheksid enne taevast läbi, ikkagi 
» puuduvad jäljed. Sellepärast lõpetati seks korraks juurdlus. 
Küsimus oli veel selles, kas Jürka ja Juula vahistada või 
- mitte. Lõpuks otsustati nad vabadusse jätta, sest Antsult ja 
teistelt inimestelt saadud teated lasksid arvata, et kuigi asjal 
on kuritegelik maik, ometi on vaevalt keegi kurja teinud. 
Pealegi Jürka pidi ju Antsu juurde minema ja seal võidakse 
talle silma» peale lüüa, kuni kogu loos selgusele jõutakse, 
Juula aga oma kahe väikese lapsega ei lähe Põrgupõhjalt 
talvekülmaga kuhugi, iseasi, kui tuleb kevad oma sooja vihma, 
värske rohu ja leigete tuultega. Kuid seks ajaks on ehk juba 
kõik selge, lumi annab oma saladuse välja. 

Muret tegi veel lahtine haud surnuaial. Mis sellega? Kas 
pidi tühja kirstu sinna tagasi panema ja ta siis kinni ajama? 
Peab seda ehk tegema ilma kirstuta või peab haua lahti 
jätma kuni kevadeni, kus kogu asi ehk selgub? Vagad ini- 

mesed arvasid, kirst tuleb uuesti hauda panna ja haud kinni 

ajada, sest kirstule on ju nagu kord ja kohus kella löödud 

ning pühakirja sõnadki peale loetud, mis siis veel. Pühitsetud 

kirst kõlbab ainult pühitsetud mulda, ei kuhugi mujale. Aga 

teised ütlesid, et kui kellalöömine ja kirjasõnad pühitsesid 

kirstu, siis pühitsesid nad ka selle mulla ja kivid, mis asenda- 

sid laipa — mulla ja kividki peab siis kirstu jätma. Sellele 

väideti vastu, et mulda ja kive ei või kirstu jätta, sest nendega 

on ja oli pettus, ja pettuse peab pühitsetud maalt eemale 
hoidma. Kuid nüüd küsiti: kas pettust võib ja tohib veel pet- 

tuseks lugeda, kui ta on pühitsetud? Sest mitte ainult kirs- 

tule ei löödud kella, vaid ka mullale ja kividele, mis olid kirs- 
tus. Siin ei leidnud vagad inimesed enam üksmeelset vastust, 

ja et asja õieti otsustada, pidi suuri raamatuid lugema ja 
uurima. Et aga ka pühade raamatute arvamused lahku läksid, 
siis võttis kogu küsimuse lahendamine palju aega. Sellepärast 
otsustas politsei: haud lahti jätta, kate peale panna, et mõni 
kogemata sisse ei kukuks ega oma kaela või muid ihuliik- 
meid ei murraks; kirst ühes mulla ja kividega asitõendina 
ametivõimude valdusse jätta. 

Nõnda oli asjal seks korraks lõpp. Aga kevadel sai ta uue 
käigu, sest Põrgupõhja metsast leiti mõned kondid, mitte ühest 
kohast, vaid laialipillatult. Kondid korjati kokku ja anti asja- 
tundjaile uurida, et mis kondid need on, kas inimese või 
looma, ja kui inimese, siis — kas mehe või naise, noore või 
vana. Aga asjatundjail kerkis kõigepealt küsimus, misaegsed 
need kondid on ja kas üheaegsed, ning kui mitmeaegsed, 
siis — missugused vanemast ja missugused uuemast ajastust 
pärit? Ja kui kuuluvad eri ajastuisse, siis — kui pikaks tuleb 
ligilähedaltki arvata nende vahet? Sellele ajalisele küsimusele 
seltsis oluline: kui kondid kuuluvad kas kõik või osaliseltki 
loomale, siis — mis loomale? Kas nad üldse kuuluvad samale 
loomale, ja kui mitmele, siis missugune missugusele? Peale 
selle — kas isasele või emasele, vanale või noorele, umbes 
kui vanale ja noorele. Tähtis oleks ka kindlaks teha, kas 
kondid on kogu aeg vaba õhu käes viibinud või on nad teatud 
ajavahemiku mullas olnud, kust nad seletamatuil põhjustel on 
uuesti päevavalgele kerkinud? Alles pärast nende ja paljude 
teiste uurimistöil üles kerkivate lisaküsimuste otsustamist või- 
sid asjatundjad ametiasutistele oma arvamust avaldada. 

Jürka ei saanud kontide loost-midagi aru, kuigi tema ja 

Juula, lapsed süles, käisid ühes teistega neid otsimas. Jürka 
arvates polnud kuidagi võimalik, et Lisete oleks enne oma 
kondid mööda metsa laiali pildunud, kui ta põrgusse läks. 
Kuidas ta siis ilma kontideta sai minna?! 

Asjatundjad tegid oma töö põhjalikult, ja nagu sellisel kor- 
ral sagedasti, töö tulemused erinesid väga. Õieti polnud 
ainustki küsimust, milles oleks suudetud ühele ning samale 
arvamusele jõuda. Selleks aitas eriti kaasa asjaolu, et igal 
asjatundjal oli oma eriline aine, mis teda eelkõige huvitas. 
Näiteks: keegi, kes leidis, et kondid on sedavõrd puretud, 
et raske on nende kohta üldse midagi kindlat öelda, katsus 
selgitada — kes on neid konte purenud — karu, hunt, koer? 
Lisaks: kas ehk kondid pole mitme looma hammaste vahelt 
läbi käinud ja kes pures neid esimesena, kes viimasena? Teine 
asjatundja, kes nägi kogu maailma probleemi toitlusküsimuse 
ratsionaalses lahenduses, katsus kontide päritolu selgitada sel- 
lega, et püüdis kindlaks teha, mis toitu kontide omanik pea- 
asjalikult oli tarvitanud. Pikkade vaidluste ja väitluste tule- 
museks oli asjatundjate kokkuleppe-arvamus, mis ei sobinud 
ühegi üksikarvamusega, seistes nende kõigiga ilmses vastu- 
olus. Üks asjatundja jäi kõigis küsimusis eriarvamuse juurde. 
Nõnda esitati asjatundjate töötulemus ametiasutistele ja need 
jõudsid selle põhjal otsusele, et leitud luud-kondid on tõe- 
poolest inimese omad, kes on olnud vähemalt keskealine. Sel- 
lele lisati: kuigi pole saadud kindlaks teha, kas leitud kondid 
on mehe või naise omad, ometi peab asjaolusid arvestades 
järeldama, et nad võivad kuuluda ainult naisele. 

Nõnda oli üks küsimus lahendatud: Põrgupõhja perenaise 
luud olid leitud ja nad võis kivide ja mulla asemele puusärki 
panna, puusärk hauda lasta ning haud kinni ajada. Seejuures 
tõusis vagadel küsimus: kas kontidele peab uuesti kella lööma, 
kas uuesti «mullast oled sa võetud ja mullaks...» ning need 
teised sõnad lugema? Kas ei piisa sellest, et nad pannakse 
kirstu, mis on saanud juba kellahelina ja kirjasõnad? Aga 
selle küsimuse otsustas Jürka Juula nõuandel ruttu: ta laskis 
kellad uuesti helisema panna ning lugeda ja laulda, kuigi oli 
veendunud, et leitud kondid pole Lisete omad. Ta tegi seda 
selleks, et ometi kord asjaga ühele poole saada. 

Ametiasutiste seisukord oli raskem. Kontide kuuluvuse 
küsimus oli küll lahendatud, aga otsustamist nõudis ka teine 
küsimus: kuidas oli kadunud Põrgupõhja perenaine surnud ja 

kuidas olid tema luud-kondid sattunud metsa? Asi oli mitme 

väga kahtlane, aga temal oli ka tunnuseid, mis lasksid ol 
kõige loomulikumat süütust. Sest kas võis tõenäoliseks pid 
et kaksikutega rase naine nagu Juula paar nädalat enne m 
saamist hakkaks vägivalda tarvitama teise naise suhtes, 
abi ta ise varsti nii hädasti vajaks? Ja peale seda minna 
järele — rahulikult, nagu kõik kinnitavad — ning lasta : 
lauakandam selga võtta ja see kilomeetrite taha viia, et näi- 
data — laipa ei ole? Uskumatu! Iseasi, kui nad mängisid 
mehega algusest saadik kokku, see oleks hoopis iseasi, 
selleks pole andmeid. Sellepärast oli ainuõige — asi lõpetac 

Samal ajal, kui Jürkal ja Juulal oli tegemist sellega, et 
Lisete oli peale surma otseteed põrgusse läinud, tõusis uus 
häda. Jürka tahtis nimelt oma esimesed kaksikud kirja panna 
ja läks selleks uuesti õpetaja juurde. Tema ei tahtnud, et 
nendega sünniks ühel ilusal päeval samuti, nagu sündis 
Jürka endaga — lähed õpetaja juurde, seisad tema ees elavalt 
oma kahel jalal, aga sulle öeldakse, et sind ei ole, hinge- 
kirjas ei ole. Jürka tahtis, et tema lapsed oleksid hingekirjas, 
nii et ta teaks — neil on hing. Sellele viimasele pani Jürka 
väga rõhku, sest ta tahtis õndsaks saada ja lootis, et ka tema 
lapsed saavad õndsaks, kui neil on hing. 

«Aa! Põrgupõhja Vanapagan!» hüüdis õpetaja Jürkale 
juba enne vastu, kui see jõudis teretadagi. «Nüüd ma juba 
tunnen sind. Tuled just õigel ajal, mul on sinuga asja.» 

«Ei, minul on õpetajahärra juurde asja,» ütles Jürka. Aga 
pastor ei võtnud tema sõnu kuuldavakski, vaid rääkis edasi: 

«Tahtsin sulle juba järele saata, aga tuled nagu kutsutud. 
Kuule, mis on õieti sinu hingekirjadega — ma mõtlen, sinu 
enese ja su kadunud naise hingekirjadega? Sa ütlesid mulle 
esimene kord, kust sa oma naisega oled pärit, aga kui ma 


"sealt järele küsisin, siis vastati mulle, et ei sind ega sinu 


kadunud naist seisa seal hingekirjas.» 

«Mu eit on ju surnud,» ütles Jürka, et midagi öelda. 

«Mis sest, et surnud, aga hingekirjas võiks ta ikkagi seista, 
sest hing ei sure, tema on igavene. Aga hea küll, olgu sinu 
kadunud naisega kuis tahes, jätame surnud rahule, nagu sa 
soovid, sest nende hingekirja peetakse taevas...» 

«Hingede hingekirja peetakse taevas,» lausus Jürka pastori 
sõnade vahele. 


«Väga õige: hingede hingekirja peetakse taevas,» kordas 
pastor nõus olles. «Aga kuis on sinu enese hingekirjaga, sina 
ju elad alles? Sinu hingekiri peab maa peal olema, sest sa ju 
ise oled alles siin.» A 

«Olen siin ja mul on lapsed, nii et...» lausus Jürka, et 
juttu pisut ka oma asja poole juhtida. Aga selle asemel ütles 
õpetaja: 

«Kas sa ei näitaks veel kord oma isikutunnistust. On ta sul 
kaasas?» 

«Kaasas, pidi olema,» rääkis Jürka taskuis kohmitsedes, 
ja kui ta otsitava oli leidnud, andis ta selle õpetajale. See 
silmitses paberit hoolega ja ütles siis: | 

«Jah, kõik näib korras olevat, templid ja allkirjad on ole- 
mas, aga ometi vastavad nad, et sind ei ole.» 

«Miks ma siis ei ole, kui olen,» ütles Jürka vastuvaidle- 
valt. 

«Ei tea mina, miks sind ei ole,» rääkis õpetaja endamisi 
arutades. «Keegi peab siin eksima, aga kes, mine võta kinni.» 
Ja et asja uurida, küsis ta Jürkalt: «Kes andis sulle selle 
tunnistuse?» 

«Peetrus,» vastas Jürka kõhklemata. 

«Missugune Peetrus?» küsis õpetaja jahmunult. 

«Misuke... See, kes taevas ust hoiab,» seletas Jürka 
endise kindlusega. 

«Soo, jällegi oleme taeva ja põrgu juures väljas nagu 
mineval korralgi,» lausus õpetaja endamisi. «Ta on ikka alles 
Vanapagan.» Ja tõsiselt ning ükskõikselt, nagu oleks tegemist 
sootuks hariliku asjaga, küsis ta: 

«Andis Peetrus isiklikult, ma mõtlen oma käega, selle tun- 
nistuse sulle?» 

«Ei,» vastas Jürka. 

«Aga kuis siis?» 

«Ingel tõi.» i 

«Miks ta isiklikult ei andnud, kui sa tema juures käisid?» 

«Siis polnd ju kindel, kas ma maa peale tulen.» 

«Miks siis kindel ei olnud?» 

«Tahtsin enne vanamooriga aru pidada, kas maksab inime- 
seks hakata, et õndsaks saada.» 

«Nojah, ja eit arvas, et maksab?» 

«Küllap vist.» 

«Ja siis alles saatiski Peetrus selle tunnistuse?» 

> «Siis jah.» 


«Aga mis hull lugu sul selle eide matmisega on, nagu ma 

kuulen?» 
- «Miks hull?» 

«Eite pole ju kirstus olnudki.» 

F «Kus ta siis oli, kui läks otseteed põrgu, ainult keegi ei 
- usu seda.» 

«Jah, inimesed on usus nõdraks läinud!» ohkas õpetaja. 
«Häda tuleb sul, armas hing, ka selle tunnistusega, sest ka 
seda ei usu lõpuks enam keegi. Öeldakse — võltsitud.» 

«Kuis nii, võltsitud!» hüüdis Jürka. «Peetrus ise saatis.» 

«Aga puudub Peetruse allkiri, selles on häda. Kas sa ise 
pole vaadanud?» 

«Ei.» 

° «Aga tule ometi vaata, Peetruse allkirja ei ole.» 

«Ma ei tunne pookstahvi.» 

«Sellest on väga kahju, et sa lugeda ei mõista, muidu olek- 
sid võinud oma silmaga näha, et see tunnistus on kahtlane. 
Sina ütled, et said ta Peetruselt, aga Peetruse nime all ei 
seisa, selle asemel on mingi vallavalitsuse tempel ja vallatali- 
taja allkiri, seegi nii vilets ja segane, et raske aru saada, mis 
see õieti on.» 

«Valetunnistus,» pomises Jürka mõttes. «Peetrus on võlt- 
sija.» 

«Selle tunnistuse järgi näib küll asi nõnda olevat.» 

«Ka taevainglid petavad,» arutas Jürka edasi. 

«Ei ole kindel, kes on sind petnud, kas Peetrus või ingel, 
kes tunnistuse sulle kätte tõi,» seletas õpetaja, püüdes Jürkat 
tema hingelises ummikus aidata, kes omalt poolt seletas: 

«Peetrus iseoma suuga ütles mulle: kui tahad sündida maa 
peale, siis pole sul isikutunnistust vaja, sest sündijalt ei nõuta 
isikutunnistust, et kes ta on või kust ta tuleb. Aga kui lähed 
ilma sündimata, ütles ta, siis peab olema tunnistus, et oled 
sündinud ja kõik. Noh, ütlesin mina, anna tunnistus ja ma 

° lähen sündimata. Ongi kindlam, ütles Peetrus, sest aeg on 
niisuke, et naised on küll rasedad, aga maha ei saa, ja kuigi 
saavad, siis enneaegu, nii et sinagi võid enneaegu maha saada 
ja pead uuesti otsast peale hakkama. Nõnda võib juhtuda, 
ütles Peetrus, et sa ei saagi õigel ajal maha, sest enne lõpeb 
see inimsugu maa pealt otsa.» 

«Jah, armas hing, ajad on kurjad,» nõustus õpetaja. 


«Kui oleks ometi katsunud naisest maha saada,» ohkas 
Jürka kahetsedes, «siis oleks mul nüüd õige tunnistus käes! 
Ah Peetrus, Peetrus!» 

Jürka oli suures kimbatuses. Aga pastor katsus teda lohu- 
tada, öeldes: 

«Las see asi täna jääda, ma kuulan veel hästi järele, ehk 
on ometi ainult eksitusega tegemist.» 

«Mis eksitusega, kui pole Peetruse allkirja,» ütles Jürka. 
«Võltsitud! Pettus!» | 

«Neis asjus tuleb väga ettevaatlik olla,» rääkis pastor vai- 
gistavalt. «Ja sina, armas Jürka, ära tee endale selle tunnis- 
tusega mingit muret, ma katsun selle asja korraldada Peet- 
rusega.» 

Need sõnad rahustasid Jürkat sedavõrd, et ta kogeles pas- 
torile tänusõnu ja tahtis uksest välja minna. Õigel ajal tuli 
õpetajale meelde ja ta hüüdis minejale ukse vahelt järele: 

«Jürka, sul pidi ju minu juurde asja ka olema, ega sa siis 
tunnistuse pärast tulnud.» 

Jürka peatus, mõtles natuke aega, pöördus siis ümber ja 
läks tuppa tagasi. 

«Mis sul oli siis, armas hing, südame peal?» küsis õpetaja 
peaaegu hellameelselt, sest tal hakkas sellest mehemürakast 
kahju. Nii suur ja tugev, enese meelest Vanapagan, aga ometi 
nii aus ja avameelne, et langeb verest ära ainukese tunnistuse 
võltsimise pärast! Siiski tahab ise kangesti inimene olla! 

«Opetajahärra, ma tulin oma lapsi hingekirja panema,» 
vastas Jürka pastori küsimusele. 

«Armas hing, su naine suri ju ära, kust on sul siis lapsed?» 
küsis õpetaja imestanult. 

«Lapsed on Juulaga,» vastas Jürka. 

«Kes on see Juula?» 

«Minu naine.» 

«Aga Su naine suri ju ära, me just praegu rääkisime sellest.» 

«Ega siis Juula pole surnd, see oli Lisete, kes läks otse- 
teed põrgu.» 

«Aga millal sa siis Juulaga jõudsid juba abielluda?» 

«Lisete elas alles, siis. . .» 

«Kes pani teid paari?» 

«Meie ise.» 

«Kus?» 

«Metsas.» 


Alles nüüd taipas õpetaja õieti, millest nad kumbki räägi- 
vad, ja ta küsis: 

«Nii et see sündis juba sinu naise eluajal?» 

«Jah, õpetajahärra.» 

«Kas su naine teadis seda?» 

«Küllap vist.» 

«Olli sellest vahel rääkimist?» 

«Või veel!» 

«Ja te elasite edasi kolmekesi?» 

«Ei, eit vihastas, jäi haigeks ja suri ära. Ta ütles, et parem 
- läheb otseteed põrgu. Ja läkski.» 

«Sinu hingel lasub siis patt, armas Jürka. Miks sa tegid 
seda?» 

«Lisetel polnud lapsi.» 

«Aga see ehk polnud sugugi tema süü.» 

«Kelle siis?» 

«Võib-olla sinu enda.» 

«Teiste meestega ei saand ta ju ka.» 

«Kust sina seda tead, armas hing?» 

«Ta magas ju sulasega.» 

«Tead sa seda kindlasti?» 

«Ega ma siis muidu sulast ära põletand.» 

Õpetaja tundis selgroos külmi judinaid jooksmas vaheldu- 
misi üles ja alla. Talle meenus iseenda hiljutine hellameelsus 
ja tal hakkas häbi. Kõigest hoolimata sundis ta end rahule 
ja küsis: 

«Kus?» 

«Küünis. Ühes küüni ja heintega.» 

«Kas siis keegi seda ei näinud?» 

«Eit nägi, vaatas pealt.» 

«Mis tema ütles?» 

«Ei kedagi. Nuttis, oli teisel sulasest kahju. Pärast võttis 
mul kaelast kinni ja ütles — nüüd on ta mulle kallis.» 

Naljakas, aga selles oli nagu pisut mõtet, nõnda tundus 
õpetajale. Tema ise oli millalgi noores eas, kui meel veel 
ägedam oli, rusikaid tarvitanud, ja siis oli ka tema naine 
nutnud, pärast aga ometi talle rinnale langenud — mitte kaela, 
ei, seda mitte — ja küsinud... Jah, mis ta õieti küsis sel 
korral? Ah jaa! Ta küsis: «Kas sa nüüd usud, et sa mind 
armastad?» Just nõnda olid ta sõnad. Aga õpetaja polnud 
uskunud seda ei siis ega ka hiljem, ta oli rusikatega kaitsnud 

ainult iseenda ja oma ameti au. Huvitav, kui tema oleks tol 
korral selle teise mitte ära põletanud, vaid maha löönud või 
maha lasknud — ja seda ta oleks võinud, seadus poleks kee- 
lanud, ainult õpetajaks oleks olnud ehk raske edasi jääda, 


sest ta oleks saanud mõrtsukaks —, kas naine oleks talle siis 
kaela langenud, nagu vaesele Vanapaganale tema oma lan- 


ES» 
; Õpetaja ärkas nagu uimastusest — Jürka seisis ikka alles 
tema ees. 

«Oli ta siis sulle kallis?» küsis õpetaja temalt. 

«Surnult oli kallim.» 

«Miks nõnda?» 

«Ta ütles: kelleks ma teda pean, et tahan temalt inimese- 


lapsi.» 
«Aga mis lapsi siis?» 
«Teadagi mis — põrgukutsikaid.» = 


«Kas Juulal on inimeselapsed?» 

«Aga kelle siis?» küsis Jürka nagu arusaamatuses vastu ja 
lisas: «Juula on inimene ja mina olen praegu inimene, ta 
olla, et õndsaks saada.» 

«Ütle ometi, armas hing, kuidas tahad sa siis siin maa 
peal inimesena õndsaks saada, kui sa teisi inimesi, oma vendi 
issandas, põletad, nagu sa ise seda räägid, ja kui sa püha 
abielu rikud?» 

«Ma tahtsin lapsi ja lapsed on käes.» 

«Aga need ei ole seaduse ees sinu lapsed, armas hing.» 

«Kelle siis? Kes on see, kelle nad on?» 

«Nad on Juula lapsed, mitte sinu, Juula peab nad hinge- 
kirja panema. Need on tüdruku lapsed, mitte mehe ja naise, 
kes seaduslikult abielus.» 

«Nii et minul lapsi ei ole?» küsis Jürka ärevaks muutudes. 

«Ei ole ega tulegi, kui Juula pole sinu naine.» 

«Ta on ju, mul on temaga lapsed.» . 

«Mitte sinul temaga, vaid temal sinuga.» 

«Kas tead, õpetajahärra, ma tahaks selle majale siin tule 
otsa panna,» ütles Jürka nüüd. 

«Ui, ui, armas hing, kuidas sa küll oma hingekarjasega 
räägid!» hüüdis pastor. 

«Aga kui on ainult Juulal lapsed, siis...» 

«Siis peab Juulaga seaduslikult pühasse abiellu astuma, nii 
et Juula lapsed oleksid ka sinu lapsed, muud midagi, armas 

hing. Pealegi on see palju lihtsam ja kergem kui laste pärast 
majade põletamine. Sest põleta niipalju kui põletad, tüdruku- 
lapsed jäävad ometi tüdrukulasteks. Nii et mine ilusasti Põrgu- 
põhjale tagasi ja...» 

«Õpetajahärra paneb ikka enne lapsed hingekirja, kaksikud, 
mõlemad poisid...» 

«Ei, ei, armas hing, täna ei saa me lastega midagi teha, 
olgu nad poisid või tüdrukud, sest nagu ma juba ütlesin, täna 
on sinu lapsed alles Juula lapsed...» 

«Juula ei saa ju üksi eluilmas last,» pistis Jürka vahele. 

«Seaduse ees saab,» vaidles õpetaja vastu. Ja äkki tuli 
Jürkal midagi meelde, mis ta kirikus sama õpetaja suust 
oli kuulnud, ning ta ütles: 

«Nagu neitsi Maria.» 

«Kas või nõnda, kui see asi sulle muidu küllalt selge ei 
ole,» nõustus õpetaja, sest ta ei leidnud selle mehega teisiti 
mingit pääseteed. «Ja nüüd, armas hing, pane tähele, mis ma 
sulle ütlen: täna mine ilusasti koju tagasi ja kahe päeva pärast 
pane endale puhtamad riided selga...» 

«Mul pole puhtamaid,» ütles Jürka vahele. 

«Noh, siis pane needsamad selga, võta oma Juula kaasa 
jä, 

«Poisid ka, mis?» 

«Ei, poisse pole esiotsa vaja, sest...» 

«Aga kust nad kodus tissi saavad, kui Juula siia tuleb?» 

«Noh, kui nõnda, siis võta ka poisid kaasa, nii et tulete nelja- 
kesi, ja mina panen sinu ning su Juula nagu pruudi ja peiu 
kirja. Kolm nädalat kuulutan teid kirikus kantslist maha ja 
siis võin paari panna.» 

«Nii et ka mina saan lapsed?» küsis Jürka rõõmsalt. 

«Nii et ka sina saad lapsed, pealegi veel kaksikud, kui 
Juulal on kaksikud.» 

«Juulal on kaksikud,» kinnitas Jürka. 

«Noh, siis on kõik korras, ainult tule tunahomme ühes 
Juulaga siia.» 

Õpetaja pühkis otsaesiselt higi, kui Jürka oli uksest väljas. 
Mis küll oleks, kui terve kogudus koosneks Jürka-taolistest! 
Kui kõik peaksid end Vanapaganaks, kes on tulnud maa- 
ilma, et õndsaks saada, ja usuksid, et nende naised lähevad 
südametäiega otseteed põrgusse, kui nende mehed muretsevad 
tüdrukutega lapsi, ning kui need mehed ise, need Vanapaga- 

nad, põletaksid oma sulaseid ja teisi naistevõrgutajaid ühes 
oonetega! Kui palju hooneid peaks siis igal aastal uuesti 
ehitatama, kui see kõik oleks tõsiasi, mitte aga vaese Vana- 
pagana ettekujutus ja haiglane usuhullustus? Ah, see jume 
usk! Kui mõelda: tema on Vanapagan ja tahab inimes 
maailmas õndsaks saada, samal ajal aga ise tapab, pi 
rikub abielu. Siiski, tühise isikutunnistuse pärast teeb 
südamevalu. Juba algusest saadik kurnab sääski ja neelab 
kaameleid. Kummaliselt on inimene loodud! *A 
Samal ajal, kui õpetaja nõnda arutas, läks Jürka rõõn 
meelel kodu poole ja ka temal olid omad mõtted. Kena ini- 
mene see õpetaja, arutas ta endamisi, saab kõigest aru, mis 
talle räägid, ja on lahke ning vastutulelik. Õpetab ilusasti ja 
küsib, nii et saad ja oskad vastata. Ei pane midagi pahaks. 
Kui niisukesi inimesi rohkem oleks 
Koju jõudnud, muutus Jürka meeleolu pisut, sest seal oli 
Juula esimene küsimus temale: : 
«Noh, said poisid hingekirja?» 
«Ei,» vastas Jürka. 
«Miks?» 
«Mul ei ole lapsi, sellepärast.» 
«Kelle need kaksikud siis on?» 
«Sinu.» 
«Õpetaja ütles seda?» 
«Õpetaja ütles, et sa oled nagu neitsi Maria.» 
«Ää latra.» 
«Esteks ütlesin mina, siis õpetaja.» 
«Et sina, seda ma usun, aga et õpetaja...» 
«Tõsi jutt! Ütles: olgu nõnda, siis on selge.» 
«Mis siis?» 
«Et oled neitsi Maria.» 
«Ei, vanamees, õpetaja tahtis sulle öelda, et mina olen las- 
tega tüdruk, aga ei julend, sellepärast siis...» 
«Mis ta siis kartis?» 
«Kartis sind. Kartis, et lööd ta maha, sest...» 
«Ma lubasin ainult ta majale tule otsa pista.» 
«Seda sa poleks pidand tegema.» 
«Aga mis siis, kui miski ei kõlba!» 
«Tulnd ära, muud midagi, las mina oleks läind.» 
«Ei, õpetaja ütles, et peame mõlemad minema.» 
«Miks siis mõlemad, kui lapsed on minu.» 

d paari panna?» 
ahab neg jaa 
a jäi tükiks ajaks vait. Siis ütles ta vaikselt, aga nõnda, 
a tundis, et Juulal on hea meel: 


e taal on õigus,» kordas Jürka. 

kui määratud päev kätte jõudis, rakendas ta hobuse 
ette, istus vankri etteotsa hobust nõõtama, kuna Juula 
tis aset vankri tagaotsas, lapsed süles. Sukavardad jättis 
täna koju, sest nende asemel olid tal poisid. Nendega oli 
ikem tegemist kui sukavarrastega. Kord pidi ta neid rinna 
a panema, siis jälle mähkima või neile kuiva nurka alla 
ama. Nõnda kulus aeg hoopsasti. 

Kui Jürka ja Juula nimed pruudi ja peiuna kirja pandi, 
Jürka soovinud, et ka poisid oleksid hingekirja torga- 
kuid pastor ei teinud seda mingil tingimusel. Enne pidi 
orpaari kolm korda maha kuulutama, siis ta laulatama ja 
es pärast seda poisid hingekirja panema. Nii et Jürkal pidi 
atust olema. Aga lõpuks sündis ometi kõik nagu kord 
ohus ning nüüd võis loota, et Põrgupõhja laanekurusse 
üb vaikus ja rahu ning et lõpevad tühised askeldused ja 
rintsutused, järelepärimised ja juurdlused. 


5 Põrgupõhja uus Vanapagan 


VI 


Jürkal läks süda suure hulga kergemaks, kui ta kuulis, 
tema eide kadumise lugu olevat ametlikult lõpetatud. Kergen- 
dus ei tulnud mitte tema enda, vaid teiste pärast. Eriti 
Juula Jürkale muret, sest tema oli kahtlema hakanud, kas 
Lisete ikka tõepoolest otseteed põrgusse on läinud: võib-olla 
ei leidnud ta teed sügava lume ja tuisuga, eksib niisama 
mööda metsa ümber ja hakkab viimaks kodu käima, nagu 
teevad seda needki, kes on pandud hauda mulla alla. i 

«Ehmatus rikub piima rinnas ära, laste kõhud jäävad hai- 
geks,» seletas Juula oma kartust. 

«Mis sa siis tühja kohe ehmatad,» rääkis Jürka. «Ei kart 
teist elavalt, maksab siis surnultki.» 

«Õrn veri, mis muud.» 

Need sõnad hakkasid Jürka südamesse kõige enam kinni. 
Mõtle ometi — nii tugev ja tubli naine nagu Juula, aga õrn 
veri. Nii et ta ise peab ikka ka natuke õrn olema — see oligi, 
mis Jürka südamesse kinni hakkas. Sellepärast ütles ta: 

«Ära karda, mina oma eite tunnen, läks tema jalamaid. 
põrgu, ei kuhugi mujale. Kui tuleb tagasi, siis otseteed põr- 
gust, aga siis on tal minuga tegemist.» 

Juula süda ei saanud ometi rahu, aina kipitas teine. Selle- 
pärast küsis ta Jürkalt: 

«Kas sa ei tahaks korraks surnuaiale minna?» 

«Mis sinna?» küsis Jürka vastu, ja kui Juula piinlikult vai- 
kis, lisas ta: «Eks võiks korraks ka.» 

Nüüd tegi Juula teist juttu, öeldes: 

«Küll need inimesed on õige naljakad!» 

«Misukesed inimesed?» küsis Jürka. 

«Noh, eks ikka politsei ja teised. Nemad ju uskusid, i 
mina saatsin su eide teise ilma.» 

iskusid ju mikri et nt a Tse luud-kondid.» 
M ehk olidki, ää ole nii hirmus kindel.» 
«Sa siis arvad ka, et... 3» 

«Ei mina arva kedagi, aga ma muidu niisama, et kui ehk 
>meti, siis oleks hea, kui sina läheks surnuaiale, ikka ju 
akse haudadel, läheks ja teeks jalakannaga hauajalutsisse 
Im auku ja sülitaks iga auku kolm korda, iga läraka vahel 
- lausudes: ei sa tõuse, ei sa tõuse, ei sa tõuse. Ma läheks muidu 
aga minu abi ei aita, sina pead, sest sinu eit, sinu liha ja 
veri, sina ka arbitad.» 

- Jürka kuulas ammuli suuga: tal polnud tänini vähematki 
aimu, et Juula nii tark on. Kord-korralt ikka enam taipas 
mees, missuguse aarde ta oli avastanud selle naisega. 

«Nii et kui lähen t»->, sülitan ja ütlen, siis enam välja ei 
saa?» lausus ta nagu < :damisi. 

- «Pole teised saand ega saa temagi,» kinnitas Juula. «See 
on ammugi järele proovitud.» 

° «Aga ta ju ei olegi...» katsus Jürka seletada. 

- «Muidugi ei ole,» säökis Juula vahele, «aga see oleks sel- 
leks, et kui oleks ja kui ta tahaks, siis ta ei saaks. Sest teised 
ju kõik usuvad, nagu oleks, ja kui kõik nii kangesti usuvad, 
s nagu olekski, sellepärast. Ja sa ju ometi võid seda meie 
laste pärast.» 

Seda rääkides pani Juula “lapsed ühe ühe, teise teise 
- rinna otsa. See mõjus Jürkasse nõnda, et ta ilma pikemata 
- äitles: 

«Hea küll.» 

«Nii et sa lähed siis?» 

«Küllap vist.» 

«Siis pole poistel enam rohelist kõhtu karta,» naeratas 
- Juula imevaile lastele. 

Ja nüüd algasid Põrgupõhjal rahulikud ning võiks öelda 
 muretud aastad. Mitte, et siin poleks enam tööd tehtud või 
- vaeva nähtud. Ühte kui teist jätkus Jürkale kui ka Juulale, 
eriti viimasele, sest tööst hoolimata kandis ta last vahetpida- 
mata kas rinna otsas või rinna all, ajuti niihästi siin kui ka 
seal. Aga Juula ei mõistnud, kuidas see võikski teisiti olla. 
Kogu maailmas polnud ta enese ümber muud näinud, kui et 
kõik sigis ja poegis. Muidu polnud ju elu üldse olemas. 

- Jürka töötas esiotsa enamasti ikka veel Antsule, tasus vana 


5 67 


võlga. Ja et vanade võlgade asemele tekkisid aina uued, 
paistis, nagu ei saaks Jürka Antsu orjusest enam 
vabaks. Kui nõnda edasi kestis, siis oleksid ka Jürka lap 
pidanud Antsu orjama. Ants juba ütleski Jürkale, nähes te 
esimesi kaksikuid: Ki 

«Kasvatad mulle karjaseid.» 

See oli esimene kord, kus Põrgupõhja Vanapagan 
rinnas torget. 

«Kuluvad vist omale ää,» lausus ta. 

«Üks sulle, teine mulle,» muigas Ants. 

Aga Jürka ei suutnud enam unustada, et Ants juba nii 
kult silma heidab tema poistele, tema esimestele. Need olid 
millegipärast eriti südame lähedal. Ja kui ta ükskord Ji 
kõrval ukselävel istus, kuna poisid nende ees murul mä 
ütles ta: 

«Ants viskab silma poistele.» 

«Meie omadele või?» küsis Juula. 

«Aga kellele siis.» 

«Mis ta neist tahab?» 

«Karjast.» 

«Meil omal kari.» 

«Seda minagi.» 4 

Nad vaikisid ja poisid rullisid end murul. Maailm ula 
neil alles ema kapsa-aiani ja isa ilmus vahetevahel sea 
maailmaotsa ning kadus jällegi sinna. 

«Pead Antsuga rääkima, lasku sind koju,» ütles Juula. 

«Rääkisin: ei lase.» 2 

«Saada talle sulane.» 

«Ütleb: pole minusugust sulast.» 6 

«Pole sinusugust peremeestki. Ja sellepärast pead teda 
orjama?» ' 

«Küllap vist.» 

«Me ei tohi Antsult enam laenata.» 

«Kui nõnda saaks.» 

«Saab. Peab saama,» ütles Juula. «Laenuga ta orjastab 
sinu. Sinu lapsed on orja lapsed.» | 

«Ma olen peremees.» 

«Sa oled Antsu ori. Mina olen orja naine.» 

Jürka ei osanud Juulale musta ega valget vastata. Alles 
hulga aja pärast küsis ta: 

«Kust sina seda tead?» 

«Kasvatad mulle karjaseid.” 


«Ma orjasin ise Antsu, sellest.» 

Nii tähtsaid ja suuri asju polnud Põrgupõhja rahvas ise- 
-keskis veel kunagi arutanud. Nad nagu ei teadnudki tänini, 
et niisugused asjad on olemas. Aga sellest silmapilgust peale 
ei andnud Jürka Antsule enam hingerahu, aina nõudis ja 
-nõudis enda kojulaskmist. Viimaks lepiti nõnda kokku, et 
Jürka hakkas Antsu orjama sulasega vaheldumisi — üks 
nädal üks, teine nädal teine. See oli suur samm edasi. Nüüd 
sai kodune töö varsti teise hoo ja Juulagi nagu teise näoilme. 
Teoorjust aga hoopis sulase kaela veeretada — "see ei õnnes- 
tunud. Ants ähvardas käemeeste ja tunnistajate väljakutsumi- 
sega, kui Jürka muidu oma jonni ei jäta. 

«Kes sulle need sipelgad pähe ajab, et nii tõrksaks lähed, 
Juula või?» küsis Ants. 

«Lapsekari kasvab,» vastas Jürka. 

«Mis sest, et kasvab. Peabki kasvama, töölisi on vaja. Oled 
ise tubli, Juula on tubli, tulevad ka lapsed tublid.» 

«Tublid, aga orjavad nannipunne.» 

«Vaata aga vaata, kuula aga kuula, mis Põrgupõhja Vana- 
pagan välja ei mõtle,» muheles Ants nagu endamisi. «Oled 
seda minu juures õppind või?» 

«Küllap vist.» 

«Kui nõnda edasi läheb, saab sinust mässaja.» 

«Kui saaks peremeeski.» 

«Sa oledki peremees.» 

«Aga orjan teist peremeest.» 

«See on siin ilmas ikka nõnda,» seletas Ants, «et väiksem 
orjab suuremat, nõrgem tugevamat, rumalam targemat. See 
on jumalast nõnda seatud, ja kes astub selle vastu, see astub 
jumala vastu, aga kes astub jumala vastu, seda ootab huka- 
tus, pea seda meeles, Jürka, ja õpeta seda maast-madalast ka 
oma lastele, siis on su koda kaljule ehitatud ja su karjad leia- 
vad toitu lopsakail rohumail.» 

Jürka kuulas ja lausus endamisi: 

«Igal pool on jumal põiki ees ja ikka on ta suurema, tuge- 
vama ja targema poolt.» Ja kui ta oli hulk aega mõtelnud, 
meenus talle tema võitlus karuga ning ta ütles: «Siis oli 
jumal minu poolt, sest mina olin targem kui karu. Minul oli 
kirves ja kirvel pikk vars, see oli minu tarkus; karul olid 
hambad ja küüned, aga need olid ilma varreta, see oli tema 
rumalus. Nõnda võitsin mina.» 


Aga Jürka pidi varsti nägema, et mõnikord on raske otsus- 
tada, kelle poolt on jumal. Eriti tundis ta seda, kui uss ham- 
mustas rukki ääres tema kolmeaastast last, nii et see suri. 
Koer, kes jaole sai, kiskus küll ussi silmapilkselt tükkideks, 
aga see ei aidanud, laps suri siiski. See oli esimene raske kao- 
tus Vanapagana elus. Kõige hullem oli see, et ta ise ei saa- 
nud kuidagi aru, miks tundis ta seda nii raske kaotusena. 
Talle jäi ju veel lapsi järele küllalt ja iga aasta-poolteise 
järel tuli mõni juurde. "Ometi läksid Jürkal silmad märjaks, 
kui ta oma lapse puusärgi hauda laskis ja labidatega pillutud 
muld krobinal kaanele langes. Kõik olid Jürka pisaraid 
tähele pannud, seda eriti sellepärast, et kõigile oli see usku- 
matu. Niisuke mehemürakas, niisuke möirakaru ja tema ka 
nutab! 

«Lapse surm võttis Vanapaganalgi veed lahti,» naerdi nal- 
jatades. i 

«Oli kahju teist mulla alla panna, mis muud, oleks taht 
teise samuti otseteed põrgusse saata, nagu saatis eide,» sele- 
tati irvitades. 

Jürka ise, kes ei teadnud neist naljadest midagi, logistas 
oma setukaga kodu poole ronida. Ja et vankrivahe oli kitsas 
ja nemad Juulaga mõlemad tublid inimesed, siis ei pääsenud 
nad kõrvu istuma, vaid istusid seljad vastastikku — Jürka sil- 
mad hobust juhtides ettepoole, Juulal tahapoole. Harilikult 
lõgistas Juula kirikuteel sukavardaid, aga täna seisid tal käed. 
Sukk oli küll rüpes, aga vardad ei lõgisenud. Selle asemel olek- 
sid nad võinud juttu vesta, aga ka see ei sobinud. Isegi 
kodus, kui Jürka istus pingile ja Juula kössitas enda tema 
kõrvale, ei lausunud nad teineteisele ainustki sõna, istusid 
a mõni aeg, kuni pidid tõusma ja minema, sest elu läks 
edasi. 

Üks oli nüüd Jürkale selge: lapsed olid midagi muud kui 
lambatalled ja lehmavasikad laudas, linnupojad pesas, tärkav 
puuvõsu ja rohi metsas, haljendav oras põllul. Nende pärast 
polnud ta kunagi silma vesistanud. Eriti tundis ta seda järg- 
misel suvel, kui ta ühes Juula ja lastega oli metsas marjul. 
Nad olid parajasti raiesmikul päikese paistel, kui sinna ilmus 
ka emakaru oma kahe pojaga. Juulal oli laps rinna otsas ja 
ta istus kännul. Suuremad lapsed jooksid karu märgates hir- 
munult ema ümber kokku. Jürka, kes oli pikutanud, tõusis 
püsti. 

«Lähme ära,» ütles Juula vanamehele tasa. 

«Karu pärast või?» küsis see. A 

«Kelle pärast siis?» 

«Ei,» ütles Jürka otsustavalt. «Olgu siin päikese käes, kui 
tahab, mina jään.» 

«Tuleb ehk kallale.» 

«Mul on puss,» ütles Jürka ja lisas: «Kahju, et pole pika 
varrega kirvest.» 

«Jah, kui oleks see kirves,» arvas Juula. 

Karu ei pannud nagu inimesi mikski, vaid rühkis lähe- 
male. Jürka tegi hurjutades oma kõmisevat häält ja ka Juula 
ning lapsed karjusid kõigest jõust. Karu mõmises ja lähenes 
endiselt pikkamisi. 

«Lähme eest ära,» ütles Juula veel kord. 

«No ei lähe,» vastas Jürka juba vihaga ja võttis pükste 
pealt pika rihma, mida ta hakkas ümber pahema käsivarre 
mässima, randmest peale ülespoole. Oli see tehtud ja karu 
ikka veel lähenes, hakkas ta karule vastu minema, tõmmates 
puusalt pika pussi, mis läikis päikese käes. 

«Vanamees, ära mine,» palus Juula ja lapsed hakkasid 
karjuma. Aga Jürka läks edasi. Nüüd võttis Juula lapse rinna 
otsast, pani ta kännu äärde samblale ja tõusis püsti. «Kui 
lähed sina, siis tulen ka mina.» 

Aga enne kui Juula Jürkale järele sai, võttis see maast 
paraja kaika ning tabas sellega eemalt karu pähe. See ajas 
looma vihale, ja lõuad laiali, sööstis ta mehe kallale. Aga 
Jürka lõi talle oma pahema rusika sügavale kurku ja hakkas 
pussiga hoope jagama. Mees ja karu pöörlesid maas. Loom 
hingeldas, sest mehe käsi oli tal ikka alles kurgus. Aga parem 
käsi oli pussi maha pillanud. Selle võttis nüüd Juula ja surus 
kõigest jõust karule külje sisse, kus ta arvas olevat südame. 
Tundes valu, jättis karu mehe murimise ja kahmas käpaga 
valutavat külge, tabas aga pussi pead ja lõi selle üleni ise- 
endale rindu. Sündis järsk nõksak ja karu liikmed läksid üleni 
lõdvaks. Aga mehe käe ajas ta endal kurgust välja, jättis 
üldse mehe sinnapaika ja läks poegade juurde, nuusutas neid, 
limpsis paar korda oma verise keelega ja pöördus siis uuesti 
oma vaenlaste poole. Aga vaevalt sai ta paar sammu astuda, 
kui ta varises kokku ja ei tõusnud enam. Pojad vänderdasid 
tema juurde ja pistsid oma ninad ema sooja verde. See oli 
täiesti uus kogemus nende elus. 

Verine oli ka mees, sest ümbermässitud rihma kaitsest 
hoolimata oli karu ta pahemat käsivart murinud, kuna küüned 
käristasid riided ja naha jalgadelt ning küljelt. Kõige raskem 
vigastus oli pahemal pool rinnal: siin oli ühes nahaga purus- 
tatud ka liha, paiguti luudeni. ki 

Suuremad lapsed jooksid vanemate juurde asja lähemalt 
vaatama. | 

«Jumal oli meie poolt,» ütles Jürka end maast üles ajades. 

«Karu oli üksi, meie kahekesi,» arvas Juula. 

«Meil oli puss.» 

«Aga karul hambad ja küüned.» 

«Isa oli karust üle,» rääkisid esimesed kaksikud isekeskis. 
Nad oleksid ehk veelgi midagi tähtsat öelnud, kuid ema võt- 
tis nad kordamööda kinni ja pani nad isa haavadele märga 
tegema, sest see pidi hea olema, parem veel kui ämblikuvõrk ja 
verihein. Peaaegu sama hea kui puskar. Poisid tundsid end 
oma talituses väga tähtsatena ja arvasid hiljem, et nemad 
päästsid oma isa elu. Ainult ühest oli kahju: neil ei tulnud nii 
pikka oja, nagu ema oli tahtnud, mitte ei tulnud. 

Kui Jürka haavad kuidagi olid kinni seotud, küsis Juula: 

«Aga mis saab karuga ja tema poegadega?» 

«Las nad jäävad,» vastas Jürka. «Mis tast nülgida, nahk 
võetakse niikuinii meie käest ära. Ja pojad ammugi.» 

«Kuidas me oma pussi kätte saame?» 

«Las jääda ka see, siis nähakse, et meie tapsime.» 

«Kas siis muidu ei usta?» 

«Kes neid teab, mis nad usuvad.» 

«Sa oled ju puru.» 

«Jah, suur kirves peab metsas kaasas olema.» 

Äkki meenus Juulale väike laps. Kus see on? Kuhu poisic 
selle olid jätnud? Aga poisid ütlesid, et ega siis nemad 
muidu niisama siia tulnud, neid oli ju siin tarvis. Jaja 
neid oli hädasti tarvis, muidu jumal teab, mis isast olek 
saanud. 

Aga väikesega polnud midagi, tema vähkres kännu ääres 
päikese paistel ja ajas pöidlaid suhu ning silma. Tema kohal 
ülal oli sinine taevas ja mõni harv helevalge pilveräbal, aga 
tema ei teadnud veel, et sinine on taevas ja valge — pilved. 
Ta ei teadnud isegi seda, et need asjad üldse olemas on, ja 
iki rahuldus ta oma pöialdega, mis kippusid suhu ja 
silma. 

Aga Jürka lõi talle oma pahema rusika sügavale kurku 
ja hakkas pussiga hoope jagama. 


1 


«Karu, reo, ei lasknud esteks lapsel kõhtu täis süüa,» ütles 
Juula väikest samblalt sülle võttes. 

«Selle eest sai ta oma palga,» lausus Jürka. 

«Said ka sina,» arvas Juula. 

«No sain.» 

«Kas lähed ikka oma jalaga koju või?» 

«Küllap vist.» 

See harilik sõnakõlks oli Juula südamele nagu palsam. Kui 
mees veel nõnda võib rääkida, pole siis katki midagi, mõtles 
ta. Ja ega olnudki. Tulid üheskoos kenasti koju ja seal Jürka 
pani enda pikali ning varsti kostis vali norin. Juula aga tõttas 
metsavahi juurde teatama, mis oli sündinud. See viis sõnumi 
silmapilk edasi ja õhtu eeli olid mehed Põrgupõhjal, et neid 
viidaks sündmuspaigale. Polnud muud minejat kui jällegi 
Juula, nõnda läks pool päeva karu nahka. 

Metsas karupojad mängisid surnud ema juures, üks istus 
ema peal, teine katsus teda sealt maha ajada. Nõnda korda- 
mööda. Lõbu oli laialt. Sest kuigi ema oli tänini kõik nende 
vallatlused kannatlikult talunud, täna ta otse ületas iseenda 
oma pika meelega. Ainult nälg hakkas näpistama ja toitu 
polnud kusagilt võtta: ema nisad olid tühjad ja imelikult kül- 
mad. Ema oli juba üleni külm, niisugust asja kogesid pojad 
esimest korda. Nad pistsid vahetevahel ninad kokku ja nuu- 
sutasid, nagu tahaksid nad vastastikku veenduda, kas ka 
nemad pole külmad, aga ei, nemad olid mõlemad soojad, ema 
üksi oli külm, soojast päikesest hoolimata. 

Kui mehed tulid, katsusid karupojad põgeneda, aga siis 
selgus, et tulijaid oli igas kandis: karupojad olid ümber pii- 
ratud. Polnud parata, nad võeti kinni. Ja otse nende silma 
all nüliti nende must ja karvane ema valgeks ja läikivalt 
siledaks. Ning mis veel imelikum — ema ei hakanud vastu, ei 
liigutanudki ennast. Tehti ja talitati ning häälitseti, nagu 
ei pandaks nende ema mikski. Karupojad ei teadnud, et on 
olemas jumal, kes oli nende ema ja ka neid maha jätnud, 
sest tema hoiab tugevama poole. 

Juula vaatas meeste talitust pealt, kuni ta sai oma pussi 
kätte, mille ta pühkis vastu sammalt karu verest puhtaks; siis 
läks ta oma teed kodu poole. Temal polnud siin enam midagi 
teha, sest nemad olid Jürkaga juba oma jao saanud: nad olid 


“ karu tapnud. 


Aga ometi ei pääsenud nad nii kergesti. Mõne päeva 

pärast ilmus Põrgupõhjale ametnik, kes tahtis täpsemalt 
kuulda, kuidas just karu tapmine oli toimunud. See, et Jürka 
oli rihma ümber pahema käsivarre mässinud, enne kui ta läks 
karule vastu, äratas ametnikus kahtlust. Ta tahtis kõnesolevat 
rihma näha, ja kui see talle kätte anti, ütles ta: 

«See on ju sedelgarihm.» 4 

«Ongi,» vastas Jürka. 

«Milleks see sul kaasas oli?» 

«Pükste peal oli.» 

«Sedelgarihm pükste peal?» imestas ametnik. 

«Muud rihma pole.» A 

«Ja pole olnudki? Või oli püksirihm, aga enam ei ole, mis? 
Kadus ära, eks?» 

«Misuke püksirihm?» küsis Jürka. 

«Seda ma just küsingi, et kas oli või ei olnud, kas kadus 
või ei kadunud?» 

«Mis asi?» 

«Millest me siis kogu aeg räägime?» 

«Kust mina seda tean.» 

«Ma küsin: kas sul oli kunagi püksirihm või ei olnud, kas 
ta kadus või ei kadunud?» 

«Kus kohal?» 

«Siin Põrgupõhjal.» 

«Kuis ta siis kadus, kui ei olnud.» 

«Tähendab — ei olnud?» 

«Siin ei olnud.» 

«Kus siis oli, kui siin ei olnud?» 

«Antsu juures.» 

«Aga kus see on, kuhu see sai?» 

«Ants teab.» 

«Nii et see rihm jäi Antsu juurde?» 

«See on ju Antsu.» 

«Ja käib sinu pükste peal?» 

«Käib.» 

«Aga täna ei olnud?» 

«Ega siis kahte rihma pükste peale panda.» [ 

«Aga miks siis just täna, kui läksid karu tapma, oli sul 
sedelgarihm?» 

«Ma läksin marjule, mitte karu tapma.» y 

«Aga ometi tapsid ja mässisid selleks sedelgarihma ümber 
käsivarre.» 

«Mis ma siis pidin tegema?» 

«Karu mitte tapma.» 

«Tema oleks tapnud siis minu.» 

«Läind eest ära.» 

«Väikesed lapsed olid, ei saand minna.» 

«Ja karul olid pojad, see ei saanud sellepärast.» 

«Küllap vist.» 

«Aga ma ei saa ikka aru, miks sul just täna oli sedelga- 
rihm pükste peal.» 

«Mis ma pidin siis panema?» 

«Selle õige või päris-püksirihma.» 

«See on ju Antsu.» 

«Kuis nii, Antsu? Sinu püksirihm ja Antsu?» 

«See pole ju minu püksirihm.» 

«Aga kelle siis, kui sina teda kannad?» 

«Ma ju ütlesin, et Antsu.» 

«Nii et sina kannad Antsu püksirihma?» 

«Mina kannan Antsu rihma.» 

«Aga miks sa siis ei kandnud, kui läksid karu tapma?» 

«Ma ei läind ju hoopis karu tapma, vaid karu tahtis mind 
tappa.» 

«Vaat, see ongi küsimus, mis nõuab selgitust, et kas karu 
tahtis sind või sina karu tappa. Mina saan asjast nõnda aru: 
sina panid täna meelega sedelgarihma pükste peale, et oleks 
hea pikk ümber käe mässida, sest sa vist teadsid, kus karu 
oma poegadega oli, ja arvasid juba ette, et kui talle vastu 
minna ja teda ärritada, siis tuleb ta tingimata kallale ja sina 
võid ta ära tappa. Nii see ka sündis.» 

«Miks ma siis kirvest kaasa ei võtt?» küsis Jürka. 

«Esimene kord tapsid kirvega, see oli liiga lihtne, andsid 
korra ja oligi valmis. Sellest ei tundnud sa kuigi palju lõbu. 
Nüüd läksid pussiga ja sedelgarihmaga. Sa pidid oma rammu 
peale küll väga "julge olema. Mina usun peaaegu, et kolmas 
kord lähed sa karule palja käsi kallale, ei võta enam sedelga- 
rihma ega pussigi.» 

«Ei lähe. Sellegi karu tappis Juula, mitte mina.» 

«Kuis nii, Juula?!» hüüdis ametnik suurimas üllatuses. 

«Võttis pussi ja torkas ning pärast karu ise aitas.» 

«Sinu jutu järgi tappis karu siis ise enese.» 

«Võib Juulalt küsida, kui muidu ei usu.» 

«Küllap vist.» 

Nüüd hakati Juulat küsitlema ja alles sellelt saadi te: 
kuidas asi õieti oli sündinud, kui verine vanamees karu a 
olnud, kui sügavad haavad siin ja seal olid ja mis nad pidi 
tegema, et verejooksu sulgeda. Õigel ajal jõudsid ka ka 
pärale, et hüüda: 

«Ja meie tegime ojad peale!» ä 

Need sõnad pidid Tõplikult selgitama kõik, nii et ametnik 
oleks sunnitud taipama, kui vähe tähtsust oli püksi- või 
sedelgarihma-küsimusel karu tapmisel. Jürkal oli aga ainu- 
keseks südamesooviks: kui ta ometi kord rahu saaks! 


VII 


4 

Aga just nüüd läks seisukord kõige hullemaks. Sest kas 

õpetaja näpunäitel või omast peast ja tarkusest, aga ka polit- 
il oli nüüd äkki selge, et Jürkal on võltsitud isikutunnistus. 

luidugi, Jürka ju sellest ei muutunud, oli tal õige või vale 
utunnistus või oli ta hoopis ilma tunnistuseta, aga häda oli 

Iles, et kõik arvasid — nemad ei saa Jürkast põrmugi aru, 

ui nad õieti ei mõista tema isikutunnistust. Aga kuis sa 

stad valetunnistust õieti! 

ii siis algas Jürka pinnimine küll kodus, küll politseis. 

tagu ta, mis tunnistus see on, kellelt ta tema on saanud 

es tema ise õieti on. Peale selle, kas see Lisete-nimeline 

ne, kes nii imelikul viisil suri ja kelle ta veel imelikumal 

maha mattis, oli ikka tõesti tema naine, või kui ta ei 

olnud, kes ta siis oli? 

Viimasele küsimusele vastas Jürka: 

«See oli minu eit.» 

«Mis tõendused sul selleks on?» 

- «Ta läks ju otseteed põrgu.» 

«Peab siis sinu naine minema otseteed põrgusse?» 

«Aga kuhu siis?» 

- «Miks mitte taevasse?» 

«Peetrus ei lase teda sisse.» 

— Miks sa seda arvad?» 

° «Ega see Peetrus loll ole, et ta minu vanamoori taeva 

laseks.» 

«Oli ta siis nii kuri ja õel?» 

«Mispärast?» 

«Aga miks sa siis arvad, et ta taevasse ei saa?» 

«Ta läks ju otseteed põrgu, kuis siis ka taeva.» 

«Sa ju ise ütlesid, et Peetrus ei lase sisse.» 

«Ega ei lasegi.» 
«Aga miks? seda tahaksin teada. Mis on see põhjus, et 
ei pääse taevasse?» 
«Õpetajale seletasin, tema ei uskunud, änam ei seleta, sest 
ega keegi teinegi usu,» ütles Jürka nüüd. 
Ja küsis ametnik mis küsis, ähvardas mis ähvardas, Jürka 
jäi eneses kindlaks: teist korda ta enam ei seleta, sest keegi 
ei saa aru ja sellepärast ei usu — nagu oleneks usk puhtpal- 
jast arusaamisest. Ei jäänud lõpuks muud abinõu Jürka 
mõistmiseks, kui et pidi pastori üle kuulama. Et ametnikul 
kerkisid ses asjas teatud kahtlused, siis küsis ta Jürkalt: 

«Käisid sa õpetaja juures pihil?» 

«Ma käisin oma kaksikuid hingekirja panemas.» 

«Nii et oma pattude pärast sa ei käinud?» 

«Misukeste pattude pärast?» 

«Tähendab, ei käinud pattude pärast.» 

«Ma ju ütlesin, et kaksikute pärast.» 

«Hea küll, hea küll» rahustas ametnik Jürkat, kes muutus 
juba kärsituks, et temale aina küsimusi ette laotakse, mille- 
dele vastused iseenesest on teada. Õieti oleks võinudki asi 
seks korraks sinnapaika jääda, sest ametnik teadis juba, et 
Jürka seletused polnud pihil antud, nii et vaimulikul nende 
avaldamisel ei tekkinud raskusi. Aga ametnikku huvitasid 
äkki Jürka kaksikud, sellepärast küsis ta: 

«Kellelt need kaksikud, kui eit surnud?» 

«Need on Juulaga, mitte surnud eidega,» vastas Jürka. 

«Kes see Juula siis on?» 

«See on see, kelle käest surnud eit põrgu läks.» 

Kuna ametnik oli alles hiljuti teenistuse huvides siia vahe- 
tatud, siis oli talle Jürka eide suremise- ja matuselugu ainult 
pealikkaadeelt tuttav ja ta oleks tahtnud sellest Jürka enda 
suust lähemalt kuulda, aga see loobus peagi vastuseid and- 
mast. Ka siin tõi ta põhjuseks oma seletused õpetajale, mida 
keegi ei usu, nii et pole mõtet suud kulutada. Nõnda siis ei 
jäänud ametnikul ikkagi muud üle, kui pidi õpetaja poole 
pöörduma, kes jutustas talle kõik, mis ta teadis Jürkast kui 
Vanapaganast ja Peetrusest kui võltsitud isikutunnistuse välja- 
andjast. Need olid ametniku arvates igatahes väga tähtsad ise- 
loomustavad andmed Jürka kohta, ainult küsida tuli, kas 
needki polnud meelega võltsitud. Õpetaja arvates rääkis Jürka 
oma teada tõtt, iseküsimus oli see, kas ametnikule sellest tõest 

sab või õigem — kas see tõde ei vii ametnikku liiga kau- 
Sest Jürka tõde on nii-öelda usutõde, millest on mõnele 
vähe, mõnele liiga palju. Jürka usub, et ta on Vana- 
an,» kes inimesena on tulnud maailma, et õndsaks saada. 
ei kajastu või peegeldu selles ajamärgid? Isegi see, 
peab end Vanapaganaks, januneb õndsuse järele! Isegi 
kes vaevalt taipab, et tal on elav ja igavene hing, tunneb 
usunnilist iha surematuseks! Mõistmatu loomgi igatseb 
ütust, kuna samal ajal meie ilmalik tarkus ei tunne põr- 
i huvi ei pattude ega nende andeksandmise vastu! Aga 
s on hingekarjane, kui pole enam pattu? Ametnik, nagu 
tuhanded teisedki, ei midagi muud. Sellepärast arvas õpetaja, 
et Jürka on nagu särav täht pilkases pimeduses, ainult et ta 
valgus paistab pisut viltu. Tuleks uurida, mis on kallutanud 
selle jumaliku sära õigelt teelt. Õpetaja arvates ei sobinud 
siin nii palju karistused kui õpetused, juhatused, manitsused. 
Kd ametnik oli õpetaja arutlust küllalt kuulanud, ütles ta: 
«Mulle näib, et Jürka aru on pisut nõrk.» 

«Õige,» kinnitas õpetaja, «arult nõder, aga usult vägev, see 


ga ametnikul olid omad arvamused ja nende kohaselt tah- 
tis ta Jürkaga talitada. Teda ei huvitanud see, kelleks inimene 
end ise peab, vaid kes ta tõepoolest on. Sellepärast siis, kui 
ta Jürka uuesti käsile võttis, ütles ta: 

«Sa oled õpetajale rääkinud, et oled Vanapagan. Mängid 
a lolli või usud seda tõesti?» 

«Mis seal uskuda,» vastas Jürka. 

«Ja sinu eit oli põrguvanamoor?» 

«Aga kes ta siis oli?» 

«Tead, Jürka, ma annan sulle nõu — jäta need lollused ja 
ütle, kes sa oled ja kust sa said oma isikutunnistuse, kes 
võltsis ta sul?» 

«Ma ju õpetajale ütlesin.» 

«Tähendab Peetrus või ingel?» 

«Aga kes siis?» 

«Ja sina usud seda?» 

«Küllap vist.» 

«Kas sa siis tõesti ükskord ei taipa, et see on võimatu!» 
hüüdis ametnik. «Et taevast pole ju olemas, on ainult sinine 
õhk. Kuidas said sa siis taeva Peetruse juurde, kui taevast 
ei ole?» 

«Kui ei usu, siis ei ole,» ütles Jürka rahulikult. «Kuis ta siis 
on, kui ei usu.» 

«Käi põrgusse oma usuga!» hüüdis ametnik ja mõtles 
kata, aga Jürka jõudis temast ette ja ütles: ' 

«Lähengi, aga enne tahan õndsaks saada.» 

«Tahad õndsaks saada, et põrgu minna!» karjus ametnik. 
«Kas sa ise mõtled ka, mis sa räägid?» 

«Mis seal mõelda.» 

«Ondsad lähevad ju taeva, kui nad üldse lähevad.» 

«Ja kui ei lähe, siis lähevad põrgu,» lausus Jürka. 

«Kui pole taevast, siis pole ka põrgut.» 

«Põrgu on.» 

«Oled seal käinud?» 

«Tulin sealt inimeseks, et õndsaks saada.» 

«Jälle see vana joru,» lausus ametnik pahaselt endamisi ja 
vaikis siis tüki aega, et mõelda, millest peale hakata. Tes 
lõpuks mitmesuguseid katseid, aga ikka jõudis välja taevani 
põrguni, Peetruseni ja inglini. Ainult nii palju kuulis uut, et 
Jürka kauemat aega Antsu juures on töötanud; nõnda tekkis 
lootus, et ehk saab selle kaudu mingile otsale. Peaasi, kui 
võiks kogu kupatise kuidagi viisakalt ära lõpetada, sest 
on ju ükskõik, kes niisuke mühakas tõepoolest on või kust ta 
oma tunnistuse on saanud. 

Aga Antsule tegi ametniku häda ainult nalja. 

«Jürkaga peab oskama,» ütles ta ja lubas ise ta käsile 
võtta, lootes varsti kõik selgitada. 

«Jah, imelik küll,» rääkis ametnik, «just nendega peab eriti 
oskama, kes ise midagi ei oska.» 

«Sellepärast peaksidki inimeste kasvatajad ja juhtijad kõige- 
pealt õppima loomi kasvatama ja juhtima, aga meie teeme 
nagu lihunikud — õpime esimeseks härja saba murdma,» 
arvas Ants. 

Ja jäänud Jürkaga üksi, küsis ta temalt, et mis hädad tal 
ametivõimudega õieti on. 

«Nad ei usu kedagi ja ei saa sellepärast õhkagi aru,» sele- 
tas Jürka kõhklemata. 

«Sa räägid tõtt, sellepärast,» seletas Ants. 

«Mis ma siis pean tegema?» küsis Jürka arusaamatuses. 

«Pead valetama.» 

«Kas siis usuvad ja saavad aru?» 

«Siis kohe.» F 


«Aga ma ei oska valetada.» 

«Pead õppima, mis inime sa muidu oled.» 

«Ma tahan õndsaks saada, kas valega saab?» 

«Miks mitte, kui õieti...» 

«Ants, õpeta mind siis õieti valetama.» 

Ja Ants õpetas, sest ta oli harjunud Jürkat kui oma kodu- 
- looma armastama, ning kuna see endale oma sõnadega augu 
- oli kaevanud, kust ta omal jõul ja nõul enam välja ei pääse- 
nud, siis pidi ju talle nii või teisiti appi kargama. 

«Sa oled õpetajale seletanud, et oled Vanapagan,» rääkis 
Ants sissejuhatuseks, aga Jürka pistis häbematult vahele: 

«Ma olen ju.» 

«Sest pole ühti, et oled, aga ära ütle seda ja ära ole ka seda, 
sest inimene ei pea kunagi seda olema, mis ta tõepoolest on. 
Inimene peab enda igapäev uuesti ümber valama, ta peab 
uuesti sündima, et kohaneda ümbrusele ja oludele.» 

«Aga ma polegi ju sündinud, ma tulin niisama.» 

«Siis sünni nüüd, et saada tõeliseks inimeseks. Kui oled 
tõesti Vanapagan ja tahad põrgu, siis pane käed kokku ja vahi 
taeva poole. Kui sul on kehas karujõudu, nagu sul tõesti on, 
siis seleta — see tuleb kindlast usust ja lootusest jumalale. 

Kui põletad oma sulase, siis ütle, et sulane on seda ise teinud. 
° Kui tapad oma eide, siis ütle, et eit tappis ise enda Juula kak- 
J 
| 
| 

| sikute pärast.» 
«Mina pole oma eite tapnud.» 
| «Ega ma ei ütle, et oled, vaid et kui oled.» 
| «Aga kui ma ei ole, kas siis pean ütlema, et olen?» 

«Kui tahad Juulat kaksikute pärast päästa, siis muidugi.» 

«Aga kui ka Juula ei ole, mis ma siis ütlen?» 

«Siis ära ütle midagi. Selle asemel leina eite, kuigi südames 
rõõmustad, et said tast lahti. Ja nüüd pane hästi tähele, mis 
ma sulle ütlen. Sina tulid otseteed põrgust. . .» 

«Tulin.» 

«Aga sellest ära lausu enam sõnagi. Kui küsitakse, miks 
sa enne nii rääkisid, ütle: vist sellest, et tapsid pussiga karu 
ja et see tõmbas sul lihalatakad küljelt. Ütle: küljekondid 
tulid liha alt välja, sellest põrgu ja kõik. Ja lisa sellele kohe, 
et tulid salaja Venemaalt ning et sulle löödi seal pähe, ütleme 
puskaripudeliga, kaalupommiga või aiaroikaga, nii et ikka sel- 
lega, mis raske ja kõva. Tunnistus on sul muidugi ka Venest, 
mitte Peetruselt ega inglilt, mõistad. Peetrus salga maha, nagu 

tema ise salgas oma issanda, ütle, et sa pole temast ki 
kuulnud ega teda näinud, ei tea üldse, et ta on olemas. Se 
sama ütle ka ingli kohta, kes sulle tunnistuse kätte tõi. K 
küsitakse, kust võtsid Peetruse nime, siis ütle, et Venes o 
niisuke papp või sepp. Miks tulid Venest ära? Valeta, et 

kud pandi kinni ja et sa kartsid oma hingeõnnistuse p 
tulid siia, et õndsaks saada, sest siin on kirikud ja iga p 
ehitatakse uusi juurde, nii et on õndsus. Miks enne tõtt ei rž 
kinud? küsitakse. Kartsin, vasta, kartsin, et saadetakse Ven 


ka ta Et t et, ahah, tähendab Venemaa ongi see 
põrgu, millest sa enne rääkisid, ja et Peetrus, noh, see on mõni 
politseinik või piirivalve.» 

«Aga kes on ingel?» 

«Inglit pole vajagi, kui pole Peetrust.» 

«Ja mis saab tunnistusega?» 

«Ütle: ostsin, muud midagi, ostsin juudilt, ütle, sest see 
meeldib tänapäev, et juudilt. Ka muud asjad võid juudile krae 
vahele pista, kui vaja. Ja kui nõnda küsitakse, et ei oska vas- 
tata, siis ütle: ei mäleta, ning lisa: eit mäletas, aga tema suri 
ära. Ei võinud enam elada, sest et mäletas. Ja pea ühte mee- 
les: mida vähem räägid, seda parem, sest inimene mõistab sõnu 
enamasti võõriti. Ta mõistab ka vaikimist võõriti, aga seda 
vähem, nii et vähem on parem. Ainult oma õndsakssaamisest 
võid sa nii palju rääkida, kui süda kutsub, sest selles ei võta 
sind keegi tõsiselt.» 

«Aga mina ise võtan.» 

«Sest pole ühti, et ise võtad, teised peavad seda ainult heaks 
tooniks. Tõepoolest on aga nõnda, et õndsakssaamine on täna- 
päev häbiasi nagu näpuga nina nuuskamine.» 

«Aga mina nuuskan.» 

«Mina ka,» kinnitas Ants. «Aga mitte kõik pole äravalitud 
nagu meie. Mina tahan ka õndsaks saada nagu sinagi, aga 
ega sellepärast teised. Nüüd usub kogu maailm, et mida roh- 
kem põrgut kütad, seda lähemal on taevariik. dr nõnda siis 
kuumutatakse suurte ja väikeste rahvaste juures . 

Kui Jürka Antsuga jutuajamise lõpetas, pöörles tal pea 
otsas: kuidas küll kõike seda meeles pidada! Aga ta rahunes 
kohe, kui talle meenus Antsu tähtsaim õpetus: kui ei oska vas- 
tata, siis ütle — ei mäleta. Eit mäletas, aga suri ära, sest et 

mäletas. Nõnda võis ta julgesti ametniku ette astuda, liiatigi 
et Ants lubas omalt poolt mõned sõnad sellele seletuseks 
öelda. u nägu oli üsna naerul, kui Jürka sisse astus, 
ja ta ütles üsna muhedalt: 
«Viimati jäi meil asi pooleli, täna saame loodetavasti teine- 
teisest paremini aru. Nii siis esimeseks: ehk sa ütled mulle, 
ist sa said oma isikutunnistuse?» 
«Ostsin.» 
- «Kellelt?» 
- «Juudilt.» 
«Peetruselt või?» 
«Ei mäleta.» 
- «Aga eelmisel korral sa ju ütlesid, et Peetruselt.» 
- «See pole see Peetrus.» 
- «Missugune siis?» 
«See Peetrus oli papp või sepp.» 
«Ja sellelt ostsid oma isikutunnistuse?» 
«Tunnistuse ostsin juudilt.» 
«Aga Peetrus on ju juut.» 
«Seda Peetrust mina ei tunne ega mäleta.» 
«Aga missugust siis?» 
«Kes on papp või sepp.» 
A. «Ma ei saa millestki aru,» ütles ametnik. «Sa ütled, et ost- 
sid oma isikutunnistuse juudilt, ja eile ütlesid, et selle juudi 
nimi oli Peetrus. Nüüd edasi: ostsid sa oma tunnistuse 
a  Peetruselt või ei?» 
«Ei, vaid juudilt.» 
«Aga Peetrus on ju juut.» 
«See pole see juut.» 
«Missugune juut siis?» 
«Ei mäleta.» 
«Mida sa ei mäleta?» 
«Nime ei mäleta.» 
«Ah sa ei mäleta selle juudi nime, kellelt sa ostsid oma tun- 
 nistuse?» 
| «Ei mäleta. Eit mäletas, aga tema on surnud.» 
«Niinii, nüüd hakkan mõistma. Aga kus see juut elas?» 
«Ei mäleta.» 
«Kas siis seda ka ei mäleta, kus maal ta elas?» 
«Venemaal.» 
«Tulid sa siis Venemaalt ühes eidega?» 

«Küllap vist.» 

«Miks sa kohe seda ei öelnud?» 

«Löödi pähe, sellepärast.» 

«Kes lõi?» 

«Ei mäleta.» 

«Kus löödi?» 

«Ka ei mäleta. Eit mäletas, aga tema suri ära, et mäletas.» 

«Aga seda sa ometi mäletad, kus see oli, siin või lt 

«Venes.» 

«Miks sa sealt ära tulid?» 

«Tahtsin õndsaks saada.» 

«Kas seal polnud võimalik saada?» 

«Kirikud pandi kinni.» 

«Aga kust sa teadsid, et siin on kirikud lahti?» 

«Ei mäleta. Eit ehk mäletas, aga tema on surnud.» 

«Nii et tulite eidega hingeõnnistuse pärast?» 

«Sai tuldud.» 

«Kust võtsid alguses selle põrgu ja Peetruse?» 

«Kartsin, et saadetakse Venemaale tagasi.» 

«Ja selleks tegid Venemaast põrgu?» 

«Küllap vist.» 

Ametnik hõõrus rahuldunult käsi, mõtles natuke ja ütles siis: 

«Noh, näed, Jürka, lugu polegi nii hull, see on juba päris 
inimese jutt. Ainult üks asi huvitab mind veel, nimi 
sinu võltsitud tunnistusel on su õige nimi või on see ka vaid 

«Seal seisab ju Jürka.» 

«Seisab küll, aga oli sul Venemaal sama nimi?» 

«Ei mäleta. Eit mäletas.» 

«Kas vene keelt mõistad?» 

«Ei mäleta.» 

Ametnik hakkas vene keeli kõnelema, aga Jürka ei vas: 
tanud. 

«Mis keelt sa siis Venemaal rääkisid?» 

«Mis keelt ikka.» 

«Tähendab emakeelt?» 

«Küllap vist.» 

Igasuguste ristküsimustega selgitas ametnik Jürka asja sel 
määral, et võis ülemusele teatada: valetunnistusega salaja e 
piiri sisse tulnud. Ainukeseks kahtlaseks punktiks jäi küsin 
kui Jürka tõepoolest Venemaal on elanud, kas on siis võin 
lik, et ta vene keelt sugugi ei mõista, või kui ta seda on mõist- 


84 


nud, kas on siis võimalik, et ta selle sootuks unustas, kui karu 
A või kui talle mõne kõva ja raske asjaga pähe 
Esimene osa sellest küsimusest vastati ilma pikemata jaata- 
valt, sest kõigile on teada, et meil on küllalt venelasi, kes kogu 
oma ea siin on elanud, aga siiski maakeelt ei mõista, miks 
siis ükski meie mehi samaga ei või toime tulla Venemaal, kui 


Küsimuse teine pool oli keerulisem. Seda ei juletud muidu 
- otsustada, kui küsiti ameerika eriteadlaste arvamust. Oli mui- 
dugi natuke imelik, et Jürka asi ulatus nii kaugele, aga see ei 
sündinud ilma põhjuseta. Sest Ameerika teati olevat see maa, 
kus kõige sagedamini armastatakse tugevatele meestele seni 
pähe taguda, kuni nad igasuguse aru kaotavad. Isegi Euroopa 
saadab oma tugevad mehed sinna uimaseks lüüa, kui ise 
enam sellega hakkama ei saa. Nõnda siis pidi just seal kõige 
paremini teatama, kas aru kaotuse tagajärjeks võib olla ka 
mälu kaotus. 

Aga ameeriklased kaabeldasid Inglismaale ja palusid meilt 
pt küsida, millega on Jürkale pähe löödud, kas kõva või 
pehme asjaga? Kui kõvaga, siis neil pole kogemusi, sest 
nemad taovad omad ja ka võõrad, kes seda vabatahtlikult soo- 
- vivad, ainult pehme asjaga uimaseks. Ei jäänud muud üle, 
° kui platsi pidid astuma meie omad eriteadlased. Ja Jürka 
° järelevaatusel selgus, et temale on vististi ikkagi kõva asjaga 
° pähe löödud — kas kaks korda sama asjaga ja sama kõvasti 
- või üks kord kaheharulise asjaga, nii et tekkis kaks täpselt 
ühesugust vigastust pealael või lagipeal, kui ehk nõnda on 
arusaadavam. Oli raske kindlaks määrata, kas hoop oli pea- 
luud vigastanud või ainult põrutanud, sest löögi paika olid 
tekkinud kaks surnuluud, nagu seda näeb vahel hobuste jal- 
gade küljes. Võhik oleks võinud kergesti neid mügerikke sarve- 
müksudeks pidada. Kui Jürkalt küsiti, kas need mügerikud 
vahel ka valu teevad, vastas tema, et kihelevad enne sadu ja 
tormi. Sellest võis järeldada, et mügerikud on saadud eba- 
loomulikul teel, sest miks nad muidu loomuliku nähtuse eel 
kihelevad. 

Sellest kõigest teatati Inglismaale ja sealt kaabeldati Amee- 
rikasse. Ka ameeriklased nõustusid surnuluu sünni tagajärjel 
meie asjatundjatega, et Jürkale on vististi kõva asjaga pähe 

löödud, sest nemad, kes nad taovad inimestele pehmete asja- 
dega pähe pole veel kordagi märganud surnuluude tekkimist ei 
pealael ega lagipeal, ei lõuapäradel ega palenukkidel. Selle- 
pärast teatasid nad Inglismaale, et asi ei kuulu nende kompe- 
tentsi ja et Euroopa kui vanem kultuurimaa tunneb ehk ise 
paremini pealuude vigastusi. Edasi-tagasi kaabeldamisel ja 
kirjutamisel oli ainult üks tulemus: me jõudsime otsusele, et 
pealuude vigastamises ei olegi paremaid asjatundjaid, kui 
oleme ise. Ja kui polnud tänini sellist mälukaotust märgatud, 
nagu oli Jürka vene keele unustus (muidugi, kui ta seda üldse 
kunagi oli mõistnud, nii et oli, mida unustada), siis ometi tun- 
nistati see võimalikuks ja tõenäoliseks lootuses, et niisugused 
teaduslikult huvitavad juhud leiavad kordumist ja tõestavad 
selle, mida praegu oletame. 

Asi äratas tähelepanu ka väljaspool eriteadlaste ringkonda. 
Sõna võtsid paljud avalikud tegelasedki. Eriti tuleks mainida 
seda arvamust, mis ütles, et antud korral on meil tõenäoliselt 
tegu imelise näitega, kui vägev on inimeses vere hääl emakeele 
suhtes. Inimene unustab kõik, oma nimegi, aga emakeel leegit- 
seb tema hingest kui tulilind üles. See arvamus oli seda põh- 
jendatum, et ta tuli inimeselt, kes oma naise ja lastega rääkis 
kodus alati võõrast keelt. 

Nõnda siis oli tõenäoline ja usutav, et Jürka oli Vene- 
maalt tulnud, kus talle mingi kõva asjaga oli pähe löödud, ja 
et ta tahab õndsaks saada. Sellepärast võttis ametnik tema 
valetunnistuse ja kirjutas talle uue, kuid täpselt endiste andme- 
tega, sest uusi polnud kuskilt võtta: Jürka ju ei mäleta- 
nud midagi ja teised ei teadnud, või kes oleks võinud 
teada ja mäletada, see oli surnud. Uut isikutunnistust Jürkale 
kätte andes ütles ametnik rahuldunult: 

«Soo, nüüd on siis see asi lõpetatud ja sinul õige tunnistus 
taskus.» 

«Nimeks jäi ikka Jürka või?» 

«Ikka Jürka.» 

«Mõtlesin, et kui pole õige, nii et...» 

«Ah, Jürka, arvad sa tõesti, et on igakord nii kerge öelda, 
mis on õige, mis vale, või on see nii tähtiski teada?» 

«Ei vist,» lausus Jürka veendunult. 

«Seda arvan mina ka. Aga kui näed Antsu, siis täna teda, 
et pani sulle õigel ajal õige aru pähe, muidu oleks sind vintsu- 
tatud kas või surmalaupäevani.» 

Kaua aja tagant sai Jürka jälle kord koju naist ja lapsi 
nägema, kus ta lootis leida rahu ühiskondlikest askeldustest. 
asi läks teisiti, kui ta oli arvanud, sest Juulal oli tema 
s üllatus valmis, millega ta esines esimesel parajal juhul. 
° «Vanamees,» ütles ta saladuslikult, «mõtle ometi, mis hull 
asi on meie kaksikutega: neile kasvavad sarved pähe.» 

° «Ää latra,» lausus Jürka üsna rahulikult, nagu oleks ta seda 
aa ammugi teadnud või oodanud. 

«Tõsi jutt!» kinnitas Juula. «Väikesed nubrikud on juba 
lemas.» 

«Mõni muu viga ehk.» 

x «Mis muu viga siis, kui sarved. Poisid ütlevad, et kihele- 


sed taskus,» arvas Jürka. 

° Aga Juulale tegid poiste sarved päev-päevalt ikka rohkem 
muret ja ta ei saanud muidu hingerahu, kui läks ämmaemanda 
juurde, ja kui see ei teadnud midagi öelda, siis läks rääkis 
velskriga, kel oli puujalg ja üksainus silm, seegi poolpime. Ent 
velsker ütles, et tema peaks vähemalt teist poissi nägema, tema 
-sarvi iseoma käega katsuma, muidu ei tea tema midagi. Ja kui 
- Juula viis ühe poisi velskri katsuda, siis arvas see, et ta peaks 
ka teist poissi nägema, muidu võib eksida. Nõnda pidi Juula 
veel kord velskri juurde jõlkuma, ja nüüd juba selle poisiga, 
° kes jäi esiteks koju. Aga kui velsker oli ka selle poisi pea suure 
hoolega läbi sõrmitsenud, tuli ta otsusele, et õiget aru ei saa 
muidu kätte, kui poisid peaksid mõlemad korraga kohal olema, 
nii et ta võiks poiste sarvi võrrelda, sest ainult võrdlev teadus 
on päris kindel. Nõnda siis läks Juula veel kord velskri juurde, 


87 


nüüd juba kahe poisiga, nii et oleksid kõik neli sarve, mis ne 

esiotsa olid olemas, korraga kohal. Kui nüüd velsker mõlema 
poisi sarvi oli hoolega võrrelnud, küsis ta Juulalt po 
vanust, ja kui ta selle teada sai, huvitas teda, kas Juulal 
on veel teisi lapsi, poegi või tütreid, ning kui vanad on need. 
Alles pärast seda ütles ta: 

«Praegu on see sarvede asi alles segane, peaks ära ootama, 
kuni ka teised lapsed, kuni kõik lapsed, keda tulevikus sünni- 
tate, saavad kaksikute vanuseks, alles siis võiks midagi kind- 
lat öelda, sest võib-olla ei tule teistel lastel üldse neid mü 
rikke ja siis polegi kaksikutel sarvi, vaid ainult anumaalia, nagu 
esimestel lastel on sagedasti, liiatigi kui need on kaksikud.» / 

«Aga mis peab selle anumaaliaga tegema?» küsis Juula. 

«Raske öelda,» vastas velsker. «Uuemal ajal on kindlaks 
abinõuks, et esimesi lapsi ei sünnitata.» 

«Kuidas need siis ilma tulevad?» 

«Ei tulegi.» 

«Mis jutt see nüüd on,» ütles Juula poolpahaselt. «Kuhu 
see laps siis jääb?» 

a juba mina ei tea. Peab küsima ämmaemandalt või 
arstilt Ja poiste sarvedega võiks ka arsti juurde minna, küll 
tema juba ütleb, mis öelda on.» 

«Mõtlesin korraks, et kui läheks õige õpetaja juurde.» 

«Võiks ka minna, aga enne arsti juurde, sest õpetaja tuleb 
ikka viimaks, nii et kui keha enam aidata ei saa, siis asume 
hinge kallale.» 

Need targad sõnad meeldisid Juulale ja sellepärast läks ta 
poistega arsti juurde. Aga siin tabas ta, ilma et oleks ise 
seda tahtnud, kaks kärbest korraga, sest arst oli alguses õppi- 
nud usuteadust ja alles hiljem, kui ta sellest juba nii palju tea- 
dis, et võis kõiges kahtlema hakata, arstiteadusele üle läinud. 
Ent seeme, mille usuteadus tema hinge oli külvanud, polnud 
idanemata jäänud, nii et kui ta jõudis arstiteaduses kahtlema 
õppida, otsis ta vahetevahel lohutust usuteadusest, mis tundus 
täiuslikum kui ükski teine teadusharu, sest ta toetus ain 
sõnale ja võlgnes tänu oma olemasolu eest ainult usule. See oli 
hinge materitatika: see oli muusika kontrapunkt, mida pole 
vaja millegagi põhjendada või tõestada, ta on lihtsalt olemas, 
muud midagi. Loodusteaduste nõrkuseks meie arsti arvates oli 
just see, et nad katsusid põhjendada ja seletada. Aga inimese 
mõistus on puudulik ja tema ise surelik, sellepärast tuleb tal 

põhjendades ja seletades ikka kas aastatest või andmetest 
nappus kätte. 

Arsti huvitas eriliselt arenemisõpetus, aga varsti pettus ta 
- selles, sest ta leidis ilmatu hulga seletamata küsimusi ja lahk- 
arvamusi. Nende üle järele mõeldes tuli ta lõpuks usuteaduse 
-abil otsusele, et kogu asjaga“on vististi valeotsast peale haka- 
tud: mitte ahv ei arenenud inimeseks, vaid inimene ahviks. 

umal lõi inimese oma näo järgi, see tõde jääb püsima. Aga 

sedamööda, nagu inimese hing taganeb oma loojast, taandub 
ka tema keha oma alglikust jumalikkusest ja temast saab saba- 
ning sarvekandja, sadajalg või kõvakoorik, ujuja või roomaja, 
HI või puu. 

Selle oma uue arenemisõpetuse kallal töötas arst parajasti, 
kui saabus Juula kaksikutega, et näidata nende sarvi ja nõu 
küsida, mis teha. Aga kui arst oli poisid üle vaadanud ja 
nende ebaharilikus vitaalsuses veendunud, ütles ta Juulale; ise 
õnnelikult käsi hõõrudes ja naeratades: 

«Poistega pole midagi.» 

«Aga kui neil sarved pähe tulevad?» ütles Juula hirmunult. 

«Las tulevad, mis sest. Seda parem, kui tulevad.» 

«Aga kui kasvavad nii suureks, et ei saa enam mütsi pähe 
panna.» 

«Siis las käivad palja peaga, moodsam on.» 

«Aga kõik näevad ju siis, et neil on sarved.» 

«Las näha.» 

«Neid ei lasta ju nõnda kooli ega kirikusse.» 

«Ärge tehke endale, armas ema, tühja muret, sest kool pole 

| tänapäeval üldse enam moodis ja kirikusse pääsevad ka sarve- 

| kandjad, peaasi, kui nad õiendavad oma maksud.» 
«Kui see ometi nõnda oleks, aga muidu...» 
| | «Ja muidu olge õnnelik ning uhke oma poiste peale, kui 
neile tõesti peaksid sarved pähe kasvama. Sest nii tõesti kui 
° Aadam oli esimene inimene, nii tõesti on sinu pojad esimesed 
sarvekandjad. Ainult muret ja vaeva saab sul nendega olema, 
seda küll.» 

«Mis muret ja vaeva?» küsis Juula põnevusega. «Ütelgu 
armas tohtrihärra, et ma teaks.» 

«Armas ema, seda on raske öelda.» 

«Katsuge natukene sinna poolegi, et ma aimaksin.» 

«Ütleme nõnda: inimene usub, et õnn on seda suurem, mida 
rohkem tal on, eks. Noh, aga kui mehel oleks kümme naist 

ja naisel kümme meest korraga, kas nad oleksid siis õnnelik 
mad kui ühe mehe või ühe naisega?» 

«Jumal hoidku mitme mehe eest, ma ei jaksa ühegi lapsi 
kõiki ilmale kanda.» 

«Väga heal Aga mis sünniks teie poistega, kui neil kasvak- 
sid loomulikud sarved pähe? Uskuge, ema, iga sarve otsas 
ripuks neil vähemalt kümme tüdrukut ja naist, sest kõik tahak- 
sid ju endale sarvedega meest. Miski ei meeldi naistele meeste 
peas rohkem kui sarved. Naised kisuksid teie poisid tükki- 
deks puhtpaljalt nende sarvede pärast.» | 

«Minu vaesed poisid!» haletses Juula oma kaksikuid. «Neid 
ootab naistesurm.» 

«Aga on olemas teine võimalus...» 

«Misuke?» küsis Juula nagu uppuja õlekõrrest kinni haa- 
rates. 

«Et poistel ei tulegi sarvi.» 

«Kuis ei tulegi, kui neil juba on?» 

«See on väga keeruline küsimus, kas neil on või ei ole.» 

«Mis see tähendab, tohtrihärra?» 

«Ma ei tea, kuidas seda teile seletada, aga katsume nõnda: 
igal loomal on oma hing ja...» 

«Kas ka surematu nagu meil?» 

«Selle küsimuse jätame esiotsa lahtiseks, ütleme ainult, et 
igal loomal on oma hing ja igal hingel omad märgid — murd- 
jal kihvad, kullil küüned, jääral sarved. Nõnda võiksime öelda, 
et sarved on jäära hing, eks. Muuseas on ka inimesel hing 
ja vaim, ühel suurem, teisel väiksem, mõnel nii suur, et ei mahu 
pealuu sisse...» 

«Inimese hing on ju südames, mitte peas, tohtrihärra, sest 
südames on veri ja vere sees on hing.» 

«Väga õige, armas ema, hing on südames ja vaim peas. Ning 
kui vaim ei mahu hästi pealuusse, siis ajab ta selle mõnest 
kohast punni, nagu kipuks sarved kasvama. Nõnda sünnivad 
vaimusarved, mis polegi pärissarved, vaid muidu-mügerikud. 
Tuleb ära oodata, mis teie poistel on, kas pärissarved või hinge 
ja vaimu omad. Praegu ei saa veel midagi kindlat öelda.» 

«Aga kui on vaimusarved, mis saab siis poistega? Mis 
surma nad siis surevad?» 

«Vaimusarvede pärast puuakse risti, pannakse mürgikari- 
kat jooma, lüüakse muidu maha või lastakse nälga surra, ja 
seda mitte kurjusest, vaid mõistmatusest.» 

kaas õlal siis küll mu poistele pärissarved, surgu nad 
sarem naiste kätte kui nälga,» ohkas Juula pisarsilmil. 

) n olemas veel kolmas võimalus,» rääkis arst. 

«See e kõik on nii kole, et ma ei taha enam kuulata,» ütles 


«Olgu,» nõustus arst. «Kolmas võimalus teie poistel on see, 
neile kasvavad tõepoolest pärissarved ja ühes sarvedega nii 
pealuud, et nad võivad ükskõik misukese jääraga puk- 
kas 
- «Tohtrihärra, see on üsna võimalik, sest nende isa on nii 
tugev, et on käsitsi juba kaks karu ära tapnud,» rääkis 
Juula arstile vahele. 

«No näete, seda parem, seda rohkem lootust. Ja kui teie 


nagi gu viisakalt öeldakse — treeniksid, siis võiksid nad jaitte 
ainult iga neegri uimaseks puksida, vaid maalt maale ränna- 
es kuulutada, et nemad on valmis iga jääraga pealuid kokku 
taguma, olgu see jäär suur või väike, sarvedega või sarvedeta. 


üleni valges neitsid punaste roosidega, kuna vanad naised 
e poiste sarvi nähes valaksid härduspisaraid. Nende jalad 
naksid kullas ja nende nimed oleksid surematud, kuigi 
neil puuduks vaim ja elav hing.» 

«Kui ilusasti te räägite, tohtrihärra!» hüüdis Juula peaaegu 
dsalt. «Kui see ometi nõnda tuleks!» 

«Lootkem jumalale, et poistele kasvaksid sarved ja oina 
- pealuud, siis see tuleb.» 

 «Tohtrihärra, te e mu südame nii kergeks ja meele 
rõõmsaks, nii et. 

«Rõõmus meel on tt rõõmus meel ja kerge süda,» sele- 
“tas arst Juulat tema poistega välja saates. 

Rõõmsa meele ja kerge südamega Juula kodu poolegi tuli. 
Aga siin ootas teda üllatus. Kuigi oli pühapäev, ometi vihtus 
Jürka tööd teha, nii et särk liimendas seljas. Kõige hullem 
oli see, et Juula ei saanud kuidagi aru, mis pagana töö see oli. 
Oli Jürka aru kaotanud või oli vaheajal midagi muud sündi- 
nud, millest Juulal polnud aimugi. Sest mis arvata inimeseloo- 


91 


mast, kes kukub äkki aukusid kaevama — toa otsa, toa hale 
õueväravasse, tee äärde igasse kanti. 

«Oled sa ogaraks läind või?» küsis Juula vanamehelt, kes 
suure hooga edasi kaevas. 

«Missee?» ähkis ja puhkis see vastu. 

«Ma küsin, et kas oled ogaraks läind?» 

«Ei vist.» 

«Mis aukusid sa siis kaevad?» 

«Kaunistan kodu.» 

«Aukudega?» 

«Kui aega saan, istutan auku puu.» 

«Aga kui aega ei saa?» 

«Eks siis aja auk uuesti kinni.» 

«Kust sa selle hullu mõtte võtsid?» 

«Politseisaksad ütlesid, kui andsid õige tunnistuse.» 

«Ja sina kohe tegema?» 

«Mis nüüd mina, Ants teeb.» 

«Aga Antsul pole ju metsa ukse all.» 

«Meie mets võetakse ka maha, ütles Ants.» 

«Miks siis?» 

«Ei tea. Pole istutatud, sellepärast.» 

«Ää lora!» 

«Tõsi jutt, ega Ants tühja räägi.» 

«Mis meil Antsust, tema sakstega semlak. Tema naine ja 
tütred teevad omale näod ette nagu seinakella sihverplaat, eks 
mine tee järele. Õpetasid teised mindki, et oleks kulduur, 
ütlesid, aga toad olid teistel kui seapesa.» 

«Ära siga mõnita, siga hoiab oma pesa korras.» 

«No näed, siga hoiab korras, aga nemad löövad ainult sih- 
verplaadi ausa ette, et poleks seakulduur. Sinagi, vanamees, 
pime loom, oleks võind parem toas lutikaid tappa, ilus püha- 
päine päev, kui neid aukusid kaevata, lapsed hommikuti 
kupal. Sa mõtle ometi, kui palju sa neid piia päevaga oleks 
ära tapp. Või arbitand prussakaid, nii et. 

«Lutikatapmine pole mehetöö ja hilnalii tr hammas ei 
hakka.» i 

«Hakkab küll, aga sa oled ju nii ropp must, et lutikas ei 
tihka su kallale tulla, süda lööb teisel enne iiveldama. Vaata, 
misuke su särk praegu seljas on — liimendab! Kui ära kuivab, 
siis nagu kuusekoorik. Ja katsu teda pesta! Lõin kurika 
lõhki, aga särk puhtaks ei lähe.» 

- «Eks ta ole ükskõik, kas läheb võiei lähe,” seljas saab 
niikuinii mustaks. Kui on läbi ja annad nadikaupmehele, pese 
siis puhtaks, saad parema kausi.» 

«Ja kaussi ära pese enne, kui läheb katki, mis? Sest ta on 
ju ainult teise toidune.» 

«Kaussi pole siiski vaja pesta, kui ära viskad, nadikaup- 
mees katkisi kausse ei korja.» 

«Ja sind ennast ää pese enne, kui viskad vedru.» 
«Inimene on ju nagu särk, pese või ära pese, ikka läheb 


mustaks.» 
«Aga kukud kodu kaunistama, sihverplaati klantsima 
lööma!» mõnitas Juula minekut tehes. 
- «Küllap vist,» vastas Jürka rahulikult ja kaevas edasi, nii 
et nahk nurises seljas, ise nõnda mõeldes: «Sihverplaat ja tun- 
- nistus, nendega saab õndsaks, ja õndsaks tahan ma saada.» 
Aga kui Jürka õhtul oma töö lõpetas ja toamaile läks, kus 
'ta istus pakule oma keha jahutama, tuli Juula tema juurde, 
sest peenike pere oli juba magama uinunud, nii et silmapil- 
guks leidus vaba aega. 
«Tead, vanamees, mis nad ütlevad,» lausus ta tasakesi, kuigi 
° kedagi polnud läheduses kuulamas, sest tüdruk ja sulane olid 
pühapäeva õhtu tõttu ei tea kuhu kadunud. 
«Kes need?» küsis Jürka. 
«Ämmaemand, velsker ja tohter.» 
«Mis sa sinna otsisid?» 
«Eks poiste pärast ikka.» 
«Misukeste poiste pärast?» 
«Sa teed, nagu kuuleks esimest korda, et poistel sarved 
- peas. Kõik ütlevad, et see on perekonnaviga.» 
— «Mis veast sa räägid?» 
«Issand jumal! Sarvedest! Poiste sarvedest, sa kuuled ju 
ometi.» 
«Muidugi kuulen, aga või siis kohe viga, kui...» 
«Kui inimeselapsel sarved peas.» 
«Aga kui need pole inimeselapsed?» 
«Ega ma siis ometi lambatallesid pole ilmale kand. Sina 
pole ometi mõni sarvik.» 
«Olen.» 
«Küll võid sina õige hullu juttu ajada!» hüüdis Juula ja 
müsas Jürkale küünarnukiga küljekontide vahele. 
«Kuis nii hullu?» 

«On sul siis sarved peas?» 

«Eks otsi juuste seest.» a, 

Ja Juula tõusis püsti ning otsiski. Oma üllatuseks leidis 
Jürka peast pisut suuremad mügerikud, kui olid nl 

«Aga sa ju ütlesid, et need on sest ajast, kui si 
löödi,» rääkis Juula. 

«Seda ütlesid teised, mitte mina.» 

«Kes teised?» 

«Asjatundjad.» 

«Kas sulle pole siis pähe löödud?» 

«Pole eluilmaski.» 

«Nii et need on tõesti sarved?» 

«Sarved.» 

«Ää loral Ega sa Vanapagan ole, et sarved peas.» 

«Olen.» 

«Siis mul on ikka tõesti Vanapagana endaga lapsed!» 

«Vanapagana endaga!» . 

Juula vaatas ja katsus veel kord vanamehe sarvi, läks siis 
tema ette, laskus murule maha, nagu mõtleks ta põlvitada, pani 
käed kokku, tõstis silmad üles mehe poole ja ütles vai 
ekstaasis: 

«Siis oled sa vanast ja suurest soost!» 

«Õilsast, ütleb Ants.» 

Sars ja õilsast! Ja mina olen nüüd ka suurest ja õilaait 
soost! Ning meie lapsed ka!» 

«Lapsed ka.» 

«Antsu sugu pole ju siis meie soo kõrval kedagi!» 

«Mitte kedagi.» 

«Mis ta siis kehkleb ja praalib?» 

«Ta ei usu ega saa aru. Politseisaksad ka ei usu ega saa 
aru. Keegi ei usu ega saa aru. Asjatundjad ütlesid, et mul 
surnuluu peas, nagu hobustel jalus.» 4 

«Aga miks sa siis enne mulle seda ei öelnd, lasid mind 
poissa jõlgutada?» 

«Mõtlesin, et ega sinagi usu.» 

«Mina usun.» 

«Siis saad ka aru.» 

«Miks ma siis aru ei saa, ega ma loll ole.» | 

Aga ühest oli Juulal ometi kahju: tohtrihärra eantistkõiiid 
läinud nüüd kunagi täide. Tema poistel ei kasvanud vististi 
kunagi pärissarvi ega nii häid pealuid, et nad oleksid võinud 

mööda maailma ümber sõita ja neegrite ning oinastega puk- 
Kunagi ei sumanud nende jalad kullas ja nende sarvede 
ei rippunud tosin tüdrukuid, teine naisi. Kõigest sellest 
li tohtrihärra nii ilusasti rääkinud. Aga mis parata! Kõike 
- head siit ilmast ei saa! Oled õilis, siis pole head pead, on hea 
-pea, siis pole õilis. 

Siiski oli Põrgupõhja õues täna rohkem õnne ja rõõmu kui 
kunagi varem. Sest polnud midagi, et keegi võõras seda õnne ja 
- rõõmu ei uskunud ega mõistnud, aitas sellestki, et omadki ini- 
-mesed olid temas veendunud. Õieti oli kogu rõõm Juulas, sest 
Jürka teadis j ju rõõmu põhjust ammugi ja tema meeli see selle- 
pärast nii väga ei vallanudki. Jürkal oli ainult üks hea asi: 
ometi kord saabusid rahulikud päevad, polnud muud muret, 
kui vihu iseenesele või Antsule tööd teha, sest imelikul viisil 
ei saanud ta seal oma võlga kunagi tasa. Maksis vana ära, aga 
juba oli vaheajal uus asemele tulnud, ja kui jõudis selle kustu- 
tada, oli veel uuem kohal. Sellest tegi Jürka järelduse, et kui 
- oled Vanapagan ja tahad inimesena maa peal õndsaks saada, 
siis pead kogu eluea kellegi võlglane olema ja selle eest 
teda orjama. 

Nõnda siis, kui Põrgupõhjale eksis mõni usklik ärimees, kes 
 müütas vagu raamatuid, ei saanud ta kunagi kaubale, kuigi 
° Juula tundis tähti ja oskas neid kokku veerida, sest Jürka 
- ütles alati, et milleks veel vagad raamatud, kui ta orjab Antsu 
oma hingeõnnistuseks niikuinii. Ja kuigi peaksid mõned patud 
veel sellest üle jääma, siis need tasub ta koduse tööga, mida 
ta teeb, niipalju kui vähegi jaksab. 

Töörahu rikkusid vahetevahel ka teised kaubapakkujad, kes 
kiitsid oma jalgrattaid, õmblusmasinaid, grammofone ja muud 
moodsat rämpsu, lubades kõike anda muist muidu, muist poole 

aga, muist järelmaksuga. Jalgrattaga tegi Jürka proovi, 
aga selle tallas ta enne nässu, kui jõudis sõitma õppida: välja 
pidi ta tema ikkagi maksma, milleks ta müüs lihunikule härja- 
värsi. Hea veel, et rattamüüja ja lihunik juhtusid korraga 
tulema, võis ühe käest raha võtta ja ilma suurema vaevata tei- 
sele anda. Pealegi oli rattamüüja nii lahke saks, et lõi härja- 
 värssi tagant, kui lihunik ise hoidis ohelikuotsa. Nõnda läksid 
nad ilusa värsiga, ainult nässutallatud ratas jäi Jürkale. Aga 
sest ajast saadik näitas Jürka igale kaubapakkujale õueväravat,. 
- ja kes sealt kaudu küllalt ruttu minema ei saanud, selle saatis 
ta priiküüdiga aia taha oma õuest välja. 

«Ma hoiatan vägivalla eest!» karjus kaubapakkuja. 
«Olen peremees,» vastas Jürka, «kuis siis ilma vägivalle 
«Vaat kui toon politsei, siis näed, kes on peremees!» 
«Kui tood, eks siis ole politsei.» 

Aga ei toonud see ega ka mõni teine, kelle Jürka õueaia 
viskas. Ainult üks erand oli: sel oli pamp seljas ja kast ki 
peal, koos paeltega, mis käisid üle õlgade. Ka selle tõ 
Jürka ühes tema kandamiga aia taha. Aga kui Jürka toa poole 
läks, hüüdis kaupmees talle järele: | 

«Kardad sa kaupa, peremees? Aga ära siis osta, kui kar- 
dad, vaadata võid muidu. Mul on niiti ja nõela, nööpi ja 
linti ja paela, sukka ja särki, kõiksugu värki.» 

Jürka peatus, pöördus ümber ja küsis: 

«Jalgratast ei ole?» 

«Ise olen oma jalgratas,» vastas kaupmees. 

«Kramuvonniga ei tule?» 

«Kramuvonn mängib mul kõhus, peremees.» 

«Võlga ei müü, muidu ei anna?» 

«Muiduandja läks mullu mulda.» 

Jürka läks tagasi, avas õuevärava ja ütles: 

«Tule sisse.» 

Ning see oli ainuke kaupmees, kes tohtis Põrgupõhja 
astuda, ilma et Jürka oleks teda üle aia välja visanud. A 
aastad tulid ja läksid, kevaded kerkisid ja kadusid. Põrgu- 
põhja aina kosus ja kasvas, elanike ning loomade arv suu 
Kaksikud said karjaealiseks ja jooksid alguses sigade, s 
lammaste ja veiste sabas. Lõpuks pidi teise laskma Ant 
juurde minna, ja nõnda huikas iga poiss omaette. Millalgi 
Jürka arvanud, et poisid kuluvad mõlemad endale ära, ag 
näitas teisiti. Jürkale see suurt südamevalu ei valmistanud, 
ta mõtles oma hingeõnnistusele. Aga kui Antsu teeniv ka 
vend vahetevahel koju tuli, näitas ta teisele, mis ta võõrsil 
õppinud: ta oskas läbi hammaste sülitada, maadeldes j 
taha panna, kakeldes pöidlaid silma ajada, tiritamme kasvat 
ja valetada ning pisut näpatagi — kõik tähtsad asjad, nagu 


kodusele vennale seletas. 
V 


sööd 4 


Oled sa ogaraks läind või?" 
«Ei vist.” 
«Mis aukusid sa siis kaevad?” 
Kaunistan kodu.” 

Ükskord ütles Ants Jürkale, ta ostku oma talu päriseks. 
- «Pole nii palju raha,» vastas see. 
«Kunst pole rahaga osta, vaid rahata,» seletas Ants. 
«Jalgratta ostsin rahata, aga see läks all nässu ja välja 
pidin teise ikka maksma.» 
- «Põrgupõhja pole jalgratas, et nässu läheks. Ja välja maksta 
teda ka tarvis, tema tasub enda ise.» 
«Kuis nii?» küsis Jürka arusaamatuses. 
Ja Ants seletas Jürkale, kuidas ta võib oma Põrgupõhja 
osta kas sootuks ilma rahata või üsna tühise summaga, mille 
võib ka tema, Ants, laenata, kui Jürkal endal seda ei ole. Ja 
Ants käis Jürkale seni peale, kuni see nõustus omanikuks hak- 
kama. Ainult üks küsimus huvitas teda veel: 
«Kas kohaomanik saab ennem õndsaks kui rentnik?» 
° «Aga muidugi,» vastas Ants. «Kui oled rikkam, saad kiriku 
vöölmündriks ja siis oled juba pooleldi õnnis.» 
«Hea küll, siis ma ostan Põrgupõhja ära,» ütles Jürka. Aga 
natukese mõtlemise järel küsis ta: 
«Kas mõni saab veel hõlpsamini õndsaks kui kiriku vööl- 
münder?» 

«Seda on raske öelda, väga raske.» 

«Aga kui kirjutada teistele õigeid tunnistusi?» 

«Tead, Jürka, nendega, kes kirjutavad ja kõnelevad, on 
tänapäev täbar lugu, sest asju ajavad ju mammonamehed ja 
apameistrid. Pealegi, millalgi vaim mõjutas võimu, nüüd sün- 
nib vastupidi, aga kuidas saada vaimust õndsaks, kui mammon 
hib võimu ja võim vaimu?» 

Neist sõnadest ei saanud Jürka küll midagi aru, aga Antsu 
kõnetooni tõttu arvas ta võivat öelda: 

«Nii et maad tosida ja sõnnikut vedada on õndsam?» 

«Õndsam isegi, kui teistele pattusid andeks anda, sest seal 
on ikka kilbiks mitte teod, vaid kombed, palved ja kullatud 
rist.» 

«Küllap vist,» lausus Jürka. 

Ja et tal enesel nõutavat sissemaksusummat ei olnud, siis lae- 
nas ta selle Antsult. Nõnda kasvasid ta kohustused Antsu 
vastu uuesti. Aga see lohutas teda, öeldes, et sest pole midagi, 
sest nüüd ta ju töötab iseendale, oma Põrgupõhjale. See on 
tema, tema laste ja lastelaste pärisomandus igavesest ajast iga- 
vesti. Muidugi, see paneb Jürkale suuremad kohustused, ta 
peab nüüd Põrgupõhja eest hoopis teisiti hoolitsema kui rentni- 
kuna, ta peab teda parandama — kraavitama, laastama, toru- 
tama. Selleks peab ta ise ja kogu tema perekond kahekordselt 
töötama. Aga võib lasta ka teisi teha. Selleks on raha vaja. Ja 
raha leidub, ega tema ilmast otsas ole. Ants teadis, kuidas 
võib raha saada, kui oled kohaomanik: odavaprotsendiline 
laen, mis on eriliselt määratud maa parandamiseks. Ka selle 
muretses Jürka Antsu näpunäidete järgi, sest sellest ajast saa- 
dik, kus see oma nõuandmisega vabastas ta politsei küüsist, 
uskus Jürka teda pimesi. 

Aga kui Jürkal oli maaparanduslaen käes, ütles Ants talle: 

«Tead, Jürka, mulle tuli hea mõte: kas sul maksabki seda 
raha sinna Põrgupõhja matta.» 

«Aga kuhu siis?» 

«Selle üle peaks hästi järele mõtlema, kas ehk pole mõnda 
kasulikumat paika, kuhu see summa pista. Utleme, kui ehi- 
taks temaga maja.» 

«Põrgupõhja või?» 

«Miks siis just Põrgupõhja.» 

«Aga kuhu siis?» 

«Seda tuleks kaaluda. Sest raha on antud ju maaparandu- 
seks, seda peab meeles pidama.» 

«Nii et maja ei tohi ehitada?» 

«Ega hästi ei tohi. Ja kui sa siiski tahaks ehitada, siis peaks 
seda ehitama kellegi teise nimele, mõistad? Nii et näiteks 
sinu maja, aga minu nimel. Muidugi, sa peaks enne hästi 
järele mõtlema, kas sa minu nimele tahad ehitada. Sest mina 
olen sind küll mitmest hädast välja aidanud, aga ikkagi pole 
naljaasi oma maja teise mehe nimele ehitada. Pettus poleks 
see mitte, sest maja hakkaks ju sisse tooma ja selle, mis sisse 

tuleb, võiks siis maaparandusse panna, nii et nõnda saaks 
maad veel paremini parandada kui muidu.» 
- «Aga kui tuleb välja, et...» 
| a karda, midagi ei tule välja, kui maja on minu nimel, 
küll mina juba seisan sinu eest. Ainult üks on nõnda kindel: 
(kilpe hakkab kasu tooma ja sina lähed päev-päevalt rikkamaks, 
- niiet võid lõpuks Põrgupõhjale käega lüüa.» 
«Ei, mulle meeldib Põrgupõhjal.» 
«Noh, kui meeldib, siis jääd sinna, rikkana on ka seal hea 
elada.» 

- - «Ainult eit kurdab, et lutikad teevad lastele liiga.» 

«Ah, mis tühja!» lõi Ants käega. «Lutikas on koduloom ja 
i VN ap pole ta veel kellegil rikkund.» 

«Seda minagi,» lausus Jürka. 
ja lid Nõnda arutades valmis Antsul ja Jürkal kaval plaan, kuidas 
ehitada maaparanduslaenu abil maja poeruumiga teelahkmele, 

° kus on elav liikumine. Ja et keegi ei võiks Jürkat süüdistada 

laenu kurjasti tarvitamises, ehitati maja Antsu nimele. Asi oli 

käitu seda usutavam ja tõenäolisem, et maja ehitati Antsu krundile 

° jae Ants oli jõukas ning nõukas mees. Kuna aga laenusum- 

mast nii suure mäja ehitamiseks ei jätkunud, nagu Ants seda 

° kavatses ja soovitas, siis pidi tema ise tahes-tahtmata raha 
| juurde muretsema, sest ega siis ehitust võinud pooleli jätta. 

«Ka mina laenan,» seletas Ants Jürkale, «nii et kogu sinu 
maja ehitame laenatud rahaga, ja mina saan sest ainult nii 
palju, et maja on minu nimel.» 

Aga kui maja valmis sai ja majja asusid elanikud, nii et 
Jürka lootis üüriraha saada, siis selgus, et Ants pistis üürid 
esiotsa oma tasku. 

«Kuis nii, maja on ju minu?» ütles Jürka üllatatult. 

«See'p see ongi, et maja on sinu,» rääkis Ants. «Iseasi, kui 
maja oleks minu, aga ta ei ole ju. Sest maja on tõepoolest 
sinu, ainult et sul polnud nii palju raha, nagu maja ehitamine 
nõudis, nii et ülejäänud summa pidin mina muretsema — pidin 
laenama, sest maja oleks muidu pooleli jäänud ja sinu maa- 
paranduslaen oleks kaotsi läinud. Noh, ja nüüd nõutakse 
minult seda raha tagasi, mis ma sinu maja ehitamiseks laena- 
sin. Aga kust on mul see raha võtta või miks peaks mina ta 
kusagilt võtma, kui ta on pandud sinu maja sisse? Sinu maja 
sai selle raha ja tema peab ka tasuma niihästi kapitali kui prot- 


sendid. Selge, eks?» 

Muidugi, Jürka sai väga hästi aru, et kui maja oli raha vi 
nud, siis pidi ta tema ka tagasi maksma. 

«Aga kes maksab mulle mu maaparanduslaenu?» kästud kä 

«Ikka maja, kes muu,» seletas Ants, «ainult selle vahesid 
esteks saan mina oma raha ja protsendid ja pärast, alles 
sest maja on ju sinu, sina oled omanik, nii et sina võid 00. 
Omanikul on kerge oodata, sest temal on oma maja, minul 
aga midagi.» 

Ja Jürka ootas kuid ning isegi aastaid, aga majast raha 
mine temani ei ulatunud, sest ikka oli veel Antsul saada 
mis sellest üle jäi, see läks maja parandamiseks. 

«Maja peab samuti parandama nagu maadki,» seletas A 
Jürkale, «ja täna jumalat, et mina su maja eest hoolitsen, 
muidu oleksid pidanud juba uut laenu tegema, et teda korras 
hoida. Üldse on maja pidamine väga keeruline ja kulukas töö, 
poleks midagi imestada, kui me temaga nii või teisiti uppi 
läheme.» 

«Kuis nii, uppi? Sa ju ise ütlesid, et hakkab kasu tali 
ja. s58 

«Ütlesin... Muidugi ütlesin, aga ma ei teadnud siis, mis 
ma ütlesin, sest ma polnud siis veel ühtegi maja pidand. Aga 
ära karda, pole viga, küll mina sul asjad jutti ajan.» 

Jürka jäi lootma Antsule ja lootis seni, kui hakati maa- 
paranduslaenu tagasi nõu?ma. Nüüd selgus, et Jürka oli saa- 
dud laenuga väga vähe oma maid parandanud. Kuhu ta raha 
oli pannud? Jürka ei mäletanud, sest Ants oli õpetanud ted a 
nõnda vastama. Aga Jürkat pinniti edasi ja lõpuks, et ükskort 
rahu saada, seletas ta: 

«Laenuga ehitasin maja.» 

«Kuhu?» 

«Antsu maa peale teelahkmele.» 

Aga kui mindi järele kuulama, siis leiti, et see on 
mitte Jürka maja. 

«See on minu maja, ainult Antsu nimel,» kinnitas Jürka. 

«Kuidas siis sinu maja, kui Antsu nimel?» päriti. 

«Nii et minu maja, aga Antsu nimel.» 

Kuulati Ants üle, aga see muigas. 

«Leidsite paraja, kelle juttu uskuda,» ütles ta. «Ta ju rää- 
gib, et ta on Vanapagan ja et ta on tulnud maa peale õndsaks 
saama, Peetruse poolt tunnistus taskus. Kui tal eit suri ja laip 
kaduma läks, siis pidi see ju otseteed põrgu põgenema. Sulane 

põles tal ühes küüni ja heintega ära, tesiid aga kinnitas, et 
taja olnud tema, sest sulane löönud tiivaripsu tema eidega. 
s te neid jutte tõsiselt ei võta? Igaüks saab aru, et siin 
le midagi aru saada ja et Jürkaga on lugu pisut teisiti kui 
e inimestega. Mitte et mina oleks temalt midagi saanud, 
a olen temale aina andnud, ja seda mitte omakasu 
pärast, vaid et ka mina tahan õndsaks saada nagu Põrgupõhja 
Vanapagangi. Mina käin aastas kaks korda laual ja kirikus 
on mul oma istekoht.» 
See oli kõik, mis Antsul öelda oli, ja igamees teadis, et siin 
polegi rohkem öelda. Aga kui Jürka ometi oma kinnitusest ei 
loobunud, et Antsu teelahkmel on tema maja, sest et see tema 
ar tia on ehitatud, siis pidas Ants seda enese 
'laimamiseks ja kaebas Jürka kohtusse. See oli parajasti Antsul 
ööl, kui kohtukutse toodi. 
MENGe tüijistus see on)» küsis Jürka käskjalalt. 

«See on see tunnistus, et pead kohtusse minema,» seletas 


«Heldene aeg, miks?» 
«Oled Antsu laimand, sellepärast.» 
«Ei või olla.» 
«Miks ei või olla, kui paberil seisab.» 
«See on võltsitud, kindlasti on, sest...» 
«Kindlasti ei ole.» 
«Aga minul oli võltsitud tunnistus.» 
«See pole ju üldse tunnistus, vaid paljas kutse, milleks seda 
- võltsida.» 
«Aga mina ei ole Antsu laimand, Ants on minu sõber.» 
«Seda küsitakse kohtus Antsult, kas oled laimand või ei.» 
«Nii et Ants tuleb siis ka kohtusse?» 
«Kuis siis muidu.» 

«Noh, siis pole midagi karta, Ants mind hätta ei jäta.» 
- Küll katsus Jürka Antsuga enne kohtupäeva kokku saada, 
aga see polnud kunagi kodus või tal polnud põrmugi aega, 
“ sest ta kas askeldas oma asjadega või tal oli Jürka maja juu- 
res tegemist. Isegi kohtus ei näinud Jürka Antsu, sest selle 
- eest esines asemik, usaldusmees. See tegi asja Jürka meelest 
juba kahtlaseks, aga parata polnud enam midagi, pidi lzopima 
- sellega, mis tuli. Pealegi mis siis ikka võis tulla, sest Jürka 
> polnud oma teada kellelegi kurja või kõverust teinud. Asja aru- 
 taminegi algas hoopis lihtsalt ja viisakalt, ei ühtegi valju sõna 

ega ähvardust, nagu oli olnud politseis. Kohtunik luges mid 
vaikse häälega, ja kui ta oli lõpetanud, küsis: [ 
«Kaebealune, kas tunnistate end süüdi?» 

Jürka vaatas ringi, et kellega see nüüd räägitakse, age 
selgus, et just tema enesega, sest tema oligi kaebealune ja 
kaebaja. Ja kui kohtunik oli talle seletanud, milles teda s 
distatakse, ja lõpuks küsis, kas ta end selles süüdi tunnis 
süü omaks võtab, vastas ta lühidalt: 

«Ei.» 

«Nii et te kinnitate endiselt, et Antsu teelahkmele ehitatu 
maja on teie oma?» 
«Minu oma.» 

«Aga miks peate seda maja omaks, kui ta on Antsu maa 
peal ja Antsu nimel?» i 
«Ta on minu maaparanduslaenuga ehitatud.» 

«Kes võib seda tunnistada?» 

«Ants, sest tema sai raha.» 

«Teisi teadjaid või tunnistajaid ei ole teil?» 

«Ei ole.» 4 

«Ants ütleb, et see, mis teie majast ja tema ehitamisest rää- 
gite, on laim, ja nõuab teie karistamist.» 4 

«See on vale. Ants on minu sõber, miks ta siis mind tahab 
karistada, kui ta minu rahaga maja ehitab.» i 

«Kuidas see siis tuli, et tegite maaparanduslaenu ja ehitz 
maja?» 

«Ants andis nõu, ütles, et on kasulik, saan rikkaks.» 

«Miks te siis Antsu maa peale läksite ehitama?» 

«Aga kuhu siis? Põrgupõhja või?» 

«Kas või Põrgupõhja.» 

«Seal pole ju inimesi.» 

«Oleks tulnud suvitajad.» väi 

«Suvitaja kardab karu nagu minu eitki, ei julge marjule 
ega seenele minna.» 

«Noh, aga nüüd Ants ütleb, et maja on tema ja 
rahaga ehitatud.» 

«Maja on minu, aga Antsu nimel.» 

«Miks Antsu nimel, kas te ei seletaks?» 

«Sest et maaparanduslaen, Ants ütles.» = 

«Sellepärast, et maaparanduslaen, peab Antsule maja ehi- 
tama, mis?» 

«Mitte Antsule, vaid Antsu nimele.» 

«Aga see on ju üks ja seesama.» 
«Kuis nii? Maja on ju minu, ainult Antsu nimel, mitte et 
Antsu nimel ja ka Antsu.» 
«Kuidas te siis oma raha nõnda ilma millegita Antsu kätte 
usaldasite anda?» 
- «Aga kui Ants on mu sõber.» 
«Mis ta kui sõber teie heaks on teinud?» 
- «Päästis mu politsei käest.» 
«Kuidas?» 
«Õpetas õieti valetama.» 
«Õieti valetama?» imestas kohtunik. 
«Nojah, käskis öelda, et tulin salaja Venemaalt.» 
«Kas te siis ei tulnud?» 
«Kuis siis Venemaalt, kui olen Vanapagan.» 
Asi läks aina huvitavamaks ja kohtus selgus veel kord see- 
sama, mida oli kuuldud juba politseis ja õpetaja juures: lugu 
[A tae kes on tulnud maailma, et inimesena õndsaks 
ada. 
Antsu asemikul polnud laimu tõendamiseks vaja palju vaeva 

näha. Tunnistajate ülekuulamine oli asjatu, sest kaebealune 
ise võttis laimu kui tõsiasja õigeks, ainult et end süüdi ei tun- 
nistanud. «See tuleb sellest,» rääkis Antsu esindaja, «et kaebe- 
alusel on raske teatud kriminaalset tõsiasja siduda süütundega. 
Üldse on kaebealusel puudulik taip inimese väärtusest ja ausu- 
sest. Olles ristiinimene ja käies kirikus küll armulaual, küll 
muidu niisama, tahab ta ometi samal ajal olla Vanapagan. 
See on pisut vähem ja ka pisut rohkem, kui lubab endale hari- 
lik surelik. Midagi peab selles inimeses olema paigast nihku- 
nud, vaimult ja hingelt muidugi. Kaebaja, kõigile tuntud ja 
lugupeetud jõukas kodanik, edumeelne ja riigitruu seltskonna- 
tegelane, kiriku vöörmünder, ammuaegne bridžiharrastaja ning 
esimese grammofoni omanik kihelkonnas, on kaebealuse sõber, 
nagu see seda ise kohtu ees kinnitab, aga ometi ei kõhkle ta 
oma sõbrale pori pildumast. See ajab peaaegu arvamusele, et 
kaebealune pole oma tegude eest üldse vastutav. Aga kuna 
teisest küljest on teada, et kaebealune on kohaomanik ja pal- 
jude laste isa ning et ta on oma naist ja lapsi kaitstes isegi 
karuga käsitsi kokku läinud, siis peab ometi otsusele tulema, 
et tal vastutustunne ometi on olemas, kuigi ehk piiratud määral. 
Nõnda oleks seaduse ja õiguse kohus talle kergendatud karis- 
tusega mõista anda, et kui oma lapsi kaitstakse karu vastu, siis 

oma sõbra laste isa ausale nimele ei tohi samal ajal autut' 
varju heita.» 

Jürka kuulas, nii et suured higiojad tal mööda nägu alla 
jooksid, aga ometi ei saanud ta mõhkugi aru. Millest küll 
gitakse, kui räägitakse nii pikalt ja ilusasti, mõtles ta endamis 
Oli täiesti võimatu, et see käis tema asja kohta. Sest mis oli 
sellest rääkida? Tema andis raha, Ants ehitas maja, see oli 
kõik. Miks ehitas? Sest et ta oli tema sõber. Kes seda ei usu, 
see ei saa sellest ka aru. 

Kohtunik ilmus uuesti. Kästi püsti tõusta. Jürka tõusis ka, 
sest tema käsule vastu ei hakka, kuigi ta ei saa sagedasti aru, 
milleks need käsud on. Kohtunik luges midagi kiiresti ette. 
Jürka kõrvu hakkasid ainult lõpuks valjemalt, aeglasemalt ja 
Kurul hääldatud sõnad: 

- kaheks päevaks aresti tingimisi aastase katseajaga.» 

«Kes? Mis?» lausus Jürka arusaamatuses, aga kaugeme 
ta ei jõudnud, sest kusagilt ilmus Ants oma asemikuga ja mõle- 
mad soovisid talle naeratades õnne. 

«Sain su päästa,» ütles Ants. «Täna tegid hästi, kui ütlesid, 
et AA Vanapagan, kohtunikul tulid kohe teised silmad 
pähe.» 

Ikka veel ei saanud Jürka millestki aru, aga kui Ants võttis 
tal käe alt kinni, viis ta välja oma vedruvankri juurde ja käs- N 
kis sinna peale istuda, et üheskoos koju sõita, siis taipas ta, et 
kõik on hästi, ja kui on tõepoolest hästi, eks ole siis üsna üks- 
kõik, kuidas ta on. Kui nad olid juba põldude vahele jõud- 
nud, ütles Jürka: 

«Lahke mees see kohtusaks, küsib ilusti ja . 

«Kohtusaks on lahke, aga seadus on tõre, see ei mõista 
nalja. Vähe puudus, et oleksid sisse kukkunud.» 

«Kuis nii, sisse kukkunud?» imestas Jürka. 

«Noh, kui oleks selgunud, et oled maaparanduslaenuga 
maja ehitanud.» 

«See selgus ju, ma ju ütlesin kohtusaksale.» 

«Ta ei uskunud, kui ütlesid.» 

«Naljakas! Ise küsib, aga kui ütled, siis ei usu. Mis ta siis: 
küsib?» 

«Seadus nõuab. Kohtunik käib seaduse järgi.» 

«Ah siis seadus nõuab, et kohtunik ei tohi uskuda?» 

«Seadus nõuab.» 

«Kes niisuguse seaduse on teind?» 

«Inimesed ise. Seadus nõuab, et peab olema tunnistaja, kui 
midagi ütled.» 
iks nad siis sinult ei küsind?» 

- «Arvad sa, et mina oleks neile öelnud? Et mina oleks neile 
sinu vastu tunnistanud, et sina panid maaparanduslaenu maja 
alla? Et mina oleks sinu teinud nii-öelda kroonuraha vargaks? 
Ei, sõber, sa ei tunne mind veel, kui seda arvad. Ja pea mee- 

les, mis ma sulle ütlen: meiesugused könnid, nagu sina ja mina, 
° meie ei tohi üldse kätt kroonuraha külge pista, seda võivad 
ainult need, kel vägi ja võimus: meie peame sellega leppima, 
et lööme iseendid vastastikku üle, kui saame mõne tohmani 
haneks püüda. Sellepärast võetagu mul või pea otsast, ikkagi 
ei tunnista, et sina näppasid maalaenu ja ehitasid maja.» 

«Kuis nii näppasin?» 

«Aga muidugi näppasid, kui anti maaparanduseks, aga sina 
- ehitasid maja. Seaduse ees on see kuritegu ja toob karistuse.» 
«Ei ju toonud.» 

«Ei toonud sellepärast, et mina ei tunnistand. Ja tunnista- 
misest pääsin ainult nõnda, et ütlesin: sina laimad mind.» 

«Aga ei laimand ju.» 

«Muidugi ei laimand, sest milleks sõber sõpra peaks lai- 
mama. Aga ma ei saand ju kohtusaksale muidu sind raha- 
näppamisest puhtaks pesta, kui pidin ütlema, nagu oleksid 
laimand.» 

«Nii et valetasid?» 

«Aga mis sinna parata, kui meid muidu ei usta. Inimene on 
ju niisuke, et valeta talle kas või kõige hullem asi ette, kohe 
usub, aga katsu tõtt rääkida — kahtleb, pinnib, uurib, nõuab 
tunnistajaid. Nüüd, jumal tänatud, oled sa kahtluse alt ära ja 
üsna kerge vaevaga: ainult kaheks päevaks pulkade taha ja 
sedagi tingimisi.» 

«Jumala eest, mitte ei saa aru, mis see on,» ütles Jürka pead 
raputades. 

«See on päris lihtne. Pane tähele: mina ütlesin kohtusaksale, 
et sina laimad mind, ja et see oli vale, siis saks uskus, sest 
olid tunnistajad. Laimata aga ei tohi, selle eest on karistus. 
Aga et sa laimasid esimest korda, siis kohtusaks tegi karistuse 
kergeks — kaheks päevaks kinni, ja et meie oleme sõbrad, siis 
määras karistuse tingimisi — istuma lähed ainult siis, kui lai- 
mad mind aasta jooksul uuesti. Lihtne, eks?» 

«Aga ma pole sind ju laimand.» 


| 

«Muidugi ei ole ja istuma ei lähe ka, nii et a kõik on korras 
võime rahuliku südamega koju sõita.» ; 

«Aga miks me siis kohtusse läksime?» N 
«Et tõendada — sina pole nt: NA näpand.» 
«Ja kohtusaks usub nüüd?» 
«Nüüd ta usub.» 
«Noh, kui usub, siis saab ka aru.» 


| 


X 


Kuigi kohtuprotsess lõppes Jürkale nii soodsalt, ometi muu- 

tus tema seisukord päev-päevalt halvemaks: pingutas mis võis, 
aga laenu tasuda ei suutnud. Rääkis Antsule, küsis nõu, mis 
teha. Peaasi — kuhu viib ta oma naise ja lapsed, kui ta kaotab 
koha. Ants kuulas ja mõtles ning ütles lõpuks: 

«Oled tubli töömees, ega ma lase sind lommi lüüa, küll me 
kuidagi välja pukerdame.» 

Nõnda siis Jürka vireles edasi, kuni polnud enam mingit 
lootust, et temalt võidaks laen tagasi saada; siis läks Põrgu- 

põhja, nagu mitmed teisedki, enampakkumisele, ja kuna 
pakkujaid juhtus vähe olema, omandas Ants koha saiaraha 
eest, nagu ta ise suurustas. 

«Noh, näed, Jürka,» ütles ta siis sellele, «ütlesin, et aitan 
su hädast välja, ja aitasingi: nüüd võid kuni surmani Põrgu- 
põhjal elada, pole enam karta, et keegi sind liigutab, kui aga 
ise mees oled.» 

«Olen ikka mehe eest väljas olnud,» ütles Jürka. 

«Loodame, et oled ka tulevikus.» 

«Küllap vist.» 

«Ainult üks asi tahab klaarimist,» jätkas Ants. 

«Mis asi?» küsis Jürka, aimates nagu halba. 

«Aga see maja, mis Põrgupõhja laenuga minu teelahkmele 
ehitasime. Sest vaata, Jürka, see on ju nii-öelda Põrgupõhja 
maja, sest et ta on tema maaparanduslaenuga ehitatud, ja seni, 
kui sina olid Põrgupõhja peremees ja omanik, olid sa ka selle 
maja omanik, sest tema käib ju Põrgupõhja külge, nagu oleks 
ta osa Põrgupõhjast. Aga nüüd ei ole sa enam Põrgupõhja 
omanik, vaid omanik olen mina, sina jääd ainult rentnikuks, 
nagu olid alguseski. Aga siis sul ei olnud maja, sest polnud ju 
maaparanduslaenu, see tuli alles siis, kui said omanikuks. Mis 

sa nüüd ise sellest asjast arvad, aga mina riskeerin nõnda, et 
kui sa oled ainult rentnik, mitte omanik, nii et sul ei olegi 
enam Põrgupõhjat, kas sul saab siis olla majagi, mis 
Põrgupõhjale, sest et see on osa temast. See oleks samuti, 

et, ütleme, sul on kirves ühes varrega ja sa müüd selle kirve 
ära, kas sa võid siis öelda, et vars on veel sinu oma, kui juba 
kirves on müüdud ja teine ta välja maksnud?» 

«Ei vist.» 

«Nii et ka vars on selle oma, kes ostis kirve ühes varrega, 
arvad sa?» 

«Küllap vist.» 

«Noh, siis on meie vahel kõik selge. Põrgupõhja on see 
kirves ja maja minu teelahkmel tema vars, ning kuna mina ost- 
sin Põrgupõhja, teiste sõnadega kirve, siis ostsin ühes sellega A 
ka varre, mis on ära seletatud maja.» 

«Jah, sest Põrgupõhja oli enne kui maja.» 

«Just seda minagi,» nõustus Ants. «Oli Põrgupõhja, tuli 
maja, läks Põrgupõhja, läks ka maja, sest mis teha varrega, 
kui pole kirvest. Ja et asi oleks meie vahel täiesti selge, siis 
teeme täna nõnda, et kõik, mis tänini meie vahel olnud, olgu 
lõpetatud, minul pole enam sinult saada ega sinul pole enam 
minule maksta, nii et kriips kõigele peale. See, mis vanast 
ajast jäänud, selle ma kingin sulle, sest sul on niikuinii tänini 
raskusi olnud. Peale selle on sul suur pere toita, see pole 
mänguasi. Sa ära pane pahaks, Jürka, sest kõik sünnib sõprade 
vahel, aga ma olen üks ja teine kord sinu elule seal Põrgu- 
põhjal silma löönud, olen näind, mis teed, kuis oled ja mis 
sööd. Ja usu, va vennas, minu sead ja koerad söövad paremat 
toitu kui sinu eit ja lapsed. Seda asja katsume muuta, sest nüüd 
pole enam endine aeg. Olid omanik ja elasid, kuis süda kut- 
sus, aga nüüd ei ole enam omanik, sest omanik olen mina, ja 
nüüd vaatan mina pisut, kuis minu süda kutsub.» 

«Ega kedagi, eks muidugi,» lausus Jürka, nii-öelda vii- 
sakuse pärast, sest asja enda kohta polnud tal arusaamatuse 
tõttu midagi öelda. Elu oli kiiremini liikunud kui tema aru, 
sündmused olid ratsutanud temast üle. 

«Nii et tänasest peale hakkab meie vahel uus rehnut, teine 
sott,» jätkas Ants. «Sina hakkad jällegi Põrgupõhja rentni- 
kuks ja nüüd vaatame, mis seal teha annab. Mina olen seda 
mõtet haudund, et kui õige nüüd hakkaks maaparandusega 
peale. Sest mis on õieti muutund? Ei midagi. Põrgupõhja on 

C ine, sina oled endine, mina olen endine ja maja, mis ehi- 
ne, on endine.» 
a et nüüd oled sina omanik,» tahtis Jürka nagu vastu 
ielda. 
«Ainult see, ja see on kõik, muidu on kõik endine,» rääkis 
Ants ruttu vahele. «Aga see on pisitilluke täpp kogu asjas, 
see on paljas tilk ämbri uurdes. Sest mõtle hästi järele: sina 
olid omanik, enam ei ole. Minuga võib samuti olla: olen ja 
varsti ei ole. Aga mis sest. Põrgupõhja ja maja jäävad ning 
meie armastame neid mõlemaid ühetasa. Sa ju armastad 
Põrgupõhjat, eks?» 
«Armastan,» vastas Jürka. 
«Noh, see ongi peaasi. Täna oled omanik, homme ei ole, 
sest omanik on keegi teine, aga armastus jääb, see on iga- 
vene, see Põrgupõhja armastus.» 
«Küllap vist.» 

«Ja kui me kedagi nii väga armastame, siis katsume teda ka 
jõudumööda parandada — mina parandan maja, sina Põrgu- 
põhjat. Sa ju tänini ka parandasid teda, sõid naise-lastega 
- Toomatoitu ja parandasid, sest et sa tahtsid õndsaks saada.» 
«Aga kui loomatoitu ei söö, kas siis ka õndsaks saab?» 
«Saab,» vastas Ants ja lisas: «aga tööd peab tegema, 
- kõvasti tegema, sest muidu tulevad kurjad mõtted ja himud.» 
«Kas sina ka tahad õndsaks saada?» küsis Jürka Antsult. 
«Kuis siis muidu, ikka ka,» vastas Ants valmilt. 
«Aga sina tööd ei tee.» 
«See ongi minu häda, et ma tööd ei tee, sellepärast ongi 
mul nii raske õndsaks saada. Aga pole parata, igaüks peab 
° oma risti kandma. Minu tervis on nimelt hädine, juba maast- 
madalast, see on see vanne, mis jumal mulle peale pand. 
° Ainuke, mis ta mulle selle asemele on kinkinud — hea ja 
helde südame, nii et kui sina saad tööga õndsaks, siis saan 
mina heategemisega. Kunagi poleks ma Põrgupõhjaga jän- 
dama hakanud, kui ma sinule poleks taht head teha — sind 
Tasta selles armsas paigas rahulikult edasi elada. Mõni teine 
Kõleks su kohe ühes naise-lastega sealt välja kupatanud ja ise 
"sisse kolinud, aga minul pole seda vaja, sest mul on omal 
juba kenakene elamine ja olemine olemas, nagu sa ise tead.» 
«Küllap vist.» 
«Nõnda siis ostsin Põrgupõhja puhtpaljalt heategemiseks ja 
- minu ainukene soov on, et su pere endiselt kosuks ja kasvaks. 

Ainult ühest pole ma kunagi õieti aru saanud, nimelt: 
ripud nii väga oma õndsakssaamise küljes?» 

«Aga kui olen Vanapagan,» vastas Jürka. 0 

«Peab siis Vanapagan õndsaks saama?» 

«Muidu ei tule inimesed põrgu.» 

«Elavad siis inimesed põrgus?» ' 

«Aga kus siis?» 

«Maa peal.» 

«Kuniks nüüd seda! Vaat kui tuled põrgu. 

«Mina lähen taeva.» 

«Aga kui Peetrus sisse ei lase?» 

«Miks mitte, kui usun lunastust.» 

«Peetrus ütles, see ei loe änam.» 

«Ütlesid sa ka õpetajale seda?» 

«Ütlesin.» 

«Ja tema?» 

«Läks valgeks kui lubi.» 

Nüüd oli Antsul tundmus, et ka tema läheb näost valgeks, 
nii et Jürka võib seda tähele panna ja hiljem sellest ükskõik 
kellele samuti endastmõistetavalt rääkida, nagu ta praegu teeb 
seda õpetaja suhtes. Kui ometi võiks teada, kas õpetaja tõe- 
poolest läks «valgeks kui lubi» või paistis see ainult Jürkale 
nõnda! Kas õpetaja tõesti tundis sedasama ebamäärast ja sele- 
tamatut hirmu, mis läbistab mõnikord Antsu südame ja nee 
kui Jürka nii kindlasti ja lihtsalt ütleb, et tema on Vanapagan. | 
ja et ta on inimesena maa peale tulnud selleks, et kõiki teisi 
inimesi oma õndsusega põrgu viia. See kõik on muidugi täiesti 
ebausutav ja võimatu, et jumal, kes laskis oma poja ristipuus 
surra, annaks lunastatud inimsoo kuradi meelevalla alla, teeks 
inimese põrgusse- või taevassemineku olenevaks vanatäpilise 
õndsusest inimesena maa peal. Aga ometi, kes neid ilmaasju 
ja jumala mõtlemisi teab, kes julgeb siin päris kindel olla, mis 
on võimalik, mis võimatu. Mis siis, kui Jürka on ometi Vana- 
pagan ja kui ta saab kõigest aru, mis tema ümbruses ja tema 
endaga sünnib, ainult mängib lolli, et näha, kusmaale Ants ja 
teised inimesed oma tegudega lähevad. Ja kui siis ükskord 
astud viimse kohtu ette ning püüad taeva saada, ilmub Jürka 
ja küsib: aga kuis oli selle maaparanduslaenuga? kuis oli 
majaga, mille ehitasime selle laenuga? kuis oli minu teo- 
orjusega? kuis oli minu naise ja laste toiduga? Miks sõid sinu 
koerad ja sead paremat toitu kui minu naine ja lapsed? Hea 

üll, et lapsed, sest neil olid sarved peas, nagu vaesel Vana- 
al kunagi, aga ki sõi minu (AL sedaäasa toitu? Olid 
emal ka sarved pea 

irisa välgatasid. ainult silmapilguks niisugused mõtted ja 
ad kadusid niisama ruttu, nagu nad olid tulnudki. Oli ainult 
aks tundmus, nagu oleks ta lauakirikus ja põlvitaks altari 
siis oli kõik läinud ja Ants endine, nii et ta võis muhel- 


ja ida: 


d Mis ikka. Sedasama mis teistega.» 

«Aga kui mina tulen?» 

«Ükskõik, sina või õpetaja.» 

Jürka ütles seda nii lihtsalt ja endastmõistetavalt, et Ants 
tu undis jälle kord, kuidas hirmukirvendus tal mööda ia 


i see otse pinge jõu ja akule A pisut värän- | 
st oli soetanud. Aga nüüd äkki ei saanud ta enam aimdu- 
est lahti, et sel koduloomal pole sest sooja ega külma, kas 
vad ta kullaga üle või riisud paljaks, sest tõepoolest polegi 
ta see, kelleks teda on peetud, vaid jumal teab kes või mis. 
Ometi katsus ta edasi muhelda, kui ta küsis: 
«Mis sa muga põrgus teed — pistad tulde?» 
«Põrgus ei ole tuld,» vastas Jürka. 
«Aga mis seal siis on?» 
- «Kui tuled, näed.» 
- Hirmujudinad puudutasid jälle Antsu selgroolülisid, ometi 
pidi ta tahes-tahtmata edasi küsitlema: 
«Miks sa ei taha öelda, mis põrgus on, kui seal tuld ei ole?» 
> «Ei saa.» 

«Miks?» 

«Olen inimene, sellepärast.» 
° «Aga sa ju ütlesid, et oled Vanapagan.» 
° «Maa peale tulin inimeseks, et õndsaks saada.» 

- Kõik kordus, kõik käis ringi: Vanapagan, inimene, õndsus, 
põrgu; Vanapagan i inimene, õndsus põrgu. Mõttetu oli jätkata, 
st see ei allunud hästi inimese loogikale. Ometi polnud see 
is mõttetu, sest võib siiski kujutella, et nagu põrgust ei saa 
aimu anda inimkeelel, samuti ei saa ka põrguline mõelda inim- 

aruga. Kuidas see just kõik on, ei tea, aga küllap see juba kui- 
dagi on. Ja et vististi tõepoolest midagi on, tõendab ki 
paremini see, et Jürka vastab küsimustele nii lihtsalt, sälgali 
ja lühidalt, kuigi sagedasti arusaamatult ja ebatäpselt. Aga ta 
teeb seda nõnda ehk sellepärast, et tema tunneb peale si inse se 
maailma veel midagi muud. On ehk midagi selletaolist, näga 
on elektri ja inimesega: sellele on raudtraat kõva ese, elektri 
aga auk õhus. Õhk omakorda on inimesele nii jumalik jook 
et kui ta teda suuremal hulgal koos näeb, siis nittelali 
ta seda taevaks, kuna ta aga elektrile on kõva kui kalju, 
mida peab suure raginaga purustama, kui ta tahab temast läbi = 
pääseda. 
Ja milleks elekter õieti nii hirmsa raginaga õhku purustab, 
kas teab keegi? Kas sel pole ehk niisama selge ja arusaadav 
otstarve nagu kaljude purustamisel inimese poolt, ainult et ini- 
mene ei saa elektri purustustöö eesmärgist aru ja elekter ei 
mõista inimesest midagi, kui see näeb vaeva kaljude purusta- 
misega? Nii nad elavad kahekesi kõrvuti — just elavad! Sest 
kes suudaks tõestada, et elekter pole samuti elav olevus nagu 
inimenegi? Me kasutame elektrit, aga elekter meid ei kasuta... 
Kust me seda teame? Võib-olla on just elekter see, mis ajab 
meid kõike seda tegema, mis me tõeliselt teeme? Võib-olla ei 
taha ükski inimene sõda, aga elekter sunnib peale, sest talle 
meeldib mängida inimesega. Laseb teda, vaest looma, uurida 
iseend ja muid asju, laseb teda ehitada suuri maju ja sildu, 
laseb teha masinaid ja mööbleid, pilte ja kujusid, raamat 
ja helisid ning järgmisel silmapilgul laseb kõik purustada. 
Kogu meie tuhandeaastane töö ja vaev langeb nagu laste papp- 
majake kokku võib-olla ainult sellepärast, et me ei mõista elekt- 
rit, pidades teda jumal teab milleks, kuna aga tema on elav 
olend, kes heidab inimesega, selle enese meelest suure ja tar- 
gaga, rumalat nalja, sest ta võib-olla peab meid samuti eluta 
looduseks, nagu meie tedagi. Ja see polekski nii väga pentsik. 
Sest kui heita pilk inimsoo ajaloole, vaadeldes rahvaste ja kul- 
tuuride tõusu ning mõõna, eks siis tärka meis enesteski tund- 
mus, et inimene talitab samuti nagu tuul ja vesi, mis kuhjab 
mägesid ja uuristab orge, või nagu kuumus ja külm, mis pai- 
sutab ja purustab, ilma et oskaks öelda, miks või milleks. Aga 
mis oleks, kui inimese tegevust vaatleks selline võimas ja iga- 
vene olend nagu elekter, kes põhjavalgusel ratsutades ei tunne 
mitte ainult inimese saamist ja sündi, vaid ka kogu maakera 

atakse, aina E m sel või kui s väh 

se, aga on võimata mõista olendit, kes täna ehitab 
me purustab ning tunahomme jällegi uuesti sedasama 
See, kes nõnda toimib, on arutu nagu looduski tema 
või kuigi tal oleks aru, siis peaks see olema midagi 
a elektrivoolu taolist. 


8 Põrgupõhja uus Vanapagan 


XI 


Nõnda arutledes leidis Ants, et asi on väärt sügavan 
juurdlemiseks. Sest kui inimene teab ja mõistab nii h 
vähe sellest, mida ta nimetab surnud looduseks, kui palju 
ta siis teada elavast Vanapaganast. Et see on elav, selles A 
ei kahelnud. Ja et tuua asjasse selgitust ning leida uutele m: 
tele algatust, hakkas Ants lugema suuri ja väikesi raamatu 
Kuna meie oma kirjandus oli viimasel ajal nii hoogsalt a 
nenud, siis tegi Ants oma uurimistes sellega hakatust. Aga 
ei leidnud ta midagi, mis oleks meenutanud Vanapage 
Polnud kusagil mõistmatut jõhkrust ega ogarlikku totrust, va 
kõik oli nii ilus ja õilis, suur ja sangarlik, ideaalselt r e 


Peaasi — näeb! Sest asjadega on ju nõnda; et kõik le 
sellest, kust või kuidas neid näha. Laud on ju servalt vaad 
kitsas triip, kepp otsast vaadates punkt ja kes võib alati kind - 
lasti öelda, millal saab laiast lauast kitsas triip ja pikast kepist 
ümarik punkt või vastupidi. 

Oli siiski kaks kirjanikku, kes köitsid Antsu tähelepanu. 
Uks tegi lüürikast eepikat, eepikast romantikat, romanti 
dramaatikat või vastupidi. See tuletas nagu Jürkat m td 
Vanapagan, inimene, õndsus või — õndsus, inimene, Vana- 
pagan. Mitte küll täiesti nõnda, aga pisut ometi, nii et r 
vahelduv elektrivool. Teine kirjanik rääkis otseteed Vanapa 
nast, aga siin ei leidunud ainustki märki, et Jürka oleks p 
gust tulnud või sinna tagasi tahtnud, kui ta on maa peal 5 
saks saanud. Nõnda siis mõtles Ants väliskirjanduse kallali 
asuda. Aga asjatundjad laitsid tal selle üksmeelselt ära: välis 
kirjandus seisvat viimasel ajal täiesti kodumaise mõju all, 
olgu siis, et Ants hakkaks uurima igivanu raamatuid. Seda 

st aga Ants ei tahtnud teha, sest ta armastas tänapäeva roh- 
em kui kõike muud: maailma-ajalool ei olnud suuremat ja 
samat ülesannet ega eesmärki, kui et ükskord sünniks tema, 
Ants, kes kardab Vanapaganat. 
24 Pealegi, kui Ants tõesti tahtis teada, kas vanus raamatuis 
eidub midagi huvitavat Vanapaganast, siis võis ta õpetaja 
oole pöörduda, sest see pidi ometi vanu kirju tundma. Seda 
its lõpuks tegigi, et küsida — muidugi tasa ja targu —, kas 
Jürka kindla usu taga, tema olevat Vanapagan, ometi ehk 
nidagi reaalset ei peitu. 

«Mis sa mõtled - reaalsusega, armas Ants? Või mis reaal- 
sust sa mõtled, usu- või elureaalsust?» küsis õpetaja omakorda. 
«Kas neid kahte ei saaks kuidagi ühendada?» 

«See on üpris raske, armas Ants. Ainult üks on kindel — 
maailmas ei tehtagi muud, kui katsetatakse, kuidas need kaks 
dada. Aga esiotsa on see täbaram kui tuletegemine vees. 
ehk oled kuulnud, et keegi vana kreeklane leiutanud millalgi 
mu vesise tule, aga kas Kreekas avastati ka usu- ja elu- 
reaalsuse ühend, sellest pole ma midagi lugenud. Kui see ehk 
tõesti sündis, siis polnud see igatahes õige ühend, sest siis pol- 
nud veel õiget uskugi. Õige usk tekkiski sellest, et Kreeka huk- 
kus ühes oma märja tulega. Ja kui sest saadik vaadelda usku 
elu, siis pole kahtlust, et mida õigemaks ja puhtamaks või 
dsakstegevamaks usk muutub, seda enam eemaldub ta elust. 
Õndsusel, mis on usus ja usuga, pole eluga midagi tegemist, 

J õndsus asub taevas, elu maa peal; aga meie usul pole 
et, kui pole õndsust. Elu nõuab seda, mida võimalik on 
maitsta, tunda, mõõta, kaaluda, usk — mida ei taba ükski 
meel, nii et usuanded seisavad siin- või sealpool elu. Ja kui 
me nii-öelda eneste vahel kahekesi küsime: kas oleme päris 
indlad, et usu lubatud õndsus on tõesti olemas? siis peame 
“tahes-tahtmata vastama: et seda kindlasti uskuda, peaksime 
"juba enne õndsad olema, et õndsus peaks juba meie juures 
maa peal olema. Kuid see käib usu vastu, mis õpetab, et õnd- 
sus on ainult taevas, mitte maa peal, ja et mitte elav, vaid 
'ainult surnud inimene võib õndsaks saada.» 

«Kallis hingekarjane,» ütles Ants siinkohal, «ma pean sind 
pisut segama, sest muidu unustan, mis mul on keelel. Nimelt: 
sa ütlesid, et õndsust uskuda on nii raske, et enne peaks 
is olema, siis suudaks seda. Oli see nõnda või kuidas?» 
«Pisut nõnda, kuid mitte päris, armas Ants.» 

«Pisut siiski?» 

«Pisut ehk.» 

«Sellest aitab, rohkem pole vaja. Nii et — kui keegi peab 
uskuma, et ta on inimene, siis peab ta juba enne inimene olema, 
vähemalt pisutki?» 

*«Pisut peab olema.» 

«Aga kas koer või hobune võiks uskuda, et ta on inimene?» 

«Loomal ei ole usku, armas Ants.» kg 

«Miks?» 

«Usk on ainult seal, kus elav ja igavene hing.» 

«Kas loomal ei ole igavest hinge?» 

«Ei, armas Ants.» 

«On see kindel?» “NI 

«Nii tõesti, kui usume lunastust ja õndsakssaamist.» 

«Aga siis peab ju Põrgupõhja Jürka olema tõeline Vana- 
pagan, kes on pugenud inimesenahka, et maa peal õndsaks 
saada.» 

«Kuis nii?» küsis õpetaja üllatunult, sest ta ei mõistnud 
Antsu hüppavat loogikat. 

«Aga muidugi, õpetajal» hüüdis Ants. «Kui koer või 
hobune ei või uskuda, et ta on inimene, kuidas siis inimene 
võiks uskuda, et ta on Vanapagan! Ja Jürka usub seda kalju- 
kindlalt, nii kindlalt, et see, kes nõnda usub, peab seda tõesti 
olema.» 

«Ei, armas Ants. Siin sa eksid.» 

«On siis hobusel raskem end uskuda inimesena kui inime- 
sel end Vanapaganana?» 

«Raskem tingimata.» 

«Aga me elame ju hobusega nii kaua külg külje ääres, kuna 
aga... 

«Ei aita, armas Ants.» 

«kuna aga Vanapaganat on ainult mõned üksikud 
näinud.» 

«See ongi peaasi: kui pole näinud, hakkad uskuma, näed, ei 
hakka. Pealegi, sa unustad, et meie hingeline sugulus Vana- 
paganaga on palju suurem kui loomaga: meil mõlemal on iga- 
vene hing, ainult et Vanapagana hing ei saa õndsaks.» 

«Aga kui ta usub lunastust nagu inimenegi?» 

«Ega ta ei usu ju. Jürkagi ütleb, et lunastus ei loe.» 

«Nii et ka Jürka ei või õndsaks saada?» 

«Ilma lunastuse usuta ei või keegi õndsaks saada.» 

«Nii et kuigi ta oleks tõepoolest Vanapagan, kes tuli sel- 
leks maa peale, et õndsaks saada, siis ikkagi ei saaks?» 

«Ikkagi ei saaks.» 

See oligi õieti, milles Ants tahtis selgusele jõuda: et kui 
Jürka oleks tõepoolest Vanapagan ja tahaks õndsaks saada, 
kas ta siis saab või ei. Sest kui ta õndsaks ei saa, siis lähevad 
inimesed lunastuse tõttu taevasse ja nõnda võib Jürka olla kas 
või kümnekordne Vanapagan, Antsul pole sellest sooja ega 
külma. Praegu on ta tema rentnik Põrgupõhjal, sellest esiotsa 
aitab. Mis aga sellesse puutub, et peab lunastust uskuma, 
kuna ju muidu võib Jürka juurde põrgusse minna, siis see ei 
tee Antsule kuigi suurt muret. Tema pole küll kõva usumees, 
aga nii palju suudab ta ometi, et enne surma natuke aegagi 
lunastust tõsiselt võtta. Ja peaasi selles ongi, mis teed surres, 
kas usud või ei. 

Nõnda siis läks Ants üsna rahuliku meelega koju ja tegi 
juba teel kavatsusi, kuidas Jürka suurt tööjõudu kõige pare- 
mini kasutada, kas rakendada teda tervena Põrgupõhjal, mis 
on nüüd tema, Antsu oma, või jõlgutada teda vahetevahel ka 
mujale, nagu tarvidused nõuavad. Suusoojaks rääkis ta sellest 
Jürka endagagi, kui ta teda vaatama läks, püüdes peale selle 
temalt teada saada, kui kauaks ta mõtleb Põrgupõhjale jääda. 

«Kuni saan õndsaks,» vastas Jürka. 

«Aga kui ei saagi?» muheles Ants nagu kiusujuttu ajades. 

«Saan,» kinnitas Jürka kõhklemata. 

«Ning peale seda lähed põrgusse tagasi, mis?» 

«Muidugi.» 

«Aga kui põrgus ometi selgub, et sa pole õndsaks saanud, 
mis siis?» 

«Tulen maa peale tagasi.» 

«Jälle Põrgupõhjale? » 

«Ei, sest siin ei saa õndsaks.» 

«Aga kuhu siis?» 

«Kuhu Peetrus tunnistuse annab. Võib-olla Kaval-Antsule.» 

«Seal olen ju mina.» 

«Sina oled siis surnd.» 

«Kust sina seda tead?» 

«Inimene sureb enne kui Vanapagan.» 

«Inimene on igavene, kuigi sureb.» 

«Muidu ei tuleks ta põrgu, sellepärast.» 

«Ega siis jumal inimest ometi põrgu pärast loonud.» 

«Mispärast siis?» 

«Ma ei tea, aga...» 

«Usu, siis tead.» 

«Et seda uskuda, peaks enne õnnis olema.» 

«Usu, siis oled » 

«Olen õnnis ja lähen põrgu, mis?» küsis Ants juba teatuc 
ärritusega. 

«Ondsal ükskõik,» vastas Jürka üsna rahulikult. 

«Kuidas võib inimesel ükskõik olla, kas ta läheb põrgu või 
taeva!» 

«Küllap võib, kui aga usub.» 

«Siis on ju inimesel mõttetu uskuda.» 

«Ongi, sest tuleb ikkagi põrgu.» 

«Miks siis just põrgusse?» 

«Kui mina saan õndsaks?» 

«Aga kui ei saa?» 

«Saan.» . 

See oli otse hirmus, kuidas Jürka tallas oma õndsakssaami- 
sel, aga Antsu meelest oli veel hirmsam, et tema ise kippus 
Jürkaga vestes tahes-tahtmata mõtlema ja tundma samuti. Et 
iseoma mõtlemisviisi muuta, katsus ta Jürkat tema usus kõigu- 
tada. Aga see ei õnnestunud tal kunagi, ammu enne sattus ta 
oma väidetega ummikusse. Kõige enam häiris teda lunastuse 
küsimus, sest ikka ja jälle tõusis tal kahtlus, kummal on õigus, 
kas õpetajal või Jürkal (s. t. Vanapaganal, kui ta ehk tõepoo- 
lest seda on): kas lunastus loeb või ei? Kumb neist tunneb. 
paremini salajasi jumalariigi asju? 

Aga samal ajal läks igapäevane elu oma rada: Ants aina 
juhatas ja õpetas, keelas ja käskis ning Jürka tegi, ängeldes 
päevad ja pooled ööd. Et tema tööindu turgutada, seletas Ants 
mitmesugustes teisendites: 

«Tee nüüd, kuidas arvad, aga mina olen seda mõelnud 
ainult sinu kasuks. Sa kinnitad ju alati, et tahad õndsaks 
saada, aga õpetaja ütleb, et kõige paremini saab seda tööga. 
Alles hiljuti pidasime kahekesi aru, et kuidas küll sinu põlve 
pisut kergendada, aga õpetaja arvas, et muidu ju võiks, ain 
et said jääb siis õndsakssaamisega. Tahad sa tingimata shi 
siis . 

ia tahan,» kinnitas Jürka Antsu sõnade vahele. 

«Siis pole parata, arvab õpetaja, peab edasi rühmeldama, 
töö viib su turra keha kas või läbi nõelasilmagi taeva.» 

- «Mina lähen põrgu.» 
Ondsallon ju ükskõik, kuhu,» kordas Ants Jürka sõnu. 
«Ükskõik,» lausus Jürka nõustuvalt ja küsis natukese aja 
pärast: «Nii et mida raskem töö, seda rutem õndsaks?» 
«Mida raskem töö ja mida rohkem tööd, seda rutem,» vas- 
tas Ants. «Sest kui lunastus ei loe, siis tuleb selle asemele töö.» 
Ja Jürka töötas. Ta kaevas kraavi, juuris puid, raius mät- 
taid, lõhkus ja rükkis kive, tegi uut põldu, laastas heinamaad, 
nagu Ants seda talle kätte juhatas, suurendas karja laudas ja 
laste arvu toas. Mõned neist surid haigustesse, teised leidsid 
õnnetut otsa, nagu see väikene, kes istus Jürka juures mättal, 
- kus uss teda hammustas. Teda oleks võidud ehk päästa, aga 
- keegi ei pannud üldse midagi tähele. Nähti ainult, et laps 
° muutus uniseks ja jäi mättal magama. Noh, seal ta siis Jürka 
enda juures magaski, kui see juuris puid ja mättaid, ning 
- lõpuks ei ärganudki oma magusast uinakust. Keegi ei leinanud 
“teda õieti, sest selleks polnud aega, või kel oli aega, sel pol- 
nud leinaks aru, nagu teistel väikestel õdedel-vendadel. 
x Rohkem meelehärma oli vanemate ja suurematega. Noore 
Jürka käsi käis alguses Antsu juures hästi, sest tal oli hakka- 
mist ja taipu. Sellepärast pandi ta poodi, mis asus teelahk- 
mele ehitatud majas. Aga siis läks noore Jürka elu viltu, nagu 
lasuks sellel majal mingi vanne. Häda oli selles, et siin nägi 
° teda Antsu tütar Eleonoore, kel oli koolivaheajal poodi asja. 
° Samuti sai Jürka siin vastamisi ka noore Antsuga, kes ei kan- 
- matanud, et tema õde vahetas mõnikord paar sõna Jürkaga. 
«Minu õde jäta rahule, või muidu...» ütles noor Ants ja 
tõstis keppi. 
tle parem oma õele, et ta minu rahule jätaks,» vastas 
moor Jürka. 
«Pea oma häbematu suu, sa Vanapagan!» karjus noor Ants 
ja läks. 
Aga järgmisel päeval ilmus preili Eleonoore jällegi. Ta 
nõudis kaupa ainult noorelt Jürkalt. 
«Sa oled eile minu vennale öelnud, et ma ei anna sulle 
rahu,» ütles Eleonoore. 
«Preili vend ütles, et ma ei anna preilile rahu,» vastas noor 
Jürka. 
«Ütles ta seda?» 
«Ütles: minu õde jäta rahule, või muidu...» 


«Mis muidu?» 

«Ma ei tea. Noorhärral oli kepp käes.» 

«Tahtis ta sind sellega lüüa?» 

«Tehku ainult proovi!» 

«Ähvardad sa minu venda või?» 

«Ei, ma ainult ei karda teda.» 

«Ta on väga tugev, usu. Tema vastu ei saa keegi.» 

«Mina saan.» 

«Sa pole ju veel katsunud.» 

«Mul on sarved peas, sellepärast.» 

Eleonoore pistis laginal naerma. See juhtus preiliga nii 
harva isegi omasuguste seas, rääkimata sellest, et isa palga- 
liste keskel. 

«Miks preili naerab?» küsis noor Jürka. 

«Sa oled nii naljakas!» Ja preili naeris veel kord. 

«Ma pole üldse naljakas.» 

«Ja sul on tõesti sarved peas?» 

«Päris tõesti.» 

Preili vahtis poisile natuke aega tõsiselt otsa ja tema muidu 
nii selged silmad kattusid nagu kerge uduvinaga, seda küll 
üürikeseks, kuid ometi, nii et noor Jürka pani seda tähele. 
Eleonoore nõudis veel midagi, ja kui poiss seda värisevate 
sõrmedega — Jürka tundis, et ta sõrmed kipuvad värisema — 
paberisse mässis ning sidus, ütles preili talle tasakesi sootu 
ükskõikse näoga: «Täna öösel rukki ääres vastu metsa.» 

Ütles, viskas pea selga ja jättis teistele head päeva, 
mitte aga Jürkale, nagu poleks teda olemaski. Eleonoore vii- 
mased sõnad kumisesid poisil kõrvus, ilma et ta alguses oleks 
taibanud nende mõtet, siis aga arvas ta äkki, et ta mõistab kõik. 
Ja öösel läks ta rukki äärde. Aga Eleonoore asemel ilmus pika 
ootamise peale noor Ants, hea tümikas käes. 

«Mis sa südaöösel siin vedeled, päeval siis silmad kinni. 
Mine minema!» karjus ta poisile. 

«Ei lähe,» vastas see. 

Noor Ants tõstis tümika, et lüüa, aga Jürka püüdis langeva 
käsivarre õigel ajal kinni ja väänas noorhärral tümika käest. 
Nüüd pani see rusikad mängu, sest ta oli linnas poksi õppi- 
nud, kuid varsti leidis ta enda selili rukkist. Ta tõusis jalule 
ja proovis uuesti, tagajärg — endine. Nüüd läks ta sajatades 
minema. 

Möödus mõni päev, enne kui Eleonoore poes nägu näitas, 
siis ilmus ta tükki šokolaadi saama. 

Noh, seal ta siis Jürka enda juures magaski, kui see 
juuris puid ja mättaid. 


«Miks sa siis ei tulnud?» küsis ta noorelt Jürkalt. 

«Ma olin seal.» 

«Et minu vennaga kakelda? Häbi!» 

«Tema kakles minuga.» 

«Ja kaklemine oli tähtsam kui mina, mis?» 

«Preilit ei olnud ju.» 

«Või ei olnud! — Täna sealsamas.» 

Noor Jürka pidas aru, kas minna või mitte, sest ta ei tead- 
nud, kas Eleonoore räägib tõtt või veab ta teda ninapidi. 
Lõpuks ometi võttis minemisekirg võimust ja Jürka läks jällegi 
öösel rukki äärde. 

Täna tuli noor Ants kahe kaaslasega, mõlemad parajad 
poisid. Jürkat nähes karjus Ants kohe: 

«Jälle oled sa siin! Tee, et sa minema saad!» 

Ja veel enne, kui Jürka jõudis midagi vastata või teha, kar- 
gasid nad kolmekesi talle kallale. Aga nüüd süttis noores 
Jürkas tuline viha, miks kolm tulid ühe vastu. Ja sellest hoo- 
limata, et ta sai hulga siniseid muhke, peksis ta lõpuks kõik 
kolm läbi, nii et nad pidid üksteise järel sääred tegema. 

Järgmisel päeval kutsuti noor Jürka vana Antsu ette. 

«Miks sa, koer, noorhärrat peksid?» küsis see. 

«Tema peksis mind.» 

«See kulus sulle ära, sest mis sa tallad öösel seal rukki 
ääres. Aga noorhärra on vigastatud, selle eest tuleb sul vas- 
tust anda.» 

«Nad tulid kolmekesi mulle kallale,» kaitses end noor Jürka. 

«Sina läksid neile kallale, kõik kolm tunnistavad.» 

«Siis nad valetavad.» 

«Seda me näeme, kes valetab. Aga ütle ometi, mis sa otsid 
südaöösel sealt rukki äärest?» 

«Preili kutsus.» 

«Misuke preili?» 

«Preili Eleonoore.» 

«Sina häbemata jõmpsikas!» karjus Ants ja laskis oma 
ainukese tütre kutsuda, et teda noore Jürkaga silm silma vastu 
panna. Aga Eleonoore viskas pea selga ja ütles: 

«Oled sina ka! Niisuguse asja pärast mind kutsuda. Nagu 
oleks ma aru kaotanud!» 

«Kas kuulsid?» ütles Ants, kui Eleonoore oli läinud, ilma 
et ta Jürkale ainustki pilku oleks heitnud. 

«Kuulsin,» vastas noor Jürka. 

«Olekski metsik, kui minu tütar .. .» : Ad 

«Preili tahtis näha, kas mul on sarved peas, sellepärast,» 
vastas noor Jürka. (A 

«Ja selleks kutsus sind südaööl rukki äärde, mis?» ht 

«Milleks siis.» JA 

«Et sulle lasta su totruse ja häbematuse eest kere peale 
anda, selleks.» 

«Noh, kui naa, siis on kõik korras. Teised said sama 
kui mina.» 


«Aga sina lähed veel pulkade taha, seda pead teadma.» 4 


mest maha, kes mulle rukki ääres kallale tulid.» 

«Ah sa ähvardad veel!» 

«Ei ähvarda, ma ütlen ainult, mis sünnib.» 

«Sa oled Vanapagan nagu su isagi.» 

«Olengi, miks muidu sarved peas.» 

Ants jättis poisi sinnapaika. Mõne päeva pärast ilmus Eleo- 
noore jälle kauplusse. Ta oli kõrk ja uhke, aga viibis kaue- 
maks, kui ehk vaja oli. Viimaks leidis ta paraja silmapilgu, et 
Jürkale öelda: 

«Sa oled ka isale rääkinud, et sul sarved peas.» 

«Ta ei uskunud muidu, et preili mind rukki äärde kutsus.» 

«Kas siis uskus?» 

«Siis uskus.» 

«Mis ta ütles?» 

«Et preili kutsunud mind rukki äärde keretäit saama.» 

«Isal võib õigus olla, aga võib-olla ka mitte.» 

«Isal pole mitte õigus.» 

«Ära ole nii kindel.» 

«Ma tean, mis ma tean.» 

«Mis sa siis tead?» 

«Et meeldin preilile natukene.» 

«Või natukene. Ei tea miks?» 

«Et mul sarved, sellepärast.» 

«Oinal on ka sarved.» 

«Need sarved on oina peas.» s 

«Sa oled vastik!» A 

See tuli nii südame põhjast, et kostis nagu ussi sisisemine, 
ja järgmisel silmapilgul oli Eleonoore läinud. E 

Kai Jürka oli Põrgupõhjal hulga uut põldu ja heinamaad 
juurde teinud, nagu talle oli kätte näidatud, hakkasid selguma 


arvates sünnis. Põhjendused? Oo, Antsul oli hulk põhjendusi! 

Esiteks: hooned peavad olema suurima töö- ja tegevusala 
keskpaigas. Vanad olid seda omal ajal, aga nüüd on see kesk- 
koht uute põldude j ja heinamaade tõttu kaugemale metsa poole 


Antsul on eolaan metsast ja rägust veelgi uusi maid juurde teha. 
x Teiseks: kahju oleks hoonete alla raisata paremaid põllu- 
ja aiamaid, mis asuvad vanade hoonete all ja ümbruses. Kõiki 
u peab võtma ja vaatama tulu seisukohalt, ja kui seda teha 
el ajal õieti, siis võib sagedasti ühe hoobiga lüüa kaks kär- 
best: võib saada uued eluhooned ja võib saada hulga head 
põllumaad vabaks. 

Kolmandaks: Jürka on ikka armastanud metsa lähedust ja 
rahu, lindude laulu ja loomade häälitsust, mida tõestab seegi, 
et ta on hakanud vanade hoonete ümbrusesse puid istutama. 
Aga milleks puid istutada, kui neid kasvab veel vabas jumala 
looduses niikuinii. Selle asemel, et katsuda metsa tuua majale 
lähemale, võib lähendada maja metsale, see on palju lihtsam. 
Iseasi, kui metsa enam ei oleks, siis oleks muidugi hoopis ise- 
asi. Ja et see aeg varsti tuleb, selles Ants ei kahtle, sest ini- 
mene armastab sae- ja paberipakke, palke, latte, roikaid, tei- 
-baid, liipreid, aiavitsu ja jõulupuid rohkem kui metsa. See 

tuleb peaasjalikult sellest, et elava metsaga on raskem äri 
ajada kui surnud puuga. Muidugi, ka elavat metsa võib hin- 
nata kui varjuandjat kuuma päikesega ja kui tuulevarju kül- 
maga, aga noh, mis on see surnud puu väärtuse kõrval. = 
Inimesega on otse vastupidi: temaga on elavalt palju ker- 
gem tulu saada kui surnult, kuigi ka surnutega võib pisut äri 
ajada, tasandades neile teed taevasse, müües neile puusärke, 
hauaplatse, pärgi ja lilli, ehitades neile au- või mälestussam- 
baid, lahates neid või kirjutades nekrolooge. Aga see kõik pole 
ometi elava inimese kõrval midagi. Et sellest õieti aru saada, 
mõelgem kas või tänapäeva suurimale ettevõttele — sõjale! 
Kuidas tahaksite surnud rakendada sõjavankri ette? See oleks 
niisama võimatu kui kaevikute ehitamine elava metsaga. Nõnda 
siis — surnud puu ja elav inimene, need on kooskõlas. Kui 
aga ometi leidub mõni, nagu on seda Jürka, see Põrgupõhja 
Vanapagan, kes elava inimesena armastab elavat metsa, siis 
see kasutagu juhust, kuni on veel aeg, ja ehitagu oma eluase 
võimalikult metsa lähedusse. 
Neljandaks — jah, Ants rääkis Jürkale ka neljandaks ja 
viiendaks, isegi mõne sõna kuuendakski, aga pole mingit eri- 
list põhjust seda kõike meenutada, sest asja mõte jäi ometi 
samaks: uued hooned pidi ehitatama metsa äärde. Ja sinna 
nad ehitatigi ning Jürka pidi vanad ära koristama, nende asu- 
kohagi puhastama ja siledaks tegema, et seal oleks hea künda 
ja äestada. Aga Jürka ise sai seda ainult paar aastat teha, siis 
leidis Ants, et Põrgupõhja oma suurusega hakkab Jürkale üle 
jõu käima ja et sellepärast peab asja kuidagi teisiti korral- 
dama. Jürka katsus küll sellele vastu vaielda, öeldes, et tal 
pere kasvab ja tööjõud suureneb aastast aastasse, aga Antsu 
ei suutnud see veenda. Sellepärast otsustas ta lõpuks osa 
Põrgupõhja maid, muu seas ka vanade hoonete aseme ja ümb- 
ruse enda kätte võtta. See oli seda loomulikum ja arusaada- 
vam, et vaheajal oli Ants uusi maid juurde muretsenud, nii et 
tema päristalu liitus nüüd juba otseselt Põrgupõhjaga. Oma 
uut sammu põhjendas Ants Jürka kasuga, seletades: 
«Põrgupõhja pole ju enam see, mis ta oli siis, kui sa siia 
asusid. Pealegi said sa ka uued hooned. Nüüd peaksin su 
rendi ja muud kohustused mitmekordseks tõstma. Aga see 
läheks sul ju raskeks kanda.» 
«Sa oled renti niikuinii mitu korda tõstnud,» katsus Jürka 
vastu vaielda. 

Aga see on ju loomulik, sest kõik tõuseb, nii siis ka rent. 
jumalat, et sul on minuga tegemist, muidu oleks asi 
mme korda hullem. Nii et sinu põlve kergendamiseks võtan 

Põrgupõhja maid oma kätte ja...» 

«Aga kas jätad rendist ja teost ka alla pisut?» 

«Jätaksin heameelega, aga mitte kuidagi ei või, sest sa 
mõtle ometi, mis kulud olid uute hoonetega. Aga ära muretse, 
Jürka, sest metsast ja rägastikust võid sa uut maad nii palju 
juurde teha, kui süda kutsub. Ning sealt saad sa ka head 
1 maad, seda pea meeles.» 

Ja saigi, sai nii head, et Ants leidis mõne aasta pärast või- 
malikuks Jürkal jällegi renti tõsta. Aga kui see kippus nuri- 
sema, ütles Ants nagu arusaamatuses ja jahmunult: 

«Küll oled sina ka imelik! Kogu maailm rõõmustab, et elu 
käib tõusuteed, aga sina aina kurdad ja nurised. Pea meeles, 
s ma sulle ütlen: kui kogu ilm tõuseb, siis tõuseb ka meie 
ahvas ning ühes temaga Põrgupõhja, sest sina üksi ei suuda 
tõusuteel takistuseks olla. Või arvad sa, et meie üksi oleme nii 
viletsad, et ei suuda ajaga kaasa minna? Kuhu jääb siis su 
rahvuslik uhkus ja hingeõnnistus?» 

«Kas siis uhked aid õndsaks?» küsis Jürka, kes oli juba 
veendunud, et küllap Antsul on muidugi tõusutee asjus õigus. 

«Mitte uhked ei saa õndsaks,» seletas Ants, «vaid need 
jp ondlikud ja ohvrimeelsed, kes võitlevad oma rahva suuruse 
ja uhkuse eest.» 

Via oleks tahtnud ka siin midagi vastata, aga ta ei leid- 
nud sõnu. Kui ta hiljem Juulale rendi tõstmisest rääkis, jäi 

j see vanamehele tõsiselt otsa vahtima ja ütles viimaks: 

«Ants tõstab ja tõstab seda renti, nagu kihutaks taevas 
teda takka.» 

«Ants ütleb, et meie rahvas ei ole muidu suur ja uhke,» 
seletas Jürka. 

«Ah muidu ei ole, kui Põrgupõhjal peab olema hästi kõrge 
rent?» 

«Küllap vist.» 

«See on muidugi jälle mõni sakste tarkus. Nagu saaks keegi 
seda suurt ja uhket rahvast patta või selga panna. Üks on mui- 
dugi: mida kõrgem rent Põrgupõhjal, seda suuremaks ja uhke- 
maks läheb Ants oma pesakonnaga. Vaata, et Ants ise ongi 
see suur ja uhke rahvas, kelle pärast Põrgupõhja rent aina 
tõuseb ja tõuseb.» 


«Ää latra, vanamoor.» 

«Mis nüüd mina, aga sina ise ju tuled ja räägid, et Tel 
muudkui tõuseb aga.» 

«Muidugi tõuseb, sest kõik tõuseb, ega siis meiegi hah 
mad ole, ütleb Ants.» 

«Sul ikka see Ants ees ja taga, nagu saaksid tema 
õndsaks.» 

«Aga kelle läbi siis?» 

«Oma töö ja vaeva läbi.» ' 

«Aga kes annab töö ja vaeva?» P 

«Noh, selle annab muidugi Ants. Nii et kui nõnda võit 
siis saame muidugi Antsu läbi õndsaks.» 

«Seda minagi. Sellepärast ära laida Antsu, tema on kulda- 
väärt mees.» 

Ja seda Ants tõepoolest oligi. Tema soetas endale aina uusi 
ettevõtteid ja masinaid, nii et kuigi Juula oleks iga aasta kas 
või kaksikuid ja kolmikuid ilmale kandnud, ikka oleksid nad 
Antsu juures tööd leidnud. Aga noore Jürka saatis ta poest 
minema, sest ta oli pidanud noore Antsu peksmise pärast kinni 
istuma ja nõnda polnud ta enam sünnis rahva teenimi 
(Ants pani nimelt väga suurt rõhku sündsusele ja kõlblusele). 
Õieti oleks pidanud ta teenistusest hoopis vallandama, aga vana 
Jürka pärast ei teinud ta seda. 

«Ma ei taha su ausat nime määrida,» seletas Ants Põrgu- 
põhja Vanapaganale. «See võiks ka takistada sind õndsaks 
saamast. Aga tänapäeva noorsugu on tõesti käest ära, mõt- 
len mõnikord päris murega, mis sellest maailmast ja meie rah- 
vast nõnda küll saab! Praegu avame iga päev mõne mälestus- 
või ausamba, aga kellele ehitame neid tulevikus, kui noor- 
sugu muutub riivatuks? Mis saab meie rahvast ja tema 
kunstist, kui pole enam kedagi, kes vääriks ausammast? 
Kuidas kasvatada uut noorsugu ja keda seada talle ees- 
kujuks?» 

«Eeskujuks oleme ise,» arvas Jürka. 

«Eeskujuks kõlbavad ainult surnud, sest elavate eeskuju- 
dega on ikka kurb lugu. Noorsoole tuleb õpetada tööarmas- 
tust, karskust, kasinust, lihtsust, ausust, aga elav inimene tahab 
lillutada, üle aisa lüüa, pisut varastada, valetada ja petta, 
sest muidu ta ei tunne, et ta on inimene, peab ennast ehk loo- 
maks, taimeks või kiviks.» 

«Küllap vist,» lausus Jürka, nagu mõistaks ta Antsu, jä 

natukese aja pärast: «Küll on see ilmaelu siis õige hull, 
ta nii hull on.» 

ga mis sa siis arvad,» rääkis Ants veendunult. «Põrgu- 
jal on sellega võrreldes elu ja olemine alles kuldne, sest siin 
5 usambaid ega kedagi. Inimene elab iseoma mina järgi. 
pärast on üsna asjatu mõelda, nagu võiks siin veel ker- 
ja lahedam olla. Kust saab ta siis olla, kui mujal ilmas 


> «Seda minagi eidele, aga Juula arvab, et sina tahad saada 
| -õnd saks, sellepärast kergitad renti iga paari aasta tagant.» 

- «Ei, Jürka,» vaidles Ants vastu, «nii see küll ei ole. Rendi 
stmisega üksipäinis taevasse ei saa. See võib ennem põrgu 


V » 

«Kais nii põrgu?» 
«Aga kui ma liiga tõstan, siis on see ju patt ja patt viib 
põrgusse. Sellepärast pean ma iga kord, kui tuleb rendi tõst- 
nine, hästi järele mõtlema, kas see on õiglane või on see patu- 
nii et viib mu põrgusse. Ja kui on vähegi kahtlust, et 
tõstmine pole õiglane, siis jätan ma ennem tõstmata, sest nii 
tobe ma ometi ei ole, et hakkaksin Põrgupõhja rendi pärast 
põrgu minema. Nõnda siis võid sa rahuliku südamega kindel 
olla, et iga renditõstmine on hoolega järele kaalutud, nii et 
selle vastu ei peaks sinul endal ega kellelgi teisel midagi ütle- 
mist olema.» 
«Sosoo, või nii,» arutas Jürka endamisi kuuldavalt, «nii et 
kui liiga kõrge, siis patt ja põrgu.» 
«Siis patt ja põrgusse,» kinnitas Ants. «Aga ära sa seda 
kurjasti katsu tarvitada.» 
«Kuidas kurjasti?» küsis Jürka arusaamatuses. 
«Väga lihtsalt: sa hakkad mulle kõrgemat renti maksma, 
kui mina nõuan või kui on õiglane, ja kui mina selle rumalast 
peast vastu võtan, siis teen ma pattu ja lähen põrgu.» 
«Tuled minu juurde.» 
«Tulen sinu juurde, kui sa juba seal oled, aga kui ei ole, 
siis pean ootama, kuni tuled.» 
Need Antsu seletused rendist, patust ja põrgust andsid Jür- 

kale palju peamurdmist. Kui naljakad ja keerulised on ilma- 
asjad! Ei saa vabalt rentigi tõsta, kohe on patt ja põrgu. Mai- 
usi mõista, rendiga Ants end põrgusse meelitada ei lase, sel- 
on ta liiga kaval, seda usub Jürka. Aga ega temagi pole 
| liäpäevane. ta on nii mõndagi näinud ja kogenud. Kui ei saa 


127 


Antsu sisse vedada rendiga, siis ehk mõne muu asjaga. T: 
paras juhus. Nagu juba tähendatud, tahtis Ants osa Põ 


katsetamise järel otsustas ta asja teisiti: ta ” pakkus neid mai 
Jürka kätte nuumale — kahasse, kolmeks või kaheks ja k 
meks, nagu põllulapp ja heinatükk oma headuselt juh 
olema. Siin oligi paras silmapilk, kus Jürka arvas Antsu tüs- 
sata võivat: kui ta mõõtis tema osa vilja välja, valis ta ikk 
kõige jämedamad terad, kuna enesele jättis kesisemad ja k 
gemad, ja kui ta tegi Antsule määratud heinasaadusid, siis pani 
ta sinna paremad heinad ning suuremad käputäied. Juula, 
nähes vanamehe toimingut, ütles: 

«Sa annaksid aina kõik Antsule.» 

«Sillutan talle põrguteed,» vastas Jürka muheldes. 

«Sa ei saagi muud, kui vaevad oma südant taeva ja põrguga.» 

«Aga mis ma siia maa peale siis tulin?» 

«Muretse iseoma põrgu eest, Ants muretseb oma eest nii- 
kuinii.» 

Aga ei, et oleks kindlam, siis muretses Jürka ka Antsu põrgu 
eest, kus aga vähegi oli võimalik: tegi tööd rohkem, ku 
oodati; tegi suuremad haokood, kui nõuti; raius ja teritas roh- 


maad üles, kui loodeti. Nõnda kadusid Põrgupõhjal päevad ja 
aastad nagu lained merel. Aga siis sündis midagi, mis segas 
rahulikku arengut: noor Jürka läks tehases kättpidi masina 
vahele ja kaotas parema labakäe ühes sõrmedega, järele j 
ainult käsivarrenui. Kui arst oli ta käenuia kinni sidunud ja 
noor Jürka lamas asemel, tuli Eleonoore teda vaatama. Ke- 
dagi ei lastud haige juurde, sest ta oli rahutu, kippus ajuti 
märatsema, kuigi palavik polnud sedavõrd kõrge, aga preili 
lasti ometi, sest temast loodeti rahustavat mõju haigele. 

«Te aina kipute kaklema,» ütles Eleonoore noorele Jürkale. 

«Mitte mina, vaid teised minuga,» vaidles Jürka vastu. 

«Aga miks te tahate siis üles tõusta?» 

«Mis ma siis tühja laman.» 

«Te olete ju haige.» 

«Ma ei ole haige, mul on ainult parem käsi otsast ära.» 

«Kas sellest ei aita veel?» 

«Ei, sellest ei aita, võtku ka teine käsi, võtku ka pea! Ja 
kui teised ei võta, siis võtan ise.» 

«Ega siis teised su kätt võtnud, masin tegi seda.» 

«Noh, siis las võtab masin ka teise käe ja pea.» 
«Ühe käega on ju parem kui käteta.» 
«Peata on kõige parem.» 
«Sul pidid ju ikka sarved peas olema, kuidas sa siis raat- 
sellist pead kaotada?» 
iimastele sõnadele jäi noor Jürka vastuse võlgu, nagu 
aks ta neid kurjaks pilkeks, millest ühe käega mees möö- 

vaikimisega. Üldse muutus ta äkki sõnakehvaks. Preili ja 
mõistsid seda kui rahunemist. Ja et see oleks täielik, 
s Eleonoore homme jällegi Jürkat vaatama tulla. Aga 
kui kõik magasid ja temagi teeskles rahulikku und, 
s ta enda toas konksu otsa, mis oli seina sees, pealegi veel 
a, et kui ta hommikul leiti, seisis poomisnöör üsna lontis, 
gu kõik suust suhu saladuslikult kinnitasid. Kuidas võib küll 
mesel nõnda hing seest välja minna? imestati. See ei või 
asi olla. Nõnda oli kõigile selge, et poomise juures pidi 
akuri või pidid tema sellid mängus olema. Kindlasti! Ja 
sti olid sellekohased tõendusedki käepärast. Sest ravitseja, 
hommikul Jürka leidis, minestas esimesel silmapilgul ja 
budes kuulnud selgesti, kuidas rippuva noormehe kohal 
nud nagu laulmahakkav kukk selja peal tiibu kokku — eks 
- olnudki Vanapagan. Sest tema ilmub poonu hinge järele 
a kukena, kes plaksutab rõõmu pärast tiibu, enne kui algab 
lendu põrgu poole. 
«Tule jumal appi!» hüüdis Juula, kui ta seda kõike kuulis. 
s see siis nüüd ometi kõik on! Kuis siis Vanapagan, kui 
magasime öö otsa ühe teki all! Ja ega siis ometi ükski isa 
oma lapse hingekest lähe püüdma.» 
Aga et kahtlus näris ta südant, rääkis ta asjast ääri-veeri 
vanale Jürkale endale, et kuidas see siis nüüd on nende 
kuketiibadega poodud noore Jürka pea kohal, kes neid seal 
aksutas, kas tema, vana Jürka, see Vanapagan, või keegi 
uu? Jürka kuulas asja hästi järele ja ütles siis: 
- «Ega ma siis praegu Vanapagan ole, kuis ma siis kuke 
tibu lehvitan.» 

«Aga kes siis tegi seda?» küsis Juula. 

«Kust mina seda tean.» 

«Kes siis peab teadma?» 


real 
a «Ma ei tea, kes peab.» 


. 


» «Sa oled ju Vanapagan.» 
«Olen.» 

«Noh, siis ikkagi sina, teist ju pole kedagi. » 

«Aga praegu olen ju inimene, kuis siis kuke tiivad.» 

«Ei mina tea.» 

«Ma ka ei tea.» 

Aga poisist oli mõlemal kahju, nii Juulal kui ka Jürk 
Oli teine terase loomuga, mitte niisuke nagu see, kes on kod 
et nosib ja nohiseb omaette; temast oleks võinud midagi saa 
Halb oli ka see, et Ants pahandas. Ta ütles Jürkale: 

«Rikud oma poisiga minu head nime. Sa kuula, mis nüüd 
öeldakse: Vanapagan käib minu juures oma kuketiibu lehvi- 
tamas! Kõik süüdistavad masinat. Aga mina ütlen: inimene 
on süüdi, sest temal on aru, mitte masinal.» 

«Küllap vist,» lausus Jürka nagu nõustudes. 

«Ei pea masinale nii ligi minema, ei pea oma sõrmi vahele 
toppima, ei pea. 

«Ei pea,» kordas Jürka. 

«Õieti peaksid sa mulle kahjutasu maksma, et su poeg oma 
hooletusega nõnda mu masina ära retsis, aga sinult pole j 
midagi võtta. Sest mõtle-ometi: nüüd ei taha enam keegi*s 
masina ligi minna, öeldakse — võtab käed ja jalad o 
Mõni arvab isegi, et kui saab pea pihku, siis võtab ka sellel 
Ma ütlen küll, et kuis siis ka jalg j ja pea, kui seni ainult käsi, 
ja seegi sellepärast, et inimene ise on nii hooletu, ei hoia e 
ei vaata ette. Aga nemad ikkagi oma edasi — võtab ka jala 
ja pea, anna aga kätte. Noh, mis ma nüüd pean tegema, kui 
tõrgutakse masina juurde minemast? Ise ma ei saa ju masina- 
poisiks hakata, sest mul on muud tegemist. Oma poega sinna 
panna on võimata, sest teda on linnas hädasti vaja. Minister 
ise öelnud, et kui noor Ants, s. t. minu poeg läheb ära maale, 
siis jääb linnas kõik seisma, sest pole kedagi, kes täidaks 
tema aset. Nii et, tähendab, asendamatu tööjõud, öelnud mi- 
nister, nagu jütustanud ministriproua kohvikus, sest ministril 
endal pole aega seda jutustama minna. Sellepärast mõtlesin, 
et kuna kõik see jant sündis sinu poisi hooletuse läbi, kas sa 
ei annaks siis oma teist poissi mulle masina juurde, ainult js 
kui isa peaksid ise talle südame peale panema, et ta jumala- 
pärast niisama hooletu ei oleks nagu see Jürka. Mis sa 
arvad, kuidas oleks su teise poisiga?» 

«See ju tossike, retsib su masina teist korda ära.» 

«Ega ma seda kaksikvenda mõtle, vaid nooremat, Kustat 
või mis ta sul on.» 

«Sel ju alles varsahambad suus.» 
i sest ole ühtil Mida nooremalt algab, seda kiiremalt 
t ega masin rammu vaja. Nüüd pole enam endine 
et inimene teeb ja näeb vaeva, kõik teeb masin ju üsna 
ja vaevata, ainult et peab hoolas olema, hästi hoolas. Ja 
remad on hoolsamad kui vanemad. Üks on ka kindel, et 
ürka oleks mõni aasta noorem olnd, siis poleks ta selle 
ja ühe käe pärast hakand enesele salaja nööri kaela panema, 
magu varas öösel...» 
- Antsu pika jutu tagajärjeks oli see, et Jürka laskis oma 
Kusta talle masinapoisiks minna. Polnud teine küll veel päri- 
selt täisealine ja oleks kulunud endalegi kodus ära, aga mis 
teha, Ants oli kitsikuses ja teda pidi hädast välja aitama, 
gu tema oli sagedasti Jürkat aidanud. Enne Kusta minekut 
Jürka ja Juula üheskoos talle südame peale, et ta oleks 
sti ettevaatlik, sest muidu tulevad neil jällegi Antsuga 
eldused ja pahandused. Aga mis peaasi: mitte kohe nööri 
ela panna, nagu seda tegi Jürka, sest ka ühe käe või jalaga 
võib elada, kui ära harjub. Sõjast tuleb niisukesigi, kel mõle- 
mad käed või jalad vajaka, aga sest pole ühti, elavad ilusasti 
edasi. Ja ega sõda sellepärast või pidamata jätta, kui tarvis on 
pidada. Pealegi Jürka oli kange südamega, sest tema oli esi- 
mene poeg, aga Kusta pole esimene ega kedagi, nii et tema 
ärgu tehku Jürkale järele. 
«Mis te tühja nii palju oma suud kulutate,» vastas Kusta 
lõpuks hoolitsevaile vanemaile, «ega mina ole esimene, kes 
Antsule masinapoisiks läheb. Ja ega masin inimese kallale 
tule, kui ise eemale hoiad.» 
«Seda Antski,» lausus Jürka. 
Nõnda siis läks Kusta kodust hukkunud venna asemele, ja 
nagu kõigile näis — läks hea meelega, rõõm ja ärevus süda- 
mes. Teistesse lastesse ei mõjunud see peletavalt, vaid naka- 
'tavalt: ka nemad oleksid tahtnud minna. Eriti kibeles vanem 
tütar Maia. 
«Tütred peavad koju jääma,» seletas Juula. «Nemad lähe- 
vad siis, kui tuleb mees järele.» 
«Aga kui mees ei tule?» küsis Maia emalt. 
.- «Küll tuleb, kui oled viks laps.» 
«Ma pole ju enam laps, leer juba seljataga.» 
«Mis sest leerist, kui pole veel kahekümnenegi.» 

Aga ei aidanud ema seletused, Maia kippus kodust minema, 
rääkides sellest vahetpidamata kuni tüütuseni. 

«Mõni oleks su nagu suu või silmaga ära teind,» ütles Ju: 
kord. 

«Ega tea, ehk ongi,» vastas Maia. 

«Kuule tüdruk, kellega sa oled rääkind, keda näind?» küsis 
ema nüüd nagu hädaohtu aimates. 

«Ei kedagi,» vastas tütar. «Aga Juuli on juba leeriealine, 
mind pole niikuinii enam kodus vaja.» 

«Ää aja lapsejuttu. On sind vaja, on Juulit vaja, on te 
kõiki vaja.» 

«Aga noor Ants ütles, et...» 

«Armas aeg, kus sa teda nägid?» küsis ema hirmunult. 

«Ega mina näind, vaid tema nägi mind.» 

«Kus siis?» 

«Kartulimaal.» 

«Mis tema seal otsis?» 

«Ütles, jänes jooksnud kartulivagudesse.» 

«Oli ta siis jahil või?» 

«Aga muidugi! Püss oli teisel seljas ja. . .» 

«Ja mis sina kartulimaal tegid?» l 

«Võtsin supikartuleid, sa ju ise ütlesid, et võiks võtta sealt 
metsa poolt, nii et...» 

«Nii et tema tuli sinu juurde?» 

«Tuli, jäi seisma ja hakkas rääkima. Oli nii lahke ja naer 
teine, polnud õhkagi uhke, et noor Ants.» 

«Noh, nüüd ma mõistan, tüdruk, kust sul see tuli taga Ar 
juurde minemiseks. Aga usu, laps, küll oled sa rumal: p 
nalja ja naeratuse pärast tahad kodust ära joosta!» 

> «Ega ma siis sellepärast, ema, vaid.. 
- «Vaid ta kutsus sind, eks?» 

Ei. Ütles ainult, et nende tüdrukutel -on hoopis teistsugu- 
riided, jalas kõrge kontsaga kingad, astuvad kips-kõps, 
0 Mul olid jalad paljad, mullased, mustad nagu 

ad.» 
° Maia sõnad hakkasid ema südamesse kinni, sest talle meenus 
da noorus Antsu juures. Ka tema jalad olid seal olnud 
gu kämbad, kui ta käis aida ja karjalauda vahet, ja ta oli 
- imetlenud ja kadestanud neid, kes olid liikunud ainult tubades, 
valged põlled ees, kenad kingad jalas. Küll oli ka tema taht- 
nud sinna, aga ei saanud, sest ta oli liiga tuim, tätsakas : ja 
“kohmakas, kõlbas ainult mustale ja raskele tööle. Aga Maia 
oli teistsugune, nagu poleks ta isasse ega emasse. Kuidas oleks, 
ui tema saaks Antsu tubadesse ja kõnniks seal, nagu kõndi- 
sid millalgi ammu need teised, keda Juula imetles ja kadestas? 
Eks teostaks ta siis Juula enda kunagisi salajasi unistusi? 
| - Niisugused mõtted tegid Juula kuulmed oma vanema tütre 
sõnadele palju vastuvõtlikumaks. Mis mõte oli lapsele nii väga 

a keelata, mida ema ise ükskord kõigest hingest oli ihalda- 
d! Ennem pidi kaasa aitama, et tütar ema unistused teostaks. 
nda ujus Maia varsti õnnes, sest kui ema oli tema mineku 
poolt, ega siis isagi kauemat aega vastu seisnud. Pidi ainult 
varuma parajat juhust, mis õnneks ei lasknud end kuigi kaua 
- oodata. Sügisel nimelt, kui välised tööd hakkasid juba korda 
% “saama, tuli Ants kord Põrgupõhjale ja rääkis, et tema vaja- 
> vat inimest tubastele töödele, milleks Maia olevat nagu loo- 


- «Ainult viks ja kärmas peab olema ja vastu ei tohi hau- 
kuda,» seletas Ants. 
i «Kus nüüd seda, armas aeg,» ütles Juula. 

- «Noh, ja siis on veel üks asi, miks ma nii mõnegi olen pida- 
onud ära ajama,» rääkis Ants nagu targu edasi. «Korralikud 
elukombed, see on peaasi. Noortel tüdrukutel on ju tänapäev 
1 see hull mood, et nii kui saavad sakste majja, siis lähvad 

° > varsti ninakaks ja edevaks: tahavad olla nagu saksad. Aga 
i » sellest ei tule midagi muud välja, kui et viisakas tütarlaps muu- 
> tub lodevaks ja mina pean ta ära ajama, sest minu naine ütleb 
alati — ja see on ka minu arvamine —, et mina ja minu maja 
tahame Jehoovat teenida. Kes minu majas tahab tööga omale 
saada, sel peavad viisakad ja kasinad elukombed 

olema. Kustaga ollakse väga rahul ja sellepärast mõtlesin 
et kui vend on niisuke, küllap siis ka õest asja saab. 
oleme meie, Jürka ja mina, veel vana tõugu inime kes om 
lapsi sõnakuulmises ja vagas kristlikus vaimus kasvata 
Ja mis peaasi — meie õpetame oma lapsi tööd tegema, t 
armastama, see on peaasi. Aga — see jalg on ikka õigel 
kes adra taga käib. Nii et kuis siis oleks Maiaga?» 

«Ei noh, mis siis ikka, kui tarvis, eks pea üksteist 
tama,» arvas Jürka Antsu targa jutu peale. 

«Ja tööinimese käed on tüdrukul, seda pole karta,» 
Juula. «Püüab ise, sundimist ega takkalöömist pole vaja, 
mus juba niisuke.» 

«Küllap vist,» kinnitas Jürka omalt poolt. 

«Seda minagi olen märkinud,» rääkis Ants, «ja sellepärast 
tulin kõigepealt siia, sest töökatel on eesõigus, töökatel ja voo- 
ruslikel, kes tahavad õndsaks saada.» 

Nõöd sõnad olid nagu Jürka ja Juula suust räägitud: õnd- 
saks saada, see oli peaasi, sest seda arvasid ka köster ja 
kirikuõpetaja. i 

«Jah, vooruslik on meie tütar küll,» kiitis Juula, «ainuke 
viga meie tarvis, et kipub end pisut liiga pesema ja klanima 
kulutab palju seepi. Aga sinu juures on ehk see paras, 
ega seal pole see mis Põrgupõhjal. Seal kõik teine elamine j 
olemine.» 

«Ikka nagu pisut oleks,» nõustus Ants meeleldi muheldes. 

«Oh, mis nüüd seda rääkida!» hüüdis Juula. «Sul loo- 
madki puhtamad kui mul lapsed.» 

«Tõug niisuke, sellepärast,» seletas Ants. «Hollandi ja 
soome vahmiili.» 

«Jah, ammuvadki teisiti,» arvas Juula. 

«Küllap vist,» kinnitas Jürka, et ka jutust osa võtta. 

Nõnda siis oli kokkulepe saavutatud: Maia läks 
juurde tubastele töödele. Mis ta just seal tegema hakkab, 
nud esiotsa kindel, aga küllap Antsul juba tööd leidub, kui 
ta tüdrukut kutsub. Juula hakkas unistama sellest, et mis 
oleks, kui Maia saaks seal mehele — mõnele antvž 
ohtu mehele või mõnele muule niisukesele. Sest Antsu kandis 
liiguvad ja töötavad igasugused inimesed. 

Aga enne, kui Maia teele asus, rääkis Juula talle nõnda: 

«Vaata sa, tüdruk, ette, et sul seal midagi niisukest ei juhtu, 
(s SOM 

«Ema, sa oled ikka naljakas,» rääkis Maia vahele. «Mis 
asja minuga saab juhtuda. Ega ma ometi tänapäine ole.» 
«Ma mõtlen nimelt seda, et kodus kippusid ikka poissa 
-magatama, nii et...» 

«Noh, ja kas juhtus midagi? Ei ju juhtund. Mis siis seal 
targemat on.» 

«Ehk on, tütreke, Kui vana Ants ise oli alles noorem, ei 
° andnud ta karjatüdrukutelegi hõlpu, mis siis veel neist rää- 
kida, kes toas olid.» 

«Aga Ants on nüüd ju vana.» 

«Aga eks poeg-Ants ole noor. See kuulukse käima isa jäl- 
- gedes, raiskab noori tüdrukuid ja raiskab ka sinu, kui sa 
- oma nahka ei hoia.» 

«See ju nagu piibuork!» hüüdis Maia ja hakkas ise süda- 
-mest naerma. «Mõni mees ka! Ma tuuseldan selle ühe käega 
läbi.» 

«Muidugi, kui tahad.» 

«Miks ma siis ei taha!» 

«Noh, siis on hea küll. Ma ju räägin ainult selleks, et sa 
teaksid, kuidas on. Sest mina kasvasin seal ja nägin oma 
silmaga, ning ega seal nüüdki targem ole, ikka üks ja seesama: 

-puugivad end rammusat toitu täis ja siis ei tea, mis tahavad 
- võiteevad. Nõnda on seal. Härg hakkab ka möirgama ja täkk 
hirnuma, kui on hea ninaesine ja midagi ei tee.» 

«Sa räägid, ema, nagu oleksime loomad.» 

«Ei mina tea, mis me oleme, ma räägin ainult sellest, mis 
ma oma silmaga näind ja kõrvaga kuulnd.» 

«Nüüd pole enam endised ajad,» ütles Maia ja arvas sellega 
- kõik ema sõnad tühistada. 

«Ajad on teised, inimesed endised,» vastas ema tütrele. 

Nõnda lahkus Maia kodust. 

«Millal lubas vaatama tulla?» küsis Jürka Juulalt, kui tütar 
oli läinud. 

«Kes talt seda küsis,» vastas Juula. «Või mis sest küsida. 
On halb, tuleb kutsumata, on hea, ei tule kutsudeski, nõnda 
on inimesega. Ainult loom tuleb ka siis koju, kui võõrsil on 
hea.» 

Aga Maia tuli ometi varsti ja mitte sellepärast, et tal oli 
halb, vaid et ta tahtis rääkida, kui hea tal Antsu juures on: 
kui kerget ja puhast tööd teeb, misukest toitu sööb, misukesel 
asemel magab, misukestes ruumides kõnnib, misukest peent 

juttu ajab. Et Maia sõnade ja rõõmu taga tõesti mid 
peitus, paistis sellestki, et tal olid juba mõned uued hilbud 
ümber, palju peenemad ja kergemad kui kodust olid kaasa 
võetud. 

«Hellitavad su ää, nii et sust ei saa head nahkagi,» ütles 
Juula tütart kuulates ja vaadates. 

«Teevad tüdrukust saksa,» arvas Jürka omalt poolt. 

Mõne aja pärast, kui Maia teist korda tuli koju käima, oli 
endine roosiline meeleolu nagu pisut lahtunud ja kodus polnud 
ta enam millegagi rahul, nagu oleks ta sellele kuri. Kui ema 
võttis vana lõhkise kausi ja tahtis sinna sisse kartuleid panna, 
kahmas Maia tal selle käest ja viskas kolinal nurka, kus ta 
purunes hoopis. 

«Nõnda tehakse meil lõhkiste riistadega,» ütles Maia. 

«Armas aeg!» hüüdis ema tütrele vastu, nutuvõru ümber 
suu, kui korjas kausitükke nurgast. «Mis sinu arusse on 
läind, et viskad kausi puruks.» 

«See oligi puru.» 

«Kus ta siis oli, kui võis putru ja kartuleid sisse panna, 
ainult suppi ja piima ei pidand teine änam.» 

«Te elate siin, nagu oleksite Noa-aegsed. Läksin ära, kauss 
oli lõhki, tulen tagasi, kauss on ikka veel lõhki. Ma ei kan- 
nata enam seda vana lõhkist kaussi.» 

«Eks sa siis öelnd, et sa ei kannata, siis ma oleks võtt terve, 
mul ju on terve. Aga kass ajas selle juba uuest peast kohe, kui 
olin ta nadikaupmehelt saand, pingilt maha, nii et lõi teisel 
prao sisse, ja sest ajast saadik ongi ta oma praoga käind ja 
oleks veelgi käind, kui sina poleks teda sootuks puruks visand. 
Siunasin siis kassi, et kui rumal loom võib olla, ajab tühja 
kausi maha, aga nüüd tuleb välja, et oma laps veel ruma- 
lam — see lõhub käte vahelt. Kassil olid siis pojad, kui tegi 
tuliuuele kausile prao sisse, aga mis on sinul, Maia, et hakkad 
sihukesi tempa tegema?» 
«Mis mul siis sinu arvates peab olema?» 
«Ei mina tea, mis peab, aga kui sa nii peeneks oled läind, 
kukud kodus asju lõhkuma, siis parem ära tulegi koju.» 
«Ma tahan tulla.» 
«Aga mis sa siis lõhud, kui tahad.» 
«Mis ma siis pean tegema, kui ma ei kannata seda lõhkist 
kaussi?» 

«Ära tule siia, sest siin on ka muid mõraseid asju.» 

la Maia ei tulnud enam, kui oli seekord läinud, ei tulnud 
eluilmaski, nii et Jürka pidi ise talle järele minema. Sest 
la tahtis, et tema esimene tütar algaks oma igavest teekonda 
st, läbi kodu-uste, läbi koduvärava, kus ta oli kõndinud 
ilganud lapsena. Nõnda siis tuli Maial sõita esiteks kirikust 
ugemale ja alles pärast uuesti surnuaia poole tagasi. Tulid 
| kahekesi Jürkaga, Maia vankrivahel siruli, Jürka samm- 
sammult vankri kõrval, mõeldes ja lausudes endamisi: 

«Seal ta nüüd on see inimese elu: olid mul vankrid puutel- 
' a, nüüd raudassidega, aga annaks raudassid kohe tagasi 
võtaks puuteljed, kui saaks tütre vankrivahele istuma.» 
See oli õieti ainuke selge mõte Jürka peas, kui ta kõndis 
- vankri kõrval ja pühkis vahetevahel silmi. Samal ajal kodus 
ootas Juula ja tahtis lähemalt teada, mis tema Maiaga, tema 
esimese tütrega õieti oli juhtunud. Aga niipalju kui Jürka 
sõnadest võis mõista, polnud midagi juhtunud, tüdruk oli 
ainult verest kuivaks jooksnud. Oli pugenud kõlgusesse põhku- 
dele ja sealt polnud enam tõusnud. 

Mis hull veri see siis oli, et ta enam pidama ei jäänud, kui 

“hakkas kord jooksma?» 

«Näh, tüdruku asjad olnd ju sedasi, sellepärast.» 
«Ui aeg!» hüüdis Juula. «Kellega siis?» 
«Eks küsi, ta ei vasta ju änam.» 
«Kas siis teised ei tea?» 
«Arvad, et ütlevad, kui teavad.» 
«Nojah, Antsu juures on ikka nõnda, et ei tea keegi õhkagi, 
kõik on nagu suu peale löödud. Aga kui nõnda, siis on ikka 
"kas vana Ants ise või noor Ants, ei teiste pärast inimestel suud 
lukku lähe.» 

«Kui teada saan, kumb, käänan kaela kahekorra nagu 
hanel,» ütles Jürka. 

«Vanamees, ära sa seda hullu tee, mis meist siis saab,» ütles 

Juula hirmunult. 

«Keeran silmad kukla taha,» kisendas Jürka oma mõtet. 

«Kuidas see siis nõnda tuli? Kas tüdruk tahtis oma koor- 
mast lahti saada või?» 

«Küllap vist.» 

«Ega ta siis ometi ise?» 

«Ütlevad, et vist ise.» 

«Mis nad latravad! Küllap oli va Kupu-Kai.» 

«Kui Kai, siis tegi seda viimast korda.» 

«Tüdruk oli ka rumal, toonud laps koju, ma oleks ü 
kasvatand, kas või lehmapiimaga.» 

«Küllap vist.» 

«Aga see'p see on, et pole änam endised ajad.» 

«Ei vist.» 

Juula käis omakorda Antsu juures kuulamas, et mis või 
kuidas, aga ta tuli niisama targalt, kui läkski. Isegi Kusta 
nagu suu peale löödud: Maia olnud salalik ja iseendas, nii ' 
kellelgi pole aimu, kus ta käis või mis ta tegi. Isegi õe matu- 
sele ei saanud Kusta, nii hirmus kibe töö oli teisel. ) 

Matusega polnud naljaasi, sest Maiat ei tahetud esiotsa = 
õnnistatud maale lasta. 

«Miks?» küsis ehmunud Jürka. i 

«Sellepärast, armas hing,» seletas õpetaja, «et ta pistis ehk 
ise käe enese külge.» 

«Kindlasti ei pist.» 


list selgitanud. Mõni ehk õpetas teda ari aga et keegi 
oleks aidanud, seda pole teada.» 

«Ta ju ei sooni ennast, et. 

«Käe võib oma elu külge jõel viisil pisiasi aga jumalale 
on ükskõik, kuidas, peaasi, et...» 

«Aga ta ei teind seda ju iseenda pärast.» 

«Seda halvem: ta läks oma ihus seda tapma, kellega jumal 
teda oli õnnistanud. See on hirmus kuritegu inimeste ja 
jumala ees.» 

«Nii et...» 

«Nii et see on üks väga raske asi, armas Põrgupõhja.» 

Jürka istus toolile ja vahtis põrandale. Õpetaja istus tei: 
pool lauda tema vastas ja silmitses teda. Talle tuli selgelt 
meelde, kuidas ta millalgi seda meest oli kartnud, kui see kin- 
nitas, et tema on Vanapagan ja on tulnud maa peale õndsaks 
saama. Õnnis hullumeelsus! mõtles õpetaja. Nüüd on see m 
jällegi tema juures, aga juba murest murtuna. Huvitav oleks 
kuulda, kas ta ikka veel end Vanapaganaks peab. Aga silma- 
pilk oli liiga tõsine, kui et õpetaja oleks sõandanud Jürkalt seda 
küsida. Ta ütles ainult: 4 

«Miks sa ei taha, et su tütar surnuaia taha maetakse, seal 
saab ta ju venna kõrvale?» 

«Ei taha.» 

«Aga miks siis, armas hing?» 

«Sealt tuleb ta põrgu.» 

«Kuis nii tuleb? Oled siis sina ise seal?» 

«Aga kus siis?» 

«Miks nõnda?» 

«Olen ju Vanapagan.» 

«Armas hing, sa usud ikka veel seda!» 

«Ikka.» 

«Aga siis oleks ju nii kena, kui lapsed tulevad su enda 
juurde.» 

«Ei, õpetaja, ma tahan, et Maia saaks taeva.» 

«Kuis siis taevasse, armas hing, kui Maia on sinu tütar ja 
sina oled Vanapagan?» 

«Maa peal olen inimene, Maia on inimese laps, inimene 
läheb taeva, kui saab õndsaks. Õpetaja, kulla-pai, aita Maia 
taeva, ta on inimene!» 

Jürka tõstis oma silmad põrandalt ja vaatas õpetajale 
otsa — neis olid pisarad, mis veeresid üle palgete pulstunud 
habemesse. 

Opetaja oli oma eluajal nii hirmus palju pisaraid näinud, et 
need jätsid ta üsna ükskõikseks. Ta oli aastatega otsusele 
s et elu vajab niisutust nagu põldki, kui ta peab vilja 
andma. Õpetaja leidis meeleliigutust mitte pisaraist, vaid 
õnnelikest naeratusist, mis särasid mõnikord altari ees, olgu 
mõne noore ema või mõrsja huulil. Neile naeratusile vastas 
vana õpetaja sagedasti pisaratega, aga ükski ei mõistnud, mis 
tal oli arus. Õpetajal on salajane lein, öeldi, sellepärast ei või 
ta teiste rõõmu ja õnne näha. Ometi polnud õpetajal mingit 
leina, ta teadis ainult, kui ruttu muutub iga rõõm leinaks, iga 
õnn õnnetuseks — sellest tema kohatu meeleliigutus. 

Täna sündis õpetajaga siiski imelik asi: niipea kui ta nägi 
pisaraid Jürka silmis, läksid kohe temalgi silmad märjaks. 
Sest õpetajal välgatas peas, et tema ees ei istu ju inimene, 
vaid Vanapagan, nagu Jürka seda usub juba kümned aastad. 
Aga mis siis, kui tal on nii kindel usk, et see võib kõikumatult 
kesta tuhanded ja miljonid aastad; et see ei vaibu igavikugi 
vältel, kui aga jätkuks elu — mis siis? Kas nii kindel usk 
võib imet teha? Kas ta võib harilikust Põrgupõhja Jürkast teha 
tõelise Vanapagana? Ja kui ta seda võiks ja kui see tõeline 
Vanapagan istuks tema, õpetaja ees, nagu istub Jürka oma 
sarjas pea ja pulstunud habemega, ning paluks teda, hinge- 
karjast, et ta aitaks tema, Vanapagana tütre taevasse, mis ta 

peaks siis tegema, kui ta usub ja õpetab hingeõndsust pe 
vest elu? 

«Usud sa tõesti, et mina võin su tütre taevasse aidata?» ki 
õpetaja lõpuks. 

«Usun,» vastas Jürka veendunult. 

«Usud sa seda kindlasti, armas hing?» päris õpetaja n 
vannutades, sest tema ise kippus oma võimus kahtlema. Ta 
oli oma eluajal küll lugemata hulk kordi inimestele nende 
patud andeks andnud ja taevaukse nende ees avanud, aga ta 
oli seda teinud kui ametnik, kes oli saanud oma võimu ülemu- 
selt. Täna esimest korda tundis ta, et ta talitab nagu iseseisev 
inimene, kel on oma südametunnistus ja otsustusvõime, ja nüü 
vajas ta vääramatut usku. Selleks otsis ta abi mehelt, kes p 
end Vanapaganaks. 

«Mina usun kindlasti,» ütles Jürka sellise lihtsusega, et õpe- 
tajal kadusid kõik kahtlused. 

«Noh, siis võid oma tütre surnuaiale matta ja jumal olgu 
talle armuline.» 

«Küllap vist,» kinnitas Jürka õpetaja sõnu. 


XIV 


Mõne aja pärast, kui Maia surmale ja matusele juba unus- 

mmal oli kasvamas, sai Kusta mahti koju käima tulla, 
üüd jutustas ta emale, et see, mis oli Maiaga, olnud noore 
% ntsu töö. Kui Maia leidnud, et tema asjad on sedasi, öelnud 
ints kohe, et last ei tohi tulla, või Maia katsugu, et minema 


ta 44 «Aga sa lubasid ju mu ää võtta,» öelnud Maia, mille 
- peale Ants vastu: «Nõnda ei võta, nõnda mitte, iseasi, kui 
pole last, siis oleks hoopis iseasi.» Nõnda siis Maia lõpuks 
nõustunudk 
«Ega siis i Maja ometi ise?» küsis Juula. 
«Kus nüüd seda! Eks Ants muretsenud abi, ainult pärast, 
kui kõik läks untsu, lasti jutt välja, et Maia ise. Nõnda oli ju 
kõige lihtsam: tüdruk ise öösel salaja, kus või kuidas, kes seda 
temalt sai küsida, sest ta oli ju hommikuks külm. Noor Ants 
ise pistis linna, nii et asi temasse ei puutuks, aga enne oli kõik 
valmis mehkeldatud. «Mind näed sa alles siis, kui sul asjad 
korras, pea seda meeles, tüdruk,» öelnud Ants Maiale.» 
käsus kodunt üinekut Maia nimetas Antsu piibuorgiks, 
nii et piibuorgi eest jättis oma elu,» ütles ema. 

«Minu vastu Maia ütles, et Antsul on kulduur ja kõlisevad 
prelokid keti küljes, sellepärast,» seletas Kusta. 

«Ta tegi muidugi nalja,» arvas ema vabandavalt. 
«Võib olla, et nalja, aga nii ta ütles.» 
- «Jumal hoidku, et isa sellest kõigest midagi ei kuule, tema 
lubas Antsul silmad kukla taha käänata, kui see on tema süü.» 

«Ei ta kääna kedagi,» arvas Kusta. «Võid julgesti rääkida, 
-et ta teaks, sest Ants on otsaga juba välismaal. Lidund teine 
võ piiri, kui kuulnud, mis Maiaga. Tahab ära oodata, kas asi 
jääb seks või hakkab haisema.» 


141 


«Ju ta siis ükskord ometi koju tagasi tuleb.» 

«Kui tulebki, siis seks ajaks on kõik ununend.» 

«Eks ta olekski parem, või Maiale änam hinge a saab.» 

«Aga tead, ema, mina seda ei unusta, pea meeles. Läheb 
aega niipalju kui läheb, küll mina sel noorel Antsul kord tutist 
kinni saan. Parem ongi, kui ta mõneks aastaks ära jääb, mul 
on aega kasvada ja jõudu juurde võtta. Tead, ema, seda ütlen 
ma ainult sinule, nii et sa teaks, et ma armastasin Maiat. Ja 
nõnda ma tema surma ei jäta, seda pole eluilmaski. Nii et kui 
sa ükskord kuuled, et noore Antsuga on midagi juhtund, siis 
sa tead, et see olin mina. Nemad on targad ja kavalad, teevad, 
nii et ükski midagi ei tea, aga küllap minagi oskan asju õieti 
ajada. Ja kui sina, ema, peaksid enne surema, siis võid sa sur- 
res teada: mina teen, mis ma olen tõotand.» 

«Armas laps, kuidas jääb siis sinu hingeõnnistusega, kui sa 
nii hirmsaid asju mõtled teha?» 

«Jätan jumala otsustada, kas ta laseb mu taeva või saadab 
põrgu. Kui teistel pole hingeõnnistusest kedagi, miks siis 
minulgi peaks olema.» i 

«Teistel... Mis sul teistest. Teistel suured eestkostjad 
igal pool, aga sinul ju pole. Antsul igaühega sahkermahker, 
ega sellepärast sinul.» 

«Ära muretse, ema. Kui lähme Antsuga üheskoos põrgu — 
ja sinna ta läheb, nii et päkad välguvad —, siis saan mina tin- 
gimata- katlakütjaks, sest Antsu-sugust vedelvorsti ei pane 
iga selle ameti peale. Ants istub katlas ja mina ajan tuld 
alla.» 

«Pojuke, mis sinuga küll on sündind!» haletses Juula. «Kes 
su nõnda on ära rikkund, need masinad või?» 

«Ma pole üldse rikutud. Antsu juures on kõik niisugused. 
me karda seal jumalat ega kuradit, vaatame ainult, et kättpidi 
masina vahele ei lähe, see on me jumal ja kurat.» ' 

«Viimnepäev on vist ligi jõund,» ohkas Juula. «Et minu 
oma laps kord nõnda räägib, kes seda võis uskuda.» 

Juula tundis äkki, et tema on vana ja väsinud — lapsed 
tegid vanaks ja väsitasid. Oleks aeg kaks kätt rinnale panna 
ja puhkama heita, aga viimane laps, see pesamuna-tütreke, on 
alles väike, sellepärast peab edasi orjama — kandma oma 
aastate koormat. Ka tema kasvas ja töötas kord Antsu juu- 
res, aga tema ei kaotanud usku, nagu sünnib lastega. Võib-olla 
oli see sellepärast, et ta tegutses rohkem loomadega kui ini-- 

ja masinatega, jah, võib-olla sellepärast. Juulal oli ikka 
olnud, et“kui süda hakkas millegipärast kibelema, nii 
i leidnud rahu, nagu oleks löönud usk kõikuma, siis läks 
loomade juurde ja vaatas, missuguses meelekindluses ja 

-kõikumata usus ning lootuses nemad elasid — sõid, 
d ja magasid ning toimetasid oma muid tegemisi — sigita- 
ja sigisid või lõid üksteisele sarved makku. See mõjus Juu- 
nõnda, et kui ta oleks mõistnud, siis oleks ta veel praegu 
inud öelda, et usku ja lootust peab otsima loomadelt, mitte 
mestelt. Aga noored, need tänapäeva inimesed, ei lähe enam 
| ja lootust otsima loomade juurest, vaid nemad on ise- 
keskis karjakaupa koos või jändavad oma masinatega. 

Kinnitust oma arusaamisele oleks Juula võinud leida Ant- 
sugi sõnadest, mis see oli rääkinud Jürkale linnast koju tul- 
t, sest temagi oli ühes oma pojaga kodumailt ära, kui 
Maiaga sündis selline õnnetus, et pidi ta üsna noorelt maha 
matma. 
«Oleks mina hingest aimand, et kodus niisukesed asjad 
tulemas, siis ma oleks ehk kuidagi teisiti seadnud, aga nüüd 
polnud parata, pidin minema. Sest linnas oli ju koerte näi- 
tus, et mis tõugu ja kelle vahmiili keegi on. Noh, poiss tahtis 
ka oma hagijad ja linnukoerad välja panna, et las maa- 
ilm ja inimesed ometi vaatavad, kuidas meie elame ja oleme. 
Inimesega on ju nõnda, et temast endast on raske aru saada, 
"mis ta on, vaid kõigepealt peab teadma, mis tal on. Selle- 
pärast ongi targad ja koolitud inimesed hakand tegema näitusi, 
nii et lähed ja vaatad, mis näidatakse, ja siis saad sellestki 
aru, kes näitab. Sest iga arukas inimene tahab ometi, et temast 
aru saadaks, sina tahad seda ja mina tahan. Noh, nõnda siis 
läksingi oma koertega, et võita maailma arusaamist. Ja usu 
või ära usu, kallis Jürka, aga sa ei või kuidagi ära mõelda, 
misuke põrgukisa ja -kära oli seal näitusel. Elame vanaks ja 
ometi ei tea, mis teevad sajad koerad, kui nad viiakse ühte 
ruumi. Jumala eest, nüüd olen ma palju targem kui enne. Ja 
kui veel kord tuleb niisuke õpetlik näitus, siis viin ka sinu 
sinna, nii et sa näeksid ja kuuleksid.. .» 

«Milleks?» kohmas Jürka. 

«Noh, et õpid koerte vahmiile tundma.» 

«Ma'p tunne inimestegi vahmiile.» 

«Seda pole tarviski. Tunned koeri, tunned ka inimesi.» 

«Mis seal tunda: ühel neli, teisel kaks jalga.» 

«Aga võta näpust, pole hoopiski nõnda, vaid mõlemal kaks.» 
«Kuis nii?» 
«Pead näitusele minema, seal saad teada. Istus kusagil 
nike-peenike proua, kaks või kolm hõberebast seljas, ja 
kõrval must koer tokerja karvaga kahel tagumisel jala 
puripuht nagu inimene kohe. Nägu ka nagu inime! 
polnud värvitud ega valeripsmeid, muidu võta või jäta, 
muud, kui riputa hõberebased või midagi niisukest ü 
«Kust niisuke koolitud siis välja võetud, et...2» 
«Proua ise õpetand, ma kuulsin, kui seletas teise pi 
Ja niisuke sinder teine, et kui proua võtab hõberebased ü 
ära, koer on neljajalgne, paneb aga rebased ümber, koer 


on, ja ülelarimaka prouale, et andke andeks, eman 
kui koolitud koer tõuseb kolme rebase ees kahe jala peal | 
ta siis ehk nelja või viie ees ei hakka seisma ühel? Aga see 
küsimus ei meeldinud prouale, sest mina tahta teda pilgata. 
Tule jumal appi, ütlesin mina, kuis ma siis pilkan, kui tahan 
õppida koolitud koera kuntsi.» 

«Kas sel proual siis lapsi ei olnd, et kuntsitab võis / 
tega koera?» 

«Ei, Jürka! Kus nüüd seda! Üldse öeldi mulle, et tänapäev. 
on peenem koeri koolitada kui inimeselapsi, sest meie 0 
niikuinii esimene rahvas ilmas ja meile pole enam midagi vaja, 
ei kooli ega' keda kuraditki. Ja see peenike-peenike ad 
seletati mulle, et peenelt väljaõppind ämmaemand, kes ' 
aidand inimesi, kui kellegil juhtus vaja olema nii või teisiti, 
nüüd aga hakand koertega jändama, sest inimesed enam ei 
sigi, või kuigi sigivad, siis ei sünni, nii et ämmaemandal pole 
enam midagi teha, kõik on tohtrihärrade käes, kui üldse midagi 
on. Või on nõnda, nagu oli sinu Maiaga, et keegi ei tea õieti, 
kes, kus, kuidas või millal.» A 

«Küllap vist,» lausus Jürka. 

«Aga sa näed, mis niisukesest asjast tuleb — surm, muud 
midagi. Mina arvan, et seda asja oleks võind hoopis teisiti 
teha, kui oleks pidand tegema, sest tüdrukul oli ju kenakene 
elamine ja olemine, ei tahtnud teenistust käest ära anda. Ma 
olen tagantjärele mitu korda kahetsend, et ma nii väga kasi- 
nust ja puhtust nõudsin. Aga ma ei saa sinna midagi parata. 
Sest mõtle ometi isegi, mis oleks, kui minu suures majas, kus 


hulk inimesi sisse ja välja käib, noored tüdrukud hakkaks lii- 

«Ja nõnda ma tema surma ei jäta, seda pole eluilmaski.* 


derlikult elama. Juba oma hingeõnnistuse pärast ei või ma 


a. aja on ka mulle mitu korda südame peale pannud, 
ma oma maja porduelust puhta hoiaks. Nii et ma ju pidin 
tüdrukule ütlema, et hoidku ta end, või muidu... Ja tema 
võttis seda nähtavasti nii hirmus südamesse, et... noh, 
sa tead ju ise paremini kui mina, sest olid sel ajal siin, mina 
linnas, et vaadata seda kahe jalaga koera.» 

( «Seda küll, ma olin siin.» 

' «Nojah, nii et... Aga muidugi, või siis noored meist 
1 1 vanadest hoolivad. Ja mis neil sest, kui surm, siis surm, ega 
- mõelnd, et peaks valvama, peaks ööd ja päevad valvama, sest 
meie ju vastutame selle eest, mis noored teevad. Aga mine sa 
jõua! Et see koerte näitus just ka nüüd pidi tulema! Mul küll 
süda valutas imelikult ja oli rahutu, mõtlesin, et mis see küll 
olema, aga näe, mis oli. Siiski, kui sa ise oma silmaga 
oleks näind, misuke hulk koeri seal oli, siis oleks sinagi end 
“ - sellega trööstind, et mis on ühe vaese inimese surm nii paljude 
i elusate koerte kõrval, kel suured ja kuulsad vahmiilid. Üldse, 
10) - tead, Jürka, kui vaadata meie ja meie laste elu, siis on vahel 
° tundmus, et peaks hakkama neljakäpakil käima, oleks ehk 
| kergem kui kahe jala peal, võiks paremini ära elada. Sest mis 
Oš eks, kui sinu lapsed oleks sündind mitte inimeseks, vaid, 
ütleme, koeraks ja nende eest oleks muretsend mõni proua, kel 
| kolm hõberebast seljas? Mis sa arvad, kas neil oleks olnd 
kergem kui nüüd?» 

«Koerad ei saa õndsaks,» ütles Jürka. 

«Usud sa seda nii kindlasti?» 

«Usun.» 

«Aga oleks sa seda tokerja karvaga näind, kes seisis kolme 
rebase ees kahel jalal. Sa mõtle ikka — tükid ajad kahel 
jalal, kui tahaksid neljal.» 

«Ei aita, ikkagi ei saa,» oli Jürka kõikumatu otsus. 

«Aga inimene saab, kui laseb koera kombel neljakäpuli, 
nii et lõmitab, mis?» 

«Vahel saab, vahel ei saa.» 

«Noh, siis võiks koer ka vahel saada, kui seisab nagu ini- 
mene aupaklikult rebaste ees.» 

«Ei või.» 

«Kust sina seda nii kindlasti tead?» 

«Mis seal teada! Põrgus pole ühtki koera.» 

Tahes-tahtmata pidi Ants võpatama, sest Jürka sõnad n 
nutasid talle tema hirmu, mis ta oli tundnud aastate eest, 
ta kahtles, et kas Jürka ongi tõeline Jürka, vaid ehk | 
Vanapagan. Nüüdki mõtles ta, et ehk oleks tel korral 
parem olnud, kui õpetaja poleks teda sel määral rahust: 
et ta võis kõik need pikad aastad Jürkat ei mikski panna. 1 
õpetajata oleks ta vististi teisiti elanud ja talitanud, sest ta oleks 
Jürkat ehk pisutki kartnud — silmakirjaks ja teesklemiisekslis 
mõnikord, nagu see sünnib jumalaga ja tema nimega, millega ta 
õpetajat ennäsiki on ninapidi vedanud, olles veendunud, 
õpetaja teeb temaga sedasama. Ants on arvanud, et jumalar 
asjadega on nagu maa pealgi: ikka ühte mõtelda ja teist rää: 
kida, ikka ühte lubada ja teist teha, sest lolle leidub alati, kes js 
mõista su mõtteid ja sellepärast usuvad su lubadusi. Õp 
jagi oli Antsu meelest selline loll, aga ometi oli ta tema juu- 
res iga aasta kord või kaks, vahel isegi kolm korda laual 
käinud, et õndsaks saada — kaks või kolm korda siis, kui 
ta tegi niisuguseid sigadusi, nagu oli Jürkalt maja röövimine, 
tema pankrotti- -ajamine või tütre tapmine. K 

See viimane oli tal alles lauakirikuga lunastamata, ja pärast 
tänast kõnelust Jürkaga, kes oli jälle kord mõista andnud, et 
tema on Vanapagan, ei leidnud Ants muidu rahu, kui pidi 
õpetaja juurde minema, et saada temalt jumalaarmu ja enne 
seda pihtida kõik. Aga ühe asja jättis ta siiski ütlemata: et 
ta õpetajat jumala nime suhuvõtmisega kogu eluaeg on nina- 
pidi vedanud, sest ta on pidanud teda lolliks, kes usub ja 
ei taipa mõtteid, loodab lubadustele ja ei näe tegusid. Aga 
Maia loo seletas ta ilusasti ära, jutustades sedagi, kuidas ta 
inimesi on ähvardanud, et nad oma suu peaksid, ja kus ja kui 
palju ta on pistnud, et ametnikud oleksid kurdid ja pimedad 
tõejälgede otsimisel. 

«Miks ei räägi sa seda Jürkale?» küsis õpetaja. «Mine 
jutusta temale ja palu andeks, sest kui tema halastab, siis 
halastab ka jumal.» 

«Ma kardan,» vastas Ants. 

«Või nii. Teist inimest sa kardad, aga jumalat mitte.» 

«Ma kardan, et Jürka ei ole inimene.» “ 

«Mis siis?» 

«Vanapagan. Õpetajahärra mäletab ometi, et meil oli üks- 
kord sellest juttu.» 


+ 

a kõik tähe. kula oled sa uskunud tühja tuult, mitte 


x «Noh, ja kui Jürka nii kindlasti usub, siis hakkan ka mina, 
kas tahan või ei taha.» 

- «Aga Ants, kui sa usud Jürkat rohkem kui mind, oma 
h 5 tag miks ei pihi sa siis Jürkale? Miks tuled sa minu 


22 48 see ehk olekski hea, kui sinusugune maha löödaks. 
s sa ise arvad?» 
- «Mina arvan, et sest poleks mingit kasu.» 
«Miks mitte?» 
«Minu asemele tuleks mõni teine ja see oleks veel hullem 
mina.» 
«Täna sa meeldid mulle, Ants,» ütles õpetaja nüüd. «Sa 
mõistad enda üle õiget kohut, sest sa ütled: sinu peaks maha 
ainult sest poleks kasu, sest hullem võib-olla tuleb ase- 
a mis siis sinu arvates peaks tegema, kui mahalöö- 


usta tulin, õpetaja, et saada patud andeks.» 
«Kuidas on see võimalik, kui sa ei usu?» 
«Täna ma usun.» 
«Ei, Ants, nüüd sa valetad, nagu oled ikka valetanud. Sa 
-otsid minult troosti, aga ise usud Põrgupõhja Jürkat. Sa tuled 
jumalalt abi saama, aga samal ajal kardad kuradit, nagu 
oleks su hingeõnnistus tema käes.» 

«Ei, õpetaja, just nõnda see ei ole.» 

«Aga kuidas siis?» 

«Et mul pole õndsakssaamisega kindlat eesmärki.» 

«Mis eesmärki sa veel vajad, õndsakssaamine ise ongi su 
eesmärk.» 

«Aga Jürkal on teisiti, sõllepärasi ehk ongi tema usk nii 
- kindel. Kui ma temalt küsin, miks ta tahab õndsaks saada, 
E ta jalamaid: et põrgut edasi pidada. Nii et temal on 


oma kindel siht ja eesmärk. Aga minul ei ole ja sellepärast 
° uksest välja lähen. Ja et unustus oleks veelgi kergem, seisab 


unustan ma oma hingeõnnistuse hoopis, niipea kui kiriku- 

kiriku-ukse ees kõrts. Nõnda on minuga, õpetajahärra. K 
oleks hingeõnnistusega ka mõni niisuke tulutoov ettevõte 
datud nagu Jürkal põrgupidamine, siis...» 
«Armas Ants, kust sa selle võtad, et põrgupidamine on tu 
toov?» 
«Aga miks siis Jürka nii kindlasti usub?» küsis Ants vastu. 
«Sa oled ühes Põrgupõhja Vanapaganaga hulluks läinud 
ütles õpetaja nüüd ja kargas toolilt, et kärsitult mööda tut 
edasi-tagasi käia. Aga ta meeled vaibusid peagi, sest ta 
meenus, kuidas Jürka silmist veeresid pisarad, kui ta pi 
oma lapse hingeõnnistuse pärast. Teda oli õpetajal 
aidata, sest Jürkal oli kindel usk, et kui tütar maetakse õ õn 
tatud maasse, siis pääseb ta taevasse. Aga mis teha Antsu 
selle oma arust kavala võllaroaga? Kas oleks üldse loot; 
tema oma vanul päevil muutuks, kui õpetaja ükskõik mis t: 
Ei, kogemuste järgi otsustades oli Ants selles mõttes loo 
Oks kaa mõte tüli õpetajal siiski ja ta ütles: A 
«Vaata, armas Ants, sa kardad, et Jürka on ehk tõe 
Vanapagan, kelle jumal inimesena maa peale on saatnud. 
sa ei tahaks siis nõnda seada, et sul midagi karta ei < 
kuigi Jürka oleks Vanapagan?» 
«Mis ma peaks tegema?» küsis Ants uudishimulikult. 
«Katsu Jürkale tehtud kurja vähehaaval heaks pöö 
Aga seda peaks väga ettevaatlikult toimetama, nii et ta 
märkakski.» Vi 
«Ei, õpetaja, sellest ei tule midagi välja,» lausus Ants loc 
tusetult. | 
«Miks mitte. Heategemisest tuleb ikka midagi välja.» 
«Ei tule, seda olen juba ammugi läbi mõelnud. Se 
Jürka on tõeline Vanapagan, siis on tal juba ammugi 
mis või kuidas kõik on, ja seda katsuda ainult oma naha 
miseks muuta, ajaks Vanapaganale ainult naeru peale. O 
Jürka ainult Jürka, noh, siis pole niikuinii midagi karta.» 
«Ainult, et ta võib su maha lüüa,» lausus õpetaja. 
«Ainult, et võib mu maha lüüa,» kordas Ants. 
«Ja seda kardad sa vähem kui Vanapaganat?» 
«Kardan vähem, sest surema peab ikka.» 
«Siis ei või sind ükski päästa,» otsustas õpetaja. 
«Jürka ütleb sedasama.» 
«Oled sa siis temaga ka neist asjust rääkinud?» 
«Olen. Ja tema ütleb: tehku inimene, mis teeb, põrgu tuleb 

«See'p see häda ongi, et sa ei usu, ainult räägid. Ja ometi 
pean mina sind uskmatut usuga lohutama.” 


ta ikka. Ma küsisin: kas mina ka? Sina ka, vastas Jürka. Aga 
õpetaja? küsisin edasi. Õpetaja ka, kinnitas tema ja lisas: kõik. 
-kui mina saan õndsaks, s. t. tema, Vanapagan.» 
Õpetaja vaikis. Ta oli uuesti toolile istunud. Tema südant 
- puudutas imelik soe hoog, nagu oleks jõudnud temani mingi 
- vaikne veevirvendus. Seal ta nüüd on see inimene, kes usub, 
) et ta on Vanapagan, lausus õpetaja endamisi: tema saadab 
° minu põrgusse, aga ise tuleb paluma, et ma aitaksin ta lapse 
taevasse. Noh, mis teen mina, tema hingekarjane, niisugusega 
ja mis peab temaga tegema armas jumal? Ei muud,-kui peab 
halastama. Ja mis teha selle kavala Antsuga, kes on nii põhi- 
patune, et ta ei karda isegi mahalöömist? Peab ta uksest 
välja ajama, kuni ta meelt parandab? Aga ega ta ei paranda 
ju. Või peab ta võimude kätte toimetama, et talle mõistetaks 
seadust mööda? Ah, õpetaja on juba liiga vana, kui et uskuda 
võimude seaduslikkust või seaduse õiglust, Ants ise on maks- 
vad seadused teinud ja Ants ise kasutab neid. Pealegi tema, 
- õpetaja, pole ei võimude sulane ega seadusejünger, vaid armu 
- ja halastuse kuulutaja. 
| «Nii see on, armas Ants,» rääkis õpetaja viimaks. «Sest 
poleks midagi, kui nõnda mõtleks ainult Põrgupõhja Vana- 
pagan, aga nõnda mõtlevad kõik, ka sina.» 
«Mina mitte.» 
«Siiski, Ants. Sina ja kõik teised tulete oma pattudega 
minu juurde, et lohutust leida, nagu oleksin mina mõni kurja- 
° tegijate sõber ja kambamees. Miks ei lähe te nende juurde, 
kes mõistavad õigust seaduse järgi? Ei, te tulete siia, tulete 
* sellepärast, et usute — mina lepin iga kuriteoga, ükskõik kui 
° suur ja hirmus ta ka oleks. Kristus talitas nõnda ja ta poodi 
risti ning rahvas karjus, et see on õige, et ta on seda ära 
teeninud. Noh, mina olen seda siis ammugi ära teeninud, et 
mind saadetaks põrgusse, kui ma katsuksin lohutada sinu- 
suguseid. Aga usu, armas hing, küll on see raske ja lootu- 
setu!» 
«Ma usun,» ütles Ants. 
«See'p see häda ongi, et sa ei usu, ainult räägid. Ja ometi 
pean mina sind uskmatut usuga lohutama.» 
«Meie kõik peame oma kohust täitma,» ohkas Ants, nagu 
tunneks ta õpetajale käasa. 
«Jah, kohust täitma, kohust täitma, armas hing,» kordas 

Ja järgmisel pühapäeval istus Ants kirikus otse kantsli. 
all ja püüdis õpetaja suust kinni iga vähemagi sõna. 
laulis ta oma vana häälega kõigest jõust, nagu loodaks ta, et 
nõnda kuuleb teda rahvas kirikus, õpetaja altari ees ja jumal = 
taevas. Pärast oli ta armulaual ja vähemalt ise arvas, et ta 
seekord oli söönud ja joonud kindlas usus pattude andeksand- 
mist. Sellepärast oli ta süda koduteel üsna kerge ning meel 
rõõmus. Isegi küsimus, kas Jürka on ainult Jürka või on ta 
peale selle veel Vanapagan, ei häirinud teda, sest mis on tal 
Vanapaganast, kui patud on andeks antud. 

Aga õpetaja, kui ta pärast lõunat oma pika varrega piibu 
suitsema pani, mis oli jumala andide seas veel ainuke tõsine 
himutekitaja ning rõõmuvalmistaja, mõtles: üks usub kalju- 
kindlalt, et ta on Vanapagan, aga elab kui inimene, teine usub, 
et ta on inimene, aga elab nagu Vanapagan. Nõnda on ini- 
mesega siin maa peal: ta kas usub võõriti või elab võõriti. 
Kuidas teha nõnda, et inimene usuks õieti ja ka elaks õieti? 
Kas see oleks jumala endagi käes võimalik? Ja kui see oleks 
võimalik, miks ta siis pole seda juba ammugi nõnda seadnud? 

Aga enne, kui õpetaja jõudis selle küsimuse lahendada, 
algas lõunauinak, mis muutus aastatega aina magusamaks. 

Kuna Antsu süda oli nüüd vanust eksimusist vaba ja puhas, 
- siis tuli talle kohe uus tööhimu. Põrgupõhja rahvas märkas 
seda sellest, et Ants hakkas vanadele Põrgupõhja põldudele 
° ehitusmaterjali vedama, mitte just sinna, kus hooned olid vare- 
malt seisnud, vaid pisut välimaa poole. 

«Antsul on vist jälle uued tuurid,» arvas Juula. 

«Küllap vist,» ütles Jürka. «Tahab meid vanale kohale 
tagasi küütida.» 

«Kas meid!» 

«Keda siis?» 

«Küllap näis.» 

«Küllap jah.» 

Kui Jürka katsus otsa peale saada, mis Põrgupõhjal hakkab 
sündima, muigas Ants habemesse ja lausus: 

«Eks aeg anna arutust.» 

«Küllap vist,» ütles Jürka. 

Ja andiski. Sügisel rajati hoonete vundamendid ja kevadel 
varakult, juba lumepõlves, tulid mehed ja viisid lühikese 
ajaga seinad katuse alla. 

«Nagu silmapete,» arvas Jürka. 

«Jah, nagu elus viirastus,» tähendas Juula. 

Kulus veel mõni nädal ja uude hoonesse kolisid uued ini- 
mesed sisse — võhivõõrad, nagu Põrgupõhja rahvas märkas. 
Olid jõudnud parajaks ajaks, sest varsti võis alata künni ja 
külviga. Inimesed näisid olevat nõukad ja jõukad, sest nad 
tulid ühes loomade ja igasuguste tarbeasjadega. 

«Tõin sulle naabrid, et oleks seltsis segasem,» muigas Ants 
Jürkale, «muidu võõrdud teistest inimestest hoopis tükkis.» 
«Ei hooligi neist,» lausus Jürka. 

«Või nad sind segama tulevad,» rahustas Ants; «teen sel- 
ged vahed ja panen kindlad märgid, elate kui karud igaüks 
oma koopas, tahate, puutute kokku, ei taha, ei puutu. Ainult, 
muidugi, põllu- ja heinamaanuumadest pead lahti ütlema, 
teine tahab ju ka paar maalappi saada. Pealegi on sinul nii- 
kuinii liig suured lived käes ja metsast teed iga aasta uut 
voodu juurde, nii et. 

Ants lõpetas, ilma et alelid öelnud, mis ta õieti mõtles. Aga 
see selgus varsti ilma ütlematagi, sest ta hakkas maadele piire 
ja vaiu panema ning kutsus ka Jürka kaasa, et see oma sil- 
maga näeks, mis ja kuidas. Nõnda läksid kõik paremad põllu- 
lapid ja heinamaaniidud uuele mehele ja Jürkale jäi ainult 
üks lohutus: ta võib metsast uut maad juurde teha. 

«Ja pane sa tähele,» seletas Ants Jürkale, «just see maa, 
mis sul nüüd rookimisele tuleb, on see kõikse parem tervel 
Põrgupõhjal. Puhas must muld nagu pigi ja sitke, nii et määri 
sahk rasvaga sisse, enne kui kündma lähed, muidu ummis- 
tab kui kitiga.» 

«Aga vesi teeb liiga,» katsus Jürka vastu vaielda. 

«Armas inimene, see pole ju kuigi suur häda. Kraavid sisse, 
muud midagi. Ja võid kindel olla, et kui see uus maa, või nagu 
öeldakse, neitsilik maa, mõistad — neitsilik...» 

«Küllap vist,» lausus Jürka. 

«Nii et kui see neitsilik maa on mõni aasta kuivand, mädand 
ja muhenend, siis on see niisuke maa, et tema sarnast pole 
teisel mehel juppigi,» lõpetas Ants oma kiidulaulu maa neitsi- 
likkusele. 

«Aga esteks peaks pisut odavama rendiga,» tähendas Jürka. 

«Eks me seda näe,» rääkis Ants vastutulelikult, «kas oda- 
vamaga või osalt võlgu, ega see siis nii tähtis ole, sõprade asi, 
' eks. Pole meil esimest korda teineteisega tegemist, oleme tänini 
leppind, lepime ka edaspidi. Hoopis teine asi on võõrastega, 
keda näed esimest korda, nendega on hoopis teine asi. Aga 
mis teha, oma inimestest tuleb nappus kätte, noh, siis peab ka 
võõrastega.» 

Nõnda siis algas Jürka elus uus ajajärk Põrgupõhjal — ta 
polnud enam üksi, vaid ühes üleaedsega. Aga suuremat ta sel- 
lest ei tundnud, sest tema ei läinud teise juurde ega teine 
tulnud tema juurde. Ometi oleks ta parema meelega hoidunud 
majast metsa kui üleaedse poole ja oleks meeleldi näinud, et 
keegi oleks maja nihutanud metsale lähemale. Lõpuks harjus 

ta uue olukorraga ja elu läks nagu muistegi, ehk küll Ants 

sellepärast renti vähemaks ei jätnud, et Jürkalt paremad maa- 
pid ära võttis. 

«Las ta jääda nimeliselt endiseks,» seletas ta, «muidu pole 

y selget aru, läheb viimaks veel segamini, kui palju õieti midagi 
oli. Eks me pärast näe, kuidas aastad ja saagid, kustutada 

jõuame alati, mis üleliigne.» 

«Küllap vist,» arvas Jürka ja rügas igapäevase töö kõrval 
kraavi kaevata ning uut maad juurde teha, nagu Ants oli talle 
seda südame peale pannud, muidugi Jürka enda kasu pärast 
siin ajalikus ja seal igaveses elus. 

a tegi Jürka mis ta tegi, nägi vaeva mis nägi, ometi kip- 
pus kõik teisiti minema kui tänini. Jumala ilmad ja õnnis- 
tuski olid teiseks saanud. 

«Ei tea, mis see küll peaks olema,» kaebas ta sellest Juulale. 

«Mis muud kui vanadus,» arvas see. «Näed isegi, meil 
pole änam lapsigi mitu-setu aastat, mis siis veel muust rää- 
kida.» 

«Jah, ega lapsi küll ei ole änam,» nõustus Jürka eidega. 

«Nii see on,» arutas Juula edasi, «kui ei ole änam ihu- 
õnnistust, siis kaob ka õnnistus mujal. Ja mis tast mujalgi, 
kui pole änam ihus.» 

«Küllap vist.» 

«Tuleb hakata surma peale mõtlema, mis muud.» 

«Et õndsaks saada.» 

«Jah, et pääseda siit hädaorust taeva.» 

«Mina lähen põrgu.» 

«Siis tulen mina ka.» 

«Ei, sina lähed lastega taeva.» 

«Ma ei taha taeva, kui sina lähed põrgu.» 

«Ma pean, sa tead ju.» 

«Tean, vanamees, aga ikkagi...» 

«Põrgut peab ju edasi pidama.» 

«Kas peab?» 

«Küllap vist.» 

«Las peab mõni teine, miks siis just sina?» 

«Ma olen ju Vanapagan.» 

«Seda küll, aga...» 

«Ja ma tahaks Antsu silmi näha, kui ta tuleb.» 

«Tuleb ta siis?» 

«Mis sa siis arvad?» 

«Ja õpetaja?» 

«Ei vist.» 

«Nii et tema läheb taeva?» 

«Küllap vist.» 

«Aga siin hoiab ta ju Antsu poole.» 

«Taeva läheb Maiaga.» 

«Saab siis Maia taeva?» 

«Saab.» 

«Ja läheb ühes õpetajaga?» 

«Lähevad kahekesi käsikäes.» 

«Kui see ometi nõnda oleks!» 

«Usu, siis on.» 

«Ma ju usun, vanamees, aga...» 

«Peab kindlasti uskuma, ütleb õpetaja.» 

«Usud siis sina kindlasti?» 

«Küllap vist.» 

«Siis usun mina ka.» 

Nõnda siis uskusid nad mõlemad, et Maia läheb õpetajaga 
käsikäes taevasse, ja nende meel oli rõõmus ning süda 
täis tänu jumala helduse pärast. Kuigi aastad vaevasid juba 
nende ihuliikmeid, tegid nad ometi nurisemata oma rasket tööd 
kindlas lootuses, et ka neid ootab ükskord õndsus. 1 

Aga siis sündis äkki see, mida ei Juula ega Jürka polnud 
osanud oletada: tuli mingi kuri haigus, mis rabas nende 
vanima poja, kaksikvenna Joosu, suure kuumusega jalust, ning 
paari päeva pärast oli ta külm ja kange. See oli isale-emale 
nagu nuiaga pähe. Alles tagantjärele toibusid nad sedavõrd, 
et arutasid isekeskis — nende poeg oleks vististi kauem ela- 
nud, kui tema keel poleks nii hullusti üles paistetanud, et see 
täitis kogu suukoopa ja mattis hinge. 

«Loomgi sureb, kui pole hingeauku, miks siis mitte ini- 
mene,» arvas Juula. 

«Küllap vist,» lausus Jürka nõustuvalt. 

Ka teisi suri tol korral, aga ükski ei surnud nõnda nagu 
Põrgupõhja Joosu. Sellepärast ei osanud ei Jürka ega Juula, 
samuti ka mitte ükski teine mõista, miks peab inimene just 
nõnda surema. Inimene surgu nagu teisedki, või ta elagu 
edasi, nõnda arvati. Pealegi oli Joosu Põrgupõhja metsakuru 
tarvis nagu eriliselt loodud: rahulik ja vaikne, tagasihoidlik ja 
pelglik ning armastas tööd üle kõige. Miks küll jumal sellise 
noormehe nii vara Põrgupõhjalt taevasse kutsus? Et Joosu tae- ' 

vasse läks, selles ei kahelnud ei Juula ega Jürka, sest kui nii 
ja rahulik inimene taevasse ei saa, kes sinna siis veel 
keh) Võttis kaua aega, enne kui Põrgupõhja rahvas oma poja 
surmale õige seletuse leidis. 
«Eks see olnd jumala armunõu, mis muud,» arvas Juula. 

«Eks jah, mis muud,» lausus ka Jürka. 

° Polnud parata, jumala armunõule pidi alistuma. Aga see oli 
seda raskem, et ükski teistest lastest ei olnud Joosusse. Nemad 
- kõik himustasid midagi või ihkasid kuhugi, Joosu üksi rahul- 
- dus sellega, mis oli Põrgupõhjal. Sellepärast oli vanima poja 
surm otse saatuselöögiks, millest Jürka ja Juula poleks toibu- 
nud ei mil ega mil ajal, kui poleks tulnud ärevaid sündmusi, 
mis kallutasid nende tähelepanu teisale ja aitasid nõnda nende 
muret muljuda. 

Antsul tuli nimelt poeg välismailt tagasi, kus ta oli õppinud 
kõike maailma tarkust, nagu Ants ise jutustas. Ta tuli paari 

koolivennaga ja puhkuseks pidasid nad jahti, püüdsid kala ja 
° vähki. Eriti suurepärane oli viimane toiming, vist sellepärast, 
et see sündis öösiti pimedas, kus istuti lõkke ääres, et vestelda, 
naljatada, naerda ja laulda ning aina võõras keeles, mis andis 
asjale erilise võlu. Karjumisest, huikamisest ja revolvrite pau- 
gutamisest võis järeldada, et tule ümber ei istutud kuiva suuga. 

Aga selline pillerkaaritamine ei kestnud kuigi kaua. Varsti 
olid metsast kadunud jahilised oma püssipaugutamisega ja 
vähipüüdjad jõe äärest oma kisa ja käraga. Ning siis ulatus 
teade Põrgupõhjale: noor Ants on vähipüügil jõkke ära uppu- 
nud, noor Ants ja ühes temaga keegi noor proua. 

«Mis nad latravad,» ütles Jürka. «Jões vett, nii et konnal 
paras ujuda ja...» 

«Ää ütle kedagi,» arvas Juula. «Seal sügavaid kohti küll, 
kus ennegi inimesi otsa saand.» 

«Purjus päi ehk pimedas.» 

«Seda minagi.» 

«Kus need teised siis olid, et...?» 

«Aga kui purjus...» 

«Nojah, kui just purjus.» 

Hiljem selgus, et asi sündinud just sel ööl, kui Kusta käis 
kodus, et kaua aja tagant vaadata, kuidas ka Põrgupõhjal 
ollakse ja elatakse. Tema'p see pikalt ja laialt sellestki jutus- 
- tas, millal ja kuidas noor Ants oli koju tulnud, kelle kaasa too- 
nud ja mis nüüd tehakse. Juula ei saanud kuidagi muidu, kui 

pidi neid asju kõrvutades hiljem Jürkale südame kergenduseks 
ütlema: 

«Mis jumala õnn, et Kusta siin oli, kui noore Antsuga see 
sündis.» 

«Mis jumala õnn?» küsis Jürka arusaamatuses. 

«Muidu kes teab ehk tema...» 

«Mis tema?» lausus Jürka veel suuremas arusaamatuses. 

«Noh, nii et oleks võind arvata, et...» 

«Mis asja arvata?» 

«Noh, et Kusta pani noore Antsu tuksu.» 

«Ää latra, vanamoor.» N 

«Mis ma ikka latran. Sa ju isegi ütlesid, kui see asi Maiaga 
juhtus, et kui teaks, kes, keeraks kaela kahekorra, miks siis 
Kusta ei või sedasama.» 

«Rääkis ise või?» 

«Või ma siis muidu tühja.» 

«Nii et Maial oli noore Antsuga...?» 

«Nii et noorega, sest sel olnud kulditir ja prelokk keti kül- 
jes. Lubanud teine tüdruku ää võtta, kui see teeb, et pole änam 

asi.» 

«Ma'p teand õhkagi.» 

«Sulle ei võind ju rääkida, kartsin, et kui ei saa noort kätte, 
käänad vanal endal kaela.» 

«Olekski käänand.» 

«No näed, tegin õieti, et suud ei paotand. Nüüd on noor, 
tänu jumalale, oma osa saand ja mul süda kerge, pole änam 
Kustal ega sinul selle asjaga pistmist.» 

«Ei vist.» 

Nõnda jutlesid Juula ja Jürka rahuldunult, kui nad kuulsid 
noore Antsu uppumisest. Et ühes Antsuga uppus ka keegi 
naine, see jättis neid üsna külmaks, oli ta ju neile võhivõõras, 
kellest nad kuulsid surma tõttu esimest ja võib-olla ka viimast 
korda. Aga kas ilmas upub või saab muul viisil otsa vähe võõ- 
raid inimesi, kes neid kõiki jõuab tähele panna või neist huvi- 
tatud olla! 

Ometi leidus ka neid, keda erutas noore Antsu surma kõr- 
val ka noore naise surm. Kaks surma korraga tähendas mõne- 
dele nagu mingit viimsepäeva märki. See oli hoiatuseks mees- 
tele ja naistele, et: midagi suurt ja seletamatut on tulemas, mil- 
lest pole pääsu. Ole mees või naine, noor või vana, rikas või 
vaene, ikka võib jumal su uputada nagu kassipoja kas või solgi- 

ämbrisse. Sest paik, kus noor Ants oma kaaslasega otsa sai, 
oli inimesele tõepoolest mitte rohkem kui kassipojale solgi- 
AMDET. 
 Vagad otsisid erilist mõtet sellest, et uppunud naine olnud 
- noor ja ilus. Milleks pidi ta just noor ja ilus olema? Aga sel- 
leks, et jumal tahtis näidata, kui vähe loeb tema ees noorus ja 
ilu. Veel rohkem: jumalale ei meeldi ilu, sest ta toob himu. 
Sellepärast hoiatati noori ilu eest, muidu võib uppuda, nagu 
uppus seegi oma iluga. Ja nii mõnigi vana ja vaga, kes uskus, 
et maailma võib parandada ja noorsugu patust pöörata, kuigi 
- kasvatajad ja isad-emad upuvad pattudesse, pani käed kokku 
ja tänas jumalat, et ta ometi jälle kord oli selgesti mõista and- 
° nud, kuhu viib inimese elukõrkus, mis seltsib noorusega, ja 
kuhu ilu, kui puudub vagadus. Oli isegi neid, kes lootsid, et 
nüüd ei taha enam keegi ilus olla ja et nii mõnigi iluravija 
pöördub nüüd jumala poole, sest tema äriasjad hakkavad hal- 
vasti minema. 
Pime-Mari, kes käis vallakorda, kui ta oli kuulnud uppumi- 
sest, ütles nägevat, et naine, kes hoidis jõepõhjas noore Antsu 
kaelast kinni, polnudki naine, vaid vesineitsi, kes ei tahtnud, et 
vähke püütakse. Nõnda juhtuvat siinilmas sagedasti: mõtled, 
et hoiad süles sõbra naist, aga võta näpust — kaelas ripub 
sul mõni vesineitsi, kes viib su jõepõhja laiade vesiroosi- 
lehtede alla, kus ta hoiab sind oma kaenlas, et sa enam ei 
pääseks. 
° Ametivõimud olid huvitatud, kas noorel Antsul oli viha- 
mehi, aga kõik kinnitasid, ta olnud nii kuldne inimene, et kel- 
lelgi polnud tema vastu midagi. See oli seda tõenäolisem, et 
laipadel puudusid vägivalla märgid. Oli uppunutel lähem 
vahekord? Sellest ei võinud juttugi olla, sest naine oli noore 
Antsu parima sõbra abikaasa. Nii siis, ainuke loomulik sele- 
tus ja oletus: õnnetu juhus. Vististi pidi naine pimedas jõkke 
kukkuma, ja kui Ants läks teda päästma, haaras ta temal kae- 
last kinni ja vedas põhja, kust nad nõnda leitigi. Kas need, kes 
istusid tule ääres, ei kuulnud midagi? Mitte midagi, sest oldi 
lõbusas tujus, hõisati ja lauldi. Kuis siis just nemad kahekesi 
läksid kahvu vaatama? Kä'di enamasti kordamööda ja paari- 
kaupa, et oleks lõbusam. Mis kellaajal nad läksid? Siin oli 
peaaegu niisama palju arvamusi kui inimesi ja arvamuste eri- 
nevuse piir ulatus tunni poolteiseni. Kui kauaks jäid nad 
vajaka, enne kui see äratas kahtlust? Siin oli arvamuste lahku- 


157 


minek veel suurem. Ainult üks oli kindel: kui tundus juba 
koitu, avaldasid mõned arvamist, et asi pole 5 õige, ja siis min- 
digi otsima. Kuidas tuldi mõttele, et nad just sinna uppusid 
kust nad leiti? Seal ujus kahv vee peal, kuna teised kahvad 
olid jõekaldas püsti. = 
Nõnda siis oli kõik lihtne ja arusaadav ning ametivõimude 
polnud mingit põhjust juurdluse jätkamiseks: maetagu 
maha, kas üksikult või kaelastikku, nagu nad jõepõhjast leiti, 
see ei puutunud enam neisse, vaid omastesse. Aga nagu pärast 
selgus, puutus see ka õpetajasse. Sest kui Ants läks temale 
asjast rääkima ja temalt oma südamele lohutust ja kinnitust 
otsima, oli neil pikk kõnelus. Mis mõtteid just need kaks vana 
sõpra isekeskis vahetasid, jäi alatiseks saladuskatte alla, aga 
nii palju tilkus kuidagi läbi, et peamiseks arutusaineks olnud 
küsimus, kuidas uppunud matta, kas ühes puusärgis ja kaelas- 
tikku, nagu nad jõest leiti, või igaüks eraldi omaette. Õpetaja 
olnud kaelastikku matmise vastu, sest kadunukesed polnud 
abielulised ega ka vallalised, vaid mees oli vallaline ja naine 
kristlikus abielus. Sellises õliksierai mehe ja naise matmine 
ühises puusärgis ja süleluses õnnistatud maamulda võiks teki-= 
tada valearvamuse, nagu pooldaks kirik abielurikkumist, mida 
ta aga kogunistigi ei tee, kuigi ristiinimesed nii sagedasti abielu 
rikuvad. Iseasi, kui need kaks maetaks surnuaia taha, siis 
muidugi poleks õpetajal nende matmisviisi vastu midagi ütle- 
mist: 
Ants pole tahtnud surnuaia taha matmisest kuuldagi, sest 
tema poeg pole olnud ometi enesetapja, vaid oma suuremeel- 
suse või halvemal korral õnnetuse ohver, nagu seda on kinni- 
tanud ametlik juurdluski. Tõenäoliselt langes naine pimedas 
jõkke ja noor Ants tõttas teda päästma, misjuures uppuja tal 
nii õnnetult kaelast kinni haaras, et nad hukkusid mõlemad 
üheskoos. Selline surm olevat seda kurvem, et ta juhtus mehega, 
kes oli pool maailma läbi kolanud, tormide ja tuultega 
merede ja ookeanide sõitnud, kuna ta oma kodus uppus ni 
öelda sigade püherdusaugus, sest et ta püüdis truualamlikult 
päästa oma parima sõbra naist. Oma vastuväited lõpetanud 
Ants sõnadega: 
«Või kuigi minu poeg oli selle naisega patustanud, ega siis 
surnud enam pattu tee.» 
«Surnud patustavad elavate läbi,» vastanud õpetaja. «Sest 
kui kadunukesed matta kaelastikku õnnistatud maale, siis tõu- 

elavates himu samuti patustades surra, sest ei ole suure- 
jat kiusatust kui ilus patt.» 

Nii et õpetaja jäänud oma otsuses kindlaks. Aga ka Ants 
pole järele andnud. Sellepärast valmistas ta oma kodu lähedale 
näekünkale puude alla matmispaiga, laskis seda pühitseda 
jumalasõnaga, kaevas haua, pani oma poja võõra naisega kae- 
lastikku puusärki ja mattis ta nõnda kõigi inimeste silma all 
aha. Pärast pani ta hauale kivist mälestusmärgi ja piiras selle 
lugeva raudaiaga, nagu tahaks ta teha igaveseks oma poja ja 
selle ilusa naise, kes rippus ta kaelas. Aga mida enam Ants 
oma poja hauda ehtis, seda kindlamini hakati uskuma Pime- 
“Mari nägemust, et noore Antsu kaelas rippuv naine polnud 
tõepoolest keegi muu kui vesineitsi, kes oli ära teinud esiteks 
poja ja selle surma läbi ka isa, et ka teda hukutada. Kuidas? 
- küsiti. Küllap seda saame näha, vastati ennustavalt. Ja need, 
- kes mõistsid maailma saladuslikke märke, sosistasid targu ise- 
keskis, sest nad olid veendunud, et kui saaks vaadata mulla 
alla kinnisesse kirstu, siis võiks igaüks iseoma silmaga näha, et 
seal pole peale noore Antsu kedagi. Vaeseke uskus, et teda 
kaelustab armastav naine, aga patust hingekest püüdis külm 
kalasabaline ja lestajalgne. Ning päev-päevalt kasvas nende 
“hulk, kes arvasid, et noore Antsu hauast peab hirmuga eemale 
hoiduma, eriti pimedas või piimasel kuuvalgel, kui lööb kesk- 
õõtund. 


XVI 


Kuigi noore Antsu surm oli toonud Põrgupõhja vanadele 
teatud rahulduse ja kinnituse, et jumal peab ka rikaste tegusid 
maa peal silmas, ometi kippus siin kõik nagu mingile lõpule 
kalduma. Kõige halvem oli see, et Juula tervis ja jõud ütlesid 
üles. Olid selle põhjuseks aastad või mõni muu viga, kes seda 
teab. Küll jõi ta lüpsisooja piima, küll keetis ta endale iga- 
suguseid ravimeid metsarohtudest, mis olid head iga häda 
vastu, kui neid sisse võtta või peale määrida, küll katsus ta 
raskemaist töödest tagasi tõmbuda, et endale hõlpu anda, nagu 
ta ütles, aga miski ei aidanud — jõud kadus silmanähtavalt 
ühes söögiisuga ja hingata oli kord-korralt ikka raskem. 
Lõpuks pani Jürka oma eide puutelgedega vankrisse ja viis ta 
arsti juurde — puutelgedega vankrisse sellepärast, et selles 
pidi olema haigel parem sõita, sest auklikul teel andsid puu- 
teljed ratastel kiiga-kääga igapidi käänduda ja väänduda, ilma 
et oleks sündinud järske põrutusi või vapustusi. 

«Sa tapad mu nõnda enneaegu,» ajas Juula vanamehele 
vastu. i 

«Ära karda,» lohutas teda Jürka, «kui surm pole jumalast, 
siis ei tule ta, tee mis tahes, ja kui ta on jumalast, siis tulel 
ikka õigel ajal. Puuteljed on sama pehmed kui terasvedrud 
ega sa siis ometi vedrudel sõites sure.» 

«Ega vedrudel küll,» nõustus Juula. 

«Seda minagi.» 

«Kui oleks ehk tohtri asemel õpetaja juurde,» arvas Juli 

«Lähme ka sinna, kui arvad.» 

Nõnda siis logisesid puuteljed esiteks tohtri juurde ja alled 
sealt hingekarjase poole, nii et esiteks inimeste abi, pärast 

jumala arm. Aga tohtri juures ei läinud kaua aega, sest see 
arvas, et jumalahäda vastu pole veel rohtu leitud. 
«Nii et jumalahäda?» küsis Juula oma kõrvadele kinni- 

«Nii et jumala,» lausus tohter vastu. 

«Eks ma öelnd sulle, vanamees, küll, et mis sa must änam 
'loksutad, tundsin ju, et jumalahäda, sest muidu oleks mu 
omadki rohud aidand,» ütles Juula Jürkale etteheitvalt. 

«Ma kirjutan siiski mõned pulbrid,» rääkis arst rahustavalt, 
«aga neid tuleb ainult siis võtta, kui tulevad ehk valud.» 

«Kui jumalavalud, siis tulgu nad,» ütles Juula. 

«Jumal saadab hädad ja surma, aga valud on kurjast,» 
seletas arst. 

«Kui kurjast, siis võtame pulbrid,» arvas Jürka. 

- «Ja muidugi, siis võtame, kui kurjast,» nõustus nüüd ka 
Juula. 

Õpetaja juures läks pisut rohkem aega, sest igavese hinge 
ravimine oli keerulisem toiming kui ajaliku keha aitamine. Et 
vaimulikul poleks vaja välja vankri juurde tulla, pidi Juula 
isse minema, aga tema vähene jõud oli pika sõiduga nii napiks 
nud, et jalad ei võtnud enam hästi vedu. Peeti aru, kuidas 
olla ja mis teha. Aga siis tuli Jürkale hea mõte. 

«Mina ise viin su sisse,» ütles ta Juulale. 

«Kui aga jäksad,» lausus see vastu. 

«Küllap jäksan,» vastas Jürka ja õpetas eite: «Aga sa pead 
mul kaelast kinni võtma.» 

«Või kaelast kohe... Enne surma peab veel selle hullu tüki 
ära tegema, et...» 

«Küllap vist.» 

Ja nõnda võttiski Jürka eide vankrist sülle ning see pani 
talle oma kondised käsivarred ümber punase ja karvase kaela. 
Et niisugune asi sündis nende vahel esimest korda, siis tundis 
Juula, et nii hea, nagu täna, pole vanamees veel kunagi olnud, 
ainult kahju, et nüüd peab vist varsti surema, et vanamehe hea- 
dus tähendabki surma. See liigutas nii väga ta meelt, et silmad 
läksid märjaks ja märgade silmadega jõudis ta vanamehe süles 
õpetajagi ette. Suur meeleliigutus mõjus sellekski kaasa, et ta 
oma pattudest sai õpetajale palju rohkem pihtida, kui ta seda 
muidu oleks teinud. Lõpuks jutustas ta noore Antsu ja Maia 
loogi ning lisas sellele Kusta tõotuse, et ta tapab noore Antsu, 
kui ta tema kätte saab. Kuna aga nüüd see oli juba surnud, 

Antsu surma pärast. 

«Miks sa siis rõõmustad, armas hing?» küsis õpetaja. 

«Et Kustal põlnd vaja pattu oma hingele võtta, sellepärast,» 
vastas Juula. 

«Aga ehk oligi see Kusta patt, et noor Ants nõnda uppus?» 

«Ei, õpetajahärra, Kusta oli sel ööl kodus Põrgupõhjal, kui 
Ants uppus, sellepärast oligi mul Antsu surmast nii hea meel, 
et minu poeg pääses patust.» 

«See on õige rõõm, armas hing.» 

«Aga kas noor Ants saab ka taeva?» 

«Jumala arm on ka tema päralt.» 

«Siis võivad Ants ja Maia taevas kokku saada?» 

«Kui see on jumala tahtmine.» 

«Aga õpetajahärra, on see patt, kui ma ei taha, et noor 
Ants saaks Maia juurde taeva?» 

«See on patt, armas hing, sest me ei pea oma ligimese üle 
kohut mõistma.» 

«Aga kui ma ise ei taha Antsu pärast taeva minna, on ka 
see patt?» 

«Miks sa siis ei taha, armas hing?» : 

«Maa peal ei käind ma kelmidega läbi, miks siis taevas.» 

«Oli siis Ants kelm?» | 

«Aga kui tal oli kulduur, lubas Maia ää võtta ja ei 
võtt.» 

«Taevas unustatakse ja antakse andeks.» 

«Mina -ei saa ei unustada ega andeks anda.» 

«Usu jumala armu ja hingeõnnistust, siis unustad ja andes- 
tad. Pealegi, kuhu tahad sa siis minna, armas hing, kui mitte 
taevasse?» 

«Kas või vanamehe juurde põrgu.» 

«Läheb siis tema põrgusse?» 

«Aga kuhu siis? Ta on ju Vanapagan, nii et. 

ige, õige, armas hing,» rääkis õpetaja, kellele meenus, 
mis Jürka ise enesest oli rääkinud ja mis oli seletanud A 
«Aga sa peaksid ühte mõtlema: vanamehel on ju põrgus t 
eit, see, kes läks otseteed sinna, kui sinul sündisid kaksikud. 
Teie vahekord polnud ju maa peal sugugi hea, kuidas sa 
siis nüüd tahad tema juurde põrgu minna. Arvad sa, et ta 
wr A maapealsed asjad unustanud — sinu kaksikud ja 
Ol 

Õpetaja pidi kaua rääkima, enne kui Juula nõustus ühes 
noore Antsuga taevasse minema, nii et võis talle jumalaarmu 
anda. Ja kui Jürka oli oma eide vankrile viinud, võttis õpetaja 
oma pika varrega piibu ja istus kiiktoolile jumalariigi asjade 
üle järele mõtlema. Mida kauem ta elas, seda rohkem imestas 
ta nende üle. 

Üks röövib kastseadusega või seaduseta oma ligimest kogu 
eluea, teine on elukutseline petis, varas ja valetaja, kolmas 
vägistaja, neljas mõrvar; aga kui läheneb surmatunnike, siis 
tulevad kõik tema juurde lootuses, et ta aitaks taevasse röövija 
ja röövitu, petise ja petetu, valetaja ja valeuskuja, mõrvari ja 
mõrvatu, vägistaja ja vägistatu. Ja mida peab tema kui 
jumalasulane tegema? Eks ei pea ta taevalikku seadust täitma 
ja inimest siin hädaorus lohutama, käigu see tema südame- 
tunnistusega kokku või mitte. Selles ongi tema ameti pühadus, 
et tema ei tohi arvestada oma isiklikku südametunnistust. Tema 
ei mõista õigust mööda, vaid pakub kõigile jumala armu, mis 
teeb õndsaks õiglase ja ülekohtuse. 

Ainult kahju, et mitte alati ei mõisteta jumala armu suurust. 
Sellest siis sellised hädad, nagu on Põrgupõhja Juulaga: ta ei 
taha paradiisi minna, kui sinna läheb ka tema esimese tütre 
vägistaja ning mõrtsukas. Aga mis võib tema, õpetaja ning 
patuste ori, sinna parata, kui see on jumala armunõu? Inime- 
sed peaksid ometi lõpuks tema raskest seisukorrast aru saama 
ja mitte vastu punnima, kui ta avab neile taevaväravad. Sest 
kui oleksid jumala seletamatud seadmised nõnda, et Ants hoo- 
piski ei uppunud ise, vaid et tema uputajaks oli ehk Kusta või 
Jürka, siis needki saadaks ta taevasse, kui nad oma viimases 
hingehädas pöörduvad tema kui jumalasulase poole. Ja kas 
noorel Antsul oleks oma uputajaga kergem silm silma vastu 
seista kui Juulal oma esimese tütre vägistaja ning mõrtsu- 
kaga? 

Nõnda arutas õpetaja jumala seadmisi ja oma kohustusi, 
kui puutelgedega vanker logises Põrgupõhja poole. Saadud 
jumalaarmust ja pattude andeksandmisest hoolimata tõusid 
Juulal uuesti kahtlused, kui ta pidi nii kaua lamama vankri- 
vahel heintel. Lõpuks ei võinud ta muidu, kui pidi asjast Jür- 
kalegi rääkima, küsides temalt, et kuhu noor Ants läheb, tae- 
Vasse või põrgusse. 

«Tuleb põrgu,» ütles Jürka ilma pikemata. 


«Usud sa seda kindlasti?» 

«Usun.» 

«Nii et Õnnistegija teda ei lunasta?» 

«Lunastus ei loe.» 

«Ah, vanamees, mul langeb nagu kivi südamelt, kui sa nõnda 
räägid. Sina oleks pidand õpetaja olema, siis oleks inimesed 
õiget troosti leind.» | 

«Usu, siis leiad.» FI i 

«Kuis ma siis usun, kui õpetaja tahab mu ühes noore Ant- X 
suga taeva panna.» 

«Ära karda, ei see sinna tule.» 

«Siis võim ma rahus surra.» 

«Noore Antsu poolest küll.» 

Aga ometi ei tulnud surm nii rahulikult, nagu Juula oli loot- 
nud ja soovinud. Rahutuse peapõhjuseks oli poeg Kusta, kes 
tuli ema surisängil vaatama, varudes silmapilgu, kus Jürka oli 
kodust eemal. 

«Kuulsin, et oled käind tohtri ja õpetaja juures, sellepärast 
tulin,» ütles Kusta oma tuleku seletuseks. 

«Jah, Kusta, käisime isaga, sest tema tahtis. Oligi hea, et 
läksime, nüüd on mu süda rahul. Pihtisin õpetajale sinugi asja, 
et oleks süda täiesti puhas.» 

«Mis minu asja?» 

«Noh, selle noore Antsuga, mis muud.» 

«Kust sa siis seda asja teadsid?» 

«Sa ju ise rääkisid.» 

«Ma pole rääkind.» 

«Rääkisid ju, ega ma siis jampsi ometi. Ütlesid, et noor 
Ants pani Maia tuksu ja et kui sina ta kätte saad, siis...» 

«Noh, nüüd sain ta kätte ja seda ma pole ometi rääkind.» 

«Kusta, heldene taevas!» hüüdis Juula. «Siis sina?!» 

«Aga kes siis?» 

«Kõik ju arvasid, et nad ise, et purjus peaga... :» 

«Mina,» lausus Kusta nii lihtsalt, et ema pidi uskuma ja 
kauaks ajaks tummaks jääma... «Ma ju tõotasin sulle, et 
maksan Maia eest kätte, ja nüüd tulin ütlema, et see on tehtud, 
nii et võid rahus surra.» 

«Siis pihtisin ma õpetajale valesti.» 

«Ega sa siis teand, et valetad.» 

«Seda nüüd küll mitte, aga...» 

«Ema, ära muretse selle tühja vale pärast, vaid rõõmusta, et 


Ants läks Maia teed.» 

«Õpetaja ütles, et Ants saab taeva.» 
«Nüüd ta võib saada, minul pole selle vastu midagi, olen 


temaga tasa.» 


«Mina ei tahtnud, et ta taeva saab.» 

«Muidugi, ema, sest sa ei teadnud, kuidas ta suri, aga nüüd 
ei võiks sinulgi enam midagi selle vastu olla, kui leiad noore 
Antsu taevast eest.» 

«Jah, Kusta, sul on õigus, nüüd ma tunnen, et saagu ta 
pealegi taeva.» 

«Sellepärast ma tulingi, ema, et sa temaga lepiksid, nagu 


olen leppinud mina.» 


«Aga see teine, mu poju?...» 

«Kes teine?» 

«See naine, kes Antsuga.» 

«Polnud parata, ema, selle pidin juba oma hingele võtma.» 

«Aga miks siis, mu poju?» 

«Nad hoidsid sel silmapilgul teineteise ümbert kinni, naine 
rippus Antsu kaelas. See oli jõekaldal pajupõõsa varjus. Aga 
mina kükitasin sealsamas põõsa taga alasti, sest riided jätsin 
eemale puu otsa, ainult kuub oli lahtiselt õlgadel. Juba eelmis- 
tel öödel olin luurand ja valmis vaadand, kus nad vähki püüa- 
vad ning mis nad teevad. Sel ööl otsustasin ma mõtte täide 
viia, sest koht oli selleks nagu loodud. Tule äärest ei võind 
keegi pimedasse paarikümne sammulegi midagi näha; mis oli 
mul siis karta mõnesaja sammu taga, kuhu ulatas kahvade rida. 
Mõtlesin, et ta tuleb üksinda, aga tuli selle naisega, sest see 
rippus tema küljes kui takjas. Esteks lõin kõhklema, aga siis 
tuli Maia meelde, et temagi ehk rippus Antsu kaelas samuti, 


° ja nüüd oli mu otsus kindel: niipea kui nad võtsid pajupõõsa 


varjus teineteise ümbert kinni, viskasin kuue õlgadelt, karga- 
sin juurde, kahmasin Antsul selja tagant kinni ja tagurpidi 
vette — mina ise ees, nemad järele. Ise mõtlesin: kui upun ühes 
nendega, las upun, Ants igatahes ei pääse. Aga ei pääsend 
ka see teine, sest selle asemel, et Antsust lahti lasta, hoidis ta 
temast veel kõvemini kinni. Ants rabeles küll kõigest jõust, 
aga ta ei pääsend, sest mina olin tugevam. Pealegi olid nemad 
ju riides, mina alasti, nemad ahmisid ehmatusest kohe suud 
vett täis, mina aga hoidsin hinge kinni. Nõnda oli varsti kõik 
möödas ja mina tulin kaldale, võtsin põõsa äärest oma kuue, 
läksin riiete juurde, ajasin need kärmesti selga ja jooksin läbi 
metsa otseteed siia...» 

«Et sa ise seda võid veel nõnda rääkida!» 

«Ma räägin ju ainult selleks, et sa teaksid, kuidas ma oma 
sõna olen pidanud, nii et võid üsna rahulikult surra. Sest pea 
meeles, ema: jumal oli sel ööl meie poolt. Ta andis pilvealuse 
ilma, et oleks hästi pime ja et ei langeks kaste; nõnda polnud 
midagi näha ei rohul ega mujal. Pealegi hakkas vastu hommi- 
kut peent vihma tibama ja kustutas nõnda viimasedki jäljed. 
Seegi oli jumala tahtmine, et teised samal ajal, kui meie olime 
jões, nii valjusti laulsid ja karjusid ning et lõpuks keegi õieti 
ei teadnud, millal see just sündis.» 

Juula ja Kusta vaikisid tüki aega, nagu oleks mõle- 
mal iseoma mõtetega tegemist. Siis lausus viimane nagu 
areldi: 

«Ema...» 

«Mis on, poeg?» 

«Hakkad sa tõesti surema?» 

«Minu päevi pole kunikski.» 

«Usud sa, et lähed taeva?» 

«Usun, poeg.» 

«Kas isa usub ka?» 

«Usub.» 

«Ae õpetaja?» 

sub.» 

«Mina usun ka, ema, ja sellepärast, tead, ema...» 

Kustal jäid sõnad suhu kinni, mitte kartuse pärast, vaid 
muidu niisama, isegi ei teadnud, miks. 

«Mis siis on sellepärast?» küsis Juula. 

«Sellepärast, ema, kui saad taeva, siis...» 

Jällegi peatusid Kusta sõnad. 

«Miks sa ei räägi, mu poeg?» 

«Vaata, ema, kui ma neid põhja vedasin, siis tundsin selle 
teise käsi ja see ei lähe mul enam meelest, tundsin, kuidas nad 
hoidsid Antsu kaelast kinni ja aitasid talle lõppu teha, nagu 
oleksid nad minu poolt. Sellepärast mõtlen ma, et kui saad 
taeva, siis võiksid jumalaga rääkida — selle teise pärast, sest 
tema polnud ju süüdi, hoidis ainult Antsu kaelast kinni nagu 
Maiagi.» 

«Ma räägin ka Õnnistegijaga, kui saan taeva.» 

«Räägi ka Onnistegijaga, ema.» 

«Ning neitsi Mariaga, mu poeg.» 

«Ning neitsi Mariaga, kui jutu peale saad, ema.» 

Põrgupõhja Juula oli ammugi suremiseks valmis, aga surm 
ei tulnud ega tulnud. Mõnikord oli Juulal endal tundmus, et 
nüüd just on saabumas lahkumistunnike, teinekord jälle arva- 
sid teised, et nüüd ta enam ei jää, kuid ometi vireles haige 
päevast päeva edasi. Sellepärast oli Jürkal rikkalikult aega 
mõtlemiseks ja ettevalmistuseks, kuidas kord üksi olla ja 
elada. Jätkus aega surmaga harjumiseks surijalegi. 

«Vanamees, sa löö õige mu puusärk kokku, et ma näeks, 
misuke ta saab,» ütles Juula kord Jürkale. 

«Lauad on juba valmis vaadatud,» vastas see. 

«Noh, mis siis änam.» 

«Mõtlen, et kes teab, mis mõtled, kui...» 

«Mis seal veel mõelda, see juba ammugi mõeldud.» 

«Mõtled viimaks, et ootan su surma.» 

«Peabki ootama, nagu ma isegi.» 

«Ei saa, vanamoor.» 

«Pead saama, sest...» 

«Küllap vist.» 

Nõnda siis tõi Jürka lauad tuppa ja hakkas saagima ning 
hööveldama, mõõtma ning kopsima. See võttis hulga aega. 
Juula tüdines kuulates, sest nagu ta nüüd leidis, meeldis talle 
juba rahu ja vaikus rohkem kui müra ja askeldus. 

«Mis sa seal nii palju hööveldad?» küsis ta viimaks. 

«Teen lauad siledaks,» vastas Jürka. 

«Tee ainult väljastpoolt, et teistel oleks ilusam vaadata.» 

«Teen ka seestpoolt, et sul oleks parem magada.» 

«Kui paned mu sinna, siis uni niigi hea.» 

Jürka askeldas laudadega edasi. Natukese aja pärast hüü- 
dis Juula: 

«Vanamees!» 

«Mis on?» 

«Tule lähemale.» 

Jürka jättis töö ja läks haige voodi ette. 

«Istu,» näitas Juula voodiservale. 

Jürka istus. 

«Vanamees,» algas Juula uuesti. 

«Mh!» 

«Kas sa mäletad seda karu, kel olid kaksikud?» 

«Meil olid ka.» 

«Sa tapsid pussiga vana ema.» 

«Sina ju torkasid lõpuks, nii et. 

«Ja karu ise lõi pussipeale käpaga otsa. 

«Mis siis sest?» küsis Jürka, kui Juula enam ei rääkinud. 

«Misuke maa seal oli?» küsis Juula vastu. 

«Samblane.» 

«Eks olnd! Ilus roheline sammal!» 

«Küllap vist.» 

Tükike vaikust. 

«Mäletad sa veel, kui me kahekesi öösel metsas kokku 
saime?» küsis Juula siis. 

«Vahel nagu mäletan.» 

«Misuke maa seal oli?» 

«Samblane.» 

«Veel pehmem ja ilusam kui seal, kus see karu, kel kaksi- 
kud, eks?» 

«Küllap. vist.» 

«Niisukest 5 A, tahaks ma, kui viid mu siit.» 

«Eks võiks ju . 

«Jah, Vänamees, koda võiks sa, siis pole laudade höövelda- 
misest seestpoolt lugugi.» 

«Ei, eit, hööveldan lauad ja toon ka sambla, nii et oleks...» 

«Too sammal, vanamees, palju pehmet rohelist sammalt, 
nagu tapaksime karu või sigitaksime salaja kaksikuid.» > 

«Eit, nüüd hakkad tõesti surema.» 

«Miks nii, vanamees?» 

«Muidu sa ei räägiks nõnda.» 

«Ei, vanamees, vaid kui kuulsin oma puusärgilaudade höö- 
veldamist, tuli meelde, kui õnnelikult me kahekesi oleme eland.» 

«Ja kui õndsalt!» 

«Õndsalt ja õnnelikult! Ainult meie lapsed . . .» 

«Jah, ainult meie lapsed.» 

Siin jõudis Juula end vaevalt pidada, et Jürkale mitte Kusta 
ega noore Antsu lugu jutustada. Lõpuks ometi jättis ta selle 
Kusta enda asjaks, et las tema teeb seda õigel ajal, nagu ta 
lubas. Aga tungiv soov Kustast rääkimisega ette jõuda jäi 
ometi Juula rinda edasi põlema ja võib-olla poleks ta mõni 
teine kord oma tahtmisest enam võitu saanud, kui mitte Jürka 
ennustus poleks täide läinud — Juula hakkas nüüd tõepoolest 
surema. Isegi valud ja vaevad ilmusid, nagu arst oli oletanud, 
ja nõnda läks nii mõnigi tema antud pulber täie ette. Aga kõiki 
ei saadud ometi ära tarvitada, enne uinus Juula igaveseks. Ja 
et kalli raha eest ostetud ülejäänud pulbrid raisku ei läheks, 
tarvitas Jürka ise nad ära, sest ta arvas, et mis surijale hea, 
ei või ka tervele kahjulik olla. 

Tõepoolest ei märganudki Jürka tarvitatud ravimeist miskit 
halba, ainult et magas õhtul sissevõetud pulbri tagajärjel nagu 
surnu. Isegi harilikku norskamist polnud kuulda. Seda pani 
pesamuna Riiagi tähele ja ütles: 

«Isa, sa kardad surnud ema.» 

«Mh? .. .» 

«Sa ei julge enam norsatagi, kui magad.» 

Nüüd oleks tahtnud Jürka Riialegi ema pulbrit anda, et ta 
oma isast niisugust asja ei saaks tähele panna magusa une 
pärast, aga kahjuks oli veel ainult üks pulber järel ja sellegi 
oli otsustanud Jürka ise ära võtta. Muidugi oleks võinud vii- 
mase pulbri poolitada, aga sellele mõttele Jürka ei tulnud, sest 
tänini oli ta ikka Juulale ja ka iseendale terved andnud, kui- 
das sa siis nüüd korraga peaksid poolitama. Nõnda ei saanudki 
Riia teada, kas ka temale tooks ema pulber magusa une, aga 
seda pani ta küll tähele, et kui ema oli maha viidud, hakkas 
isa uuesti norskama. 

«Soo,» mõtles Riia, «niipea kui emale sai muld peale, isa 
änam ei karda.» 

Aga sellest oma mõttest ei lausunud ta isale endale enam 
sõnagi, imestas ainult, kuidas küll maailmas asjad on seatud: 
on elus, ei karda; on surnud, kardab; saab mulla alla, jälle 
ei karda, nagu tuleksid surnud emad kallale, kui nad pole veel 
mulla all. Aga Riia sellevastu kartis mõnikord ainult elavat 
ema, surnud mitte põrmugi, oli ta mulla peal või mulla all. Isa 
kartusega seletas Riia lõpuks sedagi, et surnud ema sai nii 
ilusa kirstu, sest eluajal polnud tal ühtegi niisugust asja. Ja 
samblane ase kirstus, kuhu ema heitis — just: kuhu ema heitis, 

mõtles Riia endamisi —, meeldis nii väga, et Riia oleks mee- 
leldi kas või ema kõrvale pugenud ning ühes temaga mulla 
alla läinud. Sest kui ema läheb taevasse ja Riia peab temale 
sinna pärast järele minema, miks siis mitte kohe minna, nagu 
ta tänini ikka emaga oli kaasa jooksnud. Ja kui see ometi pol- 
nud võimalik, siis katsus Riia end sellega lohutada, et ta 
jooksis põllu äärde metsa, otsis seal paiga, kus oli kõige pak- 
- sem ja rohelisem sammal, heitis sinna pikali ja püüdis lamada, 
nagu oli kirstus lamanud ema. Aga see oli hirmus raske ja 
nõnda jõudis Riia otsusele, et on ometi hea, et teda ei lastud 
heita ema kõrvale, sest mis ta küll oleks peale hakanud, kui 
ta oleks pidanud ühes emaga liikumatult lamama ööd ja päe- 
vad, palju öid ja päevi. Mitte enam joosta, mitte enam end lii- 
gutada, see oli Riia meelest kõige hirmsam ja raskem. Sellega 
oleks võinud ehk toime tulla ainult kollaste silmadega must 
kass, Riia ainuke truu seltsiline, seegi ainult siis, kui paistaks 
palav päike. Aga kuidas saab päike paista, kui kirstul on kaas 
kõvasti peal ning kaanel muld, hulk mulda, nii et kohe hunni- 
kus. Ei, nõnda päike ei paista ja siis pole ka loota, et nurr- 
ninagi tahaks paigal lamada. Nurrninagi otsib sooja, aga ema 
oli külm, Riia katsus, et oli — külmem kui kunagi varem, kül- 
mem kui isegi sügisese vihma käest tulles, kui hambad lõgise- 
sid suus. Ja ometi lamas ta rohelisel samblal nagu Riiagi siin 
sooja päikese paistel. 

Ema surma tõttu tegi Riia veel ühe huvitava leiduse. Tänini 
oli isa talle olnud peaaegu võõras ja tal oli temaga ainult 
hirmuvahekord. Kõige enam tekkis see sellest, et emagi näis 
isa peaasjalikult kartvat, kõik teised tundmused nagu kadusid 
selle varju. Seni kui ema elas, ei küsinud isa kunagi, kas Riia 
on süüa saanud või mitte. Ta katsus ainult iseendale midagi 
hamba alla leida, et siis kas üürikeseks puhkama heita või kohe 
jälle oma töö ja tegemise juurde minna. Riiale tundus sage- 
dasti, et isa oleks nagu võhivõõras, kes elab ei tea miks nende 
juures. Sellepärast hüüdis ta teda parema meelega Jürkaks, 
nagu teisedki, mitte aga isaks, nagu käskis ema. Harva julges 
Riia tema juurde minna ja veel harvemini kuulis ta tema suust 
mõne lahke sõna. Emagi manitses alati Riiat, et ta isa tüütama 
ei läheks, sest see olevat tööst väsinud. 

Peale ema surma sai isast nagu teine inimene. Äkki oli tal 
silma Riia tarvis. Mitu korda päevas küsis ta temalt, kas ta 
süüa on saanud või on tal kõht tühi, ja kui Riia natukenegi 

sinnapoole viipas, et ta midagi sööks, otsis isa ükskõik mis 
talle hamba alla. Riia pani varsti sedagi tähele, et isa oli val- 
mis kõige hädalisemagi toimetuse sinnapaika jätma, kui tema 
midagi vajas. Ja isegi juttu tegi ta Riiaga. Küll ei rääkinud ta 
nõnda nagu ema, aga hea seegi, et ta üldse rääkis. Pealegi 
unus Riial päev-päevalt ikka rohkem ema kõneviis, ainult tema 
häälekõla helises endiselt kõrvus. Nimed, mis Jürka andis oma 
pesamunale, olid niisugused, et see alguses kuidagi ei taiba- 
nud, kas isa näägutab teda kurjuses või tahab ta nõnda teda 
meelitada. 

«Noh, mu ilalõug, tule siia,» ütles Jürka mõnikord tütrele, 
ja kui see jäi aru pidama, kas minna või ära joosta, lisas isa: 
«Tule, tule, mu tattnina!» Ning kui seegi ei suutnud last jul- 
gustada, ütles Jürka kolmandaks: «Miks sa ei tule, mu sasi- 
pea?» Pikkamisi harjus laps nende ja veel hullemate nime- 
dega, sest ta nägi, et isa ei kutsunud teda kunagi asjata, vaid 
iga kord otsis temale taskust midagi, oli see siis mõni marja- 
tera, vile, putk, puust lõigatud hobune, poolnärtsinud lill, mõni 
leht jänesekapsast, mõni hapuoblikas või midagi muud selle- 
taolist. Ükskord olid tal isegi maamesilase kärjed kasetohu- 
torbikus, ja siis võttis ta Riia oma põlvele ning katsus teda 
õpetada kärgedest mett imema. 

See oli esimene kord, kus Riia tuli mõttele, et ta ehk on 
isalegi armas, nagu oli olnud emale, ainult et isa sellest kunagi 
ei räägi, selle asemel teda nimetades purulõuaks, kirbukongiks, 
täitossiks või poripätakaks. Pärast seda ei oodanud ta enam isa 
kutsumist, vaid jooksis talle ise vastu, eriti kui isa tuli hobu- 
sega, sest siis sai ikka sõita, olgu vankril, reel või ratsa. Vii- 
mane sõit oli kõige erutavam, nii erutav, et kui see sündis esi- 
mest korda, siis nägi Riia sellest kaks ööd järjestikku unes ja 
ikka nõnda, et hobusel oli isa nägu ja silmad, mis vahtisid 
tagasi tema poole. 

«Miks on hobune sinu nägu?» küsis Riia hommikul. 

«Kus?» küsis Jürka arusaamatuses vastu. 

«Unes,» vastas laps. 

«Kuula ligundit, või minu nägu.» 

«Vahtis tagasi, kui sõitsin.» 

«Sa meeldisid hobusele, sellepärast.» 

«Ei tea miks?» 

«Oled hästi kerge, ei tunnegi, et istud seljas.» 

«Kas siis hobune tahab, et oleks kerge?» 

See oli esimene kord, kus Riia tuli mõitele, et ta 
ehk on isalegi armas. 


«Küllap vist.» / 

Selline oli Jürka unenäoseletus ja Riiale aitas sellest, liia- 
tigi, et varsti ei tekitanud enam mingi ratsutamine unenägusid, 
oleks ainult tahtnud ikka rohkem ja rohkem. Ja kui ei saanud 
hobuse selga, siis ratsutas kaksiti vahetevahel isa kaelal, pruu- 
nid sääred selle peos. Aga hobuse seljas oli huvitavam, sest 
seal võis turjatutist või lakast kinni hoida. isa juukseid ei toh- 
tinud aga kiskuda, sest siis hüüdis ta varsti: 

«Sina, satikas, lase salgud olla!» 

Halb oli Riia meelest ka see, et isa püsis nii vähe kodus — 
nõnda oli mõnikord hirmus igav. Oli kordi, kus laps mangus, 
et isa jääks veel veidikesekski tema juurde, aga see ei võtnud 
seda nagu kuuldavakski, tõusis ja läks. Ka ei tahtnud ta pea- 
aegu kunagi Riiat enesega kaasa, kuna ta emal sellevastu sör- 
kis alati sabas: selline oli isa ja ema vahe. Üks oli ikka saa- 
daval, ikka käepärast, ikka silma ja kõrva kaugusel, teine 
ilmus vahetevahel nagu maailmaotsast ja teda pidi aina 
ootama, aina igatsema. See ootus ja igatsus oligi nagu kogu 
elu siin pärast ema surma. 

«Riia ei taha üksi jääda,» kurtis laps vahel. 

«Sa oled ju perenaine,» seletas isa. 

«Kas siis perenaine on üksi?» 

«Küllap vist.» 

«Ma ei taha perenaine olla.» 

«Aga teist perenaist pole ju meil kuskilt võtta.» 

«Ikka ei taha.» 

«Ole veel mõnedki päevad, siis. . .» 

«Mis siis?» 

«Eks me näe siis, mis siis.» 

Aga päev läks päeva järele ja viimaks harjus laps sellega, 
et polnud kodus ei isa ega ema, vaid võhivõõras, kes pidi neid 
asendama. Ja siis ei kaevanud Riia enam igavust ega kippu- 
nud isaga kaasa, vaid küsis vahel: 

«Kui kaugele sa täna lähed?» 

«Kaugele,» vastas Jürka. 

«Kas metsast läbi?» 

«Läbi.» 

«Üle suure põllu?» 

«Üle.» 

«Teise metsa.» 

«Teise.» 

«Ja sellest ka läbi?» 

«Läbi.» 

«Mis siis tuleb?» 

«Siis ei tule änam midagi.» 

«Mis siis on, kui ei ole midagi?» 

«Siis jõuan koju tagasi.» 

«Mis sa tood mulle, kui tuled kaugelt?» 

«Mis kätte saan.» 

«Too hästi palju, kui tood.» 

«Toon, nii et aitab kohe.» 

«Too, nii et kõht saab kohe täis ja jääb ülegi.» 

«Küllap vist.» 

Aga varsti sündis Riia peas väike pööre ja ta ütles: 

«Kui on hästi palju, kas jätan emale ka?» 

«Jäta emale ka.» 

«Millal ta tagasi tuleb?» 

«Me läheme talle järele.» 

«Kas kahekesi?» 

«Küllap me vaatame, kas üksi või kaksi.» 

«Millal me minema' hakkame?» 

«Tuleb veel pisut kannatada.» 

«Riia tahab kohe.» 

«Toon enne selle, mis kaasa võtame.» 

«Siis Riia ootab, kuni tood palju-palju.» 

«Palju-palju.» 

Oli silmapilke, kus Jürka jäi üksinda endamisi istuma, nagu 
mõtleks ta millegi üle järele või nagu igatseks ta midagi, aga 
keegi ei saanud kunagi teada, oli Jürkal mõtteid ja igatsusi või 
mitte. Ainult ühte võis tähele panna — Jürka istus endamisi 
ikka silmad kiriku poole, nagu oleks ta valmis sinnapoole 
minema või nagu ootaks ta sealt kellegi tulekut. Ja see kiriku 
poole vahtimine jäi talle kuni tema elu lõpuni. Isegi siis, kui ta 
vahetas Riiaga üksikuid sõnu, pööras ta silmad loomusunni- 
liselt kiriku poole. 

Aga kõigest hoolimata ärkas Jürka mõne aja pärast nagu 
uuele elule: meel muutus rõõmsamaks ja töötuju kasvas. Ikka 
sagedamini kuuldus tema naljatamist lapsega, et sellest saab 
kord Põrgupõhja perenaine. Tundus, nagu võluksid Jürka 
naljasõnad teda ennast — nagu hakkaks ta ise oma sõnu ühes 
lapsega uskuma. Jürkal nagu ei tulnud enam pähegi, et Põrgu- 
põhja pole ammugi enam tema oma, vaid kuulub Antsule. 
Uue hooga hakkas ta tööle, nagu askeldaks ta oma päriseks 
ostetud maalapil: kaevas uut kraavi, puhastas vana, laastas ja 
silus heinamaad, rammutas põldu, nagu peaks ta igaveseks 
siia jääma. Naabriperemees, kes nagu Jürkagi oli Antsu 
rentnik, tuli kord Jürka askeldust vaatama ja ütles viimaks: 

«Sa kütad aina meile põrgut.» 

«Ei veel,» vastas Jürka. «Aga küllap tuleb seegi aeg.» 

«Mis ta veel tuleb, käes ongi.» 

«Enne peab õndsaks saama,» seletas Jürka. 

Naaber ei taibanud hästi, kuidas Jürka sõnu mõista, ja 
ütles: 

«Saab siis inimene sellega õndsaks, et orjab teist?» 

«Mina orjan iseennast,» oli Jürka arvamine. 

«Kuidas siis iseennast, kui kaevad Antsule kraavi?» 

. «Mina kaevan iseendale.» 

«Põrgupõhja on ju Antsu, mitte sinu ega minu.» 

«Aga meie elame siin.» 

«Ants võib ju meid üles öelda. Minuga teeb ta ainult kahe 
aasta lepingu.» 

«Mina olen juba mõnikümmend aastat siin elanud.» 

«Aega leping?» 

«Mis leping?» 

«Mitme aasta peale on leping kirjutatud?» 

«Polegi kirjutatud.» 

«Seda hullem! Ants võib su igal jüripäeval minema küü- 
tida.» 

«Ants on minu sõber.» 

«Või sõber,» ütles naaber pilkavalt, lisades tõsiselt: «Kui 
oled talle kasulik, siis sõber, kui ei, siis vaenlane.» 

«Vaenlase peab maha lööma.» 

Üleaiamees naeris, sest Jürka ajas tema arvates naljajuttu. 
Lõpuks lisas ta: 

«Kergem on omakasu silmas pidada, kui Antsu maha lüüa.» 

«Omakasuga ei saa õndsaks.» 

«Kas mahalöömisega saab?» 

«Vahel saab.» 

Jumala eest, naljamees, mõtles naaber, enne kui rääkis 
edasi: 

«Mina ei saa ikkagi aru, milleks sina teise maa peal nii 
hirmsasti rähkled.» 

«Tahan õndsaks saada,» vastas Jürka. 

«Teeb siis töö õndsaks?» 

«Aga mis siis?» 

Naaber ei leidnud parajat vastust. Alles natukese aja pärast 
ütles ta: 

«Noh, võib-olla sina saad oma tööga õndsaks, aga teistele 
kütad sa igatahes põrgut.» 

«M-mh!» tegi Jürka arusaamatuses. 

«Aga muidugi! Sa mõtle ometi isegi: tänavu kevadel, kui 
Ants uuendas mu lepingut, tõstis ta renti. Mina katsusin sele- 
tada, et see pole õige, sest hinnad on kõik endised ja koht 


pole suuremaks ega paremaks läind. Ja kas sa tead, mista 


mulle vastas? Ta vastas sõnasõnalt: tee tööd nagu Jürka, küll 
siis koht läheb suuremaks ja paremaks.» 

«Näed nüüd isegi, et Ants on mu sõber,» ütles Jürka võidu- 
rõõmsalt. 


” 
«Kuis nii?!» hüüdis naaber jahmatanult, sest tema taip ei ä 


mõistnud Jürka järeldust. 
«Miks mitte?» 
«Milleks siis meie peame tema maad parandama?» 
«Me ju elame siin.» 
«Ja temal pole muud, kui kergitab renti?» 
«Nagu näed.» 
«Aga siis on ju mõttetu maad parandada.» 

* «Paranda või ära paranda, rent tõuseb ikka.» 
- Need sõnad olid kui langev puu naabri pähe. Jumala eest, 
tee või ole, kuis tahad, Ants kruvib ikka rendi kõrgemale, vahe 
-on ainult selles, et üks parandab kohta, nii et võib renti tõsta, 
teisel tõstab renti, nii et pead kohta parandama, sest muidu ei 
suuda kõrgendatud renti maksta ja tuleb välja kolida. Aga 
kuhu sa, va vennike, kolid, kui Antsu «semlakid» on igal pool 
ja kui tema käsi ulatub igasse maailmaotsa. Isegi kui tahaksid 
- maa maha jätta ja mujal mingi tööga endale ülespidamist tee- 
nida, siis sealgi tunneksid sa varsti Antsu kätt. Tee, mis tahad, 
paranda, mis tahad, lõpuks lähevad kasud ometi Antsu tasku; 
sinule, kes sa kõik teed, jääb ainult näljakannikas. 

«Jah, nii see on,» lausus naaber lõpuks alistunult, «töö on 
nälja peremees.» 

«Tööga saame õndsaks,» kordas Jürka oma harilikku 
mõtet. 

«Aga kui ma ei taha õndsaks saada, mis siis?» 

«Sa oled ju inimene.» 

«Kas siis Ants ei ole? Miks tema ei taha õndsaks saada?» 

«Tema muretseb meie eest.» 

«Sittagi ta muretseb!» hüüdis naaber vihaselt ja sülitas. 

«Aga kust sa tööd saad?» küsis Jürka üsna rahulikult. 

«Jah, see'p see ongi, et kust sa saad,» lausus naaber natu- 
kese aja pärast. 

«Noh näed,» ütles Jürka rahuldunult, 

«Küll oled sina õnnelik inimene!» imestas naaber. «Sinu- 
sugune võiks põrguski elada.» 

«Elangi, kui aeg tuleb.» 

Sellest ei saanud naaber kuidagi aru: töötab teise heaks, et 
õndsaks saada, aga on valmis kas või põrgusse asuma. Jürka 
pidi tõepoolest oh-oh olema, nagu kõik kinnitasid. Aga imelik, 
tööd murdis ta, nagu ei ükski teine. Või on ehk töö ometi 
siin maa peal nende osa, kel pole jumalast täit aru antud? 
Aga kui Jürkal oleks tõesti arust puudu ja temal, naabril, 
täis aru, miks peab siis tema samuti Antsu heaks töötama nagu 
Jürkagi? Miks on jumal teda siis nuhelnud täie aruga, kui 
ta peab Jürkaga ühte ning sama saatust jagama? 

«Kui mina ometi asjast samuti aru saaksin kui sina, siis 
oleks mul poole kergem elada,» rääkis naaber viimaks. 

«Mis asjast?» küsis Jürka, nagu oleks ta juba kõik eelmise 
unustanud. 

«No ikka sellest tööasjast.» 

«Mis tööasjast?» 

«Et sina, näiteks, parandad mitte oma, vaid Antsu maad.» 

«Aga kui ma tahan õndsaks saada...» 

«Kas sa siis ei saaks, kui parandad oma maad?» 

«Mul pole ju omal maad.» 

«Miks sul ei ole siis?» 

«Sest et on Antsu.» 

«Aga miks on Antsu?» 

«Ju see on taeva tahtmine.» 

«Ja sa usud seda?» 

«Kas sa siis ei usu?» 

«Mina ei saa sellest midagi aru.» 

«Usu, siis saad.» 

«Kust ma siis usun, kui...» 

«Muidugi, kui ei usu, siis muidugi.» 

Ei, ei, Jürkaga ei maksnud rääkida, see oli naabri otsus. 
Tema kas oli loll või ta polnud üldse inimene, kuigi uskus 
ja tahtis õndsaks saada. 

Ants oli aga nähtavasti teisel arvamisel. Tema just viima- 
sel ajal tuligi Jürkaga juttu ajama, nagu otsiks ta sellest 
lohutust oma kurvastuses vanema poja surma puhul. Siiski, 
Ants ei tulnud iseenda pärast, nagu ta kinnitas, vaid temale 
tegi muret Jürka seisukord. 

«Sul on ju eit surnud, nagu ma kuulsin,» ütles Ants. 

«Küllap vist,» lausus Jürka. 

«Lapsed surevad ju ka, aga nendega on nõnda, et kui üks 
saab otsa, siis teine jääb järele. Eidega on hoopis teine asi, 
sest.-1. 

«Jah, eidega on teine asi.» 

«Eitesid on karskel ja kasinal inimesel ikka üks, nii et kui 
sureb, siis kas oled ilma või pead uue võtma.» 

«Mina uut si võta.» 

«Aga sul on ju väike laps, see vajab ema hoolt.» 

«Ema on ju surnud.» 

«Oma ema küll, aga kui oleks võõrasemagi.» 

«Sedap nüüd küll, aga ma ei taha uut eite.» 

«Kuidas sa siis muidu saad, kui tahad kohta edasi pidada.» 

«Pole ju änam niisukest kui Juula.» 

«Oli siis Juula nii tubli?» 

«Tappis karugi, kui see tahtis mind tappa.» 

- «Mäletad, Juula soovitasin mina sulle sõbramehe poolest 
ja nüüd oleks mul sulle veel parem soolas.» 

«Paremat ei olegi.» 

«Aga Mall! Sääred kui sambad, põsed kui õunad punased 
a tööd ei põlga.» 

«Ei taha hakata jändama.» 

«Noh, kui ei taha just eideks, siis võta muidu, et peaks 


maja 
«Maja an kortaõls 
l a põrssad puhtamad kui sul laps, on see siis mõni 


ka. kui see on minu laps ja need sinu põrssad .. 

Sellele oli Antsul raske vastust leida, sest ta kajas a kui 
a veel midagi edasi ütleb, Jürkagi sellega toime tuleb, et 
lausub: «Rent kõrge» või: «Alanda renti, siis läheb laps 
htamaks.» Sellepärast viis ta jutu mujale ja kiitis Jürkat 
kui töömeest ning hoolikat peremeest, kelle käes kõik paraneb. 

- «Vaat niisukesest kohapidamisest saan ma aru,» rääkis ta 
edasi. «Ilmas läheb ju kõik paremaks, kõik tõuseb, sest nõnda 
on jumal seadnud. Aga mine kuula oma naabrimeest, tema 
ütleb otse vastupidi: maailmas minevat kõik tagurpidi, kõik 
langevat, nii et ka rent peab langema. Aga mina ütlen, kui- 
saab rent langeda, kui maahind tõuseb. Nõnda me vaid- 
leme kahekesi.» 

«Tema ei usu, sellepärast ei saa ta aru,» seletas Jürka. 
«Mehesõna! Ta ei usu, see on kõik. Ta ei usu, et kui mina 
Põrgupõhja ostsin, siis maksin tast nii palju, aga kui ma teda 
tänapäev müüa tahaks, siis makstaks mulle kaks korda roh- 
kem. Miks? küsin ma. Aga sellepärast, et ajad pole enam 
endised ja et Põrgupõhja pole enam endine ja Põrgupõhja 
-rentki pole enam endine. Kõik on tõusnud, sellepärast. Nii 
K: Sid läheb päev-päevalt aina jõukamaks. Võta või mak- 
sudki. 

A Siingi arvas Ants paremaks vaikida, et mitte ajada 
Jürkat võib-olla vasturääkimisele. Sest oli ju avalik saladus, 
et Ants oli juba sedavõrd rikas, et temal polnud enam tarvis 
'oma rahvuslikku meelt või isamaa-armastust mõne kohustusega 
tõendada, teda usuti palja sõna peale. Maksusid ei maksnud 
'ta üldse, või kuigi ta pidi seda tegema, siis oli tal õigus need 
vaesemate kaela veeretada, sest nende rahvuslikkus ja isamaa- 
armastus olid muidu kahtlased. Kui Ants rääkis isamaa-armas- 

tusest — ja seda tegi ta väga sagedasti —, siis mõtles ta ikka 
oma õigustele ja eesõigustele, ja niihästi tema kui kõik teised 
leidsid selle täiesti loomuliku olevat. 

«Sa oled viimasel ajal oma naabriga kokku puutunud,» 
algatas Ants Jürkaga uut juttu, «mis sa õige sest mehest 
arvad?» 

«Ei mina tast aru saa,» vastas Jürka. 

«Millest nimelt?» 

«Ütleb, et orjab sind, aga elab edasi, nii et...» 

«Eks ole,» rabas Ants kohe. «Orjab mind, aga endale kas- 
vatab sammalt selga.» 

«Küllap vist.» 

«Kui tuli, oli teisel kaks hobust, aga nüüd on neli. Räägi- 
takse, et tahab talu osta, on ehk sulle sellest hinganud?» 

Aga ei, Jürka kuulis sellest täna esimest korda, nii et Ants 
võis oma jutu lõpetada. Ta tegi juba minekut, aga pöördus 
teelt uuesti tagasi, et Malle asja veel kord üles soendada, ja 
ta ei jätnud enne, kui Jürka nõustus Malle vastu võtma. 

Aga Mall, kui sai Põrgupõhjale, ei rahuldunud millegagi. 
Kõik oli talle siin vastumeelt, kõike tahtis ta teisiti teha, nagu 
teaks tema kõike paremini. Ja kui Jürka oli kodus, siis keris ta 
aina tema ümber ning suu jooksis endal kui haavakoorest 
vene vile karjapoisi käes. Ka hakkas ta paremaid suutäisi 
peremehe tarvis hoidma, kuigi see tõstis nad ikka lapse ette. 
Tänini oli see ühes oma kassiga isa juures maganud, nüüd 
võttis Mall Riia oma asemele, seletades, et kuna Jürka teeb 
rasket tööd, siis on tal ka raske uni ja nõnda võib ta lapse 
ära magada. 

«Nagu mõni emis põrssa, mis?» küsis Jürka. 

«Nagu emis põrssa,» kinnitas Mall. 

«Ega siis inime siga ole.» 

«Pole ta targem ühti.» 

«Kust siis sina seda tead? Sul pole: ju omal last olnud.» 

«Sellepärast polegi, et tean.» 

Aga sest polnud midagi, et Jürka arvates inimene pole 
siga, et ta oma lapse ära magaks, Riia pidi siiski ühes oma 
musta kassiga Malle juurde kolima, nagu tahaks see talle 
emaks hakata. Ja et Mallel tõepoolest oli see plaan, selgus 
õige pea. Sest ühel ööl jättis ta lapse ja kassi oma asemele 
ja läks ise Jürka juurde, pealegi veel nõnda, et see pidi tahes- 
tahtmata seda kuulma ja tundma. 

«Laps viskleb, ei lase magada, tulin siia, et rahu saada, 
sest ega sina änam, mõtlesin, kedagi tülita. Ja mind ära pane 
tähele, ma kenutan niisama su selja taga.» 

«M-mh!» tegi Jürka vastu ja näis, nagu tahaks ta edasi 
magada, aga äkki tõusis ta asemelt. 
uhu nüüd?» küsis Mall. 
uhu ikka, kui öösel tõustakse,» vastas Jürka ja läks 
t õue. 
Mall ootas kärsitult tema tagasitulekut, aga see sai talle 
suureks pettumuseks, sest Jürka ei tulnud enam oma asemele, 
kus oli Mall, vaid puges lapse ja kassi juurde Malle asemele. 
lüüd ei mallanud tüdruk Jürka asemele kunikski jääda. Varsti 
oli ta oma aseme juures ja kaebas: 

«Seal purevad ei tea kas kirbud või lutikad.» 
«Küllap mõlemad,» vastas Jürka. 
«Kas lased mu oma asemele?» 
«Küllap vist.» 
- x Nende sõnadega tõusis Jürka asemelt, võttis sealt ka lapse 
ja kassi ning läks oma sängi, ise lausudes: 
«Nõnda on rahulikum.» 
«Kuidas sina küll selle lapse ja kassiga . . .» 
«Kui on oma laps ja kass,» rääkis Jürka vahele ja seadis 
end magama. Aga Mall kurtis natukese aja pärast: 

«Nüüd oled oma söödikud siia toond.» 

«Ei mina,» vaidles Jürka vastu. «Lapse pärast reisivad, 
sunnikud. Minu ja sinu vana naha peale nende hammas ei 
jakka.» 

Need asjalikud sõnad võtsid Mallel vee silmast välja ja 
pärast tekitasid viha. Sest mõtle ometi: tema on Jürka meelest 
nii hirmus vana, et isegi lutikas ei taha teda enam. Mall oli 
enda kohta küll head ja paremat kuulnud, aga see oli kõigest 
e hullem. Rahuliku une tõi see siiski sel ööl ja ka hiljem. 
Sest milleks veel erutuda või kavatseda, kui sind ei himusta 
enam lutikaski. Ja et Jürka oli seda nii endastmõistetavalt 
öelnud, siis hakkas Mall isegi seda uskuma. Aga vaen Jürka 

«vastu kuumutas ometi ta närtsinud hinge nagu ainult selle- 
° pärast, et see oli oma lihtsate sõnadega avastanud talle elulise 
° Hommikul Riia, leides end äkki isa asemelt, küsis sellelt. 
et kuidas ta küll sinna on saanud. 

«Kuhu sa õhtul heitsid?» küsis Jürka. 

«Malle juurde,» vastas laps. dd 

«Kas ikka tõesti?» 

«Kassi võtsin ju ka.» 

«Siis ehk va kassiroju. . .» 

«Ah kui kõik magasid?» 

«Kui kõik magasid. . .» 

Riia mõtles natuke aega ja küsis siis: 

«Kas täna võin kohe sinu juurde?» 

«Malle asemele ei taha?» 

«Ei taha.» 

«Miks sa'i taha?» 

«Ta on niisuke...» 

«Misuke?» 

«Et Riia ei taha.» 

«Noh, siis tule õhtul kohe minu juurde, muidu peab kass 
sind öösel jälle vedima.» 

Riia naeris hea meele pärast. Talle meeldis isa selja taga 
magada, nagu poeks ta kuhugi kaljuserva varju. Ja kui 
alguses oli vali norin teda kippunud segama, siis varsti tundi: 
ta, et ilma selle norinata ei võigi õiget und olla. Kui ta oleks 
osanud, siis oleks ta tingimata mõelnud, et tema isegi 
õppima isa viisil norskama, kui ta tahab kogu eluaeg niisama 
magusasti magada. 


XIX 


Nõnda siis oli Põrgupõhjal jällegi endine kord majas: isa 
ja tütar hoidsid kokku. Mall, nagu oli, nii jäigi võõraks. 
Esialgsest katsest, et läps hakkaks teda tädiks hüüdma, ei 
tulnud midagi välja. Aga lapse eest näis ta siiski hoolitsevat, 
nagu ta ka oma teisi kohuseid täitis, et Jürkal poleks midagi 
ütlemist. Ometi ilmnesid varsti mõned uued asjaolud. Aastaid 
oli Jürka elanud, ilma et oleks jalga oma naabri juurde tõst- 
nud, ja ta tundis teda ainult seeläbi, et üleaedne oli temaga 
paar korda juttu teinud. Mall aga sobitas naabritega varsti 
lähema läbikäimise. See torkas Jürkale sedavõrd silma, et ta 
millalgi ütles: 

«Mall elab rohkem naabri juures kui oma kodus.» 

«Mis kodu mul siin targemat,» vastas Mall. «Kui naabri 
juurde ka ei tohi sisse astuda, siis ela ju kui hunt siin metsas.» 

«Küllap vist,» lausus Jürka. 

Teine uus asi oli see, et esimest korda oma elus hakkas 
Jürka kuulma, Põrgupõhjal olevat ühest ja teisest puudus. 
Jürka arust oli siin palju raskemaid päevi läbi elatud kui 
praegu, aga kunagi polnud keegi kurtnud, et oleks seda või 
teist vaja. Põrgupõhjal elati nõnda, et kui polnud ühte asja, 
siis lepiti sellega, mida veel oli, ja kui enam midagi ei olnud, 
alles siis mindi Antsu juurde. Kui majas oli veel jahu ja 
soola, siis polnud ometi põhjust nälga kaevata, isegi kartuli 
ja soolaga võis hulk aega elada. 

«Loom elab palja rohu või heinaga, miks siis mitte inimene 
kartuliga,» arvas Jürka. 

«Loom elab õle ja kõlkagagi,» ütles Mall. 

«Küllap vist,» kinnitas Jürka. 

«Aga inimene ei ela.» 

«Mis temal siis on?» 

«Inime pole loom.» 

«Mis tema siis on?» 

Seda Mall ei teadnud ja jäi vastuse võlgu. Aga natukese 
aja pärast ütles ta: 

«Inimesel on kaks jalga, aga loomal...» 

«Ega keegi jalgega söö, ikka suuga,» lausus Jürka. 

Jällegi ei teadnud Mall, mis vastata. Üldse oli Jürkaga 
raske rääkida, temal oli ikka kõik teisiti kui teistel inimestel. 
Sellepärast loobus Mall ikka enam ja enam jutlemisest pere- 
mehega, või olgu siis, et polnud midagi parata. Sellest oli 
Jürkal muidugi hea meel, sest ka temale ei meeldinud tühjade 
sõnade tegemine. Oleks see olnud tema võimuses, ta oleks kõik 
inimesed rääkimise asemel tööle pannud. Kui ta oleks tead- 
nud, missugust kurja vaeva inimesed näevad keele uurimisega 
ja raamatute kirjutamisega, ta oleks ainult ühte arvanud: küll 
on neil, vaestel, rasked patud hingel, et jumal neid sellise 
tühja tööga vaevab! Ainult mõtelda, et inimene ei tee enam 
midagi muud kui ainult tähti ja sõnu ja ometi loodab ta veel 
õndsaks saada! Aga Jürka meelest peaks sellist tühja tööd 
vähemalt tuhat aastat tegema, enne kui piisab õndsuseks. 

Siiski, Jürka oli veel selles õnnelikus seisukorras, kus pol- 
nud tarvidust sõnategijate ja tähesööjate üle oma pead murda. 
Tema ainukeseks mureks oli, kas jätkub loomadele põhkudest 
ja heintest ja inimestele leivast ning kartuleist. 

Aga ei jätkunud, enam Põrgupõhjal ei jätkunud. Puudus 
oli ka lihast ja võist, heeringatest ja silkudest, villadest ja 
linadest, seebist ja soodast. Ega Mall sellest nõnda rääkinud, 
et oleks midagi just nõudnud, ei, tema tuletas peremehele ainult 
meelde, sest tema pidi ju maja pidama, pidi vastutama, nagu 
ta armastas korrata. Seda sõna polnud Jürka Põrgupõhjal 
varemalt kunagi kuulnud ja imestas väga selle mõju üle: seni 
kui polnud seda sõna, oli kõike küllalt, niipea kui ilmus see 
sõna, oli kohe kõigest puudus. Ja Jürka ei saanud kuidagi 
aru, milleks küll Mall peab vastutama, kui see toob puuduse 
majja. Pealegi Põrgupõhjal on nagu varemaltki lehmad, miks 
ei jätku siis võist ja piimast? Põrgupõhjal niidetakse endiselt 
lammaste seljast villa, aga miks on tast ikkagi puudus? Põrgu- 
põhjal ropsitakse ja soetakse nagu ikka linu, miks tuleb neist 
nappus kätte? Jürka ei saanud lõpuks muidu rahu, kui rääkis 
asjast Antsule, keda ta pidas oma sõbraks. See kuulas ja 
muheles. Viimaks ütles ta: 

«See on sellest, et majas pole perenaist.» 

«Mall on ju,» vastas Jürka. 

«Mall pole ju perenaine, vaid teenija.» 

«Nii et peaks õpetaja juurde?» 

«Nii et mis muud.» 

Jürka vaikis tükk aega, enne kui ütles: 

«Ennem olgu puudus.» 

«Nojah, kuidas arvad, aga nõnda läheb koht sul käest ära.» 
«Mispärast?» 

«Noh, kui kõigest on puudus,» seletas Ants, «siis on ka 
rahast varsti puudus, aga millega sa siis renti maksad? Nii- 
nii on sul minevase aasta Stig pool võlgu.» 

«Seda nüüd küll, aga. 
i «Muidugi, see on nii-öelda sõprade vahel, aga ega see iga- 
vesti nõnda saa kesta. Minu käest nõutakse, maksud ja muud 
lud, nagu isegi tead, lõpuks peaks ka mina nõudma. Nii 
et sa mõtle asja üle hästi järele.» 

«Küllap vist.» 
| A Aga mõtles Jürka mis ta mõtles, kuidagi ei mahtunud talle 
pähe, et tema võiks Mallega õpetaja juurde minna. Kuis ta 
"siis läheb, kui ei taha temaga ühel asemel magada! Juulaga 
oli iseasi, sest temaga olid tal ammu enne kaksikud käes, kui 
õpetajast polnud juttugi. Nii et pidi katsuma endiselt edasi 
elada, tulgu, mis tuleb. Mõtles kord asjast Mallega rääkida, 
'aga loobus sellest, sest mis seal ikka rääkida, kui ei taha ühel 
asemel magada, pealegi kui Malle sõprus kasvas nähtavasti 
n ulvaga, mitte aga oma koduga. Aga siis küsis Riia 
kord isalt: 

«Miks on Malle käed põlle all, kui läheb teisepere poole?» 

«M-mh!» oli Jürka vastus, ilma et ta oleks õieti tähelegi 
pannud, mis laps rääkis. 

«Aga mina tean, miks,» jätkas Riia endiselt. «Mallel on 
- midagi põlle all.» 

«Sa ju ise ütlesid, et käed,» lausus Jürka lapse juttu tai- 
bates. 

«Aga mis on Mallel käes?» 

«Mis tal siis on?» küsis Jürka nagu ärgates. 

«Kust mina tean, mis, aga on.» 

«Ää latra!» 

«On jah, isa. Kui ta tuleb, on käed põlle peal, aga kui 
läheb, põlle all.» 

endamisi naerma, sest võta või jäta, aga Mall talitas just 
nõnda, nagu Riia oli seletanud: kui läks naabrite poole, hoidis 
käed põlle all, aga kui tuli sealt, põlle peal. Naljakas, el 


Jürka jättis jutu sinnapaika, nagu ei saaks ta millestki aru, 
aga ometi hakkas ta Malle minekut ja tulekut silmas pidama, 
et kas laps õieti oli tähele pannud. Ja ta pidi tahes-tahtmata 


Jürka ise polnud seda tähele pannud. Aga ühel õhtul pime- 
dikus, kui Mall oli jällegi naabrite poole minemas, hüüdis 
Jürka talle: 

«Mall, võta käed põlle alt välja!» 

Tüdruk jahmatas, mõtles esiteks joostes oma teed jätkata, 
aga pöördus äkki ümber ja tõttas aida poole tagasi, kust ta 
oli tulnud. 

«Võta käed põlle alt välja!» mõirgas Jürka oma kõmiseva 
häälega, mis tuli nagu tühjast tõrrest, ja järgmisel silmapilgul 
oli ta Malle juures: põlle alt ilmus valge kõrisev niidikera, 
millel oli aluseks hernestega hanekõri, ja tükk pekki. 

«Mis see on?» küsis Jürka. 

«Naabriperenaine õmbleb mulle ilusaid tikitud särke, mul 
omal pole ju selleks mahti, käed tööd hommikust õhtuni täis, 
ja siis...» 

«Vajab pekki, mis?» 

«Kas just pekki, aga midagi peab ta ju ometi sööma.» 

«Küllap vist.» 

«Mõtlesin, et seda hea kerge panni peal säristada, nii 
EEST 

«Kas oma panni peal raske?» 

«Mis siis peremees selle pekiraasukese pärast kohe nii...» 

«Sellest raasukesest saame kaks-kolm korda süüa,» ütles 
Jürka ja võttis Mallelt kõriseva niidikera ning pekikäntsaka. 
«Mine tuppa ja katsu, et minema saad.» 

«Ui aeg! Kuhu?» 

«Küllap leiad, kuhu.» 

«Mina nõnda ei lähe.» 

«Pean su enne maha lööma või?» 

«Maksa mu palk välja!» 

«Too enne see tagasi, mis põlle all välja kandsid, siis saad 
palga.» 

«Sul, näljakoil, polegi maksta.» 

«Korista oma kondid!» karjus Jürka nüüd ja ta hääletoon 
pani Malle kodarad käima. Veel samal õhtul läks ta Põrgu- 

põhjalt, pamp seljas. Riia magas juba sel ajal. Kui ta järg- 
misel hommikul Malle ei leidnud, küsis ta isalt tema järele. 

«Mall läks, käed põlle peal,» ütles Jürka. 

«Kuhu, isa?» 

«Kes teda teab, kuhu.» 

«Millal ta tagasi tuleb?» 

«Kes talt küsis.» 

«Vaat kui ei tulegi änam!» hüüdis Riia rõõmsalt. 

«Ega tulegi.» 

Paari päeva pärast tuli Ants Põrgupõhjale kuulama, et mis 
prahvak selle Mallega on olnud ja miks ta nii ülepeakaela 
minema on aetud. 

«Varganägu,» ütles Jürka. 

«Mall või?» imestas Ants. 

«Kellest siis jutt?» 

«Mis ta varastas?» 

«Aga kust mina tean, mis ta kõik varastas.» 

«Kust sa siis tead, et ta varastas?» 

«Käskisin käed põlle alt välja võtta, ja kui võttis, siis oli 
seal käntsakas pekki ja kõrisev niidikera, Juula-aegne.» 

«No mis vargus see on,» lausus Ants andestavalt. 

«Aga kui käib ühtepuhku naabri vahet, käed põlle all?» 

«Kas siis tabasid ta mitu korda?» 

«Pidin ma siis laskma ta edasi kanda?» 

«Oli sul tunnistajaid, kui tabasid ta?» 

«Kust ma need pidin võtma?» 

«Aga seda oleks pidand nõnda seadma,» seletas Ants, 
«sest nüüd seisate mees mehe vastu, tema ütleb, et ta pole 
hoopiski varastand, sina ütled, et on, kumba uskuda, kumba 
mitte.» 

«Ütleb siis Mall, et tal polnud pekikäntsakat ja niidikera 
põlle all?» 

«Seda mitte, aga tema ütleb, et ta tahtnud nendega toa 
juurde tulla, mitte varastada.» 

«Mis ta siis õueväravast välja otsis?» 

«See olnud lahti ja tema läinud teda kinni panema, enne 
aga tahtnud pisut ilma vaadata ja..., sa tead ju seda naiste 
asja, ikka pisut toimetamist ja käimist, liiatigi, kui juba nii 
pime, et kaugemale enam ei paista. Ja tal oli ju aastakaup, 
seda pea meeles, nii et kui selgub, et oled ta põhjuseta ära 
ajanud. . .» 

«Kuis nii põhjuseta?» 

«Noh, kui sa ei saa tõendada, et...» 

«Ma sain talt ju peki ja niidikera kätte.» 

«Seda küll, aga kuidas sa tõendad, et ta tahtis nad ära 
varastada?» 

«Ta ju ise ütles, et viib naabriperenaisele, see tikib talle 
särke.» 

«Kes kuulis, kui ta ütles?» 

«Kes... Mina ise.» 

«Kes veel?» 

«Aga kes siis oli siin kuulmas?» 

«No näed, peale sinu pole keegi midagi kuulnud. Ja Mall 
muidugi salgab kõik maha, et pole midagi öelnud. Võiks ju 
küsida naabriperenaiselt, kas ta õmbleb või õmbles Mallele 
särke, aga ega sa ometi arva, et see seda tunnistaks, kuigi see 
nõnda oleks. Kõik salgavad ja sinul pole mingit tõendust, et 
Mall tahtis varastada. Sina lihtsalt laimad teda, sest sa ei 
taha või sul ei ole talle palka maksta, ja nõnda katsud ta var- 
gaks teha, et siis poleks tarvis maksta.» 

«Kuule, Ants, ma olen sind tänini oma sõbraks pidand, aga 
sina oled selle varganäoga ühes nõus.» 

«Kulla Jürka, ma tahan sind ainult aidata ja ma seletan 
sulle ainult seda, mis Mall võiks öelda, kui asi ulataks koh- 
tuni.» 

«Miks kohtuni?» 

«Noh, kui Mall hakkab oma palka nõudma, nõuab seda, 
mis võlgu, ja ka seda, mis ta oleks pidand saama, kui ta oleks 
aasta täis teenind.» 

«Nii et töö on tegemata, aga palga peab maksma?» 

«Just nii: tööd ei ole, aga palk on, sest nõnda on 
seadus.» 

«Kes niisukese seaduse tegi?» 

«Kel vägi ja võimus, need, ja nemad on jumala asemikud 
maa peal.» 

Jürka vaikis tüki aega ja ütles siis: 

«Nii et kui kihutad varga minema, siis pead talle palka 
maksma?» 

«Aga sa ci saa ju tõendada, et Mall on varas, sul pole 
tunnistajaid. Pealegi sa tead ju kirjasõna: ei pea härja suud 
siduma, kes su pahmast tallab. Mall lühendas sinu jalavaeva, 
muretses sinu maja. loomade ja lapse eest, milleks siis nii 

hirmus kiskuja olla, peab pisutki oma hingeõnnistuse peale 
mõtlema.» 

«Aga mis saab Malle hingega, kui ta varastab?» 

«Sa tead, röövelgi ristisambas läks paradiisi. Üldse, Jürka, 
va vennas, pane tähele, mis ma sulle ütlen: sina siin Põrgu- 
põhjal elad nagu suure jumala selja taga või nagu karu oma 
koopas, ei sul ole tegemist ei varguse ega röövimisega, ei pet- 
tuse ega valetamisega. Aga tule inimeste sekka, siis näed, et 
need asjad on tarvilik leivakõrvane igapäevases elus.» 

«Võib elada ka ilma leivakõrvaseta.» 

«Ju siis ei või, kui kõik seda himustavad. Sellepärast on 
ikka nõnda, et kes rumal või tugev, see röövib, ja kes kaval 
või nõrk, see varastab.» 

«Mina ei varasta ega röövi.» 

«Aga miks sa siis käid võõras metsas seenel ja marjul või 
miks sa võtad mesilastelt nende mee, lehmalt tema piima, 
lambalt tema villa, vahel tema seljast nahagi?» 

«Lehm ja lammas pole inime.» 

«Ühed jumala pudulojused me kõik, kallis Jürka. Kes 
oskab ja jäksab, pügab teist inimest; kes seda ei saa, röövib 
vaest looma või maamulda ja õndsaks tahavad kõik saada. 
Meie kahekesi oleme pool eluiga siin koos elanud nagu head 
sõbrad muistegi, aga kas oled kuulnud, mis minust räägitakse? 

Ma olevat varas, röövel, külakurnaja, liiakasuvõtja, petis, 
kelm ja kaabakas, kel pole südant rinnas ega hinge ihus. Ja 
kuis on sinu endaga? Sina oled ometi elanud siin metsakurus 
nagu munk, kel on ainult üksainus soov — saada õndsaks...» 

«Küllap vist,» lausus Jürka; sest siinkohal arvas ta taipavat, 
millest on jutt. 

«Noh, ja kas oled kuulnud, mis arvatakse sinust?» 

«Kes arvab?» 

«Kõik ja ei keegi, nõnda on arvamistega. Arvatakse, et 
sina oled mõrtsukas, sest tapad tühja tööga; oled näljatäi, 
sest ei anna inimestele küllalt süüa; ihnuskoi, sest maksad 
vähe palka; petis, sest tahad selleks õndsaks saada, et põrgut 
edasi pidada; kurjategija, sest miks muidu poed inimeste eest 
ära metsa; jumalasalgaja, sest miks muidu käid nii harva 
kirikus; uhke, sest ei tee teistega tegemist...» 

«Vaat kui niisukesed lõuapuud kätte saaks, kohe lööks 
maha,» arvas Jürka. 

«Muidugi, selleks oleks sul täieline õigus. Aga kas sa ei 

arva, et ka teistel on pisut õigust. Mõtle isegi järele: sa oled 
ju ometi nii tubli töömees, et iga teine sinu kõrval enesetapjaks 
saab. Ja kas ei rahuldu sa sealjuures halvema toiduga kui 
mõne teise mehe loomad? Noh, ja palka maksad sa näiteks 
vähem kui mina oma inimestele. Hea küll, sul ei ole maksta, 
aga ikkagi. Sest kui ei ole maksta, siis ära palka inimest, mirie 
ennem ise teise palgaliseks. Tule või minu juurde, mina mak- 
san sulle rohkem, kui teenid Põrgupõhjal, ja töö on kergem, 
elu viisakam...» 

«Mina jään Põrgupõhjale.» 

«Seda muidugi,» nõustus Ants kohe, «ma räägin ainult 
näiteks, et kuidas arvatakse ja asja mõistetakse. Ehk kui võtta 
sinu õndsakssaamine: kõik tahavad saada õndsaks, et minna 
taeva, sina aga, et põrgut edasi pidada; mis seal siis imes- 
tada, kui inimestel aru segi läheb ja sind hakatakse uhkeks 
ja jumalasalgajaks sõimama.» 

«Las sõimata.» 

«Seda minagi, aga vahel mõtlen siiski, et teeksid ehk 
targasti, kui seaksid oma vanad päevad teisiti.» 

«Kuidas siis?» 

«Ega minagi õieti tea, kuidas, aga olen ainult endamisi 
arutanud, et eit on sul surnud, lapsed laiali, Malle peksid 
minema, ainult see väike veel kodus...» 

«Mis ma pidin siis tegema?» 

«See'p see ongi, et polnud muud teha. Noh, aga kui võtad 
mõne teise, siis see hakkab samuti käima, käed põlle all või 
taskus, ning kolmas niisama. Kaua see nõnda kestab ja kuhu 
see välja viib? Praegu oled lapsega kahekesi, kuidas sa nõnda 
läbi saad? Ükskord oli sul kolm hobust, nüüd veel üks, mil- 
lalgi lüpsti sul nelja-viit lehma, nüüd pole enam, kes lüpsaks 
kahtegi . . .» 

«Lüpsan ise, kuni Riia kasvab.» 

«Hea küll, et lüpsad ise, aga kas poleks targem asja teisiti 
seada?» 

«Kuidas?» 

«Vaata, Jürka, meie oleme üheskoos häid ja halbu aegu 
näinud, mina olen sind aidanud, sina mind toimetanud, nii et 
sa võid uskuda, et kui mina sulle nõu annan, siis tuleb see 
puhtast südamest ja sõprusest. Ja mina olen nõnda riskeerind, 
et mul on põllu ääres kena majake ühes lehmalaudaga, ja mis 
oleks, kui sa lööks kogu selle kremplile siin käega ja tuleks 

ia; annan sulle põllulapi, lehma ja lamba saadad minu 
a hulka, ise kopitsed ja teed, nagu vanadele vedrudele 
as. Oled juba küllalt metsa ja padrikut rägunud, soid kui- 
anud ja uut põldu teinud, las nüüd jätkavad nooremad, 
- ak ustavat sõpra õleks /inul kodu lähemal vaja. Mis. 
a arvad sellest plaanist?» 
«Tahan Põrgupõhjal õndsaks saada.» 
«Noh, aga siis hakkab Mall oma palka nõudma.» 
«Hakaku.» 
«Aga kas see ei käi meie vana sõpruse vastu, et Mallele 
maksad tema palga välja ja minule mu renti mitte? Et vähe- 
malt Mallegi vääriline olla, pean mina hakkama ka oma renti 
udma, eks. Noh, aga mis siis sünnib? Kust võtad sa raha? 
Mila loomad müüakse äta.» 
- «Kesse müüb?» 
«Pead ise müüma või müüvad teised.» 
«Kes teised?» 
«Kohus.» 
«Mis kohtul sellega asja?» 
«Aga kui Mall kaebab ja mina ka olen sunnitud siis kae- 
bama...» 
Mehed vaikisid tüki aega, ja et Jürka suud ei paotanud, siis 
arvas ts, et ta on valmis järele andma, sellepärast seletas 
2 vad 


«Õieti öelda on ju see rent, mis sa praegu Põrgupõh ja eest 
maksad, paljas saiaraha, sest mõtle ometi, kui palju siin on 
uut põldu ja heinamaad juurde tehtud. Kui ma sellega ometi 
olen leppinud, siis ainult meie vana sõpruse pärast. Aga iga- 
vesti ei või see nõnda kesta, sest muidu saab rahvasõna tõeks: 
sõber sõbra p..... koorib. Võõrastelt võiksin ma selle koha 
seest kohe kaks korda kõrgemat renti saada.» 
«Kes maksaks seda?» 

j «Kas või sinu naaber. Jumala eest! Juba on rääkind, et 

'kohta oma kätte saada. Ajab peale kui uni, aga mina e 
'tänini vastu pannud, sest meil on nii-öelda sõprade asi ja . 
«Mina jään Põrgupõhjale.» 
«Muidugi, nagu arvad, ega mina peale ei käi, ainult et see 
Mall oma palgaga ja minu rent.» 


KA " 
«Nojah, eks sellega ka hakkama saa.» 


XX 


Saadigi hakkama niihästi Malle palga kui ka Antsu ren- 
diga, aga mitte nõnda, nagu Jürka oli oletanud. Või õigemini: 
Jürka ei oletanud üldse midagi, sest Antsu seletusist hoolimata 
puudus tal asjast õige ettekujutus. Ants rääkis kohtust, aga 
Jürka oli ju millalgi ammu kohtus käinud ja seal ei sündinud 
midagi iseäralikku. Tehti küll mingisugune otsus, aga selle 
täitmist pole Jürka tänapäevani näinud, või kuigi on täidetud, 
siis nõnda, et Jürkal pole sellest olnud sooja ega külma. Tahe- 
takse veel kord kohtusse kaevata, kaevaku, mis Jürkal sellest. 
Ja mis peaasi — aeg annab arutust, milleks asjadest ette 
jõuda. 

Nõnda elas Jürka Põrgupõhjal päev-päevalt edasi, ilma et 
isegi oleks õieti teadnud, kuidas või milleks. Kui ta toamailt 
lahkus, jäi seitsme-kaheksane Riia üksinda koduhoidjaks, ainu- 
keseks seltsiliseks must kass. Oli Riia karjamaal lehmi vaa- 
tamas, siis olid Põrgupõhja hooned sootuks omasoodu, ainult 
kukk kahe kanaga kõndis õues. Aga siis hakkasid sündima 
mingisugused imelikud asjad. Kui Jürka koju tuli, leidis ta, et 
seale oli värsket rohtu kitkutud. 

«Kes seda tegi?» küsis Jürka Riialt. 

«Mina, isa. Kitkusin kapsast.» 

Jürka oleks tahtnud midagi öelda, aga sõna ei tulnud 
suust. Ometi oli tal üpris hea meel, et lapsest hakkab juba 
abi olema. Järgmisel korral leidis ta puhta piimapüti, mida 
tema oma teada polnud pesnud. Või oli ta siiski ja pärast 


unustanud? Mitte ei mäletanud. Siis leidis ta kord, et Riia 


juukseid on kammitud. Jällegi küsis ta lapselt: 
«Kes seda tegi?» 
«Mina ise,» vastas laps. «Leidsin vana kammi ja...» 

- Jürka ei osanud muud teha, kui laskis oma suure käe paar 
korda üle lapse juuste käia. 

° «Sinust saab Põrgupõhjale perenaine,» ütles ta viimaks. 
Aga ühel päeval leidis ta, et lapsel on puhas särk seljas. 
ka jäi pärani silmil vahtima ja alles tüki aja pärast 


- «Kes pesi su särgi puhtaks?» 
| «Mina ise,» kõlas harilik vastus, «nühkisin seebiga ja lõin 


kurikaga peale, päikese käes kuivas ära, nii et võisin selga 


Mõne päeva pärast leidis Jürka, et temagi särk on puhtaks 
stud. Nüüd istus ta hulk aega tummalt, ja kui Riia tema 
juurde tuli, ütles ta sellele: 

«Sa juba oskad valetada, mu purulõug.» 

«Jah, isa,» kõlas lapse vastus. 

«Kes õpetas?» 

«Naabritädi.» 

«Misuke naabritädi?» 

«See, kel väike tita.» 

Nüüd mõistis Jürka, et jutt on naabriperenaisest, kes pidi 
Mallele pekitüki ja kõriseva niidikera eest õmblema ilusat 
tikitud särki. 

«Mis tema siit otsib?» 

«Ei kedagi. Tuli vaatama, kas ma süüa olen saanud.» 
«M-mh!» 

«Ma võtsin taskust leivatüki ja näitasin. Küsis, kas mul 
piima ka on peale rüübata.» 

 «M-mht!» 

«Ma näitasin talle sahvris piimapitti.» 

“Miks sa siis esteks valetasid?» 

«Naabritädi käskis.» 

«Miks?» 

«Et sa ehk paned pahaks, kui tema käib siin vaatamas, kui- 
das ma perenaist mängin. Ta ütles, et kodust käib ta salaja, 
las siis siingi olla salaja, nii et sina ka ei tea.» 

Kui Jürka kohe ei vastanud, rääkis Riia edasi: 

«Tite pani õue maha, ma mängisin sellega, kui tädi tegi ja 
toimetas. Ja tead, isa, mis ta mulle ütles: et kuule, sa väike 
perenaine, sa elad siin nagu väike notsu. Ja siis...» 

Ja siis jutustas Riia, kuidas naabritädi õpetanud teda üht- 
teist tegema: ennast riietama, pead kammima, silmi ja käsi 

pesema, seale kapsast ja lehmale kartulist rohtu kitkuma, 
ja õue pühkima. Jürka kuulas, nagu ei kuuleks ta mid 
Jürka mõtles, nagu ei mõistaks ta midagi, sest ta oli 
nagu näljane koer, kellele keegi oli andnud pala leiba ja sili- 
tanud käega paar korda üle pea. Sellepärast siis, kui i 
lõpuks küsis, kas naabritädi tohib veel titega tulla, kuna ju 
Jürka nüüd teab, vastas see: | 

«Sa ju oskad valetada.» 

«Oskan, isa. Tädi õpetas ilusti.» 

«Noh, siis ütle tädile, et ma ei tea, et sa pole mulle rää- 
kind.» 

«Aga kui tädi ei usu nagu sina?» 

«Siis sa ei oska veel õieti valetada.» 

«Nii et pean õppima õieti?» 

«Nii et pead õieti.» 

Aga Riia oskusel õieti valetada polnud varsti enam mingit 
mõtet, sest asjad võtsid teise pöörde: Jürkale toodi kohtu- 
kutse. Õieti öelda toodi Jürkale kaks kohtukutset, sest ühes 
Malle palganõudmisega esines ka Ants oma rendinõudimi: 
sega, nii et kõik läks just nõnda, nagu Ants oli varemalt sele- 
tanud. Jürkal polnud muud teha, kui ainult imestada, kui sel- 
ged on tema sõbral Antsul ilmaasjad — täpipealt oskab ta 
ette kuulutada nagu pühakiri. Jürkat huvitas tõsiselt ainult 
üks küsimus: kohtu tähtpäev, ja selle laskis ta endale mitmel 
korral ette lugeda, et mitte unustada. Aga seegi oli ehk asjata 
vaev, sest Antsult oleks ta võinud seda niikuinii järele küsida, 
kui see järgmisel päeval pärast kohtukutse saabumist tuli teda 
külastama. 

«Ma sain kohtukutse,» ütles ta mureliku näoga. 

«Mina ka,» lausus Jürka. 

«Mis sa nüüd arvad sest asjast?» 

«Mis seal arvata.» 

«Aga kui mõistetakse välja, siis su loomad müüakse ära.» 

«Mille?» 

«Mall nõuab aastapalka, nagu ma kuulsin. Ja ma juba sele- 
tasin, et kui tema nõuab, siis pean ka mina nõudma. Sest mis 
sõprus see on, kui Mall saab oma palga kätte, aga mina oma 
renti ei saa. Meie sõpruse kaitseks pean ka mina nõudma. Ja 
sellepärast panen ma sulle veel kord südame peale: lepi Mal- 
lega enne kohut kokku, sest siis...» 

«Vargaga ei lepi,» kõlas vastus. 

Sest Jürka ei tahtnud kuidagi asjast aru saada, kuigi Ants 
püüdis talle seletada. Õieti oli nõnda, et Jürka arusaamisel oli 
“teatud raske takistus ees. Sest mis või kuidas Ants asja ka 
valgustas, ikka tuli nõnda välja, et Jürkal pidi olema kõige 
kasulikum, kui ta jätab Põrgupõhja sinnapaika ja kolib Antsu 
juurde. 

Kui Mallega leppimine oleks võinud selle tagajärje 
ära hoida, siis oleks Jürka olnud süle ja seljaga nõus, aga 
nõnda polnud asjal ei nii ega teisiti mõtet ja sellepärast oli 
ükskõik, kas Ants seletas või mitte. 

Ja nõnda tuli kõik, nagu tulema pidi: Mall ja Ants tõen- 
dasid kohtus, mida nad vajasid, Jürka ei suutnud midagi enese 
kasuks tõendada. Mall ütles otseteed, et kui ta oleks taht- 
nudki midagi varastada, siis polnud, sest hiired ja rotidki kadu- 
nud Põrgupõhjalt nälja pärast. Salaja pidi ta viimased toidu- 
raasukesed lapse tarvis hoidma, sest muidu oleks see lutikate 
ja kirpude kätte nälga surnud. Tema mõelnud alguses oma 
palga kinkida, sest mis näljaselt ikka võtta, aga kuna tema 
puhast nime püütakse vargusega määrida, siis nõuab tema terve 
aasta eest. Ja Mall oli väga kuri oma ausa nime retsimise 
pärast. 

Kui Jürkalt küsiti, mis temal selle kohta on öelda, seletas 
ta, et tema ei saa põrmugi aru Malle kurjusest. Tema, Jürka, 
pole ju midagi halba rääkinud, vaid ainult seda tähendanud, 
et mis palka see Mall veel nõuab, kui ta selle endale juba 
kätte on varastanud. Ja vargus ei olevat mingi halb asi, kui 
seda tehakse õieti ja õigel määral. Seda võivat tõendada tema 
sõber Ants. Rööviminegi olevat hea asi, nagu on seda metsast 
seente ja marjade korjamine ja lehma lüpsmine või tema seljast 
naha võtmine. 

Sellise targa jutu peale ei osatud kohtus muud teha, kui 
pead vangutada ja öelda: 

«Vanapagan ta on ja Vanapaganaks ta jääb.» 

Endastmõistetavalt sai Mall oma palga ja õiguse seda 
teatud aja jooksul seaduslikus korras sisse nõuda. Sama- 
sugune otsus langetati ka Antsu rendinõudmise suhtes. Kõik 
sündis üsna lihtsalt ja kergelt, sest Jürka ei vaielnud ju kum- 
malegi nõudmisele vastu. Tema ütles ainult: «Nojah, kui 
kohus nõnda arvab» või: «Küllap vist». Nõnda siis kohus 
arvaski, nagu Mall ja Ants nõudsid. Aga Jürka võttis kohtu- 
otsuse üsna rahulikult vastu, nagu oleks ta kõigega päri või 

nagu ei taipaks ta hästi, mis sünnib. Peale kohut tuli Ants 
tema juurde ja ütles: 

«Mall oleks valmis nüüdki veel leppima ainult väljateenitud 
palgaga, kui ta selle kohe kätte saaks.» 

«Mul pole kohe maksta,» vastas Jürka. 

«Ma võiks sulle selle raha laenata.» 

«Oled sina küll üks kullavend, Ants.» 

«Aga mul on üks tingimine.» 

«Misuke?» 

«Tule Põrgupõhjalt ära, nii et võime ta mõnele võõrale 
kes anda, kes maksab kahekordselt. Tule minu juurde, 

US...» 

«Ei, Ants, Põrgupõhjalt ma ära ei tule.» 

«Pole siis parata.» 

«Ei vist.» 

Nõnda läks Jürka koju ja hakkas seal rahulikult edasi töö- 
tama, nagu poleks midagi iseäralikku juhtunud. See kestis 
seni, kui ühel ilusal päeval ilmus ametnik, kes tuli vaatama, 
mida oleks võimalik üles kirjutada, et seda väljamõistetud 
summade katteks ära müüa. Aga toas ja aidas ringi käies tuldi 
otsusele, et surnud inventari üleskirjutamisest oleks vähe tulu. 
Nõnda siis asuti elava inventari kallale. Kõigepealt pandi 
hobune kirja, siis kaks lehma ja lõpuks kolm lammast. Kuke 
ja kahe kana juures peeti aru, aga löödi viimaks käega, sest 
kes neid tiivulisi hakkab püüdma. 

«Kas mind, last ja kassi kirja ei panda?» küsis Jürka. 

Ametnik jõllitas talle üle prillide natuke aega vastu ja ütles 
siis: 

«Mul pole aega naljatada. Ainult juhin teie tähelepanu sel- 
lele, et üleskirjutatud hobust, kahte lehma ja kolme lammast ei 
tohi müüa, tappa ega pantida.» 

«Aga kui mõni upub?» küsis Jürka. 

«Kuhu ta upub?» küsis ametnik. 

«Kust mina tean, kuhu. Loomad ju upuvad vahel või lähe- 
vad orgi otsa.» 

«Selle eest vastutate teie.» 

«Ei mina vastuta. Mina pole oma loomade eest kunagi vas- 
tutanud.» 

«Panen veel kord teile südame peale, et üleskirjutatud 
loomi ei tohi tappa ega müüa.» 

«Ei tohi tappa ega müüa,» kordas Jürka. 

«Isa ae, isa, miks nad me loomad ära viivad?” 
Aga laps ootas asjata vastust... 
«Millal nad tagasi tuuakse?“ 

«Kui ise järele lähme.* 


Nõnda lahkusid ametnikud, kui olid kinnitanud oksjonikuu- 


lutuse väravaposti külge. Jürka vaatas seda toimingut pealt ja 


küsis: 

«Mis see on?» 

«Oksjonikuulutus.» 

«Selle võite ära võtta, meil ei oska keegi lugeda.» 

«Küll teised loevad,» ütles ametnik. 

«Kes teised?» 

«Ei mina tea, kes.» 

Nõnda lahkus ametnik ja Põrgupõhjal elati jälle endiselt 
edasi; Jürka rägus isegi padrikut, et uut põldu juurde teha, 
nagu ta sellega oli harjunud juba ammust ajast. Aga ei kest- 
nud kuigi kaua see rahulik elu. Varsti ilmus loomade üleskir- 
jutaja ametnik uuesti ja temaga olid kaasas Ants, naabripere- 
mees ja mõned võhivõõrad. Alguses ei saanud Jürka kuidagi 
aru, mis need inimesed Põrgupõhjalt otsivad, aga siis meenus 
talle kohus, loomade üleskirjutamine ja paberilipakas värava- 
postis ning ta taipas, et need asjad seisavad tingimata kuidagi 
ühenduses. Nõnda oligi. Sest varsti tehti enampakkumisega 
algust. Et aga rahvast oli vähe, siis pakkujaid veel vähem, ja 
nõnda müüdi loomad nii-öelda muist muidu, muist poole hin- 
naga. Hobuse ja ühe lehma sai Ants rendi katteks endale, 
teise lehma ostis naaber ja selle hind tasus Malle palga. 
Ametnik ei saanud muidu asjatoimetuse kulusid tasa, kui pidi 
müüma veel suurima lamba. Selle hinnast jäi mõni kross üle 
ja see pidi Jürkale jääma, et temalgi oleks tulu oma loomade 
müügist. Kaks järelejäänud lammast anti vabaks ja öeldi Jür- 
kale, et nüüd võib ta neid jälle müüa, tappa ja pantida. 

«Küllap vist,» lausus Jürka ametniku sõnade kinnituseks. 

Aga kui inimesed, kes loomad olid ostnud, nendega minema 
hakkasid, jooksis Riia Jürka juurde ja küsis nutuse häälega: 

«Isa, ae, isa, miks nad me loomad ära viivad?» 

Aga laps ootas asjata vastust, sest isa ei kuulnud ta küsi- 
mustki. Viimaks haaras laps tema varrukast kinni, raputas 
kõigest jõust ja kordas: «Miks nad viivad me loomad ää?» 

«Sest et Mall käis käed põlle all,» vastas Jürka viimaks. 

Riia vahtis hulk aega juhmilt isale otsa ja küsis uuesti: 

«Kuhu nad viiakse?» 

«Kes neilt küsis.» 

«Millal nad tagasi tuuakse?» 

«Kui ise järele lähme.» 

«Millal lähme?» 

«Aega on.» 

Jürka oleks parema meelega vaikinud, aga et laps küsis, 
siis pidi midagi vastama. Vaikimisel sündis Jürkas midagi, 
mis oli mõtlemise ja mälestamise segu. Ta otsis nagu lohutust 
või seletust. Asi polnud sugugi veel nii hull. Kui ta Põrgupõh- 
jale tuli, polnud tal peale eide midagi, aga muidugi, eit oli 
tal ja see oli ka ometi midagi. Esimeseks elusloomaks said 
nad siis kassi, sellegi jumalamuidu ning pettusega. Ja kuidas 
tuli kõik muu neile majja? Antsu abiga. Noh, Ants elab alles, 
mis siis nii väga muretseda. Pealegi praegu on Jürka paremas 
seisukorras kui algul: tal on kesik, kaks lammast, kaks kana 
ja kukk, kass, Riia ja hulk igasugust majakraami, mis aastate 
jooksul nagu iseenesest on tekkinud. Heinu on tal rohkem, 


kui kaks lammast jõuavad talve jooksul ära süüa, nii et võiks 


kohe hobusenoka ja lehmamullika muretseda, või kui seda ei 
saa, siis võib ülearu heinad ära müüa ja ilusasti ületalve elada, 
sest kartulitest ja leivast jätkub. Hobust oleks muidugi vaja, 
et üht-teist vedada, aga küllap saab ka muidu hakkama, nagu 
alguseski, sest ahjuküte on enamasti kodus ja lambaheinad 
toob ta kotiga seljas. 

Aga kogu selle lootusrikka tuleviku-väljavaate viskas uppi 
Ants, Jürka parim sõber, kellelt ta oli uue elu alguseks abi 
lootnud nõu ja jõuga. Algas sellega, et Ants tuli jällegi 
Põrgupõhjale, ja mitte üksinda, nagu varemalt, vaid kahe teise 
saatel, ning teatas tunnistajate juuresolekul, et kuna nende 
vahel Jürkaga on aastane rendileping, siis tema seda enam ei 
pikenda, nii et Jürkal tuleb tuleval kevadel Põrgupõhjalt ära 
minna. 

«Kuhu?» küsis Jürka. 

«Seda pead ise teadma,» vastas Ants. 

«Mina jään Põrgupõhjale.» 

«Noh, kui sa ei lähe siit heaga, siis lähed kurjaga: lasen 
su politsei poolt välja tõsta ja minema ajada.» 

«Sa oled ju mu sõber.» 

«Muidugi olen, aga kui sa oma sõbra nõu kuulda ei võta, 
siis...» 

«Mis nõu sa mulle annad?» 

«Tule minu juurde sinna väiksesse majja ja...» 

«See pole sõbra jutt.» 

«Muidugi on see sõbra jutt, sest...» 


198 


| 


«Mina tahan Põrgupõhjale jääda.» 

- «Sellest ei tule midagi välja, sa ei jõua renti maksta.» 
«Jõuan, kui sa mu otsa peale aitad, nagu alguses.» 

«Siis olid sa noor ja...» 

«Noorus ei loe.» 

«Mis siis loeb?» 

«Et olen Vanapagan ja et...» 

«Põrgupõhjal oled sa inimene, Jürka, sest sa tahad õndsaks 

a.» 

Aga kuis ma siis saan, kui sa mu siit ära ajad?» 
> «Ondsaks võib ka mujal saada.» 
«Mina mitte. Ainult Põrgupõhjal. See maa on siin minu 
va ritud.» 
- «Aga see maa on minu.» 
«Mets ja padrik on sinu, põld minu. Oma kümne küünega 
olen ta teind.» 
«Jürka, mu vana sõber, kuula, mis ma sulle ütlen: mul on 
ws rentnik valmis ja see maksab kaks korda rohkem renti kui 
sina, sellepärast pole mulle enam kasulik sind siia jätta.» 
- «Kas tema ka uut maad juurde teeb?» 
- «Ei, seda pole enam tarvis, sest mets, mis on, jääbki met- 
$s» 
«Nii et minu haritud maal hakkab elama teine?» 
«Nii et teine hakkab...» 
«Kuule, Ants, sina oled mu vaenlane.» 
«Vaenlane või sõber, peaasi, et oleks kasulikum.» 
«Sinusuguse peaks maha lööma.» 
«Pole sellest kasu, kallis Vanapagan,» naljatas Ants, «tei- 
sed inimesed, kes järele jäävad, on samasugused.» 
* «Ikka võetakse sellelt, kes teinud ja...?2» 

«Ja kõige paremini sööb see, kes midagi ei tee,» lõpetas 
Ants. «Sina oled oma elueal kümne eest teinud, nüüd kutsun 
sind oma juurde häid päevi pidama, aga sina ei...» 

«Ma ei usu sind, Ants.» 

«Milleks ma peaks sulle valetama.» 

«Sina tahad, et annan sulle oma kätega haritud maalapi.» 

«Selle võtan niikuinii ja annan teisele, kes...» 

«Kes on see teine?» 

«Näe, siin ta seisab, maksab kahekordselt.» 

Ants näitas naabriperemehele, kes seisis siinsamas, ja küsis 
sellelt: 

«Peeter, on see tõsi?» 

«Jah, mina maksan kahekordset renti,» vastas see. 

«Mis see kolmas mees tahab?» küsis Jürka. 

«See on tunnistajaks, et me tõtt räägime,» vastas Ants. 

«Ja et sa mu siit ära ajad?» küsis Jürka edasi. 

«Et sa siit minema pead, kas heaga või kurjaga. Sest mi 
ei taha enam Vanapaganat, vaid inimest, kes tuleb ühes 
minuga taeva.» 

«Põrgu tulete kõik,» lausus Jürka veendunult. 

«Kui oleme Vanapaganast lahti, siis saame taeva.» 

«Ja sina, Peeter, saad ka taeva, kui võtad minu käest maa, 
mis ma oma kätega harinud?» pöördus Jürka naabri poole. 

«Kui ei võta mina, võtab mõni teine, kaup on kasulik,» sele- 
tas Peeter. A 

«Maatahtjaid on küll» kinnitas Ants. 

«Ja sina, Ants, ei taha enam mu sõber olla?» | 

«Pole enam kasulik olla,» muigas see ja teised kaks naersid 
laia lõuaga. 

«Hea siis küll,» lausus Jürka ja tõusis rahulikult püsti, nagu 
oleksid asjad kõige paremas korras. «Meie vahekorrad on 
selged: mina olen Vanapagan, teie inimesed. Mina tahan õnd 
saks saada, teie põrgu minna, sellepärast teete mu paljaks. 
Antski räägib sõprusest, aga ta on vaenlane.» 

Jürka hakkas pikkade sammudega toa poole minema. Tei- 
sed vaatasid talle nagu arusaamatuses järele. Toa juurde 
jõudnud, tõmbas Jürka räästast peotäie tulikuivi õlgi ja mur- 
dis need kahekorra kokku. Siis hakkas ta taskust midagi 
kobama. 

«Ta tahab tuld teha,» sosistasid mehed Antsule. 

«Ei ta tee,» venitas see lõuga ettepoole ajades läbi ham- 
maste, mis hoidsid kustunud piipu. 

Jürka leidis taskust räni, räksi ja taela ning hakkas rahu- 
likult tuld taguma. 

«Usu, ta pistab tule katusesse,» rääkis Peeter Antsule. 

«Ei ta pista,» venitas see endiselt, lõug ettepoole. 

Jürkal oli tuli juba taelas ja ta pani selle õlgede vahele, 
et tuule käes vehkida ja sädet leegiks muuta. Suitsusaba käis 
õletuusti kannul. Äkki ilmus õlgedesse leek ja järgmisel silma- 
pilgul oli see räästas. Küll sööstsid mehed Jürka poole, et 
teda takistada, aga kõik oli hilja. 

Muidugi, Ants oli algusest saadik kohe aimanud, mida 
Jürka kavatseb, aga ta teeskles uskumatut, sest talle oli kasu- 
lik, et hooned tuleroaks saaksid: nad olid täie hinna eest 
kinnitatud ja jäid ainult tüliks maa peale, kui Peeter need 
enese kätte võtab. Et mehed viimasel silmapilgul ometi mõtle- 
sid Jürkat takistada, see tuli osalt loomusunnilisest hirmust 
tule ees, osalt õigest kaalutlusest, et nõnda on hea ja ilus 
pärast seletada, kui puhtast ja õiglasest südamest nemad on 
talitanud. Ants arvas endamisi, et tema mängis kogu asja 
nii hästi, et viimselpäeval pole jumalalgi talle midagi ette 
heita. 

Iseasi on muidugi, kas seegi midagi oleks aidanud, kui nad 
teisiti oleksid talitanud. Kas oleks võimalik olnud Põrgupõhja 

hooneid päästa, kui teised oleksid algusest peale kohe Jürkat 
katsunud tema kavatsustes takistada? Hilinenud takistus näis M 
tõendavat vastupidist. Sest kõigepealt haaras Jürka Antsu | 
kraest kinni ja oleks selle vististi siinsamas vagaseks teinud, 
kui teised kaks poleks talle appi tõtanud. Aga nüüd viskas < 
ta tema kui takutordi üle aia ja vististi juhuslikult kivihunniku 
otsa, kuhu ta jäi lamama mõranenud pealuuga. Kõige südimale 
kahest, Peetrile, sai Jürka ainult ühe korra rusikaga anda ja 
juba leidis see enese aia äärest nõgesepõõsast. Kolmas mees 
ei julgenud nüüd enam üldse Jürkale läheneda ja nõnda võis 
see takistamatult ka aidale ja laudale tule otsa panna. Pärast 
seda läks ta õueväravast välja ja seadis sammud naabritalu AN 
poole. Peeter jooksis mööda põldu, et Jürkale oma kodusse 
ette jõuda, kui see peaks mõtlema ka sinna minna tuld süü- 
tama. Kaitseks haaras ta raske kirve kätte ja seisis toanurga 
varjul oodates. Nagu Peeter oli kartnud, nõnda oligi: Jürka 
pöördus neile sisse. Peeter kargas talle ülestõstetud kirvega 
teele ette. 

«Kui tuled, siis sured!» karjus ta hirmsas vihas. 

Aga enne kui Peeter jõudis talle kirvega läheneda, haaras 
Jürka aialt tubli roika ja nõnda polnud kirves talle enam põr- 
mugi kardetav. Peeter pidi taganema, sest muidu võis ta 
Jürka käest roikaga pähe saada. Ta jooksis tuppa ja kirus: 

«Kurat võtku, et püssi ei ole! Nüüd teeb kõik tuhaks!» 

«Kes?» küsis naine, kel laps parajasti rinna otsas oli ja kes 
veel millestki midagi ei teadnud, sest Peeter oli ju esiteks kirve 
pinumaalt pihku saanud. 

«Vanapagan, kes muu,» vastas Peeter. 

us?» päris naine arusaamatuses edasi. 

«Omal ja meil!» 

«Ää lobise!» ütles naine ja läks lapsega õue, kes rinna otsa 
magama oli jäänud. Aga ta pidi tahes-tahtmata kiljatama, sest 
Põrgupõhja hooned olid juba elus tulemeri. Jürka aga seisis 
keset nende õue, õletuust kaenlas, ja raius räksiga ränist taela 
külge tuld. Perenaine astus rinna otsas magava lapsega tema 
juurde ja ütles: 

«Armuline aeg, Jürka, sul hooned tules, aga kus on laps?» 

«Mis laps?» küsis Jürka ja vaatas perenaist, siis tema pal- 
jast rinda, mida hoidis ikka veel uinuva lapse suu. 

«Sinu oma laps — Riia?» 


«M-mh?!» 

«Helde jumal, Jürka, kus ta on sul?!» küsis perenaine juba 
pöörases hirmus. 

«Lammaste juures.» 

«Ja kus need siis on?» 

«Põllul.» 

«Jumal tänatud!» 

» Aga Jürka sõrmede vahel suitses juba taelaraas. Ta vaatles 
nagu mõtlikult, tõstis siis silmad naisele ja lapsele, hei- 

pilgu uuesti suitsevale taelaraasukesele, sülitas paar korda 

lele, pani ta maha ja hõõrus teda jalaga, kuni suits oli kadu- 

nüd. Siis pöördus ta ümber ja läks kiiresti minema, õletuust 
° kaenlas. Perenaine vahtis talle järele, mõeldes, et Jürka läheb 

koju, aga ei, tema tõttas küla poole. 

- «Hulluks läind teine,» ütles Peeter, kes oli ilmunud naise 

- kõrvale. 

«Mis te talle tegite seal mitmekesi?» küsis naine. 

«Ei kedagi. Ants ütles talle üles, et peab Põrgupõhjalt ära 

minema.» 

«Mis siis ime, kui ta hulluks läheb.» 

«Tast pole ju enam rendimaksjat.» 

«Aga sinust on, eks?» 

«Ega ma ise. Ants kutsus kaasa, et...» 

«Kus see nüüd ise on?» 

«Lõhkise peaga kivihunniku otsas.» 

«Muidugi, ega enne kuula, kui pea lõhki. Ime, et sinul veel 

- terveks jäi.» 

«Ime jah,» nõustus Peeter. «On sel Vanapaganal rammu!» 

«See'p see häda tal ongi, et karu jõud, aga lapse süda ja 
aru,» 

«Arvad või?» 

«Muidu vist tahab nii väga õndsaks saada.» 

Peeter oleks ehk oma naisega veel kauem Jürka asja aru- 
tanud, aga hüüded hakkasid kostma Põrgupõhja poolt — 
seal kutsuti abi. Peeter tõttas sinnapoole, naine läks tuppa last 
magama panema. 

Põrgupõhjal polnud enam tule vastu midagi parata, see oli 
neelanud kõik. Haohunnikki oli süttinud ja eluhoonetest 
eemal seisev heinaküün, mis oli ehitatud ärapõlenud vana ase- 
mele, võttis tuld, sest et see asus allatuule. Suure vaevaga oli 
Antsu juurde jäänud mees selle saanud tule piirkonnast välja 
viia, muidu oleks temagi põlenud. Oli veel ainukeseks küsi- 

museks: mis teha Antsuga nüüd? Peeter tahtis minna hobust 
vankri ette rakendama, aga teine mees arvas, et vankri rariiig 

tamine ja põrutamine tähendaks haavatule kindlasti surma. 
Nõnda siis võeti Ants kätele ja kanti Peetri juurde: seal aitas 
Peetri naine kaks teivast ühendada vöödilise vaibaga, nii et 
Antsu võis vaibale panna, padi pea alla, ja meeste kantuna 
algas ta oma teekonda kodu poole, kus oleks arstiabi kätte 
saadavam. 

See kõik nõudis hulga aega. Põrgupõhja hooned ja nende 
lähedased aiad ning väravad põlesid samal ajal omasoodu 
rahulikult edasi. Kui Peetri naine oleks mahti saanud sinna- 
poole minemiseks, hakkas laps kambris häält tegema, sest 
selle päevane uinak oli läbi. Lapse toimetamine nõudis ka pisut 
aega ja sellepärast, kui perenaine viimaks teele asus, olid juba 
suured leegid vaibunud — katused ühes sarikate ja lage- 
dega sisse langenud, rehetoa kõrge keregi juba uppi ja muud 
seinad risakil. Perenaine, laps süles, ei läinudki otseteed tule- 
kahju juurde, vaid tüüris mööda põllupeenart sinna, kus pidi 
olema Riia lammastega — teda tahtis ta leida ja enda juurde 
võtta, sest polnud ju teada, millal tuleb Jürka tagasi. Lambad 
leidiski perenaine, aga tütarlast ei kusagil. Ka vastust hõikami- 
sele ei tulnud. Sellest tärkas perenaisel kuri aimdus, et Jürka 
ehk ei rääkinud tõtt, kui ta ütles, et Riia on lammastega, 
raske südamega pöördus ta lootusetult tulekahju juurde. 
ta siis seisis tüki aega ja istus lõpuks tulest parajasse kaugusse 
kivi otsa, et lapsele rind suhu panna. Aga nüüd äkki ilmus 
Riia, kass süles: ta tuli alttuule, kus hõljus suits ja lendasid 
sädlemed, 

«Püha taevas!» hüüdis perenaine, nagu näeks ta viirastust. 
«Kust sina siis oma aruga tuled?! Sädemete alt! Kas tuli 
sinusse ei hakanud?» 

«Seal ei olnud tuld,» seletas Riia, «ainult paks suits 
kõrgelt üle pea.» 

«Ja sädemed?» 

«Läksid ühes suitsuga. Nagu tähed taevas, kui on pime, 
ainult et lendasid, ja tähed ei lenda. Päike oli kollane, kollane, 
kollane, nagu läheks keset taevast looja.» 

«Millal sa sinna suitsu alla läksid?» 

«Oo, ma olin juba ammust aega seal. Kord kuulsin, et 
keegi nagu kuskil hüüab, aga tuli pragises ja vuhises nõnda, 
et mitte midagi ei saand aru, Kui suits" hakkas kaduma, 

läks palavaks ja nõnda tulin ära, sest kass ei taht enam 
seista.» | 

«Kass oli siis küll targem kui sina.» 

«Ma ju tahtsin seda suurt suitsu näha, sellepärast läksin, 
pole veel eluilmaski nii suurt suitsu ja tuld näind. Nii kui hak- 
kas paistma lammaste juurde, tulin kohe siia, ja et kedagi 
polnud näha, siis läksingi suitsu alla, nagu oleks must katus 

pea peal.» 
° Aga samal ajal, kui naabriperenaine Põrgupõhja Riiaga 
tule ääres nõnda vestles ja oma last imetas, läks Peeter ühes 
Meise mehe, meelemärkuseta Antsu ja kanderaamiga kiiret käiku 
küla poole. Nad olid veel tükk maad Antsu kodust eemal, 
kui sealtpoolt hakkas tõusma paks suits. 

«Ei tea kas õige Jürka või?» ütles Peeter oma kaaskandjale. 

«Ega hullu tea,» vastas see ja kiirustas sammu. 

- Kui nad pärale jõudsid, oli juba Antsu eluhoone tules. 
Nõutult vahtisid nad ringi, et kuhu küll haavatud peremees 
panna. Ja ei leidnudki lõpuks paremat paika kui see väike 
majake põllu ääres, mida Ants ise oli pakkunud Jürkale pea- 
varjuks, kui ta heaga loobuks Põrgupõhjast; sinna siis nüüd 
kanti peremees ise, sest majake seisis pealetuule ja temal pol- 
nud tuleohtu karta. 

- Antsu hoonete ümber oli juba tükk aega puhas põrgu kee- 
nud, Jürka oli siin samuti talitanud nagu koduski: ta oli räk- 
siga ränist taela külge tuld löönud, selle siis õletuusti pannud, 
mis tal oli kaenla all oma naabritalust saadik, ning leegitseva 
õletuusti esimesse katusesse pistnud, enne kui ükski teadis, 
oskas või jõudis takistada. Oleks Ants ise seda toimingut 
pealt vaadanud, oleks ta ehk samuti mõelnud nagu Põrgupõh- 
jalgi, et — las põletab, kõik on ju tule vastu soodsalt kinni- 
tatud. Pealegi vajas ta juba ammugi uusi, moodsamaid ja 
mugavamaid hooneid. Ja kuna tulekinnitus on ühiskondlik ette- 
võte, Ants aga läbi ja läbi ühiskondlik loom, siis oleks nii 
loomulik, et just tulekinnituse kaudu tõuseksid talle uued 
hooned, liiatigi kui tule põhjuseks on hull inimene, sest see on 
niisama hea, nagu oleks süütajaks jumal ise oma piksega. 
Hull või pikne — jumala sulased on nad mõlemad. Ja ei ole 
ühiskonnal suuremat ülesannet, kui võidelda jumala tahtmise 
ehk jumala õnnistuse vastu isegi siis, kui need toovad mõnele 
üksikule õnne. 

Et Ants ise lamas põlluäärses majas meelemärkuseta ja 

ootas arsti, siis polnud kedagi, kes oleks ühiskondlike küsi- 
muste üle õieti järele mõelnud, ja sellepärast astuti pärast esi- 
mese hoone süttimist kohe Jürkaga võitlusse. Aga siin kor- 
dus seesama mis Põrgupõhjalgi — keegi ei saanud Jürkast 
jagu. Ka kõige tugevamad langesid uimasena maha pal 
rusikahoobist. Siis lasti kaks suurt hoovikoera talle kallale, 
esimese neist lõi ta teibaga maha ja teine põgenes kolmejal 
sena. Et loomalaut oli ka tuld võtnud, siis pidi sealt tigec 
sugusõnni välja tooma, ning selle asemel, et ta eemale viia, 
juhiti ta Jürkale vastu, lootuses, et millega ei tulnud toime = 
mehed ja koerad, sooritab möirgav härg. Aga võitlus sellega h 
näis veel lihtsam kui meeste ja koertega, sest enne kui härg | 
jõudis oma sarved tööle panna, oli Jürka neis kinni ja järg- i / 
misel silmapilgul lajatas looma raske keha maha. Nüüd oli ai 
igasugune lootus kadunud Jürka märatsusele piiri panna. Aga 
samal ajal oli tekkinud hulk inimesi, kes hoidsid juba oma 
südames Jürka poole. Sest palju oli neid, keda Antsu tigedad 
koerad karistamatult olid purenud — soo, jumal tänatud, 
nüüd olid nad ometi kord oma jao saanud! Kuidas oli hirmu 
tuntud selle mõirgava ja mõriseva, kraapiva ja mühiseva sugu- = 
sõnni ees, ja nüüd oli ta naiste ja laste eeski selili, nagu olks — 
ta tall, keda viiakse tappa, või utt, kelle seljast pügatakse villa. A 
Sellepärast siis, kui ühed karjusid: sa 

«Tooge püss ja laske ta maha!» 

Vastasid teised: “a 

«Mis tast veel tappa, kõik juba tules!» 

Tõepoolest nõnda oligi: tuli oli süüdatud pealttuule ja 
nõnda kandus ta varsti ka kõigile teistele hoonetele. Aga seda 
ei pandud esiotsa nagu tähelegi, sest kõigi silmad rippu 
Jürka küljes, kui see hilbutas mehi, materdas koeri ja vee 
tigedat sugusõnni üle selja, nagu laseks ta oma ratsaho 
pärast sõitu püherdada. Eriti olid kaasa kistud naised. 
mõnigi oleks tahtnud oma pruunid või valged käsivarred 
kale ümber kaela heita, et näha, kas ta ka nendest niisam 
kergesti võitu saab kui tugevatest meestest, tigedatest ko 
ja mõrisevast härjast. Kui selline katse jäi tegemata, siis m 
sellepärast, et naiste vaim oli küll valmis, aga liha nõder, v 
et selleks polnud vähematki aega ega võimalust, sest vaevalt 
oli Jürka oma vastastest võitu saanud, kui ta juba edasi tor- 
mas, nagu poleks teisi inimesi olemaski. Ta sööstis elumaja 
juurde, et ka sellele tuli otsa panna, aga nähes, et see oli juba 

leekides ja et püütakse päästa majakraami, peksis Jürka 
silmapilkselt kõik eemale ja hakkas ise sees lõhkuma ja purus- 
tama, käristama, murdma ja tükeldama, nagu kardaks ta, et 
tuli ei saa muidu Antsu varandusest võitu. 

Leegid võtsid ikka enam võimust. Jürka sattus tulemöllus 
ikka enam raevutsemishoogu ja rahvast jooksis ikka suure- 
mal hulgal kokku. Juba ilmusid ka tuletõrjujad ja politseini- 
kud. See oli just samal silmapilgul, kui keegi oli heale mõt- 
tele tulnud Jürka poeg Kusta kohale tuua, et ehk oskab ja 
suudab tema oma isa taltsutada. Kusta tungis ühes tuletõrju- 
jatega põlevasse majja, aga Jürka peksis tuletõrjujad sealt 


silmapilk välja ning tahtis Kustaga sedasama teha. Viimases 


hädas ei osanud see muud, kui karjuda: 

«Isa, isal Jäta nüüd ükskord ometi, nad on juba küllalt 
saand: mina uputasin noore Antsu!» 

«M-mh!» 

«Usu ometi, isa! Oma kahe käega tegin seda, me oleme tasa. 
Emale ütlesin ka enne surma, nii et ta teaks taevas jumalale 
ja Maiale rääkida.» 

Kuna isa ja poeg nõnda keset leeke jutlesid ja nad tähele 
ei pannud, mis nende ümber sündis, hiilisid mõned tuletõrju- 
jad ja politseinikud nende juurde, ja niipea kui nad olid ära 
kuulnud Kusta sõnad, kargasid nad kallale, vallutasid poja 
ja vedasid ta põlevast majast välja, kuna aga selleks jõudu ei 
jätkunud, et isaga sedasama teha. Ühe kallaletungija viskas 
Jürka läbi akna ühes selle raami ja klaasidega hirmsa kolinaga 
välja, kust ta suure vaevaga suudeti tulesurmast päästa; teise 
ründaja lõi ta uimaseks põlevasse majja, sest see oli tõmmanud 
revolvri taskust, kolmas ründaja oli Jürkat mitmel korral tulis- 
tanud ja siis ise välia karanud; neljas ja viies andsid väljast 
läbi akna Jürka pihta tuld, üks neist politseinik, teine eraisik, 
kes oli võitlushullustusse sattunud. 

Kogu asi oleks võinud jumal teab milleks välja kujuneda, 
kui leegid poleks matnud endasse kogu maja, sest juba olid 
paljudel käes mustad või haljad tuleriistad, et sihtida selle 
pihta, kelle peale ei hakanud ühegi jõud või hammas. Paljud 
kahetsesid, et politsei polnud varem kohale jõudnud, sest siis 
oleks ehk saanud igaüks oma käega katsuda, kas Põrgupõhja 
Jürka oli tõeline Vanapagan või pidas ta ainult ise end sel- 
leks: kui oli Vanapagan, siis hakkas tema peale ainult hõbe- 
kuul ning seegi üksnes siis, kui talle rist oli otsa lõigatud. 

Aga leidus ka neid, kes arvasid, et nikkelkuul on niisama 
'hea kui hõbedanegi, ja nõnda tekkis siinsamas suur vaidlus, 
mis oleks võinud lööminguks või laskmiseks areneda, kui 
poleks äkki märgatud, et üks politseinik on vajaka. Keegi ei 
teadnud temast midagi, pika järelekuulamisega selgus ainult 
nii palju, et ta ühes teistega on läinud majja Jürkat ja Kustat 
tabama. Anti käsk maksku mis maksab veel kord sisse tungida, 
sest politseinik pidi majas olema. Aga just samal silmapilgul 
heideti mees läbi purustatud akna välja. 

«Ta elab alles!» karjus üks, mõeldes Jürkat. 

«Ta elab tules!» karjus teine. 

«Ta on tõesti Vanapagan!» karjus kolmas ja sellele kol- 
mandale karjusid kõik oma südames kaasa. «Issand jumal, 
ta oli tõesti Vanapagan!» värises iga elava inimese hinges. 
Esiteks värises nõnda hing vanadel naistel, kes polnud lapsi 
ilmale kandnud, siis neil, kelle rinnad olid imetanud; vana- 
dele naistele järgnesid vanade meeste hinged oma värinaga ja 
siis tulid noored naised ja noored mehed ning lõpuks lapsedki, 
kelle südamed värisesid sellepärast, et nad nägid ja kuulsid 
kõigi teiste värinat. Silmapilguks valdas kõiki nagu kangestus, 
siis aga kõlas komando, mis ühendas kõik veejoad sellele 
paigale, kust oli aknast paisatud uimaseks löödud politseinik. 
Töötati mitte ainult pritsidega, vaid ka vannide, toobrite, pan- 
gede, kruuside, kannude, toopide ja tassidega. Igaüks tuli 
oma piskuga, et jumalgi taevas võiks näha, kui ligimese- 
armastaja ning halastaja on inimene, olgu noor või vana. 
mees või naine — Vanapaganatki püüab ta tulesurmast 
päästa. 

Ometi ei õnnestunud see: tuli oli tugevam kui inimeste kan- 
tud vesi. Kõik langes põlevateks rusudeks kokku. Aga neile 
rusudelegi kallati aina vett ja vett, nagu oleks kogu õndsus 
selles. Lapsed, kes tule kustutamisest osa võtsid või muidu 
pealt vaatasid, ei saanud kuidagi aru, miks täna vesi tulele 
midagi ei tee, nagu süttiks ta ise ühes palkidega põlema. 

«Aga kas jumal saaks niisukese tule ära kustutada?» küsis 
üks tütarlaps oma emalt. 

«Pea oma suu,» sosistas see. «Mõni viimaks kuuleb, kui 
rumal sa oled.» 

«Miks see rumal on, kui ma küsin, et...» 

«Sellepärast, et üks loll võib rohkem küsida, kui üheksa 
tarka vastata.» 

iga nüüd viskas ta tema kui takutordi üle aia. 

k Natuke suurem poiss, kes seda juttu pealt kuulas, tõmbas 
tütarlapse kõrvale ja ütles talle: 

«Ää ole rumal, et emalt lähed niisukest asja küsima.» 

«Miks mitte?» 

«Ema kardab jumalat, sellepärast.» 

«Mis ta tast kardab, ega jumal seda tuld pole teind.» 

«Kes siis)» 

«Jürka! Põrgupõhja Jürka.» 

, «Aga kes saatis Jürka?» 

«Ta tuli ise, ta on ju Vanapagan.» 

«Ja sina usud, et Vanapagan saab tulla, kui jumal ei lase?» 

«Kas siis ei saa?» 

«Kuis ta siis saab! Tuli ei hakka põlemagi, kui jumal ei 
ase.» 

«Aga miks siis jumal laseb?» 

«Miks... Miks ta kõik laseb.» 

«Mis kõik?» 

«Noh, et Jürka lõi selle tigeda koera maha ja keeras sugu- 
sõnni selili.» 

«Kas ikka tõesti keeras?» 

«Nii et karnäntsti. Iseoma silmaga nägin. Sugusõnn oleks 
võind Jürka soolikaid ka kõik kohad täis vedada nagu karja- 
selgi, aga näe, ei vedanud. Jürka käänas tal kaela keerdu.» 

Sellega pidi olema küsimus lahendatud, kas jumal saaks 
tänase tule kustutada või mitte, ja nõnda võidi päevakorras 
edasi minna — vaadata, kuidas kustutavad inimesed sellist 
tuld, millest ei saa ehk jumalgi jagu. 

Kui lõpuks tulest võitu saadi, leiti Jürka surnult palgi- ja 
plangujätiste ning igasugu puru seest. Ta oli pisut kõrbenud, 
mitte põlenud, ja üleni märg, nagu oleks teda tabanud uppu- 
missurm. Kuna Jürka ise ja paljud teisedki pidasid teda 
Vanapaganaks, siis kerkis kohe küsimus, mis oli õieti talle 
surma toonud, kas tuli, vesi või kuulid? Tulesurma usuti kõige 
vähem, sest mis suudab tuli teha Vanapaganale! Või polegi 
ehk põrgus nii hirmsat lõõma, kui tekitas Antsu-taolise ees- 
kujuliku inimese eluhoone põlemine? Seda küsimust ei võinud 
keegi vastata, sest ei leidunud ainustki inimest, kes oleks põr- 
gust maa peale tagasi tulnud. Samal põhjusel ei teatud ka seda, 
kas põrgus vett on ning kas Vanapagan vees upub või mitte. 

Surma põhjuse selgitamiseks lahati Jürka kõrbenud keha. 
See toiming valmistas kõigile pettumuse, sest lahkaja väitis, 
et Jürka pidi hukkuma ei tulest, veest ega kuulidest, vaid hoo- 
bist pähe. Kuulihaavu leiti tal kehast mitu, aga ükski neist pol- 
nud surmav. Sellest võis järeldada, et surmava haava oleks 
võinud tuua ainult hõbekuul, mida aga kellelgi polnud. Hoop 
pähe pidi aga olema nii raske, et võis tuua uimastuse, ja selle 
tagajärjel oli lämbumine suitsus ja tules. 

Tõusis küsimus: kuidas sai hukkunu või kes andis talle selle 
raske hoobi? Kas lööjaks võis olla politseinik, kelle Jürka 
viskas viimasena põlevast majast läbi akna välja? Kas Jürka 
üldse oli viskajaks või mis põhjus oli temal kui Vanapaganal 
päästa ristiinimene, pealegi veel politseinik? 

Oli neid, kes armastavad oma kaaskodanikest rääkida ainult 
head ja kes arvavad, et võimu esindaja on ikka kangelane. 
Need püüdsid asja seletada nõnda, et kaoks arutu juhus ja 
ilmuks elava inimese sihikindel tahteavaldus. Küsimusele, kui- 
das sai Jürka uimastava hoobi pähe, oli nende arvates ainult 

üks loomulik ja tõenäoline vastus: hoobi andis põlevas majas 
asuv politseinik, kes, tulles meelemärkusele, ajas enda jalule. 
Kuna Jürka tahtis talle uuesti kallale karata, hakkas polit- 
seinik laest rippuvasse kroonlühtrisse kinni, lõi selle kõikuma, 
tõmbas jalad üles, sihtis otseteed Jürka pihta ning paiskas 
selle peadpidi millegi kõva vastu, kuna ta ise kõikus kroon- 
lühtril rippudes tagasi ja lendas täie hooga läbi akna välja, 
sest et käed läksid lahti. Nõnda oleks politseiniku tegelikuks 
väljaviskajaks ja päästjaks politseinik ise, mitte aga Vana- 
pagan, nagu alguses oli oletatud. 

Oli veel teine võimalus Jürka saadud hoobi seletuseks: 
talle ei löödud, vaid talle langes midagi pähe. Mis nimelt? 
Noh, kas või sama kroonlühter, millest politseinik kinni hoi- 
dis. Aga selle oletuse puhul tekkis raske ülesanne: kuidas teha 
kindlaks, kumb langes enne põrandale, kas kroonlühter või 
Jürka? Sest kui Jürka langes esimesena, siis ei saanud kroon- 
lühtri langus olla tema languse põhjuseks. Langes aga kroon- 
lühter enne Jürkat, siis võis tema languse tagajärjeks olla ka 
Jürka langus ja uimastus. Sellest peaks siis tahes-tahtmata 
järeldama, et tuli hakkas Jürka peale alles siis, kui ta oli kao- 
tanud meelemärkuse, missugune asjaolu lubaks oletada, et 
tema oli ehk ometi Vanapagan. 

Sinnapoole viipas ka viimasena aknast nii või teisiti välja 
lennanud politseiniku seisukord. Esmaabi tagajärjel ajas ta 
varsti silmad lahti, nii et võis loota, temalt saab kõige kohta 
õige seletuse. Aga siis ilmnes, et ta on kaotanud kõnelemis- 
võime. Kui talle anti pliiats ja paber, tegi ta ainult mõne aru- 
saamatu varesejala. Nõnda siis oli kindel: politseinik pidi 
põlevas majas midagi ennekuulmatut ja -nägematut kogema ja 
see võis ainult Jürkaga ühenduses seista. Temaga pidi midagi 
hoopis teist olema kui teiste inimestega. Tema nagu ei kuulu- 
nudki surelike kilda. Seda kinnitas teda lahkaja arstki, sest ta 
öelnud, et sellist nüsib ta oma elus esimest korda. Kõik panid 
endale kõrva taha, et arst tarvitanud sõnu «sellist nüsib», ja 
kõik mõistsid ilma pikemata, et niisugused ebatavalised sõnad 
peavad ometi midagi tähendama. Oleks arst öelnud «sellist 
keha», «sellist meest» või midagi selletaolist, siis oleks olnud 
arusaadav, aga öelda ainult «sellist» ja siis lisada «nüsib», 
see ajas inimestele, kes mõistsid taibata sõnade salajast tähen- 
dust, hirmujudinad kehale. Oli enam kui selge, et arst tahtis 
toonitada ainult ühte: inimesel ei ole niisugust keha. 

Seda harukordsust aitas suurendada veel see, et peahaava 
uurides leidis arst paksude juuste seest mingisugused müge- 
rikud, mis meenutasid väikesi sarvemükse. Nõnda ujus uuesti 
veepeale kogu see uurimine, mida toimetati aastakümnete eest 
Jürka pealuu kallal ja mis pidi tõendama, et saadud vigastuse 
tagajärjel Jürka peas on tekkinud surnuluu. Aga nüüd ei 
uskunud enam keegi asjatundjate arvamust ega oldud sellest 
enam huvitatudki, sest kõik olid veendunud, et Jürkaga on 
ainult sellepärast nõnda, et ta oli Vanapagan. Tema tugevus 
ja suuruski seletub ainult sellega, sest jumal on igavesest ajast 
igavesti kindlaks määranud, et Vanapagan, kui ta tuleb maa 
peale inimeste sekka, ei tohi kogult ületada viiekoormast heina- 
kuhja ega end väiksemaks teha, kui on seda paras lutikas. 
Noh, neid tingimusi polnud Jürka oma ajalikus elus rikku- 
nud, niipalju kui teda oli võidud ja teatud tähele panna. Et 
ta aga kogu eluea niisuguse mürakana maa peal oleks elanud, 
nagu ta praegu kõrbenuna lamas, seda ei uskunud enam keegi. 
Lahtiseks jäi muidugi küsimus, kui väikeseks ta enda oli 
vahepeal moonutanud. Igatahes üks oli kindel, et esimesel ööl 
pärast Jürka surma oli nähtud mingit imelikku pisitillukest 
looma ringi jooksmas — must, pika sabaga — ja keegi ei ka- 
helnud, et see loom polnudki loom, vaid surnud Jürka. 

Kõike eelmist näis kinnitavat ka see, et kui Jürkat taheti 
maha matta, siis ei leidunud midagi, millega seda teha. Needki 
riidenärud, mis tal elusalt seljas olid, hävisid tules. Põrgu- 
põhjal leidus ainult tuhahunnik. 

«Tule jumal appi!» hüüdsid kõik nagu ühest suust. «Ei ole 
võimalik, et õige inimene oleks nii paljas. Õige inimene kas 
või varastabki endale midagi, kui ta tööga ei viitsi teenida.» 

Aga lõpuks leiti, et Jürkal on järele jäänud kesik, kaks 
noort lammast, kaks kana, kukk, kass ja laps. Nõnda siis müüdi 
loomad, kanad ja kukk, et saada matuseraha. Oleks ehk müü- 
dud ka laps ja kass, aga neid ei tahtnud keegi, sest üks oli 
solgutatud ja teine tüdruk, mis tühjadega teha. Isegi muidu- 
tahtjaid ei leidunud, nõnda et nad jäid sinna, kus nad olid — 
naabri Peetri ja tema naise juurde. 

Puusärgiks löödi hööveldamata laudadest kast kokku ja 
sinna pandi Jürka, nagu ta oli, ainult Peetri naine andis tüki 
riiet pealelaotamiseks. Aga see leiti Vanapagana tarvis liiga 
hea olevat ja nõnda vahetati ta närude vastu ümber. Näru- 
dega kaetuna heitiski Jürka oma laudkasti. 

Oli lahendamata kaks olulist küsimust: kuhu Jürka matta ja 
kes lähevad teda matma? Alguses valitses üldine arvamine, et 
Jürkat ei või mingil tingimusel õnnistatud mulda, s. t. surnu- 
aiale matta, vaid ainult surnuaia taha. Oli isegi neid, kes arva- 
sid, et on üsna asjata vaev teda surnuaia tahagi vedama hakata, 
kõige õigem ja lihtsam oleks siiasamasse Antsu maa peale auk 
kaevata ja ta sinna sisse lükata. 

Kuid siis astusid naised Jürka eest välja. Ei olevat mingit 
põhjust temaga sellepärast kui loomaga ümber käia, et ta oli 
tugevam kui tema matjad. Ja isegi kui ta olekski olnud 
Vanapagan, siis oleks ta maailma tulnud jumala tahtmist 
mööda, ei muidu. Seda pidi tõendama seegi, et ta käis laua- 
kirikus ja kõik. Tema elas nagu iga teinegi ristiinimene ja 
sellepärast tuleb matta mitte surnuaia taha, vaid surnuaiale. 
Ja kui õpetaja peaks selles takistusi tegema, siis... 

Aga õpetaja ei teinud selles mingeid takistusi, sest Jürka 
polnud ju enesetapja, vaid tulekahju ohver. 

«Kas siis õpetajahärra ei mäleta, et Jürka ei tahtnud tae- 
vasse saada, kuidas võib teda siis õnnistatud maale matta?» 
küsis kiriku vöõrmünder. 

«Jürka kinnitas alati, et tema tahab õndsaks saada, sellest 
piisab,» vastas õpetaja. 

«Aga ta tahtis ju õndsaks saada selleks, et põrgut edasi 
pidada.» 

«Mis sest, armas hing, põrgu on jumalast seatud.» 

«Aga kui ta oli ometi Vanapagan, nagu paljud märgid tõen- 
davad ja nagu ta ise uskus, mis siis?» 

«Selle peale, armas hing, võin ma öelda: ärgem sõdigem 
jumala armunõu vastu. Kui jumal arvas heaks kuradi inime- 
sena maailma saata, nagu ta varemalt saatis oma poja, siis ei 
ole meil surelikkudel selle kohta midagi ütlemist. Me peak- 
sime ainult oma südamed ja neerud läbi katsuma, kas me ei 
talitanud elava kuradiga niisama mõistmatult nagu jumala 
pojagagi. Kõige õigem oleks siiski öelda: Jürka ainult uskus, 
et ta on Vanapagan, ja see usk oli tal nii kindel, et ei mina 
ega ükski teine suutnud seda kõigutada. Selleski näeme jumala 
seletamatut armunõu: ebausu teeb ta ikka kindlama kui õige 
usu. Me tõstaksime tõepoolest mäed paigast, kui meil oleks nii 
kindel õige usk, kui oli seda Jürka ebausk. Sellepärast, armas 
hing, me kõik peame minema Jürkalt, sellelt Põrgupõhja Vana- 
paganalt õppima, kuidas tuleb uskuda: pimesi, ilma aruta- 

mata, ilma mõtlemata, nagu oleksime alles lapsed. Jürka oli 
meie usu õige laps, kuigi tal oli ebausk.» 

Õpetaja pühkis silmi: ta sai iseoma sõnadest liigutatud, 
nagu see juhtus nii sagedasti. Ka vöörmünder võttis oma 
punase taskurätiku välja ja teeskles silmade pühkimist, tõe- 
poolest aga polnud tal midagi pühkida, sest vähe mõistis ta 
vana õpetaja sõnadest, veel vähem tema meeleliigutusest. 
Ainult üks oli selge: Jürka tuli matta õnnistatud maale ja see 
ei meeldinud talle põrmugi, sest ta teadis, et selle mõtte taga 
seisid peaasjalikult naised, kes olid näinud, kuidas Jürka oli 
käänanud tigeda sugusõnni kaela. Naiste suhtes oli aga vaga 
vöörmünder Onnistegijaga ühel arvamusel, kui see ütles: 
naine, mis on mul sinuga tegemist. Samuti ei tahtnud ka vöör- 
münder, et temal oleks naistega tegemist, kui on käsil usu- 
asjad. Aga õpetaja oli otse vastupidises arvamuses, selles 
oli häda. 

Nõnda siis oli matusepaiga küsimus otsustatud. Palju täba- 
ramaks kujunes matjate leidmine, sest siin puudus see üksik, 
kes oleks kõikvõimsalt otsustanud. Ants ehk oleks võinud 
seda teha, aga tema mõistus hõljus ikka veel taeva ja maa 
vahel. Ajuti olid teisel küll nagu pisut selgemad silmapilgud, 
aga siiski ei vastanud ta ühelegi küsimusele, vaid sonis üksi- 
sõnu: «Las põleb, las põleb, raha tuleb! Las põleb, las põleb, 
raha tuleb!» Sellest tegid mõned järelduse, et Jürka põletas 
Antsu hooneid mitte raevust ega hullumisest, vaid kokkuleppe 
tõttu: mõni teab, mis Ants Jürkale selle eest oli lubanud. Nuti- 
kamad arvasid, et Ants polnud tänini Jürkale millegi eest 
tasunud ega oleks ka nüüd. Kui tulesüütamine sündis tõepoo- 
lest teadlikult, siis seda ainult Antsu suhtes, Jürka polnud 
muud kui pime abinõu, millega jõuti soovitud eesmärgile. Aga 
saatus määras ometi kõik teisiti: eesmärk oli saavutatud, aga 
eesmärgi taotleja ise hukkunud, sest ka Antsust ei lootnud 
enam keegi elulooma. 

Matjate küsimus oleks olnud palju lihtsam lahendada, kui 
Kustagi, Jürka poeg, oleks olnud käepärast. Aga see istus 
vahi all, sest põlevas majas oli kuuldud, kuidas ta raevutse- 
vale isale oli öelnud, et tema uputanud noore Antsu. Kuna 
Kustalt nende sõnade kohta aru päriti, seletas ta, et see kõik 
on tühine väljamõeldis isa rahustamiseks. Temal, Kustal, 
olnud ema kaudu teada, kuidas Jürka kahtlustanud noort 
Antsu oma esimese tütre Maia hukutamises ja kuidas ta oli 

ähvardanud niihästi vanal kui ka noorel Antsul kaela kää- 
nata, niipea kui ta asja jälile saab. Kusta arvanud, et Jürka 
tänane raevutsemine põhjenebki suurel määral Maia surmal, 
ja kuna ta jõuga isale vastu ei saanud, siis läks ta oma välja- 
mõeldisega — tema üputanud noore Antsu. See rahustanudki 
Jürkat sel määral, et Kusta oleks võinud ta ilusasti põlevast 
majast välja tuua, kui mitte tuletõrjujad ja politseinikud 
poleks vahele seganud. See rikkunud kogu asja, muidu oleks 
võidud praegu Jürkat ennast üle kuulata ja kõige kohta sei- 
gust saada. 

Kuigi Kusta seletus oli tõenäoline, ei lastud teda ometi 
vabaks, ja nõnda pidid Jürka matma võhivõõrad. Et ükski 
nendest, kes pidasid end paremaks, ei tahtnud seda teha, siis 
leiti viimaks kivilõhkuja, kraavikaevaja, turbalõikaja ja mus- 
tusevedaja, kes olid valmis Jürka maha viima, aga needki 
tingimusel — iga mehe peale pool toopi puskarit, mis antakse 
hommikul enne teeleasumist kätte. Neli meest kulus selle- 
pärast ära, et Jürka pidi maetama surnuaiale, kus puusärk tuli 
köitega ilusasti hauda lasta, nii et ta jääks püsti, mitte küljeli 
või selili, mis takistaks viimselpäeval ülestõusmist. Oleks 
Jürka maetud surnuaia taha, siis poleks vaja olnud ülestõus- 
misega arvestada, sest sealt ei tõuse niikuinii enam keegi 
kunagi, ja nõnda oleks matmiseks piisanud kahest mehest 
küllalt. 

Kuna nüüd matuselisi oli neli, siis oleks neil ühehobuse- 
vankris olnud ühes puusärgiga kitsik või osa mehi oleks pida- 
nud kordamööda maas käima. Nõnda siis anti kahehobuse- 
vanker, kuhu pandi tublisti õlgi, et oleks pehmem sõita nii- 
hästi surnul kui ka elavail. Ja et ei sünniks õnnetust, raken- 
dati vankri ette kaks vana väsinud tööruikat, kel seljad sedel- 
gate alt kärnas ja kaelad rangide alt verised, jalad kanged ja 
kõverad, pead ripakil ja kõrvad lontis. 

Kui kõik oli juba minekuks valmis, puusärk vankris, kaks 
meest juba tema kaanel istumas, üks vankri eesotsas õlgedel, 
neljas ohje pihku võtmas, saabus Peetri Viiu Riiaga, kellele 
ta oli oma vana suurräti ümber sidunud, et tal poleks külma 
karta. 

«Kas võtate selle pisikese kaltsukubu ka peale, et oleks 
ükski oma inimene matusel?» küsis Viiu meestelt. 

«Mis see on, poiss või tüdruk, mitte ei saa aru?» küsis 
turbalõikaja vastu, kes istus kraavikaevaja kõrval kirstul. 


«Kes siis poisile suurrätikut hakkab ümber siduma,» lau- 
sus kraavikaevaja ning sülitas lirtsti ülalt alla. 

«Oleks poiss, siis teine asi, aga tüdruk, see ju...» arutas 
kivilõhkuja, kes hoidis ohje. 

«Mis sel tüdrukul siis on, et ta ei või isa matusele,» ajas 
Viiu vastu. 

«Tule ise ka, siis teine asi,» ütles turbalõikaja. 

«Mina ei saa, mul omal väike piripill kodus,» seletas Viiu. 

Peeti nõutult aru. Mustusevedajagi pöördus vankri eesotsas 
õlgedel ümber, et vaadata, misuke see uus matuseline õige on. 
Natukese aja pärast küsis ta Riialt: 

«Mis sul seal rätiku all on?» 

«Näe!» hüüdis Riia ja tõmbas kollaste silmadega musta 
kassi pea rätiku alt välja. 

See otsustas asja. Sest mustusevedaja armastas kõiki loomi 
ning see oli õieti tema ainuke õige armastus. 

«Tule siia, ma võtan su oma jalge vahele õlgedele, siin sul 
hea pehme,» ütles mustusevedaja Riiale ja Viiu tõstis ta mää- 
ratud paigale, nii et matuserong võis hakata liikuma. Aga kui 
juba kivilõhkuja songutas ohje ja vehkis vemblaga hobuste 
kohal — vehkis sellepärast, et loomad kartsid küll löömise 
ähvardust, mitte aga löömist ennast, sest nad mäletasid, et 
millalgi oli olnud valus, kui neid löödi —, hüüdis mustuse- 
vedaja äkki: 

«Tpruu, kurat! Pea oma sugutäkud kinni!» 

Ja kui hobused uuesti liikumatult paigal seisid, tõmbas 
mustusevedaja puskaripudeli taskust, ulatas selle Viiule ja 
ütles: 

«MAatuseliiku!» 

«Mina ei võta kunagi, ainult vanamees...» katsus Viiu 
vastu ajada. 

«Eks siis saat vanamees lapsega siia,» ütles mustusevedaja. 
«Kuidas siis matusele, kui ei võta matuseliiku.» 

Ja kartes, et muidu ehk tõstetakse Riia ühes kassiga vankrilt 
maha, võttis Viiu pudeli vastu ja tegi suu seks. Nüüd võttis 
mustusevedaja pudeli ja pakkus ka Riiale. 

«Mis sa siis, pime loom, sellepärast lapsele!» hüüdis Viiu. 

«Ta ju isa matusel,» vaidles mustusevedaja vastu. «Ega ma 
palju, ainult piisakene.» 

Ja ei aidanud midagi, ka Riia pidi maitsma puskaripude- 
list, kuigi Viiu kaasabil, et ta teeks ainult huuled niiskeks. 

«Aga et te jumalapärast lapsele tee peal enam rohkem ei 
anna!» vannutas Viiu mehi. 

«Ega meil täigi anda, kulub omal ära!» karjusid kõik neli 
kooris vastu, ja nagu oma sõnade tõenduseks haarasid nad 
pudelid, tõstsid suule ja jõid lõginal. Pärast seda hakkasid 
hobused liikuma ja vanker logises minema. 

«Päris häbi, et inimest nõnda maetakse,» ütles keegi 
naine. 

«Aga kust sa tead, et ta inimene oli?» küsis keegi mees 
vastu. 

«Inimene, inimene,» kordas keegi kolmas peaaegu mõnita- 
valt, «nagu ei tea, mis see inimene ära ei ole!» 

Matuselised seda tühja targutust enam ei kuulnud, nemad 
liikusid kiriku poole. Lagedale teele jõudnud, lullitasid nad 
aeg-ajalt igaüks oma pudelist, nii et juba ammu enne kiriku 
juurde jõudmist jõrisesid nad laulda, muidugi mitte kiriku- 
lauluraamatust. Mustusevedaja katsus alguses teisi talitseda, 
sest laps oli ta jalge vahel õlgedel ühes kassiga magama jää- 
nud, aga teised tõstsid nagu kiuste veel enam häält. Nõnda siis 
jõrises lõpuks ka mustusevedaja teistega kaasa. Igal pool, kus 
seda jörinat kuuldi, tuldi välja vaatama, mis pillerkaar nüüd 
õige lahti on, ja kõigile, keda matuselised juhtusid tähele pa- 
nema, viipasid nad käte või ka mütsidega ja karjusid kärise- 
vail häälil: 

«Me matame Vanapagana-maita! Me matame Vanapagana- 
maita!» 

Kiriku juures läks muidu kõik hästi, aga kui köster lauluotsa 
lahti tegi, siis panid neli matuselist niisuguse joru jooksma, et 
kõster vaevalt-vaevalt jõudis neid vaos hoida. Siiski, kõik jäi 
viisakuse piiridesse, nii et kellelgi polnud midagi ütlemist. 
Mustusevedaja tuli isegi sellega toime, et võttis lapse ühes 
kassiga seniks sülle, kui vaimulik talitus oli möödas ja muld 
riputatud. Tuikus teine küll jalul ja lehkas puskarist, aga lap- 
sel-nääpsukesel oli tema tugevate käte vahel hea olla, hea 
kuulda ja hea näha, mis tehti ja räägiti, ning suurrätiku all 
kassi varjata. 

Õpetaja sõnad olid lihtsad, kuid südamlikud. Muuseas 
ütles ta: 

«Sa olid omasuguste seas üks viletsamaid ja vaesemaid, 
aga ometi tundsid end suure ja rikkana, sest sul oli ju kindel 
usk. Meie keskelt lahkusid sa niisama lihtsalt, nagu sa siin 

elasidki, aga selle eest särad sa seda heledamalt seal, kuhu 
sa ükskord jõuad.» 

Nende viimaste sõnade kohta ütles mustusevedaja teistele 
väljas: 

«Kuulsite, mis õpetaja ütles? Ta ei lubanud teda taeva.» 

«Jah, vaid — kuhu ta jõuab. Aga kuhu siis? Teadagi, 
kuhu,» rääkis kivilõhkuja. 

Ja nad võtsid oma pudelid ning jõid mitu korda järjestikku 
kõigi silma all, et oma südant kinnitada. Siis istusid kivilõhkuja 
ja kraavikaevaja vankrisse kirstu otsa, kuna turbalõikaja ja 
mustusevedaja tahtsid oma kangete kontide pehmendamiseks 
jala surnuaiale minna, kuhu oli ehk pool kilomeetrit maad. 
Laps oma kassiga unustati hoopis. Aga see ei teinud sellest 
suuremat välja, sest ta oli nii harjunud oma kiisu-miisuga kaksi 
olema. Nõnda siis mindi nüüd: hobused vankri, kirstu ja kahe 
mehega ees, turbalõikaja ja mustusevedaja keset tolmust teed 
kaelastikku nende järel, sest neist olid saanud matusel suured 
sõbrad. Natukese maa peal neist läks Riia oma kassiga, ka 
keset teed, aga jalgu järele vedades, sest nõnda oli tolm kõige 
suurem ja kõndimine kõige huvitavam. Alguses turbalõikaja 
ja mustusevedaja ajasid suure häälega juttu, aga kui need 
mehed, kes istusid vankris kirstu kaanel, tegid laulu lahti, siis ei 
võinud ka nemad muidu, kui pidid kaasa laulma, mitte küll 
sama laulu ja mitte isegi kahekesi ühte laulu, vaid igaüks ise- 
seisvalt oma sõnu ja joru. 

Aga sellel üldisel laulul, millest ainult Riia oma kassiga osa 
ei võtnud, olid saatuslikud tagajärjed. Oleksid mehed vaikinud 
või ainult jutelnud, siis oleksid tee kõrval asuvate elamute koe- 
rad nad tülitamata mööda lasknud, sest siin logises alati nii 
palju igasuguseid vankreid läbi, et ükski arukas koer ei viitsi- 
nud nende peale haukuda ega võtnud isegi vaevaks vaatama 
minna, kes sõidab või mida ta veab. Aga niipea kui nad kuul- 
sid laulu, tulid nad kõik kohe vaatama, mis on maanteel lahti, 
Uudishimuliste seas oli ka üks vana toakoer, kes väga vähe 
tundis õuekoerte kombeid; see siis oligi esimene, kes arusaama- 
tuses ja puhtast lollusest ajas nina vastu taevast ja katsus hau- 
kuda, ning kui see hääle kähisemise tõttu hästi ei õnnestunud, 
hakkas haledast südamest ulguma, nagu läheks ta meel meeste 
laulust härdaks. Nüüd ei võinud ka teised koerad enam vai- 
kida, sest nende komme nõuab, et mida teeb üks ees, seda pea- 
vad ka teised järele tegema, kuigi see üks oleks nende seas see 

kõige rumalam. Kust koerad selle kombe võtnud, pole uurijad 
veel lõpuni lahendanud, aga mõned avaldavad arvamist, et 
selle kombe on koerad saanud inimestelt, oma peremeestelt. Sest 
olevat tähele pandud, et ükski jabur või nõdrameelne ei suut- 
vat nii suurt totrust leiutada, mida kõik need kohe ei jäljen- 
daks, kes end ise ja keda teisedki targaks peavad. 

Siiski, olgu selle koerte kombe algupäraga kuis tahes, penide 
kontsert oli täielik, nii et summutas isegi meeste laulujörina. 
See hirmus kisa tekitas Riia kassis uudishimu ja hirmu, ja enne 
kui laps üldse midagi taipas, oli kass suurrätiku alt väljas ja 
lidus, niipalju kui jalad andsid, laulvatest meestest ja hobustest 
mööda, ikka selle puu poole, mis kasvas eespool tee ääres. Riia 
jättis silmapilkselt oma tolmutamise ja jooksis kassile karju- 
des järele. Kui ta jõudis turbalõikaja ja mustusevedaja juurde, 
pidas viimane ta kinni ja küsis, milles on häda. Riia ei saanud 
suust muud sõna välja, kui lõugas ühtesoodu, käed ettepoole 
õieli: 

«Kass! Kass!» 

«Mis on kassiga?» küsis mustusevedaja. 

«Jooksis sinna!» 

«Kuhu sinna?» 

«Puu otsa.» 

«Kuhu puu otsa?» 

«Sinna!» 

Lõpuks ometi oli mustusevedajal selge, milles asi on, ja ta 
hüüdis kirstul istujaile: 

«Hei, küüdimehed! Jätke jõrin ja pidage oma suguruunad 
kinni!» 

Ja kui ta neile oli seletanud, mis õnnetus last oli tabanud, 
kõbis ta ise turbalõikajaga vankrisse, sest ta arvas, et kui 
kirstu kaanele ronida, siis ulatub kassi puu otsast kätte saama, 
kuhu see koerte eest oli jooksnud. Aga kuna see oli meestel 
sootuks uus ja ootamatu ülesanne, siis pidid nad enne oma 
pudelist südamekinnitust võtma; alles pärast seda ajasid nad 
end neljakesi vankris püsti, et nad oleksid kohe valmis kirstu 
kaanele tõusma, niipea kui vanker jõuab puu alla, kus hauku- 
sid koerad. 

«Hoidke nüüd teineteisest kõvasti kinni, ma teen hobustele 
tuld takka,» käsutas kivilõhkuja. 

«Aja või umbnelja, me ei kõssagi!» karjuti talle vastu. 

Vanker hakkas liikuma ja lähenes puule. Kõik mehed olid 

huvitatud, kui kõrgel kass on ja kas ulatub teda kätte saama. 
Nõnda ei pannud õieti keegi tähele, kuidas vanker puu 
jõudes sõitis ühe rattaga raksatades kivi otsa, kuna teine ratas 
läks tee veerde nõkku. Kallutus ja vapustus olid nii järsud ja 
ootamatud, et kõik mehed lendasid ülalt alla. Ainuke õnn 
oli, et jumal oli andnud hobustele rahuliku ja targa meele: 
märgates õnnetust, peatusid nad silmapilkselt. Nõnda said 
mehed aega maast üles kobida, üks naerdes, teine kirudes, 
kolmas imestades, kuidas see küll nõnda võis sündida, 
on ju nemad kõik täies kuraasis mehed ja küllalt sõnnikut 
vedanud ning püsti sõitnud, ilma et keegi kunagi oleks kuk- 
kunud. 

Aga neljas mees, mustusevedaja, ei teinud katsetki tõusmi- 
seks, tema lamas teekraavis, pea vastu kivi. Kui teised ta ühisel 
jõul vankrisse õlgedele asetasid, leiti, et tal oli pea verine ja 
meelemärkus kadunud. Sellest ei tehtud alguses suurt numbrit, 
vaid kõigepealt hakati puu otsast kassi otsima, sest keegi ei 
tahtnud lapse nuttu kuulda. Aga nagu nüüd selgus, kassi puu 
otsas ei olnud. Et laps oma silmaga võiks puu läbi otsida, 
tõusti kirstu kaanele püsti, tõsteti laps kõrgele puuokstesse ja 
näidati temalegi, et seal tõepoolest kassi ei ole. Ka koerad, kes 
esiteks puu all haukusid, olid kuhugi kadunud, nagu poleks 
neid kunagi olnudki. Kõik oli nagu elus silmaviirastus. Ei jää- 
nud muud üle, kui asuti mustusevedajat turgutama. Kõige pare- 
maks rohuks peeti viina. Nõnda siis võeti tema enda taskust 
pudel ja kallati talle selle põhjast viimane piisk suhu. Ja kui 
see ei mõjunud, anti teistest pudelitest lisa, kuni mees ajas 
lõpuks silmad lahti. 

«Kuule, mõistad sa, va vennike, kassi ei ole puu otsas!» 
karjuti, niipea kui ta paotas silmad. 

«Ma tean,» vastas mustusevedaja, nagu oleks ta äkki kai- 
neks saanud. 

«Kust sina, sünnik, seda tead, sa ju magasid?» 

«Ma nägin.» 

«Mida sa nägid?» 

«Kas teie siis ei näind?» 

«Mida?» 

«Ta tõstis ju kaane üles, tõusis püsti ja võttis kassi ära.» 

«Kes tõstis kaane üles?!» 

«Vanapagan, kes muu,» ütles mustusevedaja üsna rahulikult, 
kuigi teised olid jahmatusest oimetud. 

«Mis sa jaburdad!» karjusid teised nagu eneste julgustuseks 
mustusevedajale. 

Aga vastuse asemel ajas see enda õlgedelt üles, ronis kirs- 
tule, pani oma pahema silma vastu pragu, mis oli jäänud kahe 
hööveldamata laua vahele, ja piilus hulk aega sisse. Kui ta 
lõpuks oma pea tõstis, ütles ta üsna rahulikult ja asjalikult: 

«Vaadäke ise, seal ta istub, äinult et kollased silmad on 
pimedas sinised.» 

Värisevate südametega lähenesid teised kirstupraole. Esime- 
sena vaatas kivilõhkuja ning ütles siis: 

«Nagu tulekivi sädemed.» 

«Nagu linaõilmed mustal rabaveel,» lausus järgnev turba- 
lõikaja. 

«Nagu sinised tähed pimedas taevas,» kinnitas kraavi- 
kaevaja. 

Nüüd polnud enam kahtlust, et mustusevedajal oli õigus, ja 
kõigi hinge langes pime hirm. 

Aga Riia, kes seisis maas ja sirutas oma kaela üle vankri 
otslaua, vaadeldes meeste toimingut, hüüdis oma heleda hää- 
lega meeste hirmu sekka: 

«Ma tahan ka näha!» 

Need lihtsad sõnad vapustasid kõiki, sest laps oli üldises 
jahmatuses ununenud ja keegi ei teadnud, kust tuli hüüe või 
kes oli hüüdja. Kõige enne toibus kivilõhkuja, sest ta märkas 
pead, mis upitas end vankri otslaua taga, ja nagu julgust otsi- 
des hüüdis ta: 

«Sindrinahk! See ju va plika vankri otslaua taga.» 

«Näidake mulle ka!» vastas Riia sellele hüüdele. 

Ja nüüd tõsteti laps vankrisse, näidati talle kirstupragu ja 
õpetati, kuidas ta peab vaatama. Riia katsus vaadata, aga 
ütles, et tema ei näe midagi. 

«Ega siis lapse silm võta,» arvas kivilõhkuja. 

«Küllap võtaks, aga ta, rumal, ei oska ju vaadata,» ütles 
kraavikaevaja. 

«Vaata hoolega ja hästi kaua,» õpetas mustusevedaja. 

Riia tegi, nagu mustusevedaja oli õpetanud, ja ütles siis: 

«Esteks on must ja pärast läheb siniseks, nii et sätendab.» 

«Tunneb nooti,» lausus kraavikaevaja mõistu oma kaaslas- 
tele ja lisas: «Istuge kõik kõvasti kaanele.» 

Ja kui nad olid neljakesi kirstul istet võtnud, otsisid nad 
taskust oma viinapudelid välja ja jõid need tilgatumalt tüh- 

jaks. Mustusevedaja, kelle pudel juba enne oli tühi, tõstis ta 
siiski suule ja nõrjutas teda, nagu oleks tal tõepoolest veel 
midagi ühes teistega juua. Peale seda tehti hobustele jalad alla 
ning mindi niisuguse vutiga surnuaiaväravasse, et Riia taga 
vankriotsas õlgedel oma kassi üürikeseks unustas ja laginal 
naeris. 

«Jääge istuma,» käsutas kivilõhkuja teisi, kui juba vanker 
seisis. Ja ta võttis kõie, mis oli kaasas kirstu haudalaskmiseks, 
ja sidus selle esiteks ühe puusärgiotsa ümber, laskis siis mehed 
üksteise järel püsti tõusta ja mässis kogu kirstule köie ümber. 

«Soo, nüüd pole enam keda kuraditki karta,» ütles ta siis ja 
teised, kes ka lõpuks taipasid, milleks see ebaharilik sidumine 
oli vajalik, kiitsid kivilõhkuja ettevaatuse üksmeelselt heaks. 
Nõnda seotult võeti kirst õlgadele ja kanti haua juurde. Saat- 
jaks oli ainult üks inimene, seegi väike Riia, kes juba jällegi 
nuttis oma kassi taga: Aga kirikumehe naine, kes täna oma 
abikaasa kohuseid täitis, arvas, et Riia nutab oma isa pärast, 
keda joobnud mehed kannavad hauda, läks tükk maad silm- 
näos nutvale lapsele järele ja ei saanud muidu, kui pidi ka 
oma pisaraid pühkima, kuna ta ise haletsedes kordas: 

«Oh sa, mu kubujussike, oh sa, mu väike kubujussike!» 

Haua juures oli meestel ainukeseks mureks: kuidas saada 
köis kirstu ümbert kätte, kui see juba on hauas. Aga kivi- 
lõhkuja leidis õige lahenduse, kui ta ütles: 

«Las ta, kurat, läheb ühes Vanapagana ja kassiga.» 

«Las läheb jah,» kinnitasid kraavikaevaja ja turbalõikaja. 

«Niikuinii pole see änam kellegi ristiinimese riist,» lausus 
mustusevedaja omalt poolt. 

Nõnda siis lasti köiega mässitud kirst ilma pikemata hauda 
ja mehed haarasid juba labidad, et mulda peale ajada, aga 
äkki meenus mustusevedajal midagi ja ta hüüdis: «Pidage!» 
Ta lõi oma labida mullahunnikusse püsti, võttis Riial käest 
kinni, viis ta hauakaldale, näitas, kuidas ta peab kolm korda 
mulda võtma ja selle hauda viskama, kuna ta ise samal ajal 
ühes lapsega pikkamisi luges: 

«Peotäis sa mulda minult katteks saad.» 

Kivilõhkuja tahtis oma miütsilotigi peast võtta, aga turba- 
lõikaja sõitles teda ja ütles: 

«Mis, kurat, sa sest mütsist kisud, ega see ole jumalasõna.» 

Nõnda pani kivilõhkuja oma mütsi pähe, nagu see oli 
mustuseveda jalgi, kes toimetas lapsega haua ääres, ometi seisid 

kõik üürikeseks norus peadega, nagu loeksid nad issameiet. 
Aga kui laps oli oma mulla visanud ja ühes mustusevedajaga 
kaasaskäivad sõnad lugenud, heitis ta viimase pilgu hauda. 
Äkki sirutas ta karjudes oma käed suurräti alt ammutava ava- 
use poole, nagu oleks seal midagi erilist näha. Lapse kisast 
võpatasid kõik neli meest loomusunniliselt. Mustusevedaja, kes 
oli lapse kõrval haua äärel, pidi tahes-tahtmata pilgu alla 
kõiega mässitud kirstule heitma, aga ta pea tõmbus nagu ussist 
nõelatult tagasi: kirstu kaanel istus väike must pika sabaga 
loom, kelle ümarikus peas helendasid taevassinised silmad, mis 
vahtisid pärani pilgul ülespoole, otse mustusevedajale vastu. 
See muutus hirmust tummaks, tõmbas karjuva lapse hauast 
eemale ja haaras oma labida, et hakata mulda kühveldama. 
Teised mehed järgnesid tema eeskujule. Aga esimesed labida- 
täied polnud veel kirstule kobisenud, kui hauast kargas must 
loom, kel olid taevassinised silmad ja pikk kõver saba, ning 
pistis vilama haudade vahel, kadudes järgmisel silmapilgul 
viirastusena. Järele jäi ainult sinine suitsujuga, mis haihtus 
niisama ruttu, nagu ta oli tekkinudki. 

Laps karjus ikka veel heleda häälega, sirutades käsi kas 
haua poole või üle haua taevassiniste silmadega loomale järele, 
ükski ei saanud sellest õieti aru. Mustusevedaja oletas viimast, 
ja kuna ta nüüd jällegi vabanes oma keelekidast, ütles ta: 

«Kas nägite?» 

Teised kas ei pannud tema küsimust tähele või oli hirm ka 
nemad tummaks muutnud, igatahes ükski ei lausunud midagi, 
kõik pildusid ainult nagu südametäiega mulda, kuni haud oli 
kuhjas täis. Aga kui labidad selga visati, et minema hakata, 
oli laps nagu tina tuhka kadunud. Mehed arvasid alguses, et 
küllap on ta ees vankri juurde läinud, aga ka seal ei olnud teda. 
Nüüd jäid mehed üksteise otsa tõtt vahtima, kuni kõigi süda- 
messe langes suur hirm. Neid kõiki valdas ühine soov: saaks 
siit võimalikult ruttü minema! Ja kribinal-krabinal tõttasid nad 
hobuseid lahti päästma ning vankrisse ronima. 

Kuid just samal silmapilgul tuli kirikumehe naine ja küsis: 

«Kus laps on?» 

Mehed tegid, nagu ei kuulekski nad naise küsimust, selle- 
pärast ütles see uuesti: 

«Teil oli ju laps kaasas, kuhu see jäi?» 

«Läks loomale järele,» vastas nüüd mustusevedaja, kelle pea 
oli kinni mässitud. 


«Mis loomale?» küsis naine arusaamatuses. 

«Sellele, kel taevassinised silmad,» seletas mustusevedaja. 

«Kuulge, mehed, see pole õige asi, ütelge, kuhu panite 
lapse?» päris naine ikka tungivamalt, kuna tal endal hirm rin- 
nas aina kasvas. 


«Ma ju ütlesin — läks loomale järele,» kinnitas mustuse- 
vedaja. 

«Jah, meie rohkem ei tea,» toetas mustusevedajat ka kivi- 
lõhkuja. 


«Te olete hulluks läind!» karjus naine nüüd. «Kui te kohe 
ei ütle, mis tegite lapsega, teatan politseile.» 

Aga mehed olid juba vankrisse roninud ja hakkasid oma 
setukaid vemmeldama, et neile jalgu alla teha — nõnda kihu- 
tasid nad mürinal surnuaiaväravast minema. Naine vahtis neile 
tükk aega pärani silmil järele ja läks siis areldi haua poole, 
mille mehed just praegu olid kinni ajanud — areldi selle- 
pärast, et ta kartis midagi näha, millest ta võiks ehmuda ja 
villi või roosi saada, sest nende hädade eest olid teda hoiata- 
nud niihästi käetark-mustlaseit kui ka suguõde-kaardimoor. 

Ometi polnud värske haua juures midagi kohutavat märgata. 
Et oma jalavaeva vähendada, valis naine otsese tee haudade 
vahelt, arutades samal ajal endamisi, kuhu võisid küll mehed 
lapse panna. Aga äkki jäi ta seisatama ja sosistas üllatunult: 

«Näe, kus teine!» 

Riia magas sirelipõõsa all suurimas rahus, pea rohtunud 
hauakünkal. Naine silmitses teda natuke aega naeratades. Aga 
siis meenus talle lapse hiljutine nutt surnuaiaväravas ja tema 
enda meeleliigutus ning ta kordas oma endisi sõnu, ainult hel- 
lemalt ja rõõmsamalt: 

«Oh sa, mu kubujussike, oh sa, mu väike kubujussike!» 

Ja ettevaatlikult korjas ta magava lapse põõsa alt üles ning 
kandis ta koju. 


EPILOOG! 


Vanapagan on juba mitmendat-setmendat vooru taeva-ukse 
laga, sest ta tahaks teada, on ta inimesena maa peal elades õnd- 
saks saanud või mitte. Kaua peab ta koputama, enne kui Peet- 
rus avab. 

«Sada aastat on täis, tulin jällegi,» ütles Vanapagan Peet- 
rusele. 

«Nii ruttul» imestab see. 

«Ootajal on aeg pikk.» 

«Jumal on pika meelega.» 

«Nii et otsust pole ikka veel tehtud?» 

«Veel mitte.» 

«Kas ei saaks seda kuidagi kiirustada?» 

«See on ainult maa peal võimalik, kus loevad «pistmised» ja 
suhted.» 

«Nõnda võib see viimsepäeva laupäevani kesta,» lausub 
Vanapagan lootusetult. 

«Pole parata. Korjatakse sinu maapealse elu kohta täienda- 
vaid andmeid.» 

«Aga mis saab seni põrguga?» 

«Peab kuidagi edasi kikerdama. Kas ei peaks menetlust 
kuidagi uuendama?» 

«Igavusest on poisid vahetpidamata katsetanud. Viimaseks 
moeuudiseks on põrgus, et daamid pesevad ise oma lapse pesu 
või et värv aetakse ihult maha ja iluraviga varjatud voldid las- 
takse välja. Minu vanamoor ütleb, et nõnda paistab hing nagu 
soolasilgu niisk ja keha nagu kortsus kõrend. Peeglid on igal 
pool maksuta, nii et kel süda kutsub, see vaadelgu end.» 


| Vt, märkust Ik. 5. — Toim. 

«Aga mis tehakse meestega?» 

«Need pannakse lõbu pärast kõndima ja asja pärast sõitma. 
Nõnda on põrgutee korrashoiukulud langenud 75%. Peale selle 
katsetame, kuis mõjub, kui poksijad, tõstjad ja teised rammu- 
mehed õpivad käsitsi naiste siidsuka silmi üles võtma. Polt 
veel kindel, misukese vabriku sukad on kõige lirumad, et neid 
siis meie katseis kasutada, igatahes asi areneb. Kavas on veel: 
mootor hakkab inimest juhtima, mitte vastupidi. Nõnda loo- 
dame pääseda krematooriumi ülekoormatusest ja hauaplatside 
hinnad alla viia, muidu pole vaesemaid kuhugi panna. Veel 
mõtleme, et kui.. .» 

«No näed, kallis Vanapagan, ka vanast asjast võib uut 
toota, kui aga õigest otsast peale hakata,» rääkis Peetrus siin- 
kohal vahele. 

«Aga seda kõike on vähe, kui ei saa uusi hingi. Ja ma 
hoiatan veel kord, et kui laostub põrgu, siis on ka paradiisi 
päevad loetud, sest inimene huvitub rohkem hirmust kui õnd- 
susest.» 

«Seda minagi, ja sellepärast arvan ma, et meie peame kokku 
hoidma ja käsikäes minema.» 

«Selleks peab taevas oma poliitikat revideerima. Oieti öelda 
polegi see raske. Sest te ju ometi näete, mis sünnib maa peal: 
usk, mis peab õndsaks tegema, on saanud vaeste ja viletsate 
sääsekurnaks ning rikaste ja vägevate rasvumisraviks.» 

«Kulla Vanapagan, võib-olla on jumal selle asja oma armu- 
nõus just nõnda seadnud. Ja kas võib kedagi sellepärast hukka 
saata, et ta elab jumala seadmist mööda. Pealegi ärgem mõist- 
kem kohut, et meie eneste üle kohut ei mõistetaks.» 

«Minu üle mõistetakse niikuinii kohut, pealegi veel sajad 
aastad.» 

«Sa oled Vanapagan, sellepärast.» 

«Maa peal olin ma inimene.» 

«Sellepärast ongi nii raske otsustada sinu õndsuse üle.» 

Vanapagan tegi minekut, aga ta pöördus veel kord ümber, 
vaatas oma sõbrale Peetrusele otsa ning lausus siis nukralt: 

«Tunnen, et olen asjata maa peal elanud.» 

«Nüüd on sul lootuski.» 

«Mis lootus?» 

«Ehk saad ometi õndsaks, nii et võid põrgut edasi pidada.» 

TÕDE KODANLIKU EESTI TEGELIKKUSEST 


Suure kunstilise jõuga-on A. Tammsaare oma parimates teostes 
näidanud eesti rahva elu rohkem kui poole sajandi vältel. Teravalt 
ja halastamatu otsekohesusega paljastab kirjanik neis teostes 
kumamisele ning vägivallale rajatud isevalitsuslikku ja kodan- 
likku korda. 

Sellest, kuidas kapitalism demoraliseerib ja rikub inimest, 
sisendades temasse ahnust, julmust ja egoismi, jutustavad meile 
kirjaniku poolt loodud kunstiteosed, sellest kõnelevad ka kir- 
janiku arvukad publitsistlikud artiklid. 

»Me elame hammaste ja küünte ilmakorras, siin valitseb ainult 
jõud, mitte õigus, siin käsutab võim ja kapital,“ ütleb Tammsaare 
esimese maailmasõja päevil kirjutatud artiklis ,Sõda ja rahu“. 

Jõudnud kapitalismi kiskjaliku olemuse mõistmiseni, mõistab 
kirjanik hukka mitte ainult kurnamisele rajatud ühiskondliku 
korra, vaid ka selle korra teenistuses oleva kultuuri ja tsivili- 
satsiooni. 

Sügavamalt ja täielikumalt kui ühegi teise minevikukirjaniku 
loomingus on Tammsaare teostes näidatud eesti kodanluse rahva- 
vastast olemust, tema kiskjalikku moraali, kodanliku kultuuri 
peatamatut laostumist ja roiskumist. 

Oma viiekõitelises romaanis ,Tõde ja õigus“ annab Tammsaare 
ajaloolise läbilõike eesti kodanluse tekkimisest, arenemisest ja 
mandumisest. 

Kirjanik häbimärgistab need alatud vahendid ja võtted, mida 
kodanlus kasutas töötavate hulkade teadvuses tekkinud protesti 
lämmatamiseks, rahva petmiseks ja rõhumiseks. 


Inimese mandumist, tema väärtuslikumate omaduste kadumist 
ühiskonnas, kus ühe inimese kurnamine teise poolt on kujune- 
nud kogu ühiskondliku korra olemasolu põhiseaduseks, näitab 
Tammsaare juba oma romaani esimeses köites. Nii Pearus kui 
ka Andreses tekitab eraomand ja ekspluateerimine jõhkrust, jul- 
must ja despotismi. Kuid Vargamäe peremeeste elu ja tegevus 
toimus eesti kodanluse tekkimise ja arenemise algperioodil, see- 
pärast ei osanud nad veel oma kiskjalikku olemust maskeerida 
jutlustamisega isamaast“, eesti ,rahva kasudest* ja nende 
»kasude" eest võitlemisest. Kodanliku ühiskonna hundimoraal 
polnud jõudnud neis ka veel lõplikult välja suretada inimest. 

Isand Mäebergi ja härra Mauruse kujudesse romaani teises 
köites on Tammsaare koondanud need kõige tüüpilisemad jooned, 
mis iseloomustavad eesti kodanlust 1905. aasta revolutsiooni eel. 
Hirm töötavate hulkade ees, kes üha energilisemalt hakkasid 
väljendama oma poliitilist aktiivsust, sundis kodanlust käiku 
laskma kõik tema käsutuses olevad vahendid, et juhtida rahva 
tähelepanu kõrvale võitlusest oma orjastajate vastu ja mürgitada 
tema teadvust oma jõusse mitteuskumise mürgiga. 

1905. aasta revolutsioon rebis maha maski eesti kodanluse 
näolt ja näitas, missugused olid selle rahva huvide ja kasude 
eest ,hoolitseja“ tõelised eesmärgid ja taotlused. 

Kuulutanud end võitleva rahva ees silmakirjalikult revolut- 
siooni pooldajaks, hoolitses kodanlus tegelikult ainult selle eest, 
et teha revolutsioonist üks ,kulduura koosolek“, nagu targutab 
romaani III kõites kaupmees Vesiroos, kus oleks võimalik olnud 
tsaari hirmutada rahva ,mässuga“, et temalt välja paluda õigus 
istuda koos parunitega ,landstual*. Kirjanik näitab, et 1905. aasta 
revolutsioonist tuli eesti kodanlus välja rahva reeturina, kes oli 
tänulik isevalitsusele selle eest, et see oma timukatööga rahva 
kallal toime tuli. 

Suure Oktoobrirevolutsiooni päevil, kui isevalitsus oli juba 
kukutatud, tuli kodanlusel rahva timuka ülesanded enda peale 
võtta. 

Kaotanud oma kaitsja ning toe isevalitsuse näol, pöörab eesti 
kodanlus oma abiotsivad silmad teiste maade kiskjate poole. 
Ameerika ja Lääne-Euroopa imperialistide juhatusel, nende otse- 
sel abil ja toetusel õpib ta ka rahva timuka ameti selgeks. Tina 
ja tääkidega röövisid Köögertalid, Vesiroosid ja Itamid eesti rah- 
valt Oktoobrirevolutsioonis kättevõidetud vabaduse ja kehtestasid 
oma verise diktatuuri. 

Iseloomustades neid rahva timukaid eesti kodanluse lühikese 
ja kuulsusetu ajaloo viimasel etapil, laseb kirjanik romaani TV 
köites Indrekut nende kohta öelda: ,Need on ellujäänud sõja- 
aegsed marodöörid, revolutsiooniaegsed verekaanid, kes end teiste 
kulul täis imenud* (IV köide, 1 tr. 1932, 1k. 37). 

Neile marodööridele ja verekaanidele, ,kes elavad ja praa- 
livad ausate inimestena, ...kes rüüstavad kogu maa“ ja kes 
»-»»taovad uhkustades endale vastu õieliaetud rinda ja kisen- 
davad täiest kõrist, et nemad on maailma ja inimeste päästjad” 
(V kõide, F tr.'1933, lk. 15), ennustab Tammsaare oma romaanis 
peatset lõppu. 

Kuid Tammsaare kirjutas oma romaani ,Tõde ja õigus" aas- 
tatel, mil ta ei olnud jõudnud veel vabaneda abstraktse huma- 
nismi kammitsaist. Kodanlus ise oli aga selle humanismi juba 
ammu jalge alla tallanud ja üle parda heitnud, sest nagu ütleb 
M. Gorki, on täiesti võimata armastada ligimest, kui on vaja 
teda riisuda, ja kui ta riisumisele vastu paneb, tappa. 

Tammsaare otsis aga tõde ja õigust ,ligemise armastuse” 
nimel, otsis seda kodanlikus ühiskonnas ning lõi kohkunult tagasi 
ja sattus segadusse siis, kui ta nägi, et revolutsiooniline prole- 
tariaat sellesama tõe ja õiguse, mida kirjanik väsimatust otsi- 
misest hoolimata kusagilt ei leidnud, oli otsustanud maksma 
panna vahendite abil, mis tema tõekspidamistele risti vastu 
käisid. 

Paljastades halastamatult kodanlikus ühiskonnas eksisteerivat 
ülekohut, alatust, pettust ja silmakirjatsemist, täitis kirjanik 
lugeja hinge vihaga, nakatas teda kindla otsustavusega hävitada 
see vastik, inimest orjastav ja moonutav vägivallaehitis, Selles 
julges ja jõulises paljastuses kajastub Tammsaare sügav usk 
inimesse, usk tema jõusse ja tema kaunisse tulevikku. 

Kuid romaanis ,Tõde ja õigus“ ei lähe kirjanik lõpuni sel 
raskel inimõiguste eest võitlemise teel. Ta võtab inimeselt relvad 
just vaenlase enda ees. 

Mitte rahva revolutsioonilises võitluses oma orjastajate vastu 
vaid kõikehaaravas armastuses näeb kirjanik seda vahendit, mis 
peab vabastama inimese tema pahedest ja sulatama ühte kodan- 
liku ühiskonna vaenulikud jõud. 

See lepitav jõud, milleks Tammsaarele on ,ligemise armastus” 
ja inimese moraalne enesetäiustamine, eksisteerib küll kirjaniku 
unistuses, kuid elus otsib ta seda jõudu asjatult Elus näeb ta 
ainult vaenu, lepitamatuid vastuolusid ja võitlust. 

Proletaärse revolutsiooni vajaduse ja ülesannete mittemõisi- 
mine Tammsaare poolt on teravas vastuolus kõige selle väärtus- 
likuga, mis teeb kirjaniku loomingu lähedaseks töötavaile hul- 
kadele. Ta on vastuolus kogu ekspluataatorliku ühiskonna, tema 
võltsdemokraatia, kiskjaliku moraali ning roiskuva kultuuri halas- 
tamatu paljastamisega Tammsaare teostes. Kõneldes vastuoludest 
geniaalse vene kirjaniku L. N. Tolstoi loomingus, mis oli sam- 
muks edasi kogu inimkonna kunstilises arengus, ütleb V. 1. Lenin, 
et neid vastuolusid suure kirjaniku loomingus tuleb vaadelda 
mitte ainult kui isiklikke vastuolusid, vaid kui nende keeruliste 
vastuoluliste tingimuste peegeldust, ,mis määrasid vene ühis- 
konna mitmesuguste klasside ja mitmesuguste kihtide psühho- 
loogia reformijärgsel, kuid revolutsioonieelsel ajastul“ 
(Teosed, 16. kd., !k. 298). ,Tema suu läbi,” kirjutas V. L Lenin 
Tolstoi kohta, ,kõneles kogu see paljumiljoniline vene rahva 
mass, kes juba vihkab praeguse elu peremehi, kuid kes veel 
ei ole jõudnud teadliku, järjekindla, lõpuni mineva ja leppimatu 
võitluseni nende vastu.“ (V. 1. Lenin, Teosed, 16. kd., lk. 326.) 

Ainult sellelt, leninlikulf seisukohalt vaadatuna saavad meile 
selgeks ka vastuolud Tammsaare maailmavaates ja loomingus. 

Vastuolud Tammsaare maailmavaates, mis kõige teravamal 
kujul ilmnevad romaanis ,Tõde ja õigus“, pole midagi muud kui 
nende töörahva arvukate mitteproletaarsete kihtide vaadete ja 
meeleolude väljendus, kes kirglikult vihkasid oma rõhujaid, kuid 
kes samal ajal oma ühiskondliku seisundi tõttu polnud suutelised 
nägema reaalset väljapääsu kodanlikust ühiskonnast. 

Otsides teed teda erutavate rahva elu tähtsamate küsimuste 
tahendamiseks nende kõikuvate sotsiaalsete kihtide positsioonilt, 
jõudis Tammsaare romaanis ,Tõde ja õigus" küll kodanliku ühis- 
konna hukkamõistmiseni, kuid ei jõudnud veel vabaneda neist 
naiivsetest tõekspidamistest, mida ta soovitab inimsoo päästmiseks 
ekspluataatorliku korra pahedest. 

Tammsaare lõpetas ,Tõe ja õiguse“ kirjutamise aastatel, mil 
kodanlikes riikides ennenägematu jõuga möllas 1929. aastal puh- 
kenud majanduskriis, mis kolmel järgmisel aastal süvenes. 

See kriis näitas eriti ilmekalt kapitalistliku süsteemi roisku- 
mist. Imperialistlik kodanlus nägi, et endise ,demokraatia* sil- 
diga varjatud vägivallasüsteem ei ole enam küllaldane rahva 
ohjeldamiseks. Kodanlus hakkas otsima väljapääsu tekkinud olu- 
korrast fašistliku, s. o. kapitalismi kõige reaktsioonilisemate 
elementide diktatuuri maksmapanemise teel, 

Seoses hitlerlaste märatsemisega Saksamaal hakkas ka eesti 
kodanlus üha rohkem kalduma avaliku terroristliku diktatuuri — 
fašismi poole. 

See kõik ei võinud jätta oma mõju avaldamata kirjaniku-demo- 
kraadi maailmavaatele. Tammsaarele sai selgeks, et imperialism ja 
tašism ähvardavad rahvaid tagasi viia keskaegsesse pimedusse, 
nagu ta ütleb, et ,see mõnel pool juba sündinud“. Nimetatud 
selgus nõudis kirjanikult ka nende mitte ainult naiivsete, vaic 
samuti ülimal määral kahjulike ,retseptide“ revideerimist, mida 
ta ,Tões ja õiguses“ oli soovitanud ühiskonna ümberkorraldami- 
seks. 

Kui Tammsaare varem oli veel hellitanud lootust, et demokraäa- 
tia peaks looma tingimused, mis soodustaksid inimese kõlbelist 
ümberkujunemist ,ligemise armastuse“ nimel, siis on ta nüüd 
sunnitud tunnistama, et sellisest demokraatiast pole aimu ei 
Ameerikas, Lääne-Euroopas ega kodanlikus Eestis. ,Ja kust pidi- 
megi seda aimu saama?“ küsib kirjanik 1936. aastal kirjutatud 
artiklis ,Kultuurist ja demokraatiast“. ,Kõik meie poliitika- 
tegelased on ju neilt päevilt pärit, kus isevalitseja istus Piiteris, 
isevalitseja istus Toompeal, isevalitseja istus mõisas, seisis 
isegi tänavanurgal korrapidajana. See on meie poliitiline tradit- 
sioon, poliitiline kultuur. Ja siis katsusime hüpata demokraatiasse. 
Aga mehed jäid isevalitsejaks, sest nad pidasid kinni oma tradit- 
sioonilisest kultuurist. Demokraatiast kõneldi, demagoogiat mõeldi, 
isevalitsust püüti teostada... 

Selline on valitsev tõsiasi meie poliitikas. Aga nüüd ütleme 
ühes itaallaste ja sakslastega, et demokraatia on süüdi. Aga 
kuidas võib demokraatia süüdi olla, kui ta meil tõelikult puudub?" 


Tammsaare jõuab veendumusele, et imperialismi ja fašismi 
hukatusliku poliitika eesmärgiks on tõelise kultuuri ja tsivilisat- 
siooni hävitamine. ,Paarikümne aastaga,“ ütleb ta 1937. aastal 
kirjutatud artiklis , Vaim ja võim", ,on maailmas uueks saanud 
väim ja võim. Hiljuti ülistatud läänekultuuri vaimuvabadu- 
sest on tehtud vaimuorjus, mille taolist tunti ainult aastasadu 
tagasi.“ 

Kirjanik mõistab, et selle vaimuorjusega püüab roiskuv kodan- 
lus inimest moraalselt laostada, püüab temast teha valitseva klassi 
tahte järgi väljaõpetatud töölooma, kes ei oleks üldse suuteline 
ühiskondlike nähtuste üle oma pead murdma. 

Ületanud need sügavad sisemised vastuolud, mis takistasid 
kirjanikul õige tee leidmist inimsoo päästmiseks ekspluataatorliku 

korra pahedest, jõuab Tammsaare oma elu ja loomingulise tee 
viimastel aastatel tõekspidamisteni, mis ei jäta kahtlust selles, 
et kirjanik on jõudnud selgusele ka tema poolt hukkamõistetud 
kodanliku maailma ümberkorraldamise vahendite küsimuses. 

Selgus ajastu kõige tähtsamas küsimuses võimaldas kirjanikul 
luua teose, mida me täie õigusega võime nimetada kriitilise 
realismi silmapaistvamaks saavutuseks eesti kirjanduses. Oma 
viimases romaanis ,Põrgupõhja uus Vanapagan” (1939) lange- 
tabki Tammsaare halastamatu kohtuotsuse kodanlikule tegelikku- 
sele, Köögertalide, Vesirooside, Itamite ja Kaval-Antsude riigile. 
Mitte üldise, kõikehaarava armastuse juurde ei kutsu kirjanik 
selles teoses rõhutud rahvast, vaid leppimatule võitlusele oma 
orjastajate vastu ja nende hävitamisele. 

Kodanlik ühiskond, õpetab V. 1, Lenin, on ,rajatud sellisele 
põhimõttele, et emb-kumb, kas sina röövid teist või teine sind, 
kas sina töötad teisele või tema sinule, kas sa oled orjapidaja 
või oled ori* (V. 1. Lenin, Teosed, 31. kd, v. k., lk. 269). 

Ekspluataatorlike klasside jagamatu valitsemise ideoloogia 
nõuab alistuvuse ja sõnakuulelikkuse ideoloogia kultiveerimist 
rahvahulkades. Kõik valitseva klassi käsutuses olevad vahendid 
ja jõud on kodanlikus ühiskonnas selle eesmärgi teenistuses. 
Eriline koht ekspluataatorite reaktsioonilises ideoloogias kuulub 
usule. Usk on valitseva klassi käes rahva uimastamise kõige 
sobivamaks vahendiks. Jutlustades tühje lootusi taevasele hea- 
olule, õigustades ja kaitstes igasugu orjust ja rõhumist, on usk 
valmis kandma ükskõik missuguse ekspluataatorite kuriteo rahva 
vastu ,jumala tahte“ arvele. 

Töötava inimese traagilist saatust ühiskonnas, kus võimutseb 
kiskjate hundimoraal ja kus kehtivad seadused, kirik ja usk 
ning kogu võim on valitseva klassi teenistuses, kujutabki suur 
kriitiline realist oma viimases teoses ,Põrgupõhja uus Vana- 
pagan“. 

Selleks, et näidata kurnamisele rajatud ühiskondliku korra 
põhilisi vastuolusid, mida saab likvideerida ainult selle korra 
kukutamine, selleks, et viia lugeja kodanliku korra hävitamise 
vajaduse tunnetamiseni, annab kirjanik romaanis hävitava üldis- 
tuse rõhumisele ning sotsiaalsele ebaõiglusele rajatud korrale. 

Tuues päevavalgele kurnaja kiskjalikku olemust, paljastades 
kirikut ja usku kui töötajate vaimse orjastamise ja ekspluataa- 
torite ülevõimu kaitsmise ning õigustamise tööriista, jagab Tamm- 
saare ,Põrgupõhja uues Vanapaganas" halastamatuid hoope kiri- 
kule, usule, kodanlikule kohtule, moraalile ja kultuurile. 

Samal ajal kirjanik näitab, et kui kavalalt ja maskeeritult ka 
ei tegutseks kurnaja, kui südilt ja agaralt ka ei kaitseks tema 
huve kodanlikud seadused, kui peenelt ja rafineeritult ka ei sui- 
gutaks hulkade teadvust kirik, jõuab töötav inimene varem või 
hiljem ometi selgusele enese vahekorras kurnajaga ning see 
selgus viib ta paratamatult võitlusele oma õiguste eest. 

Teose põhi-idee viimine lugejani polnud Tammsaarele fašist- 
liku diktatuuri tingimustes kaugeltki kerge ülesanne. 

Selleks, et lahendada romaanis tähtsaid ideelisi ja poliitilisi 
probleeme, mis puudutasid eesti kodanluse kogu riikliku korra 
olemasolu aluseid, selleks, et näidata selle korra tõelist palet ja 
väita tema kukutamise vajadust, oli kirjanik sunnitud oma jälgi 
segama, 

Tammsaare kirjutas oma romaani muinasjutu vormis. Selles 
muinasjutulikus raamistikus on aga kujutatud karmi tõsielu, mis 
varjutab allegooria ning annab tõetruu pildi töötava inimese 
elust kodanlikus Eestis. 


Allegooria kasutamine ei tumesta hoopiski romaani põhi-ideed, 
vaid, vastupidi, võimaldab kirjanikul sügavalt ja ilmekamalt seda 
ideed lugejani viia. Järelikult taotleb autor muinasjutulise ele- 
mendi toomisega romaani ka veel kindlat ideelis-kunstilist ees- 
märki. Kõigepealt andis see kirjanikule võimaluse teoses antud 
põhikujude teadlikuks liialdamiseks ja teravdamiseks. Teadlik 
liialdamine, kuju teravdamine teatavasti ei kaota tüüpilisust, vaid 
toob selle täielikumalt esile ja rõhutab seda. 


Meisterlikult kasutades kiriku poolt levitatavat müüti haua- 
tagusest elust, võtab kirjanik romaanis satiiri hävitava tule alla 
need, kes selle müüdiga, millesse neil endil hoopiski pole usku, 
pimestavad orjuses vaevleva inimese teadvust. 


Tammsaare kirjutas oma romaani ajal, mil valitsev klass kõigi 
tema käsutuses olevate vahenditega püüdis töötavaisse hulka- 
desse sisendada usku, nagu kujutaks eesti rahvas endast ühtset 
tervikut, väikest töökat ja sõbralikku peret, kus ainult looder 
ja laiskvorst oma elu üle nuriseda võivat. Sellest jutlustati kiri- 
kus, kõneldi koolis ja pasundati kodanlikus ajakirjanduses, 
kirjanduses ja raadios. 

Tammsaare paljastab ning häbimärgistab kodanluse propa- 
gandamasina valet ja näitab, mida tõeliselt kujutas endast töötava 
inimese elu selles ,ühtses" ja ,jumala enda tahte järgi organi- 
seeritud sõbralikus peres". 

Sajandite vältel on kirik hirmutanud usklikke müüdiga põr- 
gust, kuhu peale surma saadetavat neid, kes on söandanud maa 
peal patustada kõige kõrgema heakskiitmisel kehtimapandud korra 
vastu. Sellest kohutavast põrgust, millega on terroriseeritud 
usklike teadvust, toobki kirjanik vanapagana enda, teeb ta töö- 
tavaks talupojaks ning paneb ta elama kodanliku korra tingi- 
mustesse. 

Tammsaare satiiri teravus ja sügav mõte seisavad selles, et 
ta näitab, kuidas taeva tahtel maa peale tulnud ja inimeseks 
hakanud vanapagan satub põrgust põrgu põhja. Oleks ebaõige 
siduda põrgupõhja mõistet Tammsaare romaanis ainult selle 
üksiku taluga laanekurus, kus elab Jürka ja mida kutsutakse 
Põrgupõhjaks. 

Samuti kui esiletoodud kujudel ja olukordadel, on ka Põrgu- 
põhja nimetusel teoses üldistav tähendus. Põrgupõhjas ei ela 
ainult Jürka, vaid kõik need, kelle turjal parasiitidena istuvad 
Kaval-Antsud, kes on töötava inimese surunud töölooma seisun- 
disse. 

Kirjanik näitab oma teoses, et seni, kuni kehtib see kord, pole 
töötaval inimesel mingisugust lootust põrgupõhjast pääsemi- 
seks. 

«Aga kuhu sa, va vennike, kolid,” kaebab Jürkale tema naa- 
ber, samasugune ori nagu Jürkagi, ,kui Antsu ,semlakid“ on igal 
pool ja kui tema käsi ulatub igasse maailmaotsa. Isegi kui 
tahaksid maa maha jätta ja mujal mingi tööga endale ülespida- 
mist teenida, siis sealgi tunneksid sa varsti Antsu kätt. Tee, mis 
tahad, paranda, mis tahad, lõpuks lähevad kasud ometi Antsu 
tasku; sinule, kes sa kõik teed, jääb ainult näljakannikas" 
(Ik. 177). 

Suurel arvul liikus kodanlikus Eestis ringi Jürka-taolisi maata- 
mehi. Et mitte nälga surra, pidid nad müüma oma tööjõudu 
Kaval-Antsudele, kes olid ,kõige elajalikumad, kõige tooremad, 
kõige metsikumad ekspluataatorid“ (V. I. Lenin, Valitud teosed, 
II kd, lk. 284). 

Kindla eesmärgiga ja siira sooviga õndsaks saada elab Jürka 
selles kodanlikus põrgupõhjas, jagades nende tuhandete ja mil- 
jonite Jürkade traagilist saatust, kes ühiskonnas, kus võimut- 

sevad Kaval-Antsud, hellitavad naiivset lootust oma töö ja 
vaevaga kord ,haljale oksale“ jõuda. 

Elutõele truuks jäädes näitab Tammsaare, kui naiivsed ja 
naeruväärsed on need lootused. Lõikava sarkasmiga naeruvääris- 
tab kirjanik ,Põrgupõhja uues Vanapaganas" usku ja kirikut 
ning toob päevavalgele nende tõelise olemuse. 

Tammsaare näitab, et vanapagan tuli inimesena maa peale 
taeva tahtel, taeva uksehoidja Peetruse volitusel. Kui vanapagan 
kord Peetruse juurde hingede järele läheb, loobub Peetrus temale 
hingesid andmast, sest maa pealt polnud neid enam juurde tule- 
mas, Peetrusele teeb see küsimus aga suurt muret. Ta tahab teada 
saada, kas inimesed ei suuda õndsaks saada või ei taha nad seda. 
Selle küsimuse selgitamine tehaksegi ülesandeks vanapaganale 
ja vanapagan hakkab inimeseks, et kindlaks teha, kas töö- 
taval inimesel on võimalik õndsaks saada või ei ole. 


Kui aga Jürka maa peal, kus ta elab inimesena, puhtsüdam- 
likult oma päritolust jutustab pastorile, siis ei usu see teda. 

«Kus see taevas oli?“ (lk. 49) pärib pastor Jürkalt. 

«Kas siis õpetajahärra ei tea, kus taevas on?* küsib Jürka 
vastu. 

Jürka lihtsa, kuid tabava küsimusega, mille esitamine tundub 
täiesti loomulik mitte ainult vanapagana, vaid ka iga inimese 
poolt, keda kirik on kasvatanud usus nii taeva kui ka põrgu 
olemasolusse, seab kirjanik õpetaja raskesse olukorda. Õpetaja 
taipab, et Jürka võtab usuasju tõsisemalt, kui neid võtta võib. 
Kuid Jürka kindel usk nii. taeva kui põrgu olemasolusse ja tema 
soov elada kiriku õpetuse järgi rõõmustab siiski hingekarjast. 
Ta leiab, et ,Jürka on nagu särav täht pilkases pimeduses, ainult 
et ta valgus paistab pisut viltu“ (Ik. 79). Mida mõtleb siis see 
jumalasulane selle viltu paistva valguse all? Ta mõtleb seda 
kavalusetut otsekohesust, millega Jürka rabab oma hingekarjast, 
esitades temale küsimusi, mis naeruvääristavad õpetaja tõekspida- 
misi ja paljastavad tema mõtteviisi. 

Umbritsev keskkond pole jõudnud veel Jürkat nakatada kõigi 
oma pahedega, ja sellepärast satub see, mis temas on ausat ning 
siirast, paratamatult vastuollu klassiühiskonna moraaliga, selle 
ühiskonna poolt inimestesse juurutatud silmakirjatsemise, pettuse 
ja valega. 

Harjunud inimesi hindama valitseva klassimoraali vaatevink- 
list ja temale endale omase ,aususe“ ning tema tõekspidamiste 
mõõdupuu järgi, hakkab õpetajal isegi kahju Jürkast. ,Nii suur 

ja tugev, enese meelest Vanapagan,“ arutab ta, ,aga ometi nii 
aus ja avameelne, et langeb verest ära ainukese tunnistuse võlt- 
simise pärast! Siiski tahab ise kangesti inimene olla!“ (Lk. 60.) 

Jürka avameelsus ja ausus ei sobi pastori teadvuses kokku 
omadustega, mida ta peab loomulikeks ja normaalseiks inimeste 
juures, ei sobi kokku pettuse, silmakirjatsemise ja valega, mil- 
leta õpetaja sügava veendumuse järgi inimest pole üldse võima- 
lik inimeseks pidada. Pastori tõekspidamistes on kirjanik üldis- 
tanud kirikliku ideoloogia kogu selle alatuses ja närususes. 

Selle jumalasõna-kuulutaja satiiriliseks paljastuseks kasutab 
Tammsaare meisterlikult pastori enda sisemisi monolooge, mis 
eriti ilmekalt iseloomustavad tema moraalset palet ning elukut- 
set, mis kohustab teda jumala-armu kuulutamisega õnnistama ka 
kõige alatumat pettust ja kuritegu. 

«Uks röövib kas seadusega või seaduseta oma ligimest kogu 
eluea,“ targutab see jumala-armu kuulutaja, ,teine on elukut- 
seline petis, varas ja valetaja, kolmas vägistaja, neljas mõrvar; 
aga kui läheneb surmatunnike, siis tulevad kõik tema juurde loo- 
tuses, et ta aitaks taevasse röövija ja röövitu, petise ja petetu, 
valetaja ja valeuskuja, mõrvari ja mõrvatu, vägistaja ja vägistatu. 
Ja mida peab tema kui jumalasulane tegema? Eks ei pea ta 
taevalikku seadust täitma ja inimest siin hädaorus lohutama, 
käigu see tema südametunnistusega kokku või mitte. Selles ongi 
tema ameti pühadus, et tema ei tohi arvestada oma isiklikku 
südametunnistust. Tema ei mõista õigust mõõda, vaid pakub kõi- 
gile jumala armu, mis teeb õndsaks õiglase ja ülekohtuse* 
(Ik. 163). 

Ja ei tule hoopiski imestada, et juhindudes oma tegevuses 
sellest raudsest loogikast, mille järgi taevaväravad peavad ühte- 
viisi avatud olema nii röövijale kui röövitule, nii petisele kui pete- 
tule, tunneb õpetaja südamest kahju Jürkast, kes ise peab end 
maa peal küll inimeseks, kuid röövimist ega petmist pole ometi 
veel selgeks õppinud. E 

Ja tõesti, mis mõte on selle loogika järgi ühiskonnas, kus 
kogu elu on rajatud röövimisele ja pettusele, olla õiglane ja aus? 
Ei mingisugust, kui arvestada seda, et jumala arm on pattude 
lunastamisega ka kõige viimasele lurjusele kindlustatud. Antud 
loogika valguses saab täiesti selgeks ka hinnang, mille õpetaja 
annab Jürkale: ,Arult nõder, aga usult vägev” (lk. 79). 

Kuidas on siis tegelikult lugu Jürka aru ja usuga? Jürka on 
tõesti usklik, kuid tema usk ei kujuta endast silmakirjalikku 

teesklemist, vaid on rajatud sügavale veendumusele, et õndsaks 
võib saada mitte pattude andeksandmise või lunastuse läbi, vaid 
ennastsalgava tööga. Jürka elab nii, nagu kirik sajandite jooksul 
on töötavaid hulki elama õpetanud. See karu jõu ja lapse süda- 
mega väsimatu töömees on pika meelega, leplik ja alandlik. Talle 
on omased kõik need jooned, mida kodanlikus ühiskonnas eks- 
pltataatorite huvides püütakse sisendada töötajaile. Kannatlikult 
ja nurisemata talub ta oma koormat. Kuid ülekohus, mis temale 
elus osaks saab, ületab lõpuks ka Jürka kannatuse piirid. See 
ülekohus sunnib teda astuma võitlusse oma orjastaja vastu. 

Kui hinnata Tammsaare romaani realistliku kunsti ees seisvate 
nõuete seisukohalt, ei tekita romaanis esiletoodud kujude ega 
olukordade tüüpilisus vähematki kahtlust. 

Ei tekita kahtlust ka autori suhtumine neisse ühiskondlikesse 
nähtustesse ja sotsiaalsetesse vahekordadesse, mis on leidnud 
kajastust teoses. Ainult kirjanik, kes kogu hingest vihkas rõhu- 
mist ja vägivalda, kes oli sügavalt veendunud kehtiva ühiskond- 
liku korra reaktsioonilises, rahvavastases olemuses, võis luua 
Kaval-Antsu elajaliku, inimloomuse kaotanud kuju, millesse on 
koondatud ja milles on satiiri hävitava tulega paljastatud kogu 
ekspluataatorite klassile omane kiskjalikkus, pettus ja alatus. 

Julm ahnus ja arvestus on suretanud Antsus viimased inimli- 
kud tunded. Külma rahuga röövib ta oma ohvreid, teades, et 
karta pole tal midagi, sest , Ants ise on maksvad seadused teinud 
(nii arutab õpetaja, kelle juures ta käib oma patte lunastamas) ja 
Ants ise kasutab neid“ (lk. 149). 

Kirikuõpetajaga koos hoolitseb Ants Jürka hingeõnnistuse 
eest. Nad püüavad veenda Jürkat, et õndsaks saavad vaid töökad, 
alandlikud ja ohvrimeelsed, kes täidavad sõnakuulelikult ja 
nurisemata oma kohustusi riigi ,rahva“ ja ,isamaa“ ees. Jürkale 
on Ants harjunud vaatama kui tööloomale, ,kelle ta oli pannud 
iseend orjama ja -kelle ta oli paljaks röövinud, kui see otse üle- 
loomuliku jõu ja visadusega enesele pisut varandust oli soetanud“ 
(Ik. 111). 

See ei takista aga Antsu hoopiski kõnelemast sõprusest ja 
ema sõbra eest hoolitsemisest ning temale kaasa tundmisest. ,Sa 
ära pane pahaks, Jürka,“ targutab ta, ,sest kõik sünnib sõprade 
vahel, aga ma olen üks ja teine kord sinu elule Põrgupõhjal 
silma löönud, olen näind, mis teed, kuis oled ja mis sööd. Ja 
usu, va vennas, minu sead ja koerad söövad paremat toitu kui 
sinu eit ja lapsed” (lk. 108). 

Kodanlus ei või esitada oma moraali põhimõtteid otseselt ning 
avalikult. See tähendaks paljastada ennast töötajate silmas, astuda 
nende ette niisugusel kujul, nagu nad tõeliselt on — töötajate 
orjastajatena, nende õelaima vaenlasena. Kurnajaile on vaja 
jumalat — selleks, et tema nimega õigustada oma kuritegusid 
rahva ees. 

Kui Jürka Antsule püüab selgeks teha, et ta pole hoopiski 
peremees, vaid ainult ori, vastab Ants selle peale: ,See on siin 
ilmas ikka nõnda, et väiksem orjab suuremat, nõrgem tugevamat, 
rumalam targemat. See on jumalast nõnda seatud, ja kes astub 
selle vastu, see astub jumala vastu, aga kes astub jumala vastu, 
seda ootab hukatus* (lk. 69). 

Kõik oma nurjatused paneb see hallparun ja kiriku vöõr- 
münder ning valitsuse ringkondades lugupeetud seltskonnategelane 
jumala tahte arvele. 

Kui Kaval-Antsu kujus Tammsaare on satiiriliselt üldistanud 
jooned, mis on tüüpilised ekspluataatorile, kes oma kiskjalike 
eesmärkide saavutamiseks on selgeks õppinud kogu selle kunsti, 
mis valitsevate klasside poolt sajandite kestel rahvahulkade 
petmiseks, pimestamiseks ja orjastamiseks on loodud, siis Jürka 
kujusse on kirjanik koondanud ja siin on ta üldistanud jooned, 
mis vähemal või suuremal määral on omased sadadele ja tuhan- 
deile kulakuorjuses vaevlevaile külakehvikuile, kes pole veel 
selgusele jõudnud oma vahekorras kumajaga. 

Kui Tammsaare Kaval-Antsu kujus on kondenseerinud ja 
rõhutanud külakumaja kõige tüüpilisemaid jooni, siis on ta 
Jürka kujus teadlikult liialdanud ja teravdanud peamiselt neid 
jooni, mis rõhutavad Jürka ebateadlikkust, kannatlikkust ja alis- 
tuvust. 

Need hüperboliseeritud jooned Jürka kujus ei kahanda min- 
gil määral selle kuju tüüpilisust. Need, kes kalduvad arvamusele, 
nagu oleks teoses tüüpiline ainult Kaval-Antsu kuju, kuna Jürka 
kuju tüüpilisus tekitavat. tõsist kahtlust, unustavad kõige liht- 
sama tõe: ainult Jürkade ebateadlikkuse tõttu võivadki eksistee- 
rida Kaval-Antsud. Kaval-Antsude olemasolu ilma Jürkadeta pole 
üldse mõeldav. Tammsaare sai sellest väga hästi aru, kui ta kir- 
jutas oma romaani. 

Kirjanik oleks patustanud elutõe vastu siis, kui ta oleks jät- 
nud Jürka igavesti kannatavaks ja leplikuks orjaks. Ent autor 
ei tee seda, sest see oleks sattunud täielikku vastuollu teose 
põhi-ideega, millele viitab isegi romaani pealkiri, kus nimetatakse 

Jürkat uueks Vanapaganaks selles kodanlikus põrgupõhjas, 
mida kütsid Kaval-Antsud. 

Polnud ju Jürka ainuke, kes elas Põrgupõhjas ning orjas Antsu. 
Antsu orjas ka Jürka eelkäija, keda samuti nagu Jürkatki Vana- 
paganaks kutsuti. Antsu orjana see ka suri, ilma et ta oleks 
enese vabastamiseks midagi ette võtnud. Põrgupõhja uus Vana- 
pagan jõuab aga peale raskeid katsumusi ja kannatusi lõpuks 
siiski arvete õiendamiseni Antsuga. 

Tajudes kogu selle ülekohtu määra, mis talle elus osaks on 
saanud, otsustab Jürka oma surmavaenlasele kätte maksta. Ning 
seda otsust ei ole enam suutelised kõigutama usk, kirik ega hirm 
surma ees. 

Kirjanik näitab, et hoolimata valitseva klassi püüetest lämma- 
tada tõde, jõuab see siiski hulkadeni. Elu ise oma kisendavate 
vastuolude ja sotsiaalse ülekohtuga viib need hulgad varem või 
hiljem paratamatult selle tõe tunnetamiseni. 

Raskete katsumuste järel jõuab stiihiliselt selle tõe tunneta- 
miseni ka Jürka ning see annab talle võimaluse otsuse tegemi- 
seks. Otsus, väidab Tammsaare, võib olla ainult üks: kurnaja 
hävitamine. 

Kui usulised eelarvamused ja kõik need vahendid, mille abil 
hulkade teadvust mürgitati, sunnivad Jürkat nurisemata taluma 
Antsu orjust ja ähvardavad temas lämmatada igasuguse protesti, 
siis need romaanitegelased, kelle teadvust kirik ei olnud jõudnud 
veel nii tugevasti mürgitada, väljendavad oma meelepaha elus 
eksisteeriva ülekohtu vastu palju aktiivsemalt. 

Esimene, kes kõneleb Jürkale sellest, et ta ei ole peremees, 
vaid ainult ori, ja et tema lapsed on orja lapsed, on Jürka enese 
naine Juula. 

Kui Jürka naiselt küsib, et ,kust sina seda tead?*, vastab see: 
Ma orjasin ise Antsu, sellest.“ 

«Nii tähtsaid ja suuri asju,” ütleb kirjanik, ,polnud Põrgu- 
põhja rahvas isekeskis veel kunagi arutanud. Nad nagu ei tead- 
nudki tänini, et niisugused asjad on olemas“ (lk. 69). 

Kõneldes sellest, kui raske on inimesel elunähtustest aru 
saada, rõhutab Tammsaare, et sajad ja tuhanded aastad kobab 
ta oma meeltega kõige igapäevasemate nähtuste keskel, enne kui 
hakkab neid pisutki taipama. 

Tuhanded kehvik- ja keskmiktalud müüdi kodanlikus Eestis 
oksjonitel võlgade katteks, millede võrku need majapidamised 
sattusid kodanluse poolt teostatud majanduspoliitika ja Kaval- 

Antsude (kellest fašistlik diktatuurivõim uut aadlit tahtis luua) 
mahhinatsioonide tagajärjel. Saiaraha eest läheb ka Põrgupõhja 
Antsu kätte ning Jürkal tuleb Antsu edasi orjata juba rentnikuna. 

Kui Jürka Põrgupõhja rendi järjekordse tõstmise puhul kipub 
nurisema, teeb Ants talle selgeks, et kui kogu maailm käib rõõ- 
mustades tõusuteed, siis pidavat ka Põrgupõhja rent järjest 
tõusma, sest seda nõudvat rahvuslik meel, rahvuslik uhkus ja 
isamaa-armastus. Jürka, nagu tavaliselt ikka, laseb ennast Antsu 
demagoogiast, mille olemust ta pole suuteline mõistma, petta ning 
arvab, et kui ,kõik tõuseb, ega siis meiegi halvemad ole“ (1k. 126). 

Hoopis teisel arvamuse! on selles küsimuses Jürka naine 
Juula. Ta teab, et ei tema ega teised temataolised tööorjad, vaid 
et Ants ise on ,see suur ja uhke rahvas, kelle pärast Põrgu- 
põhja rent aina tõuseb ja tõuseb“ (Ik. 125). 

Juulale jäävad nägemata kõige süngemad aastad Põrgupõhjal, 
kuhu ta koos oma mehega oli matnud oma jõu, tervise ja nooruse. 
Raskest tööst ning orjusest murtuna sureb ta enne, kui Põrgu- 
põhjalt viiakse minema viimased loomad ja paljaksröövitud talust 
tõstetakse välja Jürka. 

Vähem tähelepanu on kirjanik osutanud Jürka lastele. Kõik 
need saavad sama saatuse osaliseks mis isagi. Kuid protest, mis 
tärkab Jürkas siis, kui tema elupäevad hakkavad juba õhtule 
kalduma, lööb tema poegades leegitsema palju varem. Selle pro- 
testi tekitajaks on julm kurnamine ja sotsiaalse ülekohtu tajumine. 

Kui noore Antsu ohvrina hukkub Maia, Jürka tütar, kõneleb 
tema vend Kusta, kes alles poisikese eas, oma emale: ,Läheb 
aega niipalju kui läheb, ... mina seda ei unusta, pea meeles,.. 
Mul on aega kasvada ja jõudu juurde võtta... Nii et kui sa 
ükskord kuuled, et noore Antsuga on midagi juhtund, siis sa 
tead, et see olin mina* (lk. 142). 

Neis sõnades kajastub viha ja vankumatu kättemaksu-tahe, mis 
täidab nooruki hinge. 

Peale Jürka, tema perekonna ja Antsu on romaanis antud veel 
rida kõrvaltegelasi. 

Me näeme siin Antsu kõrgesti koolitatud tütart ja poega, nii- 
sama jõhkraid ja alatuid nagu nende hallparunist isagi. Näeme 
kohtunikke ning teisi võimu ja valitseva korra esindajaid, kelle 
ülesandeks on ekspluataatorite huvide kaitsmine ja viimaste poolt 
loodud seaduste maksmapanemine rahva üle. 

Kui jälgida kodanlusaegsete sulemeeste sõnavõtte Tammsaare 
Viimase romaani kohta, siis näeme, et need olid kõigepealt sun- 
nitud tunnistama seda tõde, et teose autor on seadnud endale 
eesmärgiks ,saata nooli kaasaegsete elunähtuste pihta, alates 
moodsate naiste koerteharrastusest, poksist, teaduslikest distsiplii- 
nidest ja lõpetades riigielu bürokraatliku korraldusega“ ja et 
Kogu romaan on kärikatuuride, mürgiste epigrammide ja sarkas- 
tiliste aforismide kogu". 

Mis puutub nooltesse ja mürgistesse epigrammidesse, siis peab 
märkima, et kodänlikud retsensendid on siin tõele päris lähedale 
jõudnud. Kuid ükski neist pole söandanud puudutada neid elu- 
nähtusi, mida suur kirjanik oma romaanis halastamatult paljastab. 

Tammsaare andis neile Jürka sarvemügerikud puremiseks ja 
peamurdmiseks ning romaani paliastusjõust jahmunud sulerüüt- 
litel oli küllaltki tegemist küsimusega: kas Jürka tõesti oli vana- 
pagan või oli ta siiski ainult lihtsurelik? 

Kirjanik ise kasutab aga meisterlikult isegi Jürka sarvenukke 
selleks, et nende tagant jagada hoope kodanlikule korrale, moraa- 
lile, teadusele, usule ja kirikule. 

Tammsaare oskus kujutada romaanis antud tegelasi orgaani- 
lises, lahutamatus ühtsuses oma keskkonnaga, eluliselt tõetruudes 
konfliktides ja situatsioonides, milles need kujud ennast aval- 
davad, tõendab, et kirjanik tundis sügavalt seda tegelikkust, mille 
vastu ta on suunanud kogu oma paljastuste paatose. Oskus tun- 
gida nähtuste ja iseloomude ajaloolisse ning ühiskondlikku 
õlemusse andis autorile võimaluse täpselt eraldada peamise teise- 
järgulisest ja panna isegi olustikulised üksikasjad teose põhi- 
idee teenistusse. 

Et välja tuua tüüpiline teoses antud kujudes ja seda esitada 
erilise individuaalse palgega, selleks kasutab kirjanik väga 
mitmesuguseid võtteid ning vahendeid. Kujude olemuse ja indi- 
viduaalsuse üheks tähtsamaks väljendajaks on nende keel ja 
kõnelaad. 

Jürka lapselik lihtsameelsus, tema talupoeglik kohmakus ja 
mõttemaailma piiratus peegelduvad suurepäraselt mitte ainult ta 
tegudes, vaid ka keeles. 


Kontrastiks Jürka keelele on Antsu kõnemaneer. Oma kiskja- 
likke tegusid, ahnust, julmust ja jõhkrust varjab ta mitte ainult 
välise kombelisusega, vaid ka ning peamiselt just sõnalise dema- 

googiaga. Kõik tema räpased teod on kaetud sõnademulinaga 
oma heategudest, tööandmisest, sõbra aitamisest, hingeõnnistusest, 
isamaa ja rahva huvide eest võitlemisest jne. 

Tähtsamaks vahendiks, mida Tammsaare Antsu, kirikuõpetaja 
ning kogu kodanliku korra ja selle esindajate piitsutamiseks ja 
naeruvääristamiseks kasutab, on satiir. Nii vastandab kirjanik 
romaanis erakordse satiirilise teravusega Antsu nurjatuile tegu- 
dele tema silmakirjalikke, libitsevaid sõnu, mis iseloomustavad 
kogu seda demagoogiat, mille abil kodanluse propagandamasin 
mürgitas rahvahulkade teadvust. 

Kuid kirjaniku vihast pulbitsev satiir, milles kõlab rahvahul- 
kade protestihääl, ei piirdu ainult Antsu sõnade ja tegude vas- 
tandamisega, vaid see tungib ka autori enda poolt antud üldistus- 
tesse ja iseloomustustesse, piitsutades ja paljastades kodanliku 
ühiskonna kõige tüüpilisemaid nähtusi. 

Tammsaare paljastab võtteid, mida kodanlus kasutas selleks, 
et maskeerida oma tegusid ja tõelist nägu. 

Kirjanik näitab, kuidas Ants musta valgeks rääkides õpetab 
Jürkale õndsakssaamise kunsti, õpetab teda isamaa-armastuse, 
eesti rahva au ja kuulsuse nimel ennast orjama. 

Ants ise aga, ütleb Tammsaare, ,oli juba sedavõrd rikas, et 
temal polnud enam tarvis oma rahvuslikku meelt või isamaa- 
armastust mõne kohustusega tõendada, teda usuti palja sõna 
peale. Maksusid ei maksnud ta üldse, või kuigi ta pidi seda 
tegema, siis oli tal õigus need vaesemate kaela veeretada, sest 
nende rahvuslikkus ja isamaa-armastus olid muidu kahtlased. Kui 


Ants rääkis isamaa-armaästusest — ja seda tegi ta väga sage- 
dasti —, siis mõtles ta ikka oma õigustele ja eesõigustele” 
(Ik. 179/180). 


Jagades hoope kõigele vanale, reaktsioonilisele, mis oli oma 
aja ära elanud, võtab kirjanik tapva naeru alla ka selle alatu 
laimu, mida eesti kodanlus levitas Nõukogude Liidu vastu, kus 
töötav rahvas oli kukutanud kapitali võimu ja oli vabastanud 
enese orjusest. 

Kui Jürkal tekivad sekeldused oma isikutunnistusega, õpetab 
Ants teda valega kohtus neist üle saama. ,Kui küsitakse,“ seletab 
ta, siis ,Peetrus salga maha... Ja lisa sellele kohe, et tulid salaja 
Venemaalt... Valeta, et kirikud pandi kinni ja et sa kartsid oma 
hingeõnnistuse pärast; tulid siia, et õndsaks saada, sest siin on 
kirikud ja iga päev ehitatakse uusi juurde, nii et on õndsus” 
(Ik. 81/82). - 

Kui Jürka kaebab, et ta ei oska valetada, vastab selle peale 
Ants: ,Pead õppima, mis inime sa muidu oled“ (lk. 81). 

Mitte ainult inimese rõhumine inimese poolt, vaid ka pettus, 
laim ja valetamine, väidab Tammsaare, on kodanliku põrgupõhja 
peremeestele niisama tarvilik kui igapäevane leib. 

Armastuse ja sügava lugupidamisega suhtub Tammsaare töö- 
tavasse inimesse. Kirjanik ülistab Jürka väsimatut võitlust loodu- 
sega, näitab tema määratut jõudu, energiat, visadust ja armastust 
töö vastu. See ei takista aga autoril väljendamast kibedat tõde 
Jürka leplikkusest ja kannatlikkusest, mis võimaldavad Antsu- 
taolisel parasiidil omandada kogu tema tööd ja vaeva. 

Suure südamesoojusega on teoses kujutatud Jürka hoolitsust 
oma väikese tütre Riia eest. Kirjanik näitab, kui palju inim- 
likkust ja teesklematut õrnust peitus selle tööorja väliselt krobe- 
lise koorega varjatud südames. Oma täies suuruses ja jõus kerkib 
see inimlikkus aga teose lehekülgedelt lugeja silmade ette siis, 
kui teda kroonib õilis viha ja protest kõige selle vastu, mis 
moonutab ja rikub inimese elu. Selles protestis kõlab suur elu- 
jaatav, humanistlik paatos, mis sisendab usku töötava rahva 
võidusse oma orjastajate üle. 

Tammsaare viimast romaani iseloomustab ideeline sügavus, 
kunstilise üldistuse meisterlikkus, haruldane lihtsus ja terav tege- 
likkuse tunne. Teos on kirjutatud lihtsa, kuid värvirikka, ladusa 
ja lopsaka rahvapärase keelega. Rohkesti leidub siin tabavaid 
epiteete, aforisme ja rahvalikke väljendeid, kõnekäände ning 
võrdlusi, mis aitavad piltlikult kujutada asja või nähtuse ole- 
must. 

Tabavate rahvasõnade ja väljenditega näitab kirjanik, mis- 
sugused piiramatud võimalused on avatud satiirikule üldrahvaliku 
keele loova kasutamise alal. 


Keelelised vahendid, mis väljendavad teoses tegelaste hinge- 
elu, peegeldavad erakordse jõu ja sügavusega antud karakterite 
sotsiaalset palet, 

Oma viimase romaani ,Põrgupõhja uus Vanapagan“ loomi- 
sel ei jõua Tammsaare veel eesti rahva kõige eesrindli- 
kuma osa — töölisklassi vabadusvõitluse näitamiseni. Kirjaniku 
eesmärgiks oli viia lugejat ekspluataatorite ja nende poolt keh- 
testatud korra tõelise olemuse mõistmiseni ning teadmiseni, et 
töötav rahvas võib vabaneda vaimsest ja füüsilisest orjusest ainult 
siis, kui ta kogu selle vägivallaehitise, mis on rajatud inimese 
kurnamisele inimese poolt, purustab. Tammsaare näitab, et vägi- 

vallata pole võimalik hävitada kodanlikus ühiskonnas eksisteeri- 
vat sotsiaalset ülekohut. 

See ongi tõde, mille tunnustamise ja õigustamiseni suur kir- 
janik jõudis oma elu ja loomingulise tegevuse viimastel aastatel 
ja mis on leidnud kunstilise kehastuse ,Põrgupõhja uues Vana- 
paganas”, 

See on tõde, mis ennustas paratamatut lõppu oma aja ära- 
elanud Kaval-Antsude riigile. 


H. Tobias. 

